
Onoarea lui Yautja 


versiunea în limba română 
UNCRIS 


1916. PLATOUL CENTRAL MEXICAN 


Luna plină lumina lumea ca un spectru. Era suficientă lumină pentru a putea 
merge până ce picioarele se vor sătura. Pământul maroniu a lăsat loc unor pete 
întunecate, pline de tufişuri pe care oamenii ce alunecau la fiecare pas, nu le puteau 
vedea. Locotenentul Providence Pope a trecut printre soldații adormiţi, cu oasele 
înțepenite de cele 14 ore petrecute în şa. Fiecare adormise acolo unde căzuse, mai puțin 
el şi Sunderson. Nu se puteau culca până ce nu aveau grijă de oamenii lor şi asigurau 
gărzile. După aceea, Sunderson s-a ghemuit și şi-a desfășurat hărțile. Blestematele 
astea de hărți. Ca și cum o hartă își putea spune totul. 

— Hărțile nu-ţi spun ni'ica despre ceea ce ţinutul nu vrea să ştii — John Hustler 
avea întotdeauna o zicere despre orice. 

Sergentul cel voinic spunea adevărul. 

Pope a încercat să-l convingă pe Sunderson de acest lucru, dar omul l-a ignorat. 
Amândoi trecuseră prin aceeași școală, în ciuda celor patru ani diferenţă, lecţiile 
Războiului Civil predate clasă după clasă la West Point. Dar aici nu era vorba de două 
armate care trăgeau una asupra alteia. Nu era nici Gettysburg, nici a doua Bătălie de la 
Bull Run. Atât Pope, cât și Sunderson ar fi putut să recite toate datele acelor bătălii și 
să sublinieze greşelile făcute de fiecare parte. Nu, aceasta era mai degrabă ca o luptă cu 
indienii, unde o forță o vâna pe alta până ce aceea se întorcea să riposteze, apoi se 
retrăgea iar și fugea. 

Încă de când Pope fusese alocat Companiei B din Buffalo Soldiers, care îi vâna pe 
comanși şi apași de-a lungul frontierei, a ştiut că trebuie să înveţe noi tactici. S-a 
apropiat de Buffalo Soldiers precum sergentul major Gusker John care luptase în 
cavaleria neagră timp de 20 ani, sau bătrânul Fitz Lee, care a câştigat o medalie pentru 
bravura dovedită în Bătălia de la San Juan Hill din vechea campanie cubaneză. Ei 
cunoşteau mai multe despre ale războiului decât orice colonei sau maiori în retragere, 
care predau la West Point. 

Şi acum se aflau aici, extenuațţi, pe fundul unei văi mărginite de terenuri înalte de 
o parte şi de alta, ales special de Sunderson pentru că părea a fi un loc pe unde puteau 
înainta nevăzuțţi. Blestematul de Sunderson. Cei de pe Coasta de Est îi vor ucide pe 
toți. 

— Locotenent Pope, sir, s-a auzit o voce aspră din dreapta sa. Doriţi nişte cafea? 

Doi soldaţi erau aşezaţi lângă o grămadă de cenuşă fumegândă, strălucirea 
jarului fiind ascunsă de țărână și pietre. Fiecare purta uniforma albastră de cavalerie cu 
fireturi galbene. Albastru închis pentru vestoanele cu nasturi de alamă - foarte doriți 
de indieni — şi o nuanță mai deschisă la pantaloni. În picioare purtau cizme de 
cavalerie uzate. La centură aveau bidoane de apă şi muniţie pentru carabinele Krag- 
Jørgensen Model 1896, aşezate lângă fiecare dintre ei. Toţi purtau pălării militare cu 
borul larg, spre deosebire de Pope și Sunderson care aveau pălării Stetson. 

Pope s-a apropiat de ei şi a desprins de la centură o cană metalică pe care o ţinea 
acolo tocmai pentru asemenea ocazii. 

— Sigur. Mulţam. 

Îi privi pe cei doi, fără să-i recunoască. 

— Sunt soldatul Pile, iar el este soldatul Steve, spuse cel care i-a oferit cafeaua. 

— Steve, acesta este numele tău întreg? a întrebat Pope, privindu-l pe negru. 

— Numele tatălui meu a fost Steve. Mama a vrut ca el să fie ținut minte... aşa că 
mă cheamă Steve Steve. 

— De unde ești? 

— Biloxi, sir. 

— Aceasta este prima ta misiune, soldat? 

— Da, sir, spuse omul, plecând capul și ochii. 

Pope mai văzuse genul acesta de comportament. După cincizeci de ani de la 
abolirea sclaviei negrii încă se mai temeau de omul alb. Ştia că sunt locuri unde 
vremurile nu se schimbaseră cu adevărat, dar el nu a fost niciodată pe acolo. Născut și 
crescut în Hudson Valley, New York, apoi înscris la Academia militară a SUA de la 
West Point unde a avut colegi negri, avea o viziune diferită referitoare la statutul 
albilor şi negrilor în America. Fiind alocat unui regiment format în întregime din negri 
— a cărui onoare şi glorie era din plin recunoscută — punea un semn de exclamaţie. 

— Păi, soldat, te afli într-o unitate mândră aşa că ţine capul sus. Aici nu există 
plecăciuni și lingușeli. 

— l-am spus şi eu, El Tee! Pope, dar nu vrea să asculte. l-am spus că noi, Soldaţii 
Buffalo, suntem cea mai decorată cavalerie din întregul Vest. 


1 El Tee — LT — prescurtare de la Locotenent. 

— Soldat Steve, atenţie la mine. Generalul Black Jack Pershing vrea ca soldaţii săi 
să-și țină capul sus, ca să-și poată vedea inamicul. Nu-l poţi vedea dacă te holbezi lîn 
pământ, ai înțeles? 

— Da, sir, spuse soldatul Steve cu ochii în pământ. 

Apoi şi-a dat seama singur. Umbra unui zâmbet i-a fluturat pe chip. L-a privit pe 
Pope pentru prima oară. 

— Am înţeles, sir. 

Pope l-a bătut pe spate. 

— Bun băiat. 

Apoi s-a ridicat, şi-a scos ceasul din buzunar şi a dat din cap. 

— Trebuie să mă uit pe nişte hărţi, a mormăit. 

Pope a băut restul de cafea, a prins cana la centură, apoi s-a îndreptat spre cortul 
comandantului, formulând din mers ultimul argument ce urma să-l convingă pe 
căpitanul Sunderson să-l asculte. Apoi, cu coada ochiului drept, a văzut o mișcare. S-a 
gândit că este un om, dar când s-a întors, acolo nu mai era nimeni. Totuşi, a văzut un 
tufiş mișcându-se, apoi altul, apoi un tripod de carabine a căzut. Nu a văzut cine a fost, 
și nu era nici măcar o adiere de vânt, dar părea ca și cum a trecut un om. 

A strigat tare, și-a scos pistolul de la centră şi a alergat către carabinele căzute. 

Oamenii alergau de la locurile lor, înșfăcând armele și privind în jur. Întreaga 
tabără s-a trezit și au cercetat o oră întreagă, până ce s-au convins că nu a fost nimeni 
pe acolo. Totuși, a dublat gărzile, ca să fie sigur. 

— Ai văzut fantome, Pope? l-a luat la mişto căpitanul Sunderson, după ce totul 
s-a terminat. 

Era comandantul plutonului A, liderul unităţii lor de recunoaștere, o prima donna 
și un afurisit. 

Dar Pope a văzut ce a văzut. Doar că nu știa ce a fost. 

— Mai bine să fim în siguranţă, decât să ne pară rău, a mormăit, după care s-a 
aplecat ca să vadă hărţile lui Sunderson. 

De zece zile se aflau în ceea ce mai rămăsese din Misiunea de Pedepsire — 
generalul Black Jack Pershing a dus aproape zece mii de oameni în Mexico ca să-l 
pedepsească pe Pancho Villa pentru atacurile sale efectuate pe teritoriul suveran al 
Statelor Unite. 

Lucrurile nu au mers bine din start. Pancho Villa se dovedise a fi o veritabilă 
fantomă. Atunci, după Bătălia de la Carrizal, a sosit un mesager, care l-a informat pe 
general că el și armata sa sunt rechemaţi. Nu numai că guvernul mexican nu vedea cu 
ochi buni ideea că aproape 10.000 de soldaţi americani se aflau la 500 km în interiorul 
țării lor vânându-l pe Pancho Villa şi armata lui, dar președintele Wilson voia ca 


VP MAGAZIN 


WESTON OCHSE ONOAREA LUI YAUTJA 


Regimentul 10 Cavalerie să se îndrepte spre est şi să se îmbarce pe un vapor care să-i 
ducă la războiul din Europa. 

Pope își amintea foarte bine momentul. Se afla în cortul generalului şi a simţit 
întreaga furie a unui superior dezlănţuit. Pope a făcut la fel precum soldatul Steve, 
privirea-i căutând ușurare undeva aproape de sol. Cuvintele generalului erau 
destinate președintelui Woodrow Wilson, şi nimeni din cei prezenţi în cort nu a 
îndrăznit să le repete vreodată sau măcar să le spună cu voce tare, de teama să nu fie 
trimis în faţa a 7 soldaţi cu carabinele încărcate. 

— Cercetaşii l-au descoperit pe Villa înaintând spre vest, a început Sunderson, 
arătând harta. Are sens, dacă se îndreaptă spre Guanajuato, spuse pronunţându-l pe 


EA d 


n] > 

Pope a oftat. 

— Nu e nici o dovadă că Villa e pe undeva lângă Guanajuato, spuse pronunțând 
corect cuvântul, înlocuindu-l pe „j” cu „h”. Ştiu. Ştiu. Cei de la Recunoaștere au spus 
asta cat. 

— Continuă și spune tot, Locotenente, spuse Sunderson patronându-l cu 
accentul său de Virginia. Ştim amândoi că n-am avut parte de nici o luptă până la 
această expediţie. 

— Nu asta am vrut să spun, sir, spuse Pope cu frustrare. Doar că eu ştiu cum e 
să-i vânezi pe comanși. Au o anumită manieră de a se mișca prin teritoriu. Nu pot 
preciza exact cum de ştiu, dar, pe Dumnezeu, sir, noi vânăm indieni, nu pe Villa. 

— lar băieţii de la Recon din unitate de motociclete nu contează? 

Pentru prima dată, militarii SUA foloseau în cadrul Expediţiei de Pedepsire 
motociclete. Erau utilizate în principal pentru recunoaştere şi mesagerie. Pershing 
alocase două motociclete elementului lor de 100 de oameni. 

— Sunt surprins că pot vedea ceva, ţinând cond de cât de zgomotoase sunt 
aceste mașinării. Comanşii îi pot auzi venind de la multe mile depărtare. Şi, să 
recunoaștem, ei au zero experienţă în urmărirea comanşilor. 

— La fel ca mine. 

— Dvs. ați spus-o, sir. 

— Bine, Pope. Ascult argumentele tale de zece zile. Și te întreb, ce-ai face tu dacă 
ai fi la comandă? 

— Aş despărţi forțele noastre în două. Oamenii noștri știu mai multe despre 
urmărirea indienilor decât 50 de absolvenţi de la West Point. Am învăţat lecţia asta pe 
calea cea grea când am venit să preiau comanda. 

Arătă poziţia lor pe hartă. 

— Problema este că acum suntem îngrămădiţi în această vale. Dacă aș fi fost un 
comanş, m-aș fi ascuns aici și... 

Faldul cortului a fost dat deoparte şi Husker John şi-a băgat capul înăuntru. 
Părul său aspru era tăiat ca al unui mohawk. Partea dreaptă a capului era un amestec 
urât de cicatrici. Fusese cât p-aci să fie scalpat. 

Sunderson s-a încruntat. 

— De ce ne întrerupi, băiete? 

Husker John a ignorat remarca, privindu-l doar pe Pope. 

— Avem o problemă, sir. Santinelele dinspre sud și vest au dispărut. 

— Ce vrei să spui prin dispărut? a întrebat Sunderson. 

— Exact ce am spus, sir. Au dispărut. 

— Oamenii sunt pregătiți? a intervenit Pope. 

— Da, sir. S-a răspândit vorba. Sunt gata. 

Sunderson l-a tras de umăr pe Pope. 

— Despre ce vorbeşti? Nu am auzit nici o alarmă. 

— E ţinutul indienilor, sir. Nu sunăm alarma în cazuri ca acesta. Ce am făcut mai 
devreme a fost altceva. Am crezut că cineva a pătruns în tabăra noastră. De fapt, chiar 
s-ar fi putut să fie cineva. Oamenii dvs. ştiu ce au de făcut. Comanșii cred că ne-au luat 
prin surprindere, dar noi știm mai bine. Trebuie să aveți încredere în oamenii dvs., sir. 

Şi a plecat direct către mişlocul soldaţilor săi. Ţinea ochii plecaţi, dar a observat 
multele umbre care punctau crestele colinelor ce-i înconjurau. A îngenuncheat lângă 
Husker John. 

— Oamenii să fie pregătiți să deschidă focul. 

Husker a imitat sunetul scos de o bufniță. Când ecoul a răsunat peste vale, 
soldaţii Buffalo din plutoanele A şi B s-au culcat încet pe burtă şi au ochit întunericul 
din faţa lor. Exersaseră de multe ori această manevră, şi o folosiseră efectiv împotriva 
unui atac al comanșilor, anul trecut, la sud de Aqua Prieta. 

— Foc, a şoptit Pope. 

Husker a imitat din nou o bufniță și o sută de carabine au detunat executând un 
foc razant la doar 30 cm de sol. 

Tipetele au spart noaptea când războinicii comanși care se târau către pozițiile 
lor au fost loviți deodată de gloanțele trase chiar pe deasupra solului. 

— Foc! a strigat Pope şi şi-a scos pistolul. Foc de voie! 

Acei comanşi care s-au ridicat în picioare ca să fugă au fost împuşcaţi. Cacofonia 
de împușcături era întensă pentru că toate carabinele de pe ambele părți trăgeau, 
umplând aerul cu fum orbitor, făcând şi mai greu de văzut prin lumina palidă a lunii. 

Atunci, Pope a văzut mișcare către drapelul plutonului B. Părea că se întrupase 
cel mai ciudat comanş pe care-l văzuse vreodată. Purta armură şi avea un păr ciudat. 
Când comanșul a început să se apropie de drapel, Pope a întins pistolul, a ochit cu 
țeava de 20 cm şi a împușcat războinicul în spate. 


VP MAGAZIN 


WESTON OCHSE ONOAREA LUI YAUTJA 


Războinicul s-a întors, cu părul șfichiuind prin jur, în spatele său. În mână ţinea 
un pistol ciudat. 

Pope a tras din nou, lovindu-l în piept, ceea ce-l făcu să se dea un pas înapoi. 

Războinicul a tras şi el, proiectilul expandând pe neașteptate într-un fel de plasă. 

Pope s-a aruncat spre dreapta; reţeaua i-a șters umărul şi a trecut mai departe. 

L-a prins pe soldatul Steva de cap, iar Pope a văzut cu oroare cum plasa se 
contractă, pătrunde în piele, din care începe să curgă sângele. Dar n-a avut timp să se 
uite mai mult. S-a întors și a tras, descărcând și ultimele patru cartușe din pistol în 
acest războinic ciudat. La început, a crezut că gloanţele sale nu au avut efect, dar 
războinicul s-a clătinat, apoi s-a prăbuşit mort. 

Pope s-a ridicat în picioare, dar înainte de a putea face măcar un pas, Husker 
John a sprintat pe lângă el şi l-a placat pe ciudat. Husker John a luat un bolovan de pe 
jos și cu ambele mâini, l-a lovit pe războinic în cap o dată, apoi și a doua oară. 

Pope s-a întors să privească câmpul de luptă. Oamenii săi erau într-un genunchi 
sau pe burtă, trăgând în umbrele mișcătoare. A văzut pe câţiva dintre ai săi căzând şi a 
blestemat de fiecare dată. Şi-a încărcat pistolul cu mâini ferme, amintindu-și repede de 
prima sa luptă cu indienii și cât înspăimântat fusese. Amintirea l-a făcut să privească 
către plutonul A unde oamenii lui Sunderson erau adunaţi în grup în jurul său, 
precum cohorta unei legiuni romane ce forma celebra formaţiune defensivă pătrată. 
Rata lor de foc era impresionantă, dar așa constituiau o ţintă mai bună. Apoi, Pope a 
înțeles. Își adunase oamenii în jurul său ca un scut uman. Avortonul de Sunderson. 

Trei dintre oamenii acestuia au fost dobotâți. Apoi alți trei. Pope a văzut cum 
unul dintre ei păru să fie ridicat în aer și aruncat; trupul i s-a izbit de pământ cu 
membrele straniu răsucite. 

Una dintre motociclete a explodat, luminând noaptea. 

Careva a deschis focul cu singura mitralieră Gatling cu zece țevi Model 1895. 

Caii nechezau. 

Pope a sărit peste Husker John şi l-a văzut pentru prima dată pe războinicul 
Comanş. 

Husker John îl privea cu ochi larg deschişi. 

— Ce fel de comanș e ăsta, sir? 

— N-am mai văzut vreunul la fel. 

Comanşul purta un fel de armură. Părea metalică, dar era moale. Se părea că avea 
și o mască pe față. Acesta nu era un comanș. Era un cu totul alt fel de indian. 

Pope a luat pistolul de unde căzuse pe pământ. Se aştepta să fie greu, dar era 
uimitor de ușor. 

Deodată, un comanș a rupt rândurile de apărare şi alergând către ei. 

Pope a ridicat pistolul și a tras. Plasa s-a expandat prin aer și a cuprins capul 
comanșului, răsturnându-l pe spate, la pământ. 

Războinicul ciudat a şuierat. 

— M-di mar'ct, a spus, vorbele nepământești ieşind de sub mască. Apoi a repetat. 
M-di mar'ct. 

— Nu prea seamănă cu un comanș, spuse Kusker John. 

— Pentru că nu este un comanș. 

Pope s-a ridicat având acum câte un pistol în fiecare mână. 

— Nu știu ce este. 

Încă un războinic ciudat s-a materializat în apropierea lor. Acesta era mai înalt şi 
ţinea o lance cu un vârf sinistru. Se mișca incredibil de rapid, evitând gloanțele, 
ciopârțind oamenii din plutonul B cu uşurinţa unui fermier care seceră grâu. Lui Pope 
i-a fost clar că vine către el. A simţit că-l cuprinde un fior de frică văzând ușurința cu 
care războinicul îi hăcuia oamenii. 

Pope s-a dat câţiva paşi înapoi și a îngenuncheat lângă celălalt războinic, care era 
doborât. Şi-a pus pistolul cel ciudat la tâmpla lui. 

— Husker John, treci în spatele meu, a ordonat Pope. 

Văzu cum noul războinic a mai doborât trei dintre cavaleriştii săi, apoi s-a oprit, 
cu lama lăncii la doar câşiva centimetri de Faţa lui Pope. 

— Aruncă arma sau îl ucid. 

Pope habar nu avea dacă celălat l-a înţeles. Spera doar că a făcut-o. 

Acesta i-a repetat vorbele: 

— Aruncă arma sau îl ucid. 

Pope a clipit confuz la auzul proprilor sale cuvinte. 

— Cine ești tu? 

— Cine eşti tu? 

Războinicul era mai înalt decât cel pe care-l doborâseră la pământ. Purta niște 
oase ce păreau a fi gheare de urs pe un lanţ negru în jurul gâtului. Armura întunecată 
îi amintea lui Pope de picturile cu cavaleri medievali, dar aceasta era articulată pentru 
a permite efectuarea cu ușurință a mișcărilor. Capul era acoperit de aceeaşi mască ca 
cea de la capătul pistolului lui Pope. 

Pope şi-a dat seama că majoritatea focurilor de armă au încetat. 

— El Tee, ăsta-i diavolul? a șoptit Husker John. 

Pope a negat dând din cap, în timp ce se uita la mâna sa stângă cu care ţinea 
războinicul în poziţie șezândă. 

— Diavolul nu sângerează. 

Mâna sa era acoperită de o substanţă verde luminoasă şi se gândea în sinea sa că 

dacă diavolul putea sângera... trebuia să fie verde? 

— Nu glumesc, i se adresă războinicului înalt care continua să stea pe loc. Cine 
ești și de ce te afli aici? 

Acesta își întoarse ușor capul ca și cum s-ar fi uitat la ceva nou. Apoi spuse cu un 
accent pe care Pope nu l-a recunoscut. 

— Noi suntem Yautja, pronunţând cuvântul ca ya-OOT-ja. Luptăm alături de 
comanşi. 

Cadenţa vorbelor era nenaturală. 

— Comanşii sunt inamicii noștri, spuse sec Pope. Asta înseamnă că şi voi ne 
sunteți inamici? 

Yautja şi-a întors din nou capul de parcă ar fi ascultat ceva. 

— Ooman k'v var ooman — apoi a tradus în engleză - Oameni vânează oameni. 

Şi a urmat un sunet ca un clinchet din interiorul măștii. 

Pope s-a agândit la aceste vorbe și a răspuns: 

— Îi vânăm pentru că şi ei ne vânează pe noi. Îi vânăm noi primii ca să nu ne 
poată vâna ei ultimii. 

Yautja a coborât lancea și a rotit-o de câteva ori, până ce vârful a rămas în jos. 

Din spatele lui Yautja s-au auzit strigăte. 

Pope a coborât pistolul. Câţiva dintre oamenii săi se adunau în spatele lui Yautja, 
cu armele ridicate. Lui Pope i-a venit o idee nebunească, una care trebuia aplicată 
imediat. S-a ridicat, lăsându-l pe Yautja rănit la picioarele sale. 

— Uite! [a-l]! Eu nu știu cum să-l vindec. 

Yautja cel înalt a ezitat o clipă, apoi a păşit înainte şi a luat rănitul pe al cărui 
spate strălucea sângele verde luminiscent. Acum că stătea în picioare, Pope a văzut că- 
i ajungea celuilalt doar până la umeri. 

— Locotenente Pope, care-i treaba acolo? s-a auzit vocea lui Sunderson. 

— Du-te. Acum, spuse Pope, făcându-i semn cu capul spre stânga - apoi a 
adăugat cu voce tare: Să nu-i răniți pe cei doi. Lăsaţi-i să plece liberi, din ordinul meu. 

Yautja l-a ridicat în braţe pe cel mai mic şi a început să se îndepărteze. 

— Locotenent Pope, ce faci? 

— Îi las să-și ia răniții. 

— Ce? N-am mai auzit asemenea prostie. Ignoraţi acest ordin şi trageţi foc de 
voie. 

— Nu trageţi! a strigat Pope. 

Oamenii se uitau neliniştiți la Pope şi la Sunderson, dar l-au ascultat pe ofițerul 
alb care fusese cu ei de mai multă vreme. 

— M-am săturat, a spus exasperat Sunderson. 

Şi-a scos pistolul şi a tras în spatele lui Yautja care se retrăgea. 

Uriașul războinic s-a oprit. Şi-a întors ușor capul şi o piesă de metal de mărimea 
unei farfurioare mici a zburat de la el şi s-a înfipt în pieptul lui Sunderson. 

Acesta a gemut și a lăsat să-i scape pistolul din mână. A căzut grămadă în 
genunchi, sângele începând să-i curgă pe gură. 

Pope s-a repezit spre el. 

Un disc de metal era înfipt pe jumătate în pieptul lui Sunderson. 

Pope l-a atins şi a simţit cu degetele cum vibrează. Se uită uimit la disc cum se 
extrage singur şi zboară înapoi la Yautja, care la prins nu se ştie cum și a dispărut cu 
războinicul rănit, de parcă nici nu s-ar fi aflat acolo. 

Soldaţii Buffalo adunaţi în jur au început să murmure şi să blesteme. Câţiva au 
căzut în genunchi și au început să se roage. Cei rămaşi în picioare, erau nemișcaţi 
privind în direcţia unde tocmai se aflaseră Yautja. 

Sunderson a răsuflat greu, pentru ultima oară, apoi a căzut, mort. 


Tot restul nopţii, Pope şi-a organizat oamenii în grupe de câte cinci pentru a 
aduna morții și ca să curețe terenul de luptă. A fost stabilită o zonă de triaj pentru a-i 
ajuta pe răniți. Au pus santinele noi, de data aceasta duble. Pope considera că i-ar fi 
învins pe comanși, dar probabil că n-ar avea nici o şansă cu Yautja, mai ales cu cel 
solid, cu lance. 

Abia cu puţin înainte de zori a avut destul timp ca să se aşeze și să se gândească. 
Soldatul Pile i-a adus niște cafea, atât de necesară. I-a spus că soldatul Steve nu a 
supravieţuit, dar Pope ştia deja asta. Prea mulți soldaţi buni au murit astăzi. Husker 
John i-a înmânat o hârtie pe care erau notate pierderile. Din cei o sută de oameni care 
au intrat în vale, 65 au rămas în viaţă, iar dintre aceştia doar 39 erau nevătămațţi. Pope 
a apreciat că jumătate din numărul morţilor au fost ucişi de Yautja. 

Husker John stătea înfipt în spatele său. 

— Ne întoarcenm, sir? 

Pope a confirmat cu o mişcare a capului. 

— Acesta este planul. În această noapte au murit destui dintre noi. 

— Ce s-a întâmplat? Cine sunt ăștia? 

— Ei îşi spun Yautja. Nu ştiu ce sunt. 

— Oamenii îi numesc demoni. Crezi că poate fi vorba de demoni, sir? 

Pope a sorbit din cafea, singurul lucru care-l ţinea treaz. Epuizarea făcea să-şi 
simtă trupul greu. 

— Nu ştiu ce este un demon, Husker John. Este un demon? Ar putea fi, dar nu 
sunt sigur. Eu cred că e altceva. 

— Sângerează verde, sir, a spus Husker John pe un ton aspru. 

— Important este că sângerează, a subliniat Pope, apoi extenuarea a fost 
victorioasă şi l-a trimis în întuneric. 


Când s-a trezit, caporalul Motes îl zgâlțâia de zor. Pope a clipit din cauza luminii 
puternice a zilei. Soarele se înălțase destul de sus , deci era dimineaţă târziu. Visase la 
o fată dintr-o familie bogată din Hudson Valley căreia îi făcuse curte cândva. Avea un 
păr blond, bogat, și lăsa în urmă un parfum de liliac și portocale. Apoi s-a ridicat în 
picioare și a privit în jur, alungându-şi din minte ultimile amintiri despre plimbarea sa 
cu fata blondă. 

— Sir, sergentul major m-a trimis să vă trezesc. 

Pope şi-a șters fața de păarcă ar fi vrut să îndepărteze oboseala și s-a ridicat în 
picioare. Și-a băgat cămaşa în pantaloni și și-a ajustat centura. 

Caporalul Motes făcea parte din unitate de zece ani și era un soldat adevărat. O 
cicatrice neregulată îi cresta obrazul stâng, încrețindu-i pielea foarte galbenă. Din 
cauza cicatricii, părea că Motes zâmbeşte în continuu, dar Pope știa că nu e aşa. 
Întreaga familie a lui Motes a fost ucisă de Klan în Kentuky, iar el a venit în vest 
pentru a-și face o nouă viață. Husker John i-a spus lui Pope că în fiecare noapte Motes 
se holba la cer şi nu era nici un mister la ce se gândea pentru nimeni dintre cei ce-l 
cunoșteau. 

— Ce se întâmplă? a întrebat Pope. 

S-a aplecat şi şi-a ridicat cana de metal. Pe fundul ei era depus zațul rece de 
cafea. A ezitat, apoi a dus-o la buze și a băut. O fi rece, dar tot era ceva ce-l ajuta să se 
trezească mai repede. 

Motes a arătat către capătul estic al taberei. 

— Avem un vizitator, sir. 

— Cine e, caporale? 

— Un catârgiu bătrân trimis de comanși. Zice că are ceva să vă spună, dar numai 
personal. 

— Santinelele sunt la post? 

— Toate şi veghează. Motociclistul l-a văzut pe catârgiu și l-a adus. 

Pope a zâmbit. Probabil că comanșii cunoşteau rutele motocicliştilor şi i-a spus 
catârgiului pe unde să o ia. 

— Mulţumesc, caporale? 

Dădu să plece, apoi s-a întors. 

— Tu și oamenii aţi mâncat? 

— Am luat o gustărică și nişte apă, sir. 

— Poţi să-mi faci rost și mie de câte ceva? a întrebat Pope. 

Ultimul lucru pe care ar fi vrut să-l mănânce erau biscuiţii uscați, tari. Aceste 
mici scândurele pătrate aveau gust de ţărână. Dar o armată aflată în marş nu avea 
mereu luxul unor raţii adevărate, aşa că i-a mâncat, pretinzând cu jumătate de gură că 
erau ceva mai buni. Poate că o prăjitură făcută de fata pe care o întâlnise la West 
Point... Al naibii să fie dacă putea să-și amintească numele ei, doar parfumul şi fineţea 
părului. Ar fi trebuit să ştie, ea a fost ceva special pentru el, dar când a plecat la luptă, 
și-a îngropat toate amintirile despre orice era bun într-o groapă adâncă, întunecată, 
pentru a se proteja. De ce aceasta ieșea la suprafaţă acum, nu ştia. 

— Oh, da, sir, a confirmat caporalul Motes, după care a rupt-o la fugă. 

Locotenentul Pope s-a dus la locul unde sergentul major Husker John îl ţinea pe 
catârgiu, în genunchi. Omul era un metis de vreo 60 de ani. Părul cenușiu era legat în 
coadă la spate, în stil indian, dar vreo două şuviţe libere se legănau în bătaia vântului. 
Chipul purta semnele lăsate de boală. Ochii parcă aveau un ecran peste ei. 

— Ce-i asta? a întrebat Pope. 

Husker John şi-a balansat greutatea pe piciorul drpt și l-a arătat pe catârgiu cu 
stângul, lovindu-l în spate. 

— Omu zice că are un mesaj pentru dvs, sir. 

— Te-a supărat cu ceva, sergent major? 

— Da, sir. E o corcitură de indian, sir, a spus sec Husker John pe un ton de 
bariton. 

— Păi, cred că acesta este un motiv bun ca să urăști un om. Mai ales prin locurile 
astea. Rămâne așa. Ce mesaj ai pentru mine? 

Catârgiul l-a privit fără teamă pe Husker John, apoi a spus: 

— Comanșii trimis mine. Spus ei ceva tu vrea ştiut... ceva tu trebuie faci. 

— Spune. 

— Nanisuwwkaitu... cer ţie luptă. Spun luptă tu cu ei neterminat. 

— Şi cine sunt acești nani whako? 

— Spus ei singur Ya-OOT-ja, dar ei spirit. Nimeni nu stat faţa lor... ei umblat din 
câmpii spirit. Acolo plecat când dispărut. 

Pope a ridicat sprâncenele. 

— lauzi! Ce vor de la noi? 

— Ei spus patru ei luptă cu patru voi buni războinici. 

— Și-apoi? 

— Toţi oameni voi plecat liber. 

— Dar noi suntem liberi și acum. 

— Nu, a spus catârgiul, privind în jur, cu frică pe chipul său. Nu sunteți. 
Nanisuwukaitu peste tot aici. Formă spirit acum. 

Ideea că erau înconjurați de o armată invizibilă de Yautja l-a îngheţat pe Pope. S- 
a întors încet, examinând umbrele. De trei ori Yautja şi-au făcut câte o scurtă apariţie 
apoi au dispărut, ca şi cum s-ar fi lăsat intenționat văzuţi. De fiecare dată, un spasm de 
spaimă a trecut prin trupul lui Pope. 

— Oamenii mei vor putea pleca liberi, indiferent dacă pierdem sau câştigăm? a 
întrebat Pope. 

Catârgiul a privit sălbatic în jurul său. 

— Asta spus ei. 

— Şi cum pot şti eu că-și vor ţine cuvântul? 

— Ei au o onoare ciudată, sir. Așa venit la noi. Luptat bine pentru noi. Noi 
pierdut, dar ei continuat luptă pentru noi... ajută noi. Fost cu noi timp şase luni. 

— Deci, patru dintre oamenii mei să lupte cu patru ai lor... Ya-OOT-ja. 

— Aşa. Nanisuwukaitu place luptat. Nu băut. Nu jucat joc. Ei luptat. 

Pope s-a întors către sergentul major. 

Sezer 

— Cred că ar trebui să-l scalpăm pe catârgiu și să-l trimitem la maică-sa, sir. 

Şi-a scos pălăria țeapănă și şi-a trecut mâna prin părul sârmos, apoi şi-a pus-o la 
loc, şi se asigură că e dreaptă. 

— Dar dacă avem o cale să salvăm oamenii, atunci trebuie să o facem. 

— Asta e. 

Pope a dat din cap. Nu-i plăcea deloc ideea, dar se temea că nu are de ales. 

— Du-te şi le spune că aşa vom face. Unde şi când? 

— Poţi spune lor singur. 

Catârgiul a făcut semn spre est. 

— Ei aşteptă tu valea cealaltă. Doar trimite patru, ei la fel. 

— Pope s-a întors spre Husker John. 

— Lasă-l să plece. Trebuie să facem un plan. 

Pope ştia că nu poate trimite pe nimeni să facă ce el nu voia. Nu așa procedează 
un adevărat comandant, deci el era primul dintre cei patru. Mama sa îi dăduse numele 
de Providence și de aia a avut o viață norocoasă. Dacă a funcționat până acum, poate îl 
va proteja și astăzi. Husker John a insistat și el să meargă. Pope s-a simțit ușurat când 
l-a auzit, pentru că — după părerea lui — nu mai exista altul care să poată lupta cu vreo 
șansă de reușită. Parcă trimis de soartă, Motes a sosit și s-a oferit voluntar când încă 
discutau pe cine să mai întrebe. L-au acceptat în echipa lor de sacrificiu. 

Pope i-a lăsat pe cei doi să se pregătească şi a plecat să-l caute pe Conroy, care 
era un irlandez clasic care lupta doar din loialitate. Era singurul alb rămas — în afară de 
el și de Sunderson cel mort — în companie, numit în „unitatea” de motociclete. Nici nu 
a trebuit să-l convingă și Pope a avut cel de-al patrulea sinucigaș. 

Pope, Motes şi Husker John, erau înarmaţi fiecare cu carabină și pistol. Mai 
aveau câte un cuţit și o secure luate de la indienii morți. Conroy avea un shotgun cu 
ţevi duble, scurtate, pistol, lance şi cuțit. A adus şi motocicleta pe care a condus-o pe 
lângă caii lor, care se obișnuiseră cu maşinăria zgomotoasă în timpul expediției. 

— Hai să recapitulăm ce ştim despre ei, a propus Pope din mers, apoi a izbucnit 
în râs. De fapt, nu ştim nimic, nu-i aşa? 

— Au înălțimi diferite, sir, spuse Motes. 

— Aşa este. Au și arme diferite. Poate că se bazează pe mărime, dar e pozibil să 
fie organizați şi după ranguri. 

— Deci credeți că aceşti Ya-OOT-ja au un sistem bazat pe ierarhie? a întrebat 
Conroy. 

— Sunt războinici... poate chiar soldaţi. Trebuie să aibă un sistem de ranguri. De 
aceea l-am lăsat pe ăl' voinic să-l ia pe Yautja rănit. Nu laşi niciodată un camarad în urmă, 
da? 

— Cred că are sens. Deci cum o să decurgă lupta? Pe cine trebuie să dobor 
primul? 

Pope a ridicat o sprânceană. 

— Nu prea ştiu exact, dar cînd am să ştiu eu ai să știi și tu. 

— Aţi vorbit exact ca un ofițer de la West Point, a chicotit Conroy. 

Intrarea în valea următoare era la cinci mile depărtare. Şi nu prea era o vale, ci 
un canyon abrupt care se termina în fund de sac cu stânci de mărimea unui vagon de 
cale ferată. Terenul plat era probabil de 20/20 m și acoperit cu țărână şi iarbă uscată. 
Pope văzuse toate acestea pe hartă, dar harta nu arăta mărimea impresionantă a 
stâncilor, sau cum se ridicau precum niște blocuri suprapuse într-un zid cu trei laturi. 
Au legat caii de un mesquite pipernicit, Pope gândind că acolo vor fi oarecum la 
adăpost. Motocicleta a fost parcată lângă cai. 

Apoi toți patru s-au deplasat către centrul spaţiului și au așteptat. 

„„.„exact zece secunde, apoi patru Yautja au apărut la 7 m de ei. 

Şi mai mulți Yautja au apărut pe stâncile înconjurătoare. 

Hope spera că aceștia erau doar spectatori şi că nu se aflau într-o imensă 
capcană. 

Aparent, Yautja erau aleși pe mărimea soldaților Buffalo. Un războinic mai solid 
și trei mai apropiați de dimensiunile umane. Părea că Yautja fuseseră aleşi ca să se 
potrivească oamenilor. Interesant, se gândi Pope. Dacă observaţia sa era corectă, atunci 
era vorba de ideea de luptă dreaptă, ceea ce-i dădea speranţe că Yautja vor respecta 
partea lor din înțelegere. 

Un al cincilea Yautja a apărut — şi l-a recunoscut pe războinicul gigant din 
noaptea anterioară. Acesta a pășit între cele două grupuri, apoi s-a întors cu fața către 
soldaţii Buffalo. 

— Patru luptă, apoi gata, a spus cu accent şi cadență ciudată pentru urechile lui 
Hope. 

— Arme? a întrebat. 

— Doar câte două. 

— Sir, au armură, a notat Husker John. 

— Bună observaţie. 

Apoi către Yautja: 

— Dacă e vorba să fie o luptă dreaptă, războinicii tăi trebuie să-și dea jos 
armurile. 

Yautja a înclinat gânditor capul. Ceilalţi patru, care stătuseră nemișcați, s-au uitat 
unul la altul. Erau îngrijoraţi? Pope așa spera. 

— Dacă nu armuri, atunci nici voi arme cu zgomot mare. 

Pope se gândi o clipă, încercând să priceapă ce sunt armele zgomotoase. Apoi a 
înțeles. Pistoalele și carabinele. Poate că armurile asigurau pentru Yautja o protecţie 
împotriva gloanţelor; fără ele, sigur vor fi victime. Era o solicitare dreaptă. 

Adresându-se lui Yautja, Pope i-a spus: 

— De acord. Dar încă ceva. 

Făcu un cerc cu mâinile, apoi a simulat aruncarea. 

— Nu folosiţi acel disc cu care ai aruncat în Sunderson. 

Yautja a rămas iarăşi gânditor, a poi a scos o serie de clickuri sub mască. 

— Acești Yautja nu folosesc asemenea armă. Nu sunt pregătiți pentru ea. 

— Deci până la moarte? a întrebat Pope sperând că nu va fi aşa. 

— Până la moarte. 

— Excelent, mormăi Pope. 

Şi-a dus oamenii ceva mai departe şi aceştia au început să-și scoată pălăriile și 
vestoanele. Armele și le-au depozitat în piramidă. 

Caporalul Motes a fost primul care a observat că ceilalți, Yautja, şi-au lăsat 
armele și măştile. Când le-a văzut feţele, a făcut ochii mari şi a rămas cu gura căscată. 

— Isus, Maria și Iosif! Ce sunt ei? 

Soldaţii Buffalo s-au întors şi au rămas uimiţi văzând ce se ascundea sub maști. 
Pope a identificat teribilele protuberanţe de pe faţă ca fiind un fel de mandibule, ca ale 
unei insecte gigantice. Fiecare se termina cu un colţ, sau gheară, sau pinten. Ce-or fi 
fost, păreau ascuţite și mortale. 

Deoadată, toți patru Yautja au început să-și clickăie mandibulele. Umerii li se 
scuturau ușor. lar Pope a înţeles; ei râdeau de soldaţii Buffalo. Se întoarse spre oamenii 
săi: 

— Deci știm de ce poartă măști, ca să-și ascundă mecla urâtă. Acum râd de 
reacțiile voastre... de frica pe care o arătaţi. Fiecare dintre voi i-ați înfruntat pe apași şi 
pe comanși. Fiecare aţi fost implicaţi în confruntări corp la corp cu vreunul care voia să 
vă omoare. Acum nu e nici o diferenţă. Pentru noi, Yautja e doar un alt tip de indian. 
Asta-i tot. Pur și simplu. Mai mult, amintiţivă că sângerează la fel ca voi sau ca mine. 
Dacă pot sângera, pot muri. Înțelegeţi? 

Conroy şi Husker John au confirmat dând din cap, dar Motes era neîncrezător. 
Pope l-a înșfăcat de umăr şi l-a scuturat. 

— Motes. Mă auzi? 

Motes a dat şi el din cap, mai întâi încet, abia perceptibil, apoi mai repede şi mai 
sigur de el. 

— Vă aud, sir. 

Pope s-a gândit o clipă dacă să spună sau nu ceea ce voia, apoi i-a dat drumul: 

— Ascultă, n-ai să poţi niciodată să te răzbuni pe Klan pentru ce au făcut familiei 
tale. 

Motes s-a holbat la el, iar ura a înlăturat frica din ochii săi. 

— Priveşte-i pe Yautja. Ei sunt Klanul. Ei îţi vor ucide familia din nou. Nu poţi 
face rău Klanului, dar poţi să-i răneşti pe aceşti războinici. Înţelegi? Mă înţelegi, 
caporal Motes? 

Acesta s-a scuturat din mâinile lui Pope și spuse: 

— Da, am înțeles, sir. 

Vocea sigură arăta că este gata. 

— Atunci... să mergem. 

Pope și oamenii lui au înaintat câţiva paşi. 

— Suntem gata, spuse. 

Gigantul Yautja a făcut semn unuia dintre războinici să înainteze şi el. Pielea 
acestuia era pestriță verde cu maro. Faţa-i era feroce precum a unui demon. Pentru 
soldaţii Buffalo, chiar puteau fi niște demoni, dar care sângerau și puteau fi uciși... 
deci aveau o șansă. 


Pope a păşit înainte ca să-i întâlnească, dar Motes l-a împins înapoi şi s-a dus în 
centru. 

La fel precum ceilalți, Motes purta pantaloni băgaţi în cizme, o cămașă albă şi 
bretele. Luase un tomahawk în mâna dreaptă şi un cuţit de jupuit pielea în stânga. 
Pope nu-i vedea fața, dar soldatul ţinea capul sus. Oponentul său a ridicat umerii și și- 

a fluturat mandibulele. La fiecare mână avea ataşat câte un dispozitiv cu lame 
metalice, duble. 

Pope a așteptat semnalul de începere, dar nu a fost nici unul. Yautja a atacat 
doar. Motes s-a ferit spre stânga şi a rămas în aşteptre. Oponentul a rotit ambele sale 
braţe, dar Motes s-a strecurat pe sub ele, în timp ce tăia adânc în coapsa lui Yautja. 
Acesta a căzut grămadă. Motes și-a controlat rotirea, apoi s-a ridicat elegant în 
picioare. 

Pope a simţit cum îl cuprinde un val de speranţă pentru supraviețuirea lor. 

Yautja a sărit şi el în picioare și s-a răsucit. De data aceasta, în loc să atace, s-a 
apropiat cu prudență de Motes, dar soldatul Buffalo a rămas ferm în teren. Când 
Yautja s-a aplecat spre el, s-a ferit, lăsându-l să rateze lovitura, apoi a vrut să-l lovescă 
cu cuțitul în plămâni. 

Yautja l-a lovit peste braţ cu piciorul, smulgându-i cuțitul din mână. 

Motes s-a oprit cu ochii la arma care zbura prin aer... și acesta i-a fost sfârșitul. 

Yautja şi-a rotit și cealaltă mână şi i-a secționat traheea lui Motes. Sângele a ţâșnit 
sălbatic, iar Motes a căzut în genunchi. Cu o mișcare verticală, războinicul l-a lovit în 
moalele capului, cele două lame metalice împlântându-se în os. Cu cealaltă mână a 
făcut o mișcare de cosire la nivelul gâtului, separându-i capul de trup. 

Victoriosul Yautja s-a întors către ai lui și a scos un răcnet nepământean, în timp 
ce ridica triumfător trofeul însângerat. 

Speranţa lui Pope aproape că a murit odată cu Motes, dar ştia că aveau totuși o 
șansă. Motes a murit doar pentru că a comis o greşeală mortală. 

Husker John s-a repezit înainte, a apucat trupul lui Motes și l-a adus înapoi. 
Sângele picura pe spatele cămăşii sale, dar nici măcar nu observa. A pus ușor pe 
pământ rămășițele caporalului mort. 

— Mă duc eu, spuse Conroy. Lasă-mă să lupt eu acum. 

Pope a pus o mână în pieptul lui Husker și l-a oprit. 

— Du-te, Conroy. Ucide-l pe nemernic. 


În loc să se îndrepte spre centru, Conroy şi-a luat motocicleta, a pornit-o, apoi a 
condus încet spre centru. Avea o lance în mâna dreaptă. 

Un alt Yautja de mărimea unui om a venit și el în centru; şi acesta purta lame 
metalice pe braţe. 

Conroy a accelerat motocicleta către oponentul său, care s-a ferit cu uşurinţă în 
lateral. Atunci Conroy a oprit, a accelerat motorul pe loc, ceea ce a făcut ca roata din 
spate să se învârtă nebuneşte spulberând drept în faţa lui Yautja iarbă, praf şi pietriș. 
Apoi a dat drumul frânei, a înaintat vreo 7 m, a răsucit motocicleta cu 180 şi a 
accelerat din nou. 


VP MAGAZIN 


WESTON OCHSE ONOAREA LUI YAUTJA 


Pope nu mai văzuse aşa ceva. Conroy folosea motocicleta ca pe un cal. 

Yautja îşi ştergea fața și ochii cu dosul palmelor, încercând să îndepărteze 
mizeria care-l orbea... când sulița lui Conroy i-a pătruns în piept şi a ieşit prin spate. În 
loc să-şi continue drumul cu motocicleta, Conroy s-a agăţat de suliță, lăsându-și 
maşinăria să continue să meargă fără el. Aceasta s-a clătinat nișel, a mai mers vreo 5 m, 
apoi s-a lovit de o stâncă uriașă, a căzut și motorul s-a oprit. Conroy l-a trântit pe 
Yautja la pământ, pironindu-l cu lancea. Şi-a scos cuțitul de la centură şi a început să-l 
înjunghie cu furie pe războinic, mâna înălțându-se și căzând iar şi iar. 

Husker John a ridicat victorios pumnul în aer. 

Dar Pope şi-a ţinut respirația. 

Şi-atunci s-a întâmplat. 

Yautja, probabil cu ultimile-i puteri, a ridicat mâna dreaptă și a împlântat lamele 
în laterala feței lui Conroy. 

Acesta a răcnit atât de surpriză cât și de furie, apoi Yautja l-a tras jos într-o 
îmbrăţișare mortală. 

Şi... asta a fost tot, amândoi au murit. 

— Fir-ar dracu-al dracului! a izbucnit Husker John şi s-a dus să recupereze 
trupul și armele lui Conroy, apoi l-a aşezat lângă Motes. 


— E rândul meu, a mormăit Husker John. 

A luat sulița lui Conroy, al cărui vârf lucea de sânge verde luminiscent. 

— Nu, lasă-mă pe mine, spuse Pope, gată să facă un pasul înainte. 

— Nu, sir. Nu mai vreau să văd pe unul de-al nostru murind, așa că mă duc eu. 

Şi s-a dus către zona centrală a canionului cu țărâna murdară de sânge. Yautja și- 
a ridicat mâinile în aer. Mandibulele se loveau una de alta cu frenezie, scoțând clackuri 
zgomotoase. Tinea aceeaşi lance lungă pe care Pope o văzuse folosită și mai înainte, cu 
vârful-lamă lat, lung şi curios curbat. Războinicul a pășit înainte. 

Husker John a început să meargă încet, apoi a alergat către oponent. A ajuns la 
1,5 m şi a sărit înapoi ca să arunce sulița spre Yautja. Acesta şi-a rotit propria lance în 
jur şi a respins sulița departe. Dar manevra l-a lăsat descoperit. Încercă să rotească 
lancea înapoi, dar Husker John era deja peste el. Soldatul Buffalo l-a cuprins de gât pe 
Yautja, s-a dat în spatele lui, şi — cu cuțitul tras de la cingătoare — i-a tăiat gâtul până la 
oasele coloanei. Husker John îşi ţinea oponentul strângând bine una dintre mandibule. 
Acestea s-au mai mișcat de câteva ori, apoi au rămas nemișcate pe măsură ce sângele 
verde luminiscent se scurgea din războinicul inamic. 

Husker John l-a lăsat să cadă pe pământ, apoi s-a îndreptat către locul unde 
aştepta Pope, cu gura căscată. Acesta a zâmbit larg. 

— Ai reușit! Ai învins! 

— Hm, da, dar ceilalți n-au reușit, iar acum va trebui să te văd şi pe tine cum 
mori. 

Pope a devenit sobru. 

— N-am să mor. Numele meu este Providence Pope și Dumnezeu are alte 
planuri cu mine. 

Şi-a luat tomahawkul şi s-a dus la centru. Privind în jur a văzut că toți se uitau la 
el intens de parcă era o insectă interesantă. Dădu din cap. 

Tâmpitul de Sunderson și hărțile lui blestemate. Dacă m-ar fi ascultat, ne-am fi 
întors la frontieră, iar oamenii ar fi băut acum tequila, iar eu aș fi dormit toată noaptea 
ca lumea. 

Aruncă o privire oponentului său care avea aceleaşi dispozitive cu lame ataşate 
la braţe, ca şi primii doi, ceea ce însemna că vor lupta de aproape. Se pregătise pentru 
aşa ceva și spera că planul său va funcţiona. 

Înălță tomahawkul, căutând punctul de echilibru, apoi a înaintat luând o poziţie 
tactică. 

Fu uimit să vadă că una dintre lamele de pe brațul ridicat al lui Yautja a zburat 
către el. Pope a încercat să o evite lăsându-se pe vine, dat lama i s-a înfipt sub umărul 
stâng nu foarte departe de inimă. Dacă n-ar fi încercat eschiva, ar fi fost mort precum 
Motes și Conroy. Durerea a fost îngrozitoare, făcându-l să cadă într-un genunchi. 

— Ridică-te, sir! 

Vocea intensă lui Husker John l-a forțat să se ridice în picioare. 

Adversarul său se apropia sigur de sine și încrezător. 

Pope a lovit cu tomahawkul din dreapta în stânga, de sus în jos, apoi exact 
invers, totul într-o singură mișcare fluidă. 

Yautja s-a ferit, apoi a zvâcnit spre înainte mâna dreaptă pe care se mai afla doar 
o singură lamă. 

Pope a blocat lama cu tomahawkul și instantaneu a priceput că a comis o 
greșeală gravă. 

Yautja a prins tomahawkul și i l-a smuls lui Pope, lăsându-l pe acesta cu mâna 
întinsă şi dezarmată. 

Prin minte i-a trecut ca un flash amintirea fetei din Hudson Valley, care mirosea a 
liliac și portocali. Vedea mâna ei întinsă când el pleca cu trenul, acum trei ani, 
îndreptându-se spre vest ca să lupte cu indienii. Numele ei era Charlotte şi fusese 
dragostea vieţii sale. 

Apoi, într-o clipită, a revenit în lumea reală. 

Charlotte, a şoptit. 

Oponentul său tocmai întindea o mână spre el. 

Pope s-a strecurat pe sub ea, a smuls pistolul-rețea de la spate unde era pus în 
centură, apoi l-a ridicat către chipul lui Yautja şi a apăsat pe trăgaci. Plasa a fost 
lansată, trăgându-l pe războinic spre spate, înfăşurându-se și apoi pătrunzând în fața 
acestuia. A căzut pe spate şi a încercat să o scoată cu o mână. Mâna stângă a întins-o 
spre Pope și a lansat ambele lame. Pope s-a ferit, lăsându-le să treacă pe deasupra. Așa 
a ajuns într-un genunchi chiar lângă războinic. Pope a smuls lama din umăr, aproape 
leșinând de durere, a întors-o, și a înfipt-o într-unul dintre ochii lui Yautja. 

Şi totul s-a terminat. 

După un moment, a fost ridicat şi ţinut la o lungime de braţ de către Husker John 
al cărui chip era luminat de victorie. 

— Ai reușit, sir! Ai învins! 

Bucuria lui Pope era atenuată de o incredibilă durere. 

— Ti-am spus că n-am să mor astăzi, a reușit să spună. 

Husker John l-a dus înapoi în zona lor şi a început să-l doctoricească. A pus 
magneziu în rană şi l-a bandajat înainte ca Yautja cel înalt să se apropie. Husker John 
s-a ridicat şi a vorbit cu el ceva mai departe, fără ca Pope să poată auzi. 


Abia mai târziu, când conducea doi cai ce duceau trupurile lui Motes şi Conroy, 
s-a gândit Pope la ce a vorbit Husker John cu el. 

— Oricât i-aş uri pe acești războinici, îi şi respect. Mi-au cerut să mă alătur lor. 
Spun că vor să înveţe de la mine. Sunt om bătrân, sir. Am făcut tot ce mi-a stat în 
putință pentru soldaţii Buffalo, așa că am să le accept oferta. Adevărul este că viaţa-i 
prea scurtă ca să nu cauţi ceva nou de făcut. Vreau o schimbare, iar asta mi se pare 
potrivită pentru mine. 

Acestea fiind spuse, Husker John a rămas în urmă. Pope va spune tuturor că a 
murit şi trupul nu a fost recuperabil. Vor înţelege. ÎI vor jeli. Apoi îşi vor linge rănile și 
se vor întoarce în New Mexico. Acolo, Pope îi va părăsi. Contractul său de înrolare era 
încheiat şi putea pleca legal. Își imagina că va dura ceva timp ca să o viziteze pe fata ce 
a lăsat-o în trecut şi să vadă dacă n-ar putea face parte din viitorul său. Indiferent cum 
va fi, nu-şi va uita niciodată bravii săi soldaţi, pe admirabilul Husker John, şi ciudaţii 
războinici care le-au permis să trăiască oamenilor săi, doar ca să se poată testa pe ei 
înşişi în luptă cu câțiva dintre cei mai buni cavaleriști ai Americii — Soldaţii Buffalo. 

Lee Child AM AUZIT O POVESTE DE DRAGOSTE 


LEE CHILD 
AM AUZIT O POVESTE DE DRAGOSTE 


Titlul original: I Heard a Romantic Story, 2012 
Traducerea: Ştefi Todo 


Am auzit o poveste de dragoste. Era în timp ce aşteptam să omor un tip. 
Şi nu doar un tip, apropo. Ei îl numeau pe acest tip un prinț şi bănuiesc că şi 
era. O mulțime din tipii ăia de acolo sunt prinți. Nu doar unul sau doi în țară. 
Familiile au prinți. Toate tipurile de familii. Au prinții lor. Sunt sute. Au atât 
de mulți încât unii dintre ei sunt ticăloşi de douăzeci şi cinci de ani. Acel fel 
de prinț. Şi el era ţinta. Acest ticălos tânăr. Urma să apară într-un sedan 
Mercedes mare. Urma să iasă din spate şi să meargă cam zece paşi spre 
veranda casei. Veranda se presupunea că e ca cea pe care o aveau la Marriott, 
dar mai mică. Unde cobori din autobuz. Doar că au făcut-o prea mică pentru 
maşini. Cred că trebuia să-i protejeze pe oameni împotriva soarelui. Probabil 
şi a animalelor. Pentru că, apropo, era în India. Era în mijlocul zilei şi totul 
era fierbinte şi prea strălucitor pentru a putea fi privit. Dar tipul ăsta urma să 
meargă spre această verandă. Şi veranda avea pereţi pe unele părți. Şi, atâta 
timp cât eram sigur că va merge într-un ritm rapid, trebuia să planific exact 
timpul, să apăs mai întâi butonul şi apoi el să ajungă la porţiunea cu perete a 
verandei şi, desigur, bomba era acolo unde era zidul. Deci era o treabă de 
apăsare pe buton. Destul de uşor ca s-o facă un singur tip. Cu excepţia 
faptului că ei au trimis doi tipi, bineînţeles. Dar atunci, întotdeauna făceau 
aşa. Niciun tip nu era niciodată singur. Mergeţi la filme unde vedeţi tipul 
absolut singur? Evident că nu e absolut singur, pentru că există un 
cameraman care e chiar în fața lui. Altfel nu l-aţi putea vedea. Nu ar fi niciun 
film. Sunt minimum doi tipi acolo. Şi aşa era şi pentru noi. Doi tipi. Dacă aş fi 
un lunetist, ar trebui să-l numiţi pe celălalt observatorul. Doar că eu nu eram 
lunetist. Era o treabă de apăsare pe buton. Nu aveam nevoie de un 
observator. Dar el era acolo. Probabil un tip de la CIA. Vorbea cu mine. Era ca 
şi cum trebuia să valideze lovitura şi să-mi dea permisiunea. Probabil că nu 
voiau nicio undă radio. Aşa că l-au pus pe tip lângă mine. Direct în urechea 
mea. Şi probabil ştia că acest sedan Mercedes e la o anumită distanţă şi prin 
urmare mai dura un timp şi deci nu era nevoie de validarea lui încă o 

perioadă. Şi, oricum, puteam vedea drumul. Cu siguranță puteam vedea 
ultima sută de metri din el. După curbă. Şi am fi văzut nori de praf de la 
distanță de kilometri. Dar n-am văzut niciunul, ceea ce i-a dat acestui tip 
timp să vorbească. Şi a vorbit despre cum am ajuns atât de departe cu acest 
prinț. A spus totul. Mi-a spus cum s-a făcut, practic. Ceea ce, apropo, n-a fost 
complicat. Era doar un număr de verigi absolut simple. Toate lucrând 
împreună ne duceau la un rezultat pozitiv. Şi, bineînțeles, una din verigi era 
treaba veche cu fata, iar partea aceea a mers bine. Asta e ceea ce mi-a 
povestit celălalt tip. Pentru că el părea că se ocupă de toată partea cu fata a 
programului. El era şeful. El a trimis fata. Ceea ce a fost evident o problemă 
de selecţie. A fost despre analiza sarcinii şi trimiterea fetei potrivite. Ceea ce 
acest tip a făcut. Nu cred că a fost lipsă de încredere în sine în alegerea lui. 
Problema era că cea mai potrivită fată pentru acea treabă conform judecății 
lui profesionale era şi fata de care era îndrăgostit, ceea ce, evident, l-a pus 
într-o situaţie dificilă. A trebuit să o trimită în bătălie pe fata pe care o iubea. 
Şi nu era o bătălie cu arme şi bombe. Armele pe care prietena lui urma să le 
folosească erau mult mai personale. Era acel gen de joc. lar tipul ştia asta, 
evident. El era şeful. Nu am spus că el l-a inventat, apropo. Am spus că el era 
în acel moment liderul mondial. El era şeful cel mare. Nu e o problemă de o a 
doua alegere. A făcut ceea ce trebuia. Era un profesionist. A pus ţara pe 
primul plan. Fata a mers. Şi bineînţeles că a făcut o treabă bună. În două 
săptămâni tipul se îndrepta spre această casă în Mercedesul lui. A fost ceva 
de lucru acolo. Două săptămâni, e un timp foarte scurt. Să obţii un rezultat 
pozitiv în două săptămâni e extraordinar. Pozitiv în sensul că eu încă trebuia 
să apăs pe buton. Şi eu eram o verigă. Eram ultima verigă. Tot ce trebuia să 
fac era să apăs pe buton. Dacă tipul apărea. Ceea ce se va întâmpla, datorită 
prietenei celuilalt tip. Ea trebuie să fi făcut tot soiul de lucruri. Tipul ştia asta. 
Asta e ceea ce făceau aceste fete. Dar el voia cumva să nege. Asta îmi spunea. 
Credea că e diferit pentru ea. Poate nu a făcut toate acele lucruri. Sau poate a 
făcut. Tipul nu a fost destul de clar. Dar dacă a făcut, a fost deoarece le făcea 
pentru misiune, a cărui şef era el. Ea ştia că el ştia că e o misiune critică. Aşa 
că a făcut-o. L-a livrat pe tip şi eu aşteptam să apăs pe buton, care e pe un 
telefon mobil, apropo. Telefoanele mobile sunt aparatele pe care le folosim 
acum. Au construit o întreagă rețea doar ca noi să putem arunca lucrurile în 
aer. Capital privat. Furnizori care primesc plângeri. Cu radiourile nu te puteai 
plânge. Dacă ceva mergea rău ridicai din umeri şi încercai din nou în ziua 
următoare. Dar dacă unui tip i se întrerup apelurile, se plânge. Se plânge cu 
voce tare. Poate că avea de făcut o afacere importantă. Aşa că firmele de 
telefonie ţin lucrurile în funcțiune. Singurul dezavantaj fiind decalajul în timp. 
Tu formezi un număr şi durează mult până sună. Există tot felul de turnuri şi 
computere în drum. Toate tipurile de management tehnic. Întârzierea poate fi 
de opt secunde întregi, de aceea e vorba în totalitate despre sincronizare. A 
trebuit să-i judec viteza, astfel încât să apăs pe buton cu opt secunde întregi 

înainte ca el să ajungă acolo unde mergea. După ce ajungea cu maşina. Ceea 
ce încă nu s-a întâmplat, ceea ce i-a dat tipului timp să vorbească, în 
principal despre fată. Locuia cu el. Bineînţeles că nu în timpul celor două 
săptămâni în care ea a fost cu prințul, asta fiind subiectul întregii conversații, 
care era de fapt un monolog din partea lui, în care încerca să mă convingă că 
era împăcat cu asta. Şi că ea era împăcată că el era împăcat cu asta. Era un 
câmp minat. Dar amândoi pretindeau că erau de acord cu asta. Despre asta 
încerca să mă convingă tipul. În timp ce aşteptam. Şi s-a dovedit a fi pentru o 
oră, apropo. O oră. Eram pe poziție cu o oră înainte. Ceea ce dovedeşte că 
tipul a plănuit să folosească timpul vorbind, pentru că el a fost cel care a 
întocmit programul şi el era cel care vorbea. Despre această fată. Această fată 
era un înger. Ceea ce eram pregătit să cred. Era un tip tare ca să poată tolera. 
Dar mi-a spus toate lucrurile pe care le-au făcut împreună şi nu am putut 
decât să cred că aveau câțiva ani fericiți în spate. Nu mai făceau lucrurile care 
se fac într-o relaţie nouă, dar nici nu aveau o relație învechită. Făceau lucruri 
normale, fericite, poate puţin încă experimentale, aşa cum unii oameni fac 
multă vreme. Am fost convins. A fost o descriere convingătoare. În acel 
moment eram sigur că e adevărat. Aşa cum şi era, evident. În cele din urmă, li 
se întâmplă multora. Dar e posibil să găsească drumul înapoi. L-am crezut pe 
tip. El a trimis-o pe fată la prinț. Amândoi au petrecut clipe minunate cu un 
weekend înainte. Au fost de acord cu asta. El era împăcat cu asta, iar ea era 
de acord cu orice. Aşa că au făcut-o. Luni dimineața, ea a plecat. Şi aşa 
trebuia să fie. El era şeful, ea era fata de pe câmpul de luptă, nu trebuia să 
existe niciun contact între ei. Deloc. Organizaţional, ea era acum pierdută 
pentru el. Era dusă. S-ar putea să nu se întoarcă. Pentru că unele dintre ele 
nu o făceau. S-au întâmplat dezastre. Şi apoi, era protocolul. Nicio implicare 
personală. Ceea ce au ocolit până acum, dar acum vor trebui să facă asta cu 
adevărat. Doar că nu o fac. Îşi aranjează cumva vizitele. Ceea ce e o uriaşă 
depăşire a limitelor, neprofesională din partea ambilor. Va strica totul pentru 
totdeauna. E de două ori greşit. Ea nu mai poate nega şi acoperirea lui e 
deconspirată. Dar au făcut-o. Şi nu doar o dată. S-au întâlnit de cinci ori. În 
două săptămâni. Cinci din paisprezece. E un procent destul de mare. Aproape 
jumătate. Ceea ce e o perioadă destul de mare în care să fi departe. 
Performanţa ei a fost miraculoasă. A făcut treaba în două săptămâni, din care 
jumătate le-a petrecut cu prietenul ei original. Care îmi povestea totul despre 
aceste vizite. Ceea ce era o altă încălcare a disciplinei, chiar acolo. Vreau să 
spun, ce eram eu? Ar fi trebuit să-mi ceară un act de identitate. Dar n-a 
făcut-o, ceea ce înseamnă că mă considera doar un prost care nu contează. 
Ceea ce era ironic, pentru că eram la fel ca el. De fapt, eram exact la fel ca el. 
Şi eu eram un operator guvernamental. Egalul lui în toate felurile. Cu 
excepţia faptului că nu aveam o fată. El era cel cu fata. Şi el o vizita. Prima 
dată ea a fost bine. Doar îl întâlnise pe prinț. Erau încă în faza formală. A 
doua oară n-a mai fost chiar aşa bine. Trecuseră de partea formală. Douăzeci 

şi patru de ore, iar prinţul deja făcea lucruri. Asta era clar. Dar vorbim aici de 
securitatea naţională. De cel mai înalt nivel. Arunci pe cineva în aer în India, 
salvezi o mulțime de probleme de mai târziu. Poate că salvezi lumea. Evident 
că oamenii ca tipul ăsta şi fata lui trebuie să creadă lucrurile astea. Sau poate 
că deja credeau lucrurile astea dinainte să se angajeze. Poate că de asta au 
căutat aceste slujbe. Pentru că ei cred anumite lucruri. Cred că există ceva 
mai important decât ei înşişi. De asta s-a întors fata la prinţ, chiar şi după a 
doua vizită. Putem ghici ce face pentru că era într-o stare proastă când a avut 
loc a treia vizită. Prințul nu o loveşte. Nu e o problemă fizică. Prințul ar putea 
să nu facă nimic. Ar putea fi complet naiv şi neexperimentat. Ar putea fi uşor 
de mânuit. Există o mulțime de posibilități. Dar ea trebuia să-i satisfacă 
nevoile într-o manieră foarte umilă. Oricare ar fi fost acestea. Trebuia să 
zâmbească şi să facă reverenţe ca şi cum era cea mai fericită fată din lume. 
Şi, psihologic, asta e un efort. Nu se simțea bine. Dar s-a dus înapoi. Era 
hotărâtă să ducă misiunea la bun sfârşit. Era genul ăsta de persoană. Ceea 
ce-l punea pe şef tot timpul într-un cerc vicios, bineînțeles. Nu putea s-o 
oprească pe fata pe care o iubea pentru că dacă ar fi putut n-ar mai fi iubit-o. 
Ea ar fi insistat să plece. El ar fi insistat ca ea să plece. Securitatea naţională 
e un lucru foarte important. Aceşti oameni cred asta. Trebuie s-o facă. Aşa că 
ea a plecat. Şi a continuat să se întoarcă. Părea mai puternică la a patra 
vizită. Încă şi mai bine la a cincea. Deţinea controlul acum. Reuşise. Era ca 
un boxer care tocmai a câştigat centura. Bineînţeles că doare, dar nu prea 
mult. Aşa era ea. Era pe cale să-l predea. Era campionul incontestabil al 
lumii. Aproape o făcuse. Venea acasă. Dar poate acest boxer loveşte mai rău 
decât e permis. Poate aşa a fost. Poate că e obosită, dar e aproape. Aşa că se 
preface. E în regulă să meargă înapoi. Aşa că merge înapoi. Dar parte din 
prefăcătorie a fost exagerată. Ea are de gând să-l predea, dar nu va fi uşor. Nu 
aşa cum pretinde. Va trebui să ofere stimulente. Pe care nu ţi le menţionează. 
Pentru că exagerează. Îţi spune că e mai bine decât este. Are controlul, dar nu 
chiar complet. Şi ascunde asta, aşa că tu nu şti. Apoi vezi norul de praf la 
kilometri distanţă şi aştepţi şi apoi Mercedesul apare de după colț, pe ultima 
sută de metri; e o maşină scumpă, dar prăfuită şi parchează exact unde ar 
trebui să o facă şi tipul coboară de pe locul din spate. Şi ca un nesimtit lasă 
uşa larg deschisă în urma lui şi merge mai departe, ca şi cum el e regele 
lumii, iar eu deja număr secundele. Are tipul ăla de mers agitat, care este de 
fapt mai lent decât pare, dar eu sunt pe fază şi ştiu exact când voi apăsa pe 
buton. Apoi, fata sare din maşină în spatele lui, ca şi cum şi-a scăpat 
portmoneul sau ceva şi a fost întârziată pentru un moment, ceea ce cred că a 
şi făcut, deoarece îşi cere într-un fel scuze prin limbajul corpului, cu o privire 
de Sunt o idioată, şi apoi îl prinde din urmă pe prinț şi îl ia de braț cu 
afecțiune. Aproape într-un mod excitant, să fiu sincer, şi îți dai seama că l-a 
adus aici promițându-i ceva special. În una dintre camere, probabil. Poate 
ceva ce el n-a mai făcut până acum. Chicotesc ca nişte şcolari. Merg înainte 

cu pasul săltat. Sunt exact în punctul în care trebuie să apeşi pe buton. Şi 
până acum procesul de validare este serios afectat. Doar bolborosim unul 
către celălalt. Dar ştim un lucru. Securitatea națională e foarte importantă. E 
mai importantă decât oricare dintre noi. Credem lucrul ăsta. Trebuie. Aşa că 
apăs pe buton. Sincronizarea mea a fost bună. Nu e niciun motiv pentru care 
n-ar fi fost. Am avut totală încredere în estimarea vitezei şi a direcției. Opt 
secunde. Erau exact lângă zid când a explodat. Amândoi. Şi acesta a fost 
sfârşitul poveştii de dragoste. 

0845 Zulu (0945 ora locală) 
Hornet 300 

Aeroportul Narvik 


Pista era poziționată aproape de marginea apei, pe direcţia nord-vest peste 
Ofotfjorden, către culmile abrupte din apropiere de Bogen. Plafonul de nori se risipise, 
fiind înlocuit de soarele strălucitor şi temperaturi de circa 30°C. Dar, fumul continua să 
se ridice către cerul de deasupra orașului Narvik din incendiile de la rezervoarele de 
stocare a combustibilului. Din fericire, mari cantități de combustibil au rămas la 
aeroportul Narvik, iar şi mai mult a fost adus de cisternele zburătoare KA-6D cu un 
ceas mai înainte. 

O echipă de mecanici de avion din Marine au înconjurat Hornetul F/A-18 al lui 
Tombstone, făcându-i plinul cu combustibil și verificându-i suporții cu muniție 
suspendaţi sub aripi. Unul dintre ei ţinea în mâna ridicată panglicile siguranţelor, 

arătându-i lui Tombstone că încărcătura sa de luptă compusă din 6 Sidewinder şi 2 
Sparrow erau gata de lansare. 

Tombstone a „aruncat” un salut în semn de luare la cunoștință, apoi şi-a 
redistribuit atenția asupra tabloului de bord din faţa sa, împrospătându-și memoria. 

Trecuse ceva vreme de când fusese într-un cockpit high-tech de F/A-18. Favoritul 
său a fost întotdeauna Tomcat, dar ca adjunct de CAG era de așteptat să fie familiarizat 
cu toate tipurile de avioane aflate sub comanda sa. Acum două săptămâni, a zburat cu 
un S-3 Viking, iar mai înainte a acumulat o grămadă de ore de zbor pe A-6 Intruder, 
EA-6 Prowler și E-2C Hawkeye. 

Dar mai zburase pe Hornet înainte și i-a plăcut avionul sprinten, high-tech, dual- 
rol. „Biroul” era unul dintre cela mai avansate aflate în aer, cu tehnologia HOTAS 
(Hands-On Throttle And Stick - mâinile pe manşă şi maneta de gaz) şi trei monitoare 
multifuncţionale (MED). Pe consolă nu se afla aproape nici un instrument tradițional, 
în afară de niște backup exilate în partea de jos a tabloului de bord. 

Informaţiile necesare pentru zbor erau prezentate pe monitoare de computer. 
Unul era COMED (Combined Map/Electronic Display) care reda informaţiile radar şi 
altele pe fondul unei hărți electronice mobile. Toate monitoarele puteau fi schimbate la 
simpla atingere a unui buton. Dacă atenţia pilotului era suprasolicitată, exista 
încorporată chiar şi o voce pentru avertizare, o voce linișştitoare de femeie care-i 
spunea dacă nivelul de combustibil era prea scăzut sau dacă a uitat să escamoteze 
trenul de aterizare. 

Un pilot de Hornet, prieten al lui Tombstone, a spus cândva că F/A-18 era atât de 
avansat încât făcea aproape posibil pentru un om să facă toată treaba; spre deosebire 
de Tomcat, care avea şi un RIO în scaunul din spate, care se ocupa de comunicații, 
radar, şi o parte din armament, Hornet avea doar pilotul la bord. Acest fapt nu era 
chiar atât de rău în dogfight, dar într-un atac la sol situația putea deveni destul de 
dificilă, pentru că un singur om trebuia să controleze avionul în zbor, să descopere şi 
să ochească obiectivul şi să lanseze încărcătura de luptă. 

Dar când Tombstone a salutat echipajul de la sol și a accelerat motoarele, știa că 
Hornet reprezenta o simbioză cu adevărat remarcabilă între OM şi MAȘINĂ. Vechea 
zicere a piloților de vânătoare „să simţi avionul” avea un nou înțeles în Hornet. 
Tombstone era avionul, suprafețele de control și armamentul fiind extensii ale 
creierului său, nu mai puțin decât mâinile şi picioarele sale. 

— Dragon Leader, sunt Camelot, s-a auzit în căști. Răspunde, Dragon. 

— Dragon pe recepţie. Continuă. 

Dragon, numele de cod pentru aceste avioane din cadrul CVW-20 — aproape 
întregul air wing — care acum erau transferate pe insulă, răspândite pe patru baze 

aeriene diferite. Tombstone supraveghease trimiterea acestor avioane de pe puntea de 
zbor a lui Jefferson pe aerodromurile norvegiene tocmai recapturate de la sovietici chiar 
în această dimineață. Privind prin canopie, putea vedea celelalte F/A-18 dirijate de 
turnul de control Narvik. Propriul său Hornet, cu numărul modex proaspăt 
reinscripționat pentru a-l desemna ca „pasărea CAG”, era gata să ruleze. 

— Dragon, avem bandits în aer, pe direcția 3-5-5 față de poziția noastră, distanța 
3-0 mile. Chermeza e gata să înceapă. 

— Roger, Camelot. Dragon decolează. 

Apoi a schimbat frecvențele radio. 

— Dragon, Dragon, sunt Dragon Leader. Sabia este scoasă din teacă. Repet, sabia 
este scoasă. 

În timp ce vorbea, a împins uşor cu mâna stângă maneta HOTAS spre înainte, iar 
tracţiunea celor două motoare turbofan GE a crescut cu un tunet. 

Ordinul său, transmis fiecărui avion din wing, fie direct, fie prin intermediul lui 
E2C Hawkeye — nume de cod Bifrost — a pus în mișcare 40 avioane. 

Altele, Tomcat din VF-97, se aflau deja în aer, în zbor CAP deasupra Grupului de 
Luptă ce naviga către exteriorul fiordului pentru a se confrunta cu inamicul. La 
Narvik, Tombstone conducea în aer 8 Hornet din VFA-161 Javelin plus 6 Intruder 
supraviețuitoare din VA-84 Blue Rangers. Squadronele rămase au fost postate pe pista 
de la Evanskjaer, aproape de zonele de debarcare ale Marines, în Andøya şi Vesterålen; 
şi la Bodø, capturat cu doar câteva ore în urmă de o unitate heliopurtată din Marine 
Regimental Landing Team. 

— Turnul, sunt Dragon Leader. Cer permisiunea să decolăm. 

— Dragon Leader, Narvik Air control. Liber la decolare. Vânt 1-8 dinspre 0-1-0. 
Noroc, Navy. 

— Mulţumesc, Marines. Ţineţi berea la rece. Trebuşoara asta nu va dura mult. 

— Roger, Navy. Dar dacă îi ratați pe bastarzi, voi o plătiți. 

Ochii au scanat pista ce se întindea în fața sa, atât de ciudat diferită de imaginea 
obișnuită lui, a unei punți ce se legăna, cu marea și cerul părând suficient de apropiate 
ca să se atingă. Tehnicienii luptători din Marine au robotit întreaga dimineață pentru a 
repara craterele provocate de obuze în tarmac, acoperindu-le cu plase de sârmă peste 
care au turnat asfalt. În mod ironic, cea mai mare parte dintre aceste cratere au fost 
făcute de avioanele A-6 în timpul raidurilor menite să-l alunge pe Soyuz. 

Spera că tehnicienii Marine îşi cunosc meseria. 

Era ciudat să nu aibă un deck officer, un echipaj la catapultă şi ritualul de lansare. 
Avea liber; împinse maneta de gaze spre înainte punând Hornetul în mișcare, din ce în 
ce mai repede. Mâna dreaptă strângea manșa, ținând-o fixă în ciuda zdruncinăturilor 

provocate de suprafața neregulată a pistei, apoi a tras-o uşor spre înapoi. Botul 
avionului s-a ridicat şi scuturăturile au dispărut. Plutea către cerul albastru. 

Exulta. 

Captain Matthew Magruder, CAG al CVW-20, se afla din nou la bordul unui 
avion în zbor, eliberat după ceea ce păreau a fi câteva luni de detenţie pe coridoarele 
gri ale lui Jefferson. 

Chipurile a doi oameni i-au trecut prin minte, prieteni, unul mort, unul în viaţă, 
ambii parte a ființei sale. Pentru tine, Coyote, se gândi. Şi pentru tine, Pamela. 

Tombstone se simţea împlinit, victorios, războinic profesionist călărind cerul 
pentru a se confrunta direct cu inamicul, printre nori. 

Se afla în mediul său. 


0855 Zulu (0955 ora locală) 
MiG 1010 
Deasupra Mării Norvegiei 


Colonelul Serghei Sergheivici Terekhov își menținea MiG-ul-29 pe curs, cu ochii 
pe orizontul din față. Aproape că au ajuns... destul de aproape de portavionul 
american încât îl putea simți. 

Savura următoarea înfruntare. Umilinţa înfrângerii de acum trei zile îl ardea ca 
focul. Recuperat din ape de echipajul lui Doblestnyy, care glumeau pe seama „peştelui” 
mare pe care l-au prins, a ajuns la țărm două zile mai târziu, la Bodø, unde a aflat că 
Soyuz a fost scufundat și că Marines au debarcat la Narvik. A trebuit să ceară un avion 
comandantului sovietic al bazei de acolo. În această dimineaţă a zburat către Kreml, şi a 
aflat abia după aterizarea pe portavion că Bodo a fost capturat de forțele inamice la 
puţin timp după decolarea sa. Mai târziu a aflat și că promovarea sa la gradul de 
colonel nu a fost raportată la Moscova înainte de scufundarea lui Soyuz. 

Nu mai trebuie spus că nu mai era comandant de air wing. Avioanele de pe Soyuz 
au fost pierdute odată cu nava, mai puţin câteva care se aflaseră în aer şi au reuşit să 
aterizeze pe bazele aeriene din apropiere. Cele mai multe dintre acestea au fost 
capturate când Marines au debarcat. 

A fost ca o insultă personală. Până acum, de două ori a scăpat cu greu de moarte 
din mâinile americanilor. Terekhov era deosebit de mândru, cu o aroganță feroce ce-l 
obliga să returneze americanilor ceea ce primise de la ei. MiG-29 al său era configurat 
pentru un atac de precizie, cu două AA-8 cu ghidare în infraroșu şi două AA-7 rachete 
tactice aer-suprafaţă atașate de pilonii de sub aripi. 

Aceste AA-7 vor exploda în interiorul imensei şi vulnerabilei ținte ce era USS 
Thomas Jefferson — Terekhov îşi promise sieși. În mod ciudat, Admiral Ivanov nu părea 
interesat de Jefferson. Era mulțumit să neutralizeze amenințarea reprezentată de 
portavionul american și să treacă mai departe, pentru că scopul său era să ajungă la 
zonele de debarcare ale Marines de la Harstad and TenneviK. 

Dar Terekhov ştia mai bine. Dacă Jefferson era distrus, dispărea inima și sufletul 
efortului american din Norvegia. Portavionul american s-a aflat în spatele fiecărei 
schimbări, întârzieri, înfrângeri suferite de sovietici în invazia din Scandinavia, de la 
încăpăţțânata şi lipsita de sens rezistenţă a luptătorilor pentru libertate norvegieni și a 
Forţelor de Apărare, la scufundarea lui Soyuz. Îşi dorea să vadă portavionul american 
în flăcări. 

Comandantul wingului de la bordul lui Kreml era un idiot, un veritabil 
apparatchik pe nume Chelyag. Lui Terekhov nu i-a fost greu să-l impresioneze pe acesta 
cu experienţa sa anterioară în lupta cu portavionul american şi să-i sugereze un mod 
de acţiune. La îndemnul său, Chelyag a fost de acord să-l lase să încerce o apropiere la 
joasă altitudine cu un flight de şase MiG-29. I-a garantat rotofeiului comandant de wing 
că atacul va diviza apărarea americană și va permite forței principale de 40 şi ceva de 
MiG și Sukhoi să străpungă defensiva aeriană a americanilor. 

Practic, Palaci — (Ilaaau - călău), numele de cod al flightului celor 6 MiG - va fi 
aproape sigur capabil să se strecoare nedetectat aproape de portavionul american. 
Inamicul va fi concentrat asupra grupului principal al lui Chelyag, iar Terekhov va 
ocoli de departe navele americane şi se va apropia venind dinspre sud. La doar câţiva 
metri deasupra apei, protejați de un puternic bruiaj şi ECM, vor fi aproape imposibil să 
fie detectaţi. 

— Palaci, aici Kreposti (Kpenocre - Fortăreaţa), a spus o voce în căști. Distanţa la 
obiectiv 4-6 km. Activitate aeriană normală cu ceva ECM. Te poţi înscrie pe cursul de 
atac. 

Terekhov a confirmat, apoi a pus MiG-ul în picaj către mare. 


0903 Zulu (1003 ora locală) 
CBG-14 
Marea Norvegiei 


Avioanele inamice au năvălit ca ulii asupra Grupului de Luptă american când 
acesta a trecut pe lângă Værøy către largul mării. Kearny deschidea drumul, iar fregata 
Stephen Decatur asigura ariergarda. Spre sud, distrugătorul John A. Winslow proteja 
antisubmarin, în timp ce Jefferson şi Shiloh asigurau spatele pentru toți. 

Prima confruntare aeriană a fost scurtă, intensă şi violentă. Rachetele Phoenix au 
fost lansate de la mare distanță de către VE-97 War Eagles. CAP a înregistrat primul 
„sânge”, spulberând MiG-uri şi Sukhoi în flăcări și resturi de epave ce cădeau din cer 
legănându-se, cu lungi fuioare de fum. 

În spaţiul îngust al acestor ape nu era loc de apărare pe nivele multiple şi 
manevre elaborate. În ciuda pierderilor, avioanele sovietice şi-au croit drum direct 
spre nord, iar War Eagles — scăpate de AIM-54 — s-au năpustit peste ele, apropiindu-se 
în câteva secunde pentru a se înfrunta corp-la-corp, avion-cu-avion. Rachetele Standard 
și Sea Sparrow au şuierat aproape la unison din lansatoarele de pe punțţile lui Kearny şi 
Decatur. A durat cam 5 minute; pe cerul senin de vară, trenele albe lăsate de avioanele 
ce se confruntau şi se încâlceau pe cer precum firele de undiţă, o clasică furball. Un 
MiG s-a dezintegrat când o Standard l-a lovit în plin și i-a aprins combustibilul din 
rezervoare într-o explozie mistuitoare; un pilot de Tomcat din War Eagle a anunţat „Fox 
3” când a lansat o autoghidată-radar Sparrow asupra țintei, peste un spaţiu de cer gol 
de 5 mile drept în fuselajul unui Su-27; după câteva secunde, motorul stâng al lui 
Tomcat a explodat când o AA-8 Aphid a fost atrasă de căldura ajutajului; pilotul şi RIO 
au fost ucişi, iar F-14 s-a prăbuşit în albastrul de cristal al mării de dedesubt. 

La început fuseseră 8 Tomcat în CAP. Acum erau 7... apoi 6 când o altă rachetă 
sovietică și-a găsit ținta. Au fost 40 avioane sovietice în primul val al atacului. Phoenix 
și rachetele suprafață-aer lansate de pe nave au doborât 15 chiar la începutul bătăliei, 
apoi alte 7 au fost „terminate” de Sparrow şi Sidewinder când oponenții s-au încăierat. 

Avioanele cădeau din cer în flăcări. 


0906 Zulu (1006 ora locală) 
MiG 1010 
Deasupra Mării Norvegiei 


Colonelul Terekhov se uită în stânga şi în dreapta. Celelalte 5 MiG din grupul 
Palaci mențineau formaţia, cu burţile la doar câţiva metri deasupra apei, pe când 
fulgerau dinspre sud asupra portavionului american, atât de jos încât spuma mării îi 
acoperea canopia ca și cum ar fi zburat prin averse de ploaie. Acum ajunseseră destul 
de aproape încât altitudinea joasă să nu-i mai poată proteja de radarul inamic. 

Da! Avertizorul de pericol s-a aprins pe consolă, și ciripitul electronic a răsunat în 
căşti. O rachetă se fixase pe el. Dar acum era prea târziu... prea târziu pentru a-l mai 
salva pe Jefferson. Acum putea vedea portavionul american, o pată mare, gri, turtită, pe 
orizontul nordic, la zece mile distanță. Cerul era plin cu dâre albe, ce se întretăiau, 
lăsate de rachetele rapide şi mortale. Pulsurile radar îi arătau că avionul său era acum 

supravegheat de cruiserul inamic Aegis, care-şi proteja companionul mai mare precum 
un dulău ce-și apără stăpânul. 

Prea târziu! 

Terekhov își verifică consola pentru ultima oară. Armele activate, gyro cuplate, 
ghidarea fixată. Şi-a urcat MiG-ul puţin mai sus pentru a avea condiţii optime pentru 
lansare. 

FOC! 

Ucigaşa de nave AS-7 Kerry s-a desprins, şi-a activat motorul și a țâșnit către 
portavionul american. Planul de atac pe care el l-a sugerat în această dimineață 
comandantului de wing de pe Kreml a funcţionat perfect, deşi nu chiar cum anticipase 
Chelyag. 

Avioanele lui Chelyag au căzut din ceruri precum nucile scuturate din copac, în 
timp ce flightul lui Terekhov a zburat ocolindu-i pe americani pentru a veni asupra lor 
dinspre sud, strecurându-se pe sub umbrela CAP şi radar ca să ajungă cât mai aproape 
pentru atacul mortal. 

A doua sa AS-7 a șuierat la desprinderea de pe pilonul de sub aripă, După câteva 
secunde, şi celelalte MiG-29 din flight au început să-și lanseze rachetele. 

Zece ucigaşe de navă AS-7 Kerry s-au grăbit spre nord peste ape la viteza de 
Mach 1, aţintite asupra lui Jefferson. Trebuiau să ajungă la obiectiv în mai puţin de un 
minut. 


0907 Zulu (1007 ora locală) 
Hornet 300 
Deasupra Vestfjorden 


Zburând jos, sub radar, la adăpostul reliefului muntos al Insulelor Lafoten, 
Tombstone și-a condus formaţia de Hornet şi Intruder către vest-sud-vest, în lungul 
lanţului de insule, atât de aproape de acestea încât era puțin probabil ca sovieticii să-i 
detecteze prin ecourile de fond. Au menținut strict tăcerea radio. Tombstone știa că 
alte formaţii de avioane se îndreptau spre ieșirea din Vestfjorden dinspre Evanskjaer şi 
Andøya, şi, la rasul valurilor dinspre sud-est, de pe abia eliberatul aeroport din Bodø. 
Atât de multe avioane, decolate de pe piste răspândite într-o zonă foarte largă, şi care 
zburau cu viteze diferite. 

La ora aceasta, probabil că Jefferson şi escortele sale dublau Værøy, la capătul 
sud-vestic al Insulelor Lafoten. Conform ultimilor informaţii transmise de E-2C, 
Bitfrost 1 şi 2, Kreml se afla acum la vreo 40 mile nord de Jefferson şi la 25 mile vest de 
Insula Moskenesøya, navigând spre nord-est cu viteza de 30 noduri. 

Tombstone verifică monitorul COMED, care afişa informaţii atât de la radarul 
propriu, APG-65, cât și de la cel e de pe Hawkeye, ceea ce-i permitea să vadă efectiv 
dincolo de munţi. Acolo erau, drept în faţă. Grupul de blipuri ce le marcau pe Kreml, 
două cruiser Kirov, şi o grămadă de nave mai mici erau perfect vizibile. Notaţiile de pe 
ecran arătau cursul, viteza şi punctele unde s-a schimbat direcția. 

Privi în dreapta. Dincolo de vârful aripii din tribord, între el şi masa verde- 
cenușie a Insulelor Lafoten care-i protejau, era Hornet 301, zburat de Commander Jake 
“Red” Bledsoe, skipper al Javelin. Dincolo de el era Hornet 304, wingmanul lui Red, 
Lieutenant Commander Norman „Hurricane” Hawker, un pilot tânăr şi vulcanic, care 
însă zbura cu sângele rece și precizia unui inginer. 

Încă erau în mod „tăcere radio”... dar le putea atrage atenţia cu o scurtă legănare 
a aripilor. Pregătiţi-vă! Aproape că am ajuns... 

Celelalte avioane au răspuns legănându-și şi ei aripile. Bledsoe i-a confirmat 
ridicând și degetul mare. 

Punctul lor de schimbare a direcţiei era chiar în față, o deschidere îngustă 
precum o şea, între două coline abrupte de pe Insula Moskenesøya. Aceasta era cea 
mai sudică insulă mare din Lafoten, o fâșie de pământ accidentat lungă de 20 mile. La 
5 mile mai încolo era insula Mosken. 

Deschiderea dintre ele era miticul Maelstrom. 

Când Tombstone era doar un puști, la 14 sau 15 ani, a citit „20.000 leghe sub mări” 
de Jules Verne şi s-a întrebat dacă Maelstromul din Norvegia era real. La prima vedere 
era, dar nu atât de cumplit sau mortal cum l-a descris Jules Verne când l-a înghițit pe 
Căpitanul Nemo și al său Nautilus. 

Lui Tombstone îi păru rău că nu-l putea vedea. Își verifică harta, comparând-o cu 
formele terenului ce alunecau dincolo de aripa dreaptă. Uite-o, strâmtoarea! A tras 
spre înapoi maneta de gaze și a întrat în picaj ca să ajungă în față și mai jos de Red şi 
Hurricane şi s-a aliniat pe deschiderea dintre insule. Celelalte Hornet și şase A-6 din 
Blue Rangers l-au urmat. Piscurile l-au înconjurat din ambele părți, cu pantele verzi- 
cenușii prăvălindu-se pentru a se întâlni jos la câteva sute de picioare sub avion. 
Înainte, largul mării umplea deschiderile dintre munți cu un albastru intens. 

Acum, flota sovietică se afla la 25 mile depărtare. La 560 noduri, viteza maximă 
la nivelul mării pentru Intruder, vor ajunge la ea în mai puţin de 3 minute. 


CAPITOLUL 26 

Joi 26 iunie 

0908 Zulu (1008 ora locală) 
CBG-14 

Marea Norvegiei 


USS Thomas Jefferson, la tel ca toate superportavioanele din Clasa Nimitz — mai 
puţin Carl Vinson — avea în dotare trei CIWS cu tunuri Gatling. 

Acestea au fost botezate — probabil de un marinar fan SF — după roboţeii ciudaţi 
din filmul SF clasic Silent Running, Huey, Dewey şi Louie, deşi alţii de la bord susțineau 
că fiind albi şi dolofani au fost numite după nepoţii lui Donald Duck. Louie era montat 
la babord, chiar în fața elevatorului principal. Dewey era mult în spate, acoperind 
pupa-babord. Huey era pe puntea de zbor la tribord, în exteriorul insulei. 

Rachetele ce se apropiau au fost detectate aproape în același timp, iar sistemele 
de apărare ale lui Jefferson, setate pe manual datorită marelui număr de avioane amice 
aflate deasupra, au fost activate. Ţintele se aflau la sud de Jefferson, adică în babord, în 
raza lui Louie. Ghidat de puternicul radar și sistemul computerizat de control, 
structura pictată în alb s-a rotit, tunul s-a ridicat şi rafale de proiectile din uraniu 
sărăcit au fost trase spre rachete. 

Radarul a urmărit simultan ţintele și proiectilele; computerul a corectat 
unghiurile de tragere și a declanşat o nouă rafală. O Kerry a izbucnit în flăcări, 
împroșcând marea cu șrapnele. O altă rachetă a explodat... apoi alta... 

În pupa lui Jefferson, cruiserul Aegis Shiloh a intrat în luptă. Rachete Standard și 
unul dintre cele două CIWS Gatling, au intervenit, doborând alte trei. Lansatoarele 
RBOC au detunat, împrăștiind nori de chaff, dar rachetele erau deja bine fixate pe 
portavion și nu puteau fi atât de ușor derutate. 

Din păcate, locul unde era montat Louie se afla la doar câţiva metri în fața punţii 
de alimentare cu combustibil care a fost lovită de o Kerry în timpul luptei din 
Romsdalfjorden. Șrapnelele s-au abătut peste locația CIWS. Unul, o frântură de oţel nu 
mai mare decât un glonte de calibrul .45, a perforat silozul lui Louie şi a secționat pe 
jumătate un cablu electric. 

Curentul electric continua să ajungă la motoarele care roteau silozul, aşa că 
diagnosticările făcute mai devreme au ieşit OK. Dar cu un război care continua și 
oameni solicitați până la limitele rezistenţei prin lipsa de somn și munca continua, 
secționarea a trecut neobservată. 

Acum, pe când silozul se rotea stânga-dreapta, urmărind rachetele ce se 
apropiau, mişcările au fost suficiente pentru a rupe complet cablul. A fost o flamă 
orbitoare, un miros de plastic ars, iar CIWS babord a devenit inert. 

Dacă ar fi fost timp, unitatea ar fi fost reparată cu uşurinţă. Dacă ar fi avut timp, 
Captain Brandt ar fi putut să ordone ca Jefferson să vireze spre nord, oferindu-i lui 
Dewey unghi de tragere, sau Shiloh s-ar fi putut mișca pentru a asigura acoperire 
portavionului cu armamentul său. 

Dacă ar fi fost timp... 

Dar nu a fost. Cu viteza sunetului, patru rachete Kerry care supraviețuiseră 
scutului defensiv, s-au năpustit una după alta, şi l-au lovit pe Jefferson, în explozii 
devastatoare care au sfâșiat oţelul şi au erupt în interiorul navei un spray de oţel alb, 
topit. Focul a izbucnit datorită conductelor de alimentare rupte şi a muniției stocate. 
Oamenii au fugit din faţa zidului de foc sau au căzut pe punte şi au ars. Un A-6 
Intruder, parcat pe puntea-hangar pentru remedierea unor defecţiuni la radio, a 
explodat cu puterea detonaţiei unei bombe de 250 kg, unda de șoc fiind reținută și 
amortizată de pereţii metalici ai hangarului. O altă rachetă a lovit puntea de zbor pe 
partea opusă insulei, distrugând Catapultele 3 şi 4 și trimițând o ploaie de șrapnele 
asupra insulei. 

Pe Puntea de Comandă, Captain Brandt a fost trântit în genunchi, iar fragmentele 
de sticlă i-au perforat faţa şi braţele. Cârmaciul era contorsionat pe podea, țipând de 
durere, până ce un sanitar i-a administrat în gât o syrette! cu morfină şi l-a tras 
deoparte. 

A treia şi a patra rachetă au lovit coca la mijlocul navei, aproape de linia de 
plutire, dar aceasta era groasă, bine blindată. Jefferson s-a cutremurat sub explozii 
precum un boxer în ring. 

Dar puntea-hangar era un infern, alimentat de combustibilul JP-5 ce se revărsa 
din conductele avariate. Un KA-6D, un Intruder echipat ca cisternă zburătoare pentru 
realimentarea în aer, a explodat când l-au cuprins flăcările, adăugându-se la carnagiul 
și distrugerile din măruntaiele lui Jefferson. 

O sută de oameni au murit în infern. Flăcările au izbucnit prin ușile smulse ale 
elevatorului. Aburul supraîncălzit din conductele rupte ale catapultelor acoperea 
puntea de zbor. Fumul se ridica deasupra portavionului precum un monstruos demon 
negru, un coşmar gigantic care parcă dădea verdictul că Jefferson e condamnat. 


0910 Zulu (1010 ora locală) 
Hornet 300 


1 Syrette — un fel de seringă simplificată. Asemănătoare unui forte mic tub cu pastă de dinți. 

Deasupra Mării Norvegiei 


Câteva mile la nord de Jefferson, avioanele Hornet se confruntau cu MiG și Sukhoi 
într-o luptă strânsă şi dură. 

— Atenţie, Red! Ai doi la șase! 

— Vin imedit! Virează stânga! 

— Roger! Sunt pe ei, Sidewinder fixate! GO! GO! 

— Am șters-o de-aici! 

= FOX 2! 

CAP sovietică era mica și răspândită pe o zonă mare. Trei avioane sovietice au 
fost doborâte înainte ca celelalte să degajeze terenul, așa că a rămas cale liberă pentru 
Harpoon transportate de Intruder ce tunau spre vest, continuând să zboare pe direcţia a 
trei gigantice ținte radar. 

Distanţa se micșora. Tombstone s-a separat de celelalte avioane, luând altitudine 
pentru a avea o imagine radar mai clară a întregii bătălii. 

Drept în față, cerul a explodat, norișorii exploziilor și trasoarele delimitând o 
cupolă defensivă realizată de puternica apărare antiaeriană. Pentru moment s-a 
concentrat asupra zborului, zig-zagând printre exploziile proiectilelor Triple-A, de vreo 
două ori virând brusc şi lansând chaff atunci când o rachetă s-a luat după el. O a doua 
a explodat undeva dedesubtul lui F/A-18 zguduind avionul. O clipă, Tombstone s-a 
luptat cu comenzile, apoi a intrat într-o zonă cu aer liniștit și a redresat Hornetul. Privi 
înainte prin HUD... 

„..ŞI atunci l-a văzut, 7 mile înainte şi 1 milă mai jos, Kreml, mândria flotei 
sovietice, avangarda flotilei care trebuia să împlinească invidia Rusiei pentru masivele 
super-portavioane răspândite pe toate oceanele, de puterea rivală. Tombstone a 
survolat această navă mai demult, în timpul operaţiunilor reunite SUA-URSS din 
Oceanul Indian, acum doi ani. Liniile arhitecturii sale îi erau deopotrivă familiare şi 
străine. 

Ea... nu, se gândi Tombstone, o navă rusească era un el?. Nu atât de mare 
precum. Jefferson. O schimbare de ultim moment în design l-a transformat din 
planificatul super-portavion nuclear într-o navă cu propulsive convențională, şi-i 
lipseau catapultele cu aburi ca ale americanilor, în schimb avea o trambulină la prova 
ca portavioanele britanice, care uşurau lansarea spre cer a avioanelor. 

Cu toate acestea, era impresionant... mai ales acum, văzut de la înălțimea de 
5.000 picioare, când o duzină de tunuri montate pe punte şi suprastructură clipeau, 
aruncând obuze în cer. 


2 Navă -în lb. engleză termenul ship este substantiv feminin; în lb. rusă xopa6av (korâbl') este substantiv masculin. 

Hornetul lui Tombstone se zguduia puternic. Focul de antiaeriană se ridica în fața 
lui precum un zid, puff după puff de fum alb, după cum dârele albe lăsate de rachete se 
răsuceau pe cer, îndreptându-se spre avioanele de atac americane câte trei, câte cinci, 
salve întregi de distrugătoare suprafață aer, iar trasoarele verzi şi oranj pictau cerul cu 
șiruri de pete strălucitoare de lumină. 

Un Intruder, intrat în picaj pe traiectoria de atac, s-a lovit frontal cu o SAM 
lansată de Irkutsk. Detonaţia a spulberat în fărâme A-6, fără să lase nici o şansă de 
supraviețuire nici pilotului, nici B/N-ului. 

După câteva clipe, un Hornet a virat sălbatic la dreapta, lansând chaff, dar o 
rachetă sovietică l-a plesnit dedesubt, transformându-i aripa stângă într-un flash şi o 
ploaie de fragmente fumegânde. Tombstone a văzut flashul canopiei largate şi 
catapultarea scaunului cu pilotul departe de epava avionului. Ochii i-au urmărit 
căderea acestuia, căutând un semn de... da! Parașuta s-a deschis bine! 

Una câte una, formele suple şi mortale, cu aripi, s-au desprins de sub avioanele 
Intruder, şi-au activat motoarele şi au despicat cerul către navele sovietice. Tombstone 
a urmărit curbarea traiectoriilor și... accelerarea. S-a ivit un flash când o Harpoon a fost 
lovită de focul CIWS foarte aproape de ţintă, dar după o clipă două dintre marile 
AGM au percutat tribordul lui Kreml chiar în fața insulei. Undele de şoc ale 
detonaţiilor s-au răspândit spre largul mării, precum cercurile pe suprafaţa apei dintr- 
un iaz. 

La dracu! Ucigașele de nave au lovit în plin, da nu au fost suficiente pentru a 
finaliza treaba. Cum naiba puteau să distrugă monstrul ăsta? 

Şi alte două Intruder lovite în plin, se prăbuşeau. Cu un şoc, Tombstone și-a dat 
seama că au mai rămas doar trei Blue Rangers. 

— Toți Dragon, toţi Dragon! a apelat. Separaţi-vă şi executați manevre evazive! 
Nu le oferiţi o ţintă fixă! 

Ca o floare ce-și desface corola, Intruder şi Hornet s-au răspândit pe cer. 

Un A-6, poziționat rău pentru un atac asupra lui Kreml, a ales în loc ca ţintă 
enorma fortăreață plutitoare aflat mai departe de acesta. Ambele rachete au penetrat în 
cruiserul Clasa Kirov, una în suprastructura de lângă Puntea de comandă, cealaltă în 
coca navei. Flăcările au izbucnit din găurile imense făcute de rachete. Tombstone a 
văzut fragmente, suporturi de tunuri, gruie de bărci, părți din antenele radar 
zburătăcite sălbatic prin aer, dar focul de tunuri şi rachete dinspre marea navă 
continua aproape nestingherit. Uleiul răspândit pe suprafața mării avea luciri metalice. 

Erau aceste câteva Intruder şi Hornet decolate de la Narvik singurele avioane 
americane care au reușit să ajungă aici? Tombstone cercetă cerul, divizându-şi atenţia 
între inspectarea albastrului din jurul canopiei și imaginile quasi-statice de pe 

monitoarele sale. Tomcat din Viper squadron fuseseră detaşate la Evanskjaer. Unde... 
nu, uite-le! Tocmai ieșeau dintre Insulele Lafoten, la 40 mile spre nord-vest. Dar unde 
erau celelalte Intruder? 

— Dragon Leader, aici Dealer. l-a uite cine vine din spate! 

Tombstone a aruncat o privire pe monitoarele sale, apoi la linia de avioane ce 
veneau în forță dinspre nord. Erau șase Intruder Death Dealer venite de la Andoya... 
însoțite de 12 avioane cu aspect ciudat, ce aveau aripile scurte și mult lăsate în jos față 
de fuselaj. 

— Dragon Leader, aici Sea Strike, a apelat o voce nouă. Cred că voi ăştia din Navy 
aveți nevoie de oarece ajutor. Ce zici dacă ne băgăm și noi? 

Harrier! Avioane Harrier ale Marine decolate de pe Iwo Jima și Nassau. 

— Chiar la timp, Marines, a replicat Tombstone. Serviţi-vă! Aveţi de unde alege! 


0912 Zulu (1012 ora locală) 
Flota Baltică Sovietică 
Marea Norvegiei 


De la distanță, avariile lui Kreml nu păreau a fi serioase, dar la bordul 
portavionului părea ca şi cum din ceruri s-ar fi prăvălit ladul peste ei. 

Admiral Ivanov stătea pe Puntea de Comandă, sprijinit de o consolă cu 
instrumente, străduindu-se să rămână în picioare în timp ce vibraţiile și exploziile 
repetate reverberau prin puntea de sub picioarele sale. Peste tot era răspândită sticlă 
spartă; ferestrele Punţii fuseseră spulberate. Sângele picura de pe un perete metalic 
unde quartermaster tocmai fusese izbit și murise, cu un braţ secționat și aruncat departe 
de o bucată de sticlă ascuţită ca un bisturiu. 

Ivanov s-a întors, și ochii săi au întâlnit privirea lui Komarov, căpitanul navei. 
Faţa cu trăsături siberiene a acestuia era însângerată, și încruntată într-o expresie de 
dezaprobare. 

— Nu mai putem rezista mult, Admiral, spuse Komarov. Kreml nu poate face față 
unui asemenea atac! 

Amorțţit, Ivanov a confirmat dând din cap. 

— De acord, Căpitane. 

A tresărit când un alt Intruder american s-a năpustit asupra portavionului, 
venind dinspre nord. Din coada zdrenţuită îi ieșeau flăcări pentru că armamentul 
CIWS îl executa. Precum o rachetă, a detunat la joasă înălțime peste punte, apoi a 
explodat în mare la 100 m dincolo de pupa. 

— Încă un portavion! a gemut Ivanov. Încă un portavion american! 

Încruntătura lui Komarov s-a adâncit. 

— Alt portavion? Care? 

Cu un gest lipsit de vigoare a întins un braţ spre nord, unde dâre proaspete de 
condens începeau să se întindă deasupra orizontului. 

— Aceste avioane nu vin de pe Jefferson, ci dinspre nord! Dinspre capetele de pod 
deținute de Marines! Trebuie să fi sosit încă un portavion. Eisenhower. Sigur este 
Eisenhower! 

Pentru Ivanov era clar. Ferocitatea atacului aerian american a fost copleșitoare, 
total neașteptată. Consilierii lui Ivanov au insistat că americanii nu vor fi capabili să 
aducă mai mult de două squadron în scurtul timp de după descoperirea mişcării lui 
Kreml, că cercetarea aeriană a aceştia va detecta decolările și că inamicul va fi total 
incapabil să lanseze un atac coordonat asupra Grupului de Luptă sovietic, cel puţin nu 
înainte ca aviația de pe Kreml să-l avarieze sau să-l distrugă pe Jefferson. 

Informaţiile. Izbi cu pumnul în consola din faţa sa. 

Informaţiile. O problemă perenă în sistemul militar sovietic era încetineala cu 
care informaţiile provenite de la, de exemplu, sateliții de spionaj erau diseminate către 
comandanții din câmpul tactic care aveau nevoie de ele. Eisenhower trebuie să fi făcut 
joncţiunea cu forțele Marine în cursul nopţii, dar Moscova încă nu se sinchisise să-i 
transmită și lui această informaţie critică! 

Era clar! Acum Flota Baltică era depăşită şi în pericol de a fi distrusă. Dacă Kreml 
și escortele sale erau distruse, Baltica și căile de navigaţie spre Leningrad vor rămâne 
lipsite de apărare, deschise invaziei Vesticilor. 

Trebuia să-și protejeze flota... pentru siguranţa Rodina. 

— Întoarce nava, Komarov! a izbucnit. 

— Domnule? 

— Schimbă cursul. Direcţia sud-vest. Acum nu mai avem nici o şansă să ajungem 
în zona de debarcare a inamicului. Semnalizator! Transmite ordinal celorlalte nave din 
flotă! 

— Da, domnule? Admiral! 

Greoi, sub asediul sâcâitoarelor atacuri aeriene ale inamicului, Kreml și escortele 
au început să vireze. Din aer, siajele lor descriau enorme semicercuri albe pe albastrul 
presărat de explozii al mării. Kreml, Tallinn, Irkutsk şi o duzină de nave mai mici 
schimbau cursul cu 180° și începeau să se îndrepte înapoi pe direcţia de unde veniseră. 


3 De fapt, habar nu am care este modul de adresare actual în Armata Rusă. Se spune că de când nu mai sunt 
comuniști, sunt „domni” nu tovarăși. Lb. rusă nu o cunosc, deci nu pot citi paginile lor web. Am cerut informații de la 
Armata Română — m-au ignorat. Anul trecut, l-am auzit pe Putin în Crimeea adresându-se cu apelativul „tovarăși ofiţeri”. 

Din întâmplare, cele cinci nave ale Grupului de Luptă Jefferson se aflau drept în 
calea lor. 


0914 Zulu (1014 ora locală) 
Hornet 300 
Deasupra Mării Norvegiei 


— La dracu, băieţi, bastarzii încearcă să o șteargă! 

Tombstone simţea o sălbatică revărsare de emoție, o amețeală care depășea 
obișnuita sa raționalitate cu care aborda zborul. 

— Dragon Leader, Dragon Leader! a apelat o voce. Sunt Tower Keep. 

Tower Keep. Acesta era Shiloh, de unde Tarrant coordona bătălia. 

— Te recepționez, lower Keep. Continuă! 

— Dragon, solicit o marcare radar pentru Citadel. Poţi executa, over? 

Tombstone și-a înscris Hornetul într-un viraj circular. Era evident că, acum, 
Triple-A şi rachetele defensive inamice păreau să tragă foarte împrăștiat datorită sosirii 
a mai multor avioane de atac. Rachetele continuau să alunece prin aer și să explodeze 
în cerul albastru senin. Fumul se ridica din navele avariate ce se târau pe marea ca 
pictată în ulei. 

Da, se afla în cer liber, neobservat, dincolo de furia atacurilor avioanelor Intruder 
și Harrier. Și-a orientat F/A-18 într-o poziție de unde îl putea marca pe Kreml cu un 
fascicul emis de radarul său APG-65. 

— Roger, Camelot. Cum se vede? 

— Menţine-l fix, Dragon Leader, şi piteşte capul. Foc de voie! 


0914 Zulu (1014 ora locală) 
USS Lawrence Kearny 
Avangarda CBG-14 


Commander James Tennyson nu se așteptase nicicând ca o luptă de suprafaţă să 
fie ca aceasta. Pentru prima oară după Al Doilea Război Mondial, mari nave de 
suprafață se confruntau la vedere una cu alta. 

— Puntea, CIC! se auzi o voce în difuzoarele de pe Puntea de Comandă. Avem o 
locare SARH! După identificarea lui Shiloh este portavionul rusnac! 

Shiloh a trebuit să folosească cercetași pentru a separa ţintele de bruiajul-ECM 
masiv care umplea cerul. 

— Atunci TRAGE, dracului! a urlat Tennyson. FOC! Înainte ca să-l pintenez pe 
bastard! 

Claxonul pentru alarmă-lansare și-a făcut auzit avertismentul. Apoi, cu un urlet 
de zgomot alb și strălucire orbitoare, prima dintre rachetele Standard SM-1MR ale lui 
Kearny a ţâşnit din lansatorul Mark 13 aflat pe puntea-prova, urmată aproape simultan 
de geamăna sa. În timp ce rachetele s-a arcuit spre nord, suportul în formă de „H” al 
lansatorului a pivotat şi s-a ridicat la vertical. Trapele de sub el s-au deschis şi alte 
două Standard au fost împinse direct în suporturi. Lansatorul s-a rotit din nou, 
urmărind un punct nevăzut din cer... și tunetele au răsunat iarăși pe punte. 

Câteva minute mai târziu, Kearny continua să lanseze, când trei SS-N-19 de 
croazieră lansate de pe Irkutsk au lovit fregata în mijloc și au detonat cu un urlet 
nimicitor. 


0915 Zulu (1015 ora locală) 
Hornet 300 
Deasupra Mării Norvegiei 


Tombstone a văzut rachetele Standard venind dinspre sud, orientându-se după 
ecoul radar provenit de la al său APG-65. Realiză faptul că era ca atunci când el lansa 
rachete Sparrow ghidate SARH asupra unui avion inamic, pentru că el îl identifica şi 
marca pe Soyuz pentru centrul de luptă de la bordul lui Shiloh, și prin ea, pentru 
întregul CBG-14. 

Doar că aceste ucigaşe de nave lansate erau de trei ori mai grele decât o Sparrow 
și aveau al dracului de mult explozibil. Șuierând pe deasupra valurilor, s-au izbit în 
portavionul sovietic. Flashuri violente au izbucnit pe puntea lui Kreml, chiar din fața 
insulei; antenele radar, tractoarele de remorcaj și niște avioane parcate, toate au fost 
aruncate în aer, precum frunzele în vânt. 

Fumul s-a ridicat din bordurile lui Kreml după ce loviturile repetate ale 
rachetelor suprafață-suprafaţă şi aer-suprafaţă și-au făcut datoria. În depărtare, la 
aproape zece mile distanţă, flashuri de lumină au izbucnit pe suprastructurile ambelor 
cruisere Kirov, iar un distrugător, cu etrava aproape spulberată de explozia unei 
Harpoon, a început să ia masiv apă la bord şi s-a scufundat. 

Acum, Tombstone putea vedea în depărtare navele americane, mici pete gri pe 
orizontul sudic. A văzut și coloane de fum acolo şi l-a trecut un fior. 

Acolo ardeau nave. Câte au fost lovite... câte au fost distruse? 

Duzini de dâre lăsate de rachete se încrucişau pe cerul dintre cele două flote, o 
bătălie epică, de proporții titanice purtată de radar, de computere de mare viteză și de 

rachete cu rază mare de acțiune lansate unele către altele peste un spaţiu lat de doar 
câteva mile. 
Confruntarea nu va... nu putea să mai dureze mult. 


CAPITOLUL 27 


Joi 26 iunie 

0917 Zulu (1017 ora locală) 

MiG 1010 

Deasupra Mării Norvegiei 

Zburând spre nord la joasă înălțime deasupra apei, Terekhov a observat Hornetul 
american singuratic, care se rotea precum un vultur dincolo de raza maximă a focului 
antiaerienei sovietice. Se cutremura în sinea sa datorită adrenalinei ce-l copleșea la 
vederea rachetelor sale lovind portavionul american, dar era și îngrijorat de coloanele 
de fum ce se ridicau de pe Kreml. 

Trombe de apă se înălțau în ambele borduri când rachetele explodau deviate de 
chaff lansate de Kreml sau erau doborâte de Gatlingurile apărării. Dar alte rachete 
reușeau să treacă. Flash după flash pe punte, fragmente împrăștiate pe apa mării, flăcări 
și fum ridicându-se din deschiderile din coca și punte. Instrumentele îi confirmau ceea 
ce deja știa. Hornet era un cercetaş, care marca radar portavionul pentru barajul de 
rachete lansate de pe navele americane. Trase de manșă spre înapoi și a împins maneta 
de gaze înainte, la maxim de tracțiune, pentru a obţine viteză maximă. Reticulul de 
ochire a alunecat peste HUD, centrându-se peste avionul aflat departe. Îl va ucide pe 
acest pilot american... ACUM! 


0918 Zulu (1018 ora locală) 
Hornet 300 


Deasupra Mării Norvegiei 


Un ciripit de avertizare și Tombstone a început să cerceteze cerul. Cineva s-a fixat 
radar pe el, dar unde era?... 

Acolo! Un MiG-29 Fulcrum, o mica siluetă subţirică ce năvălea spre el ca o 
rachetă dinspre apa mării. Fixarea radar era ca o somaţie, o mănușă aruncată, o 
provocare la duel. 

Grupul de Luptă american nu mai avea nevoie de marcajul său. Acum aveau 
ținta în vizor, iar rachetele continuau să lovească în toate navele rusești. Tombstone a 
rupt contactul cu Kreml şi a virat către MiG-ul ce se apropia. 

Lansare! A văzut norul de fum și flacăra rachetei de sub aripa lui Fulcrum. Şi-a 
împins maneta de gaze, şi s-a îndreptat frontal către rachetă, apropiindu-se, până ce 
dâra alba a ucigașei aer-aer păru să se înfigă direct în canopia sa. Atunci a tras lateral 
de manșă, degajând stânga într-o manevră sălbatică cu mulţi G şi s-a prăbuşit spre 
mare. Picaj, chaff... S-a răsucit în scaun, cu ochii pe dunga alba până ce a fost sigur că a 
fost fentată şi sigur a ratat Hornetul. 

— Altitudine scăzută, l-a avertizat o voce feminină, caldă. 

Tonul computerului de pe Hornet era aproape sexy şi enervant de calm. 

— Altitudine scăzută... 

— Ciocu' mic, cucoană, s-a răstit. Sunt ocupat! 

Apa s-a revărsat pe sub Hornet când a redresat la doar câțiva metri de suprafața 
ei. Pe când F/A-18 urca, şi-a dat seama că singurul lucru care îi lipsea în carlingă era 
dialogul liniștitor cu coechipierul din spate. Vocea computerului... era cu totul altceva. 

Tombstone a văzut cum MiG este centrat pe HUD, chiar pe direcţia sa de ochire. 
Se afla suficient de aproape pentru o Sidewinder, dar a decis să folosească o fixare 
radar. MiG vira către est, către soare, iar asta ar fi putut deruta o căutătoare de căldură. 
Apoi rusul a virat din nou. 

Stai pe el, Tombstone, şi-a şoptit sieşi. La naiba, de ce n-au fabricat nişte Hornet cu 
personalitate care să poată vorbi precum un real coechipier din scaunul din spate? Stai 
peeli 


0918 Zulu (1018 ora locală) 
MiG 1010 
Deasupra Mării Norvegiei 


Americanul era bun... prea bun. Terekhov virase la dreapta pentru a-și pune 
soarele în spate în caz că americanul încerca să lanseze o căutătoare de căldură, dar 
oponentul a ales în schimb o fixare radar de aproape, o manevră greu de susținut când 
unghiurile relative dintre cele două avioane se schimbau atât de rapid. 

Acum era îngrijorat, ştiind că lupta împotriva unui adversar foarte abil. A 
menținut virajul la dreapta, apoi şi-a aruncat avionul în picaj, căzând 1.000 m de cer 
limpede şi rece către suprafața mării. 

Fir-ar...! F/A-18 a reușit să se înscrie în interiorul virajului său, pentru că 
Terekhov auzea ciripitul pătrunzător și continuu al unei rachete inamice fixate pe 
avionul său. 

Terekhov a virat din nou, încercând să rupă contactul cu radarul inamic printr- 
un „S” dublu. O privire aruncată în urmă a surprins flashul motorului rachetei. 
Lansare! 

Chaff, manşa trasă în burtă, presiunea enormă a multor G care-l zdrobeau în 
scaun! Racheta, o Sparrow activă-SARH, îl urmărea în timp ce zig-zaga. 

În ultima fracțiune de secundă posibilă, racheta i-a trecut pe deasupra capului. A 
fost un flash și un bang pentru că ceva a lovit fuselajul lui Terekhov. 

Își verifică instrumentele. Pierdea ceva combustibil... nu mult. Bine. 

Senzorul de proximitate al rachetei Sparrow a declanşat detonarea la trecerea pe 
lângă MiG, dar fusese prea departe ca să-i provoace avarii mai mari decât nişte 
zgârieturi. 

F/A-18 continua să se țină în spatele său... şi se apropia tot mai mult. Terekhov 
căuta febril ceva ce să-l scuture pe persistentul american din coada sa. Nu-l putea 
surclasa prin manevre, dar... 

Scurta lor confruntare i-a dus la nord de Kreml. În faţă, la mai puţin de două mile 
depărtare, pupa portavionului sovietic se ridica din fiordul norvegian precum o stâncă 
de granit cenuşiu. Fumul îi acoperea puntea de zbor, dar şirurile de trasoare ale 
antiaerienei scânteiau percutând cerul. 

Era periculos. CIWS AK-630 de la pupa lui Kreml ar putea trage asupra lui. Dar 
dacă ar putea veni destul de jos, chiar pe deasupra pupei, ca și cum ar veni la 
aterizare... şi dacă americanul îl urmărește... 

Câteva secunde prețioase, cât Terekhov ar survola puntea de zbor a lui Kreml, 
americanul se va afla suspendat pe cerul din urma portavionului, complet expus 
tirului CIWS sovietic. Dacă acesta ar fi pe „manual“, nu pe „automat“, omul se va 
abţine de la tragere până ce MiG va degaja spaţiul, apoi va spulbera Hornetul. 

A împins maneta de gaze și mai mult, năpustindu-se spre pupa lui Kreml. 


0919 Zulu (1019 ora locală) 


Hornet 300 
Deasupra Mării Norvegiei 

Fulcrum pica înspre Kreml, iar Tombstone îl urmărea. Încercând să poziționeze 
reticulul romboidal de ochire de pe HUD peste MiG-ul ce făcea manevre evazive, 
Tombstone și-a ținut respiraţia, a acționat comutatorul de selectare a țintei de pe 
HOTAS şi a urmărit pe HUD simbolurile de configurare pentru fixarea a rachetei. 

— Al meu eşti! 

Apăsă trăgaciul, iar Sidewinder a zburat peste mila şi jumătate de cer liber, a lovit 
Fulcrum în motorul din tribord... şi a explodat. 


0909 Zulu (1019 ora locală) 
MiG 1010 
Deasupra Mării Norvegiei 


A simţit șocul, a simţit fluturarea sălbatică a avionului când i-a pierdut controlul. 
Avertizoarele de pericol au explodat la viață pe întreaga consolă și a auzit sunetul 
enervat și insistent al alarmei de incendiu la motoare. 

Terekhov a încercat să-l cabreze, dar manșa era moartă în mâinile sale. Complet 
lipsit de control! ...şi în picaj direct către pupa navei! 

Tocmai încerca să pună mâna pe maneta de catapultare când CIWS de la pupa 
portavionului sovietic a deschis focul, lansând proiectile de 30 mm prin epava 
incendiată a MiG-ului său. Combustibilul a fost cuprins de flăcări şi epava a explodat, 
un nor de resturi năpustindu-se cu aproape viteza sunetului direct către portavionul 
sovietic. Transformate într-un nor de rachete mortale, fragmentele au izbit pupa lui 
Kreml, au perforat oţelul, incendiind combustibilul, au smuls turela CIWS şi au 
aruncat-o în spaţiile din hangar provocând rupturi în plăcile cocii. Jumătate din 
Fulcrum a percutat apa continuând să se rostogolească pe suprafața acesteia până s-a 
zdrobit de ambele cârme şi de palele rotitoare ale masivelor elice de 33 t. 

Kreml păru să se clatine, apoi a ezitat ca şi cum încerca să se hotărască dacă să-și 
continue înaintarea sau nu. 

Focul s-a înălțat spre cer. 


0919 Zulu (1019 ora locală) 


Hornet 300 
Deasupra Mării Norvegiei 

Tombstone a fulgerat peste puntea portavionului sovietic, aproape ca într-un 
exercițiu touch-and-go la bordul lui Jefferson... sau un boltert, când cârligul din coada 
avionului ratează prinderea cablelor arestoare și trebuie să redecoleze cu motoarele la 
putere maximă. Totuşi a fost mai rău decât într-un exercițiu de noapte, pentru că a fost 
aproape complet orbit, înconjurat într-un giulgiu de fum. 

Mai curând a simţit decât văzut, insula portavionului trecându-i prin dreapta şi a 
auzit loviturile micilor aşchii metalice care-i loveau fuselajul și aripile. Neliniştit, a 
menținut avionul în zbor orizontal şi pe direcţie în timp ce a străbătut norii de fum 
negru ca cerneala, apoi a ieșit în aerul curat de pe partea cealaltă. 

I-a trebuit o clipă ca să înțeleagă realitatea a ceea ce tocmai se întâmplase. 

Fulcrum s-a dezintegrat, izbindu-se în pupa portavionului, iar el a zburat chiar 
prin explozia acestuia. Luminile avertizoarelor de avarii au început să-i licărească pe 
tabloul de bord. Hornet era avariat... deşi — la prima vedre — nu prea grav. 

A menținut avionul într-un cabraj lung, drept înainte, câștigând altitudine și 
distanţă față de portavionul sovietic. Se aștepta ca fiecare secundă să fie ultima pentru 
el, cu o rachetă sau CIWS care să-l spulbere...dar, pentru moment, cerul era miraculos 
de liber, fără a fi străbătut de proiectilele aducătoare de moarte. 

Alte avioane se apropiau dinspre nord şi est... Batman în fruntea Tomcat din VF- 
95 și mai multe Harrier de pe portavioanele Marine din Vâgsfjorden. 

Dar flota sovietică părea să fie terminată. Irkutsk, în mod evident avea mari 
necazuri și părea să se târască cu greu spre est. Celălalt Kirov și mai micul Kresta II 
făcuseră stânga-n-prejur și navigau spre nord-vest, urmărite de Harrier şi Intruder. 
Coloane sălbatice de nori de fum, ca din vulcani în erupție, le marcau pe Kreml şi 
distrugătorul ce se scufunda. Celelalte nave sovietice erau răspândite către est. 

Continuarea luptei lui Kreml era inutilă, inima și sufletul Grupului de Luptă 
rusesc, în flăcări și plutind neajutorat în derivă. 

Treptat, Tombstone a înțeles, cu un sentiment rece, interior, de ușurare, că bătălia 
era terminată... şi ei erau învingători. 

Victorie... 

Greu de crezut. 

A virat spre sud, în picaj, pe pantă de apropiere de flota americană. 

Exaltarea victoriei a fost curând temperată când a realizat cât de greu a fost 
afectat CBG-14, cât de mare a fost prețul plătit. Una dintre fregate — Kearney — era 
terminată, din ea mai văzându-se doar unghiul ascuțit al etravei ce, încă, se mai 


+ Touch & go / bolter — două manevre asemănătoare: avionul atinge puntea cu roţile, după care 
accelerează/decolează. Dar prima este benevolă (antrenament), iar a doua este „de nevoie” când cârligul avionului 
ratează prinderea cablului arestor. 

menținea deasupra apei. În jurul ei, uleiul înnegrea suprafața mării, iar Tombstone 
putea vedea sute de capete, oameni ce înotau ca să-şi salveze viața sau care erau 
agățați de plute de salvare, în timp ce câteva nave veniseră mai aproape, ca să-i 
recupereze. Elicopterele acționau febril. 

O bătălie se terminase. Alta — lupta pentru salvarea supraviețuitorilor 
dezastrului maritim — a început. 

Mai departe spre sud, Tombstone și-a concentrat atenţia asupra norilor nemișcați 
de fum din cerul aflat în fața sa. Jefferson fusese lovit. Rău. 

Chiar și acum, bătălia putea fi pierdută. Cu Jefferson avariat, ruşii se puteau 
reorganiza, şi puteau să atace din nou. 

Din punctul său de observaţie, sus în înaltul cerului senin, Tombstone privea în 
jos şi-i dorea marelui portavion să supraviețuiască. 


1030 Zulu (1130 ora locală) 
USS Thomas Jefferson 
Marea Norvegiei 


La bordul lui Jefferson, ofiţerii săi și echipajul încetaseră să mai lupte cu sovieticii 
pentru a se confrunta cu un dușman nou și implacabil, incendiul care scăpase de sub 
control în treimea anterioară a punţii-hangar, în zona desemnată Hangar Bay One. 

Masive uși glisante divizau hangarul în trei secțiuni, proces similar cu ușile 
etanşe, care permitea menţinerea incendiului într-o parte a navei împiedicându-l să se 
răspândească. În Centrul de Control al avariilor, aflat pe puntea de dedesubtul 
secțiunii pupa a hangarului, era supravegheat modelul de răspândire a avariilor așa 
cum era vizualizat de rețeaua de planuri tridimensionale ce ocupau întreg peretele, 
planuri ce reproduceau fiecare compartiment şi coridor, fiecare conductă de 
combustibil și apă, mijloacele anti-incendiu, liniile electrice şi circuitele de telefon de 
pe navă. 

Flăcările au izbucnit la nivelul 0-3, deasupra Bay One, unde temperaturile au 
crescut și întreg; personalul a fost evacuat. Catapultele 3 și 4 erau distruse, desigur, și 
mai erau şi avarii extinse ale suprastructurii, dar principala belea era focul din Bay 
One. 

Din fericire, sistemele anti-incendiu de pe portavion erau intacte încă. Apa sub 
presiune din conductele de pe tavan, nu stropitorile sistemelor automate de stingere a 
incendiilor din clădirile cu birouri, ci adevărate torente, precum ploile torențiale, 
ruperi de nori, concepute să stingă incendiile cu combustibil din spaţiile hangarului... 

sau să decontamineze întregul portavion în cazul unor atacuri cu gaz sau nucleare prin 
spălarea punților cu jeturi de apă de mare cu presiune înaltă. 

De ani de zile, criticii programului de construire al portavioanelor americane 
susțineau că superportavioanele erau o investiție inutilă, gigantică, aerodromuri 
călătoare care se transformau în bombe gigantice datorită enormelor magazii și 
cisterne cu muniții și combustibil. 

Spectaculoasa distrugere a lui Soyuz din urmă cu câteva zile dovedea - aparent — 
că criticile sunt întemeiate; distrugerea lui Jefferson într-un incendiu-holocaust ar fi 
însemnat sfârşitul portavioanelor din Navy, la fel cum spectaculoasele prăbușiri ale 
dirijabilelor Hindenburg şi Shenandoah au pus capăt erei aparatelor de zbor mai ușoare 
ca aerul. 

Dar portavioanele erau instrumente remarcabil de puternice și flexibile, practice 
de nescufundat datorită miilor de compartimente etanșe, a sistemelor anti-incendiu și 
a celor de control ale avariilor. 

Era nevoie de timp. Oţelul pereţilor punţii-hangar se înroşiseră pe alocuri, iar o 
parte a punţii se îndoise periculos pentru că structura de suport a cedat. Când liniile 
telefonice de urgenţă au ars şi au căzut, DCO a trebuit să coordoneze lupta prin stația 
de amplificare şi prin mesageri, în timp ce-şi desfășura armatele de oameni transpirați 
ce respirau cu greu sub greoaiele echipamente OBA, aţintind furtunurile cu apă și 
spumă sub mare presiune asupra iadului de foc şi fum negru din măruntaiele lui 
Jefferson. 

Dar, în cele din urmă, pe măsură ce apa şi spuma acumulate au format pe puntea 
Bay One un strat adânc până la glezne, incendiul a fost adus sub control. Cu precauţie, 
ușile anti-incendiu au fost deschise lăsând să pătrundă curenţii de aer prin 
compartimentul înăbușitor, pentru a elimina fumul asfixiant şi otrăvitor... și pentru a 
căuta şi neutraliza noile surse de foc care se puteau activa datorită aerului proaspăt. 
Echipele de control ale avariilor au înaintat, cercetând fiecare suprafață și împroșcând 
cu spumă fiecare flacără ce mai apărea. 

La ora 1400 DCO a raportat către Puntea de Comandă. Incendiul era stins, 
Jefferson a supraviețuit. 


1530 Zulu (1630 ora locală) 
Portavionul sovietic Kreml 
Maelstrom norvegian 


In spaţiul larg de cinci mile dintre insulele Mosken şi Moskenesoya, fluxul 
ajunsese la înălțime maximă. In fiecare zi, prin acest pasaj, apa din Marea Norvegiei 

năvălea dinspre sud-est în Vestfjorden, apoi, când sensul mareei se schimba, la faza de 
reflux, se învolbura înapoi de unde venise. 

Cu libertatea licenţei artistice, Edgar Allen Poe și Jules Verne au exagerat mult 
forța așa-numitului „Maelstrom norvegian”. Mellvile l-a transformat într-o bestie vie 
de care vorbea Ahab aflat în urmărirea balenei albe. 

De fapt, curentul marin avea o viteză de 7 noduri atunci când fluxul era la debit 
maxim. Se ştia că vârtejurile formate mai înhățau câteodată vasele mici de pescuit, 
traulere şi vase comerciale, care făceau de secole cabotaj pe coasta zdrențuită a 
Norvegiei, dar nimic de mari dimensiuni. 

De data acesta însă, Maelstrom a capturat prada cea mai mare. 

Kreml deriva spre sud-est dus de curent. Dacă motoarele i-ar fi funcţionat, nu ar 
fi avut nici un fel de problemă de navigaţie; dar în derivă, neajutorat, portavionul 
avariat nu putea face nimic decât să se lase în voia curentului. La nord de micuța 
insulă Mosken, chila lui Kreml a eşuat pe fundul de nisip și stânci cu un scrâșnet care s- 
a transmis în toată lungimea și lățimea sa ca un fior de groază. Era deja avariat rău, dar 
acest şoc final a fost suficient ca să-l frângă. A rămas acolo, bine fixat pe fundul mării, 
în timp ce flăcările continuau să-i devoreze suprastructura. 

Mai târziu, nave americane şi norvegiene s-au apropiat de epavă, salvându-i pe 
marinarii rămaşi la bord şi pescuindu-i pe cei din apă, luaţi de curenţii care se 
învârtoșau spre larg datorită mareei. Ulterior s-a estimat că probabil o mie de oameni 
din echipaj au reușit să scape de pe portavionul blestemat, deşi o cifră exactă nu a fost 
niciodată posibil de aflat. Unii, poate mulţi, au ajuns singuri la țărm, dar nu s-au 
ostenit niciodată să mai raporteze supraviețuirea lor oficialităților militare sovietice. 

Avuseseră parte de prea mult război şi nu mai aveau nici un chef să continue. 

Fumul ridicat de pe Kreml a continuat să înnegrească cerurile de peste 
Vestfjorden încă trei zile. 


1745 Zulu (1845 ora locală) 
HMS Ark Royal 
Marea Norvegiei 


Ark Royal a sosit în zonă în cursul după-amiezii, prea târziu pentru a mai 
participa la lupte, dar la timp pentru a-şi oferi serviciile pentru salvarea camarazilor de 
arme. Sute de oameni se mai aflau încă în apă, aşa că flota de elicoptere a lui Ark Royal 
s-a pus pe treabă, căutându-i pe cei aflaţi în derivă, americani şi sovietici, culegându-i 
din apă, de pe plutele de salvare și debarcându-i pe puntea portavionului britanic. 

Acum, acesta era mai mult decât un vas de cercetare şi salvare. Cu Kearny 
scufundat, cu Decatur avariat de o rachetă sovietică suprafață-suprafaţă, cu elicopterele 
SASW ale lui Jefferson imposibil să decoleze de pe puntea sa oribil răsucită, CBG-14 
aproape că nu mai avea capabilități antisubmarine. Flota sovietică se împrăștiase, dar 
nimeni nu știa dacă au renunțat definitiv. Departe, în nord, grupurile de Luptă Kiev și 
Moskva se aflau încă în larg, iar în sud, dincolo de Capul Lindesnes, restul Flotei Baltice 
sovietice se afla încă în zonă; un pericol potenţial. 

Toţi cei din ceea ce a fost denumită Forţa Aliată de Atac Anglo-Americană, pe 
mare, și Marines debarcaţi pe ţărmuri, erau dureros de conștienți că un asalt zdravăn al 
sovieticilor putea avea succesul pe care nu-l reușise Grupul de Luptă Kreml. 

Dar, şi sovieticii păreau că pur și simplu... aşteptă, ca şi cum ar fi fost 
dezorientaţi de pierderile suferite şi de ferocitatea luptelor. 


La ora 1800 GMT, BBC a anunţat întreaga lume că Guvernul de la Londra a 
hotărât să se alăture Norvegiei și Statelor Unite în acţiunea lor solitară din mările 
nordice. Grupul de Luptă Ark Royal, aflat până atunci — oficial — în manevre, a fost 
declarat parte a Forţei Aliate de Atac, prima contribuţie majoră a Marii Britanii la 
efortul de respingere a agresorilor sovietici din teritoriul scandinav. 

Deja uniunea era mai mult un fapt, decât o ficțiune. Aproape o sută de americani 
se aflau la bordul lui Ark Royal, membrii din echipajul lui Esek Hopkins ocupând 
poziţiile tehnice pentru care portavionul britanic ducea lipsă de personal calificat. 


În timp ce Ark Royal trecea încet pe lângă bordul lui Jefferson, la intervale regulate 
au fost trase salve de tun, un salut adresat drapelului american care continua să fâlfâie 
pe catarg. Era — după cum considera Commander DuPont aflat pe Puntea de Comandă 
a lui Ark Royal — un mândru tribut adus oamenilor bravi, vii şi morți... și navei care a 
înfruntat demn furtuna. 


În ziua următoare, s-a aflat în Vest primul indiciu al revoluției de la Moscova şi 
de la Leningrad și întreaga lume și-a ţinut respirația. 

Apoi au venit știrile că Vorobyev a fost executat, că mareşșalii care au declanşat 
războiul au fost arestaţi, că uriașa, exploziva demonstraţie a „puterii poporului” a 
ridicat din nou mult asupritele republici ale Uniunii Sovietice din îndelungata noapte 
a sclaviei. Era doar o renaștere a forțelor democratice îndelung înlănţuite... sau 
pierderea celor două portavioane a fost atât de devastatoare pentru prestigiul 
militarilor de acasă, încât militariștii au fost discreditați pentru totdeauna? 

Indiferent de cauze, sociale sau militare, când Jefferson a început să se târască 
spre Anglia în compania lui Ark Royal, lumea a răsuflat iarăşi uşurată. 


EPILOG 


— Poate o zgârii, Captain Magruder! l-a avertizat Brandt cu furie reținută. 

Bandajele de pe frunte, bentiţa care-i acoperea un ochi și braţul atârnat în eșarfă 
îi dădeau un aer de pirat. 

— Doar o zgârietură să-i faci și te pun să o plătești din soldă! 

— Probabil în următoarea mie de ani. 

Commander Parker, XO, a adăugat cu un rânjet insinuant: 

— Încearcă doar să nu te gândeşti la câte miliarde de dolari îi costă nava asta pe 
contribuabilii americani plătitori de taxe! 

Tombstone zâmbi neliniștit. Ca şi cum Jefferson n-ar fi fost deja „zgâriat” destul... 
Puntea de zbor și Puntea de Comandă însăși purtau semnele unor avarii teribile 
provocate în timpul înfruntării finale de lângă Insulele Lafoten - Bătălia din Marea 
Norvegiei, aşa cum a numit-o presa. Ferestrele sparte de pe Comandă erau încă 
deschise spre cer, iar aerul era plin de miresmele de fum și combustibil ars. 

— Îmi place cum încercați să mă încurajați, Captain, spuse Tombstone. 

Deja se hotărâse că era mult mai fericit când ateriza cu un F-14 pe puntea 
mișcătoare a portavionului, decât să mute portavionul însuşi. Totuși, pasul următor în 
cariera sa era comanda — cândva — unui portavion ca Jefferson. Pentru prima oară după 
o lungă perioadă de timp, ştia exact ce voia şi ce avea de făcut ca să-și atingă țelul. 

Se întreba dacă Brandt știa ce făcea el. Navy obișnuia să facă lucrurile pe căi 
tradiționale; toți skipperii de portavion erau foşti CAG care au supraviețuit sforăriilor 
politice de la Washington. În această dimineaţă, Captain Brandt trimisese după 
Tombstone şi l-a întrebat dacă ar vrea s-o ducă pe Jefferson la locul de ancorare. 

S-a simţit înfiorat... şi terifiat ca într-o dogfight deasupra apelor reci ale Mării 
Norvegiei. 

Acum intrau în Scapa. Spre vest se ridica Tor Ness, iar la est dealurile South 
Ronaldsay. Ark Royal intrase deja în rada de ancoraj, lăsându-i portavionului american 
onoarea de a veni ultimul și de a fi salutat de nava amiral britanică. 

Tombstone stătea în centrul Punţii de Comandă, în spatele suportului alidadei, 
un instrument de navigaţie, orientat spre punctul invizibil de pe apă unde nava va lăsa 
ancora. Memorase bine reperele de pe țărm — un cap la prova-babord, un far la tribord 
— față de care îşi verifica direcțiile. Captain Brandt era așezat în scaunul său de piele de 

la Comandă, aparent indiferent. Commander Parker se afla în spatele marinarului de la 
cârmă. Pe Puntea de Comandă era liniște, doar inima lui Tombstone bătea nebunește. 
Se pregătise îndelung pentru aceste clipe, dar fără să creadă realmente că va ajunge 
vreodată să execute efectiv manevrele. 

A sperat doar. 

Jefferson înainta încet direct spre nord în rada de ancoraj, cu motoarele la două 
treimi înainte. Când portavionul a ajuns la traversul lui Ark Royal, la trei sferturi de 
milă în tribord, a dat primul său ordin: 

— Onorul la tribord! 

— Aye, aye, sir, a confirmat semnalizatorul, apoi a transmis ordinul prin telefon. 

După câteva momente, sunetul ascuţit al fluierului boatswainului s-a făcut auzit 
prin stația de amplificare 5-MC de pe puntea de zbor, prin ferestrele sparte ale 
Comenzii. 

— Atenţiune! Atenţiune! Prezentaţi onorul la tribord! 

Membrii echipajului Jefferson care nu erau implicaţi în activități curente de 
navigaţie şi ancorare a navei — s-au aliniat pe marginea punţii de zbor la intervale 
egale unul de altul, cu fața către nava britanică. Erau echipați în uniforma albă şi de la 
înălțimea Comenzii, mult deasupra punţii de zbor, se vedeau doar ca o linie albă, 
punctată. Salvele de salut au început să răsune, la fiecare venind de peste ape salva de 
răspuns a lui Ark Royal, o ceremonie care era deja tradiţie când, la 16 noiembrie 1776, 
drapelul american a fost salutat pentru întâia dată. 

În timp ce salvele continuau să stârnească ecouri la intervale regulate, 
Tombstone s-a aplecat peste alidadă, cu ochiul pe cauciucul ocularului, aliniind 
reticulul cu farul de la tribord. Apoi a verificat direcția. Aproape acolo... 

— Motoarele o treime înainte. 

— Motoarele o treime înainte, aye, a repetat quartermaster la telegraful de pe 
Puntea de Comandă. 

— Începeţi coborârea ancorei până la suprafaţa apei. 

Timpul trecea. Tombstone încerca să rămână relaxat, să prevină gestul de a-şi 
strânge nervos pumnii lângă coapse. Cineva a comparat odată conducerea manevrelor 
unui portavion cu cârmirea Insulei Manhattan stând pe acoperișul lui Empire State 
Building. 

— Foarte bine. 

Tombstone a verificat o altă direcţie, de data aceasta către un punct de pe uscat. 
Reperul pe care îl viza acum se afla la 3.000 m drept înainte. Problema în ancorarea 
unei nave ca Jefferson era mărimea sa de neconceput. Nu puteau fi oprite brusc 96.000 t. 

— Care este adâncimea? 

— Şaizeci și două picioare, sir. 

Deci mai erau 26 picioare sub chila lui Jefferson, iar în rada aceasta mareea avea o 
amplitudine de doar 3 picioare. Bine. Era o dimineaţă feerică, cu cerul albastru senin și 
foarte puţin vânt, pentru care Tombstone era profund recunoscător. Manevrarea unui 
munte de oţel precum Jefferson era suficient de dificilă și fără deriva laterală indusă de 
o briză puternică. 

Jefferson încetinea. Verifică din nou ambele repere. Până acum, se prezenta bine... 

Aruncă o privire spre tribord, dincolo de Ark Royal. Unele clădiri din baza navală 
Scapa Flow sclipeau în soare. Acolo erau destui ochi, fără îndoială; probabil că 
jumătate din Înaltul Comandament britanic asista la sosirea lui Jefferson. 

Încă 450 m. 

— Toate motoarele, STOP! 

— Toate, stop, aye. 

Nu păru să fie vreo schimbare, Jefferson continua să deriveze spre înainte. 

— Motoarele înapoi o treime. 

= Înapoi o treime, aye. 

— Motoarele, STOP. 

— Motoarele, stop, aye. 

Trecu un moment lung. Era imposibil să fii sigur că nava s-a oprit. Cel mai 
apropiat țărm se afla la două mile depărtare, iar suprafața apei nu putea fi un indicator 
sigur. 

Captain Brandt s-a ridicat din scaunul său și s-a dus să ia un sac de pânză dintr- 
un colț al Comenzii. Înăuntru erau câteva bucăți de lemn, resturi trimise în această 
dimineață de la atelierul de tâmplărie. A ales una și s-a întors spre una dintre ferestrele 
deschise de la tribord. 

— Fiule, spuse zâmbind larg, vrei slujba asta, dar îți trebuie un braţ de aruncător 
de baseball! 

A azvârlit lemnul în spațiu. După multe secunde a aterizat în apă, departe în 
tribord şi mult sub Punte. Marinarii eliberați după prezentarea onorului, au aruncat şi 
ei nişte lemne aduse special pentru această manevră, încât apa din lungul bordului a 
ajuns să fie efectiv acoperită cu resturi lemnoase. 

Tombstone s-a alăturat lui Brandt, urmărind atent aceste noi repere. Era o chestie 
ciudată cu tehnologia din Navy, se gândi el. O navă de război modernă precum 
Jefferson folosea aceeaşi metodă ca și Columb pentru a determina dacă vasul s-a oprit 
sau nu complet. Crea un sentiment de unitate cu marinarii care au cutreierat oceanele 
încă de pe vremea lui Ulise. 

Lemnele nu arătau nici o mişcare aparentă, nici înainte nici înapoi. 

— Pare să se fi oprit complet, Captain, spuse Tombstone. 

— Dacă așa spui tu, CAG. E nava ta. 

— Da, sir. 

Afurisitul nu dă nici o para pe treaba asta, se gândi Tombstone. Apoi se întoarse 
spre marinarul de la telefon: 

— Funda ancora tribord! 

— Funda ancora tribord, aye, sir! 

Tunetul lanțului, plesnitura celor 30 t ale ancorei Danforth la căderea în apă, au 
răsunat pe Punte, iar marinarii de pe puntea-prova au ovaționat. 

— Echipajul de punte raportează că ancora saltă pe fund, sir. 

— Foarte bine. Totul înapoi, foarte încet. 

Greoi, portavionul a început să alunece spre înapoi, săpând cu colții ancorei şi 
desfășurând pe fundul apei aproape 500 picioare de lanţ, za cu za. Cu ancora 
scufundată în mâlul radei Scapa Flow și asigurată cu câteva tone de lanţ, Jefferson nu 
mai pleca nicăieri. 

— STOP Motoarele, a ordonat Tombstone. Puneţi opritoarele! 

Ordinul era adresat celor de pe puntea prova ca să blocheze lanţul. Și-a verificat 
ceasul, apoi a traversat Puntea către logul navei, unde a consemnat ora și faptul că 
Jefferson a fost ancorat în siguranţă în Scapa Flow. 

— Excelentă treabă, CAG, l-a felicitat căpitanul aflat în spatele său. Nici eu nu aș 
fi putut să o fac mai bine. 

Tombstone a hotărât să se bucure de căldura a ceea ce pentru Brandt era cea mai 
mare laudă și să ignore slăbiciunea ce o simţea în genunchi. 

— Atenţiune, Atenţiune, a izbucnit 5-MC de pe punte. Pregătiţi-vă pentru 
primirea unui helo. Repet, pregătiți-vă pentru primirea unui helo. Atenţie la palele 
rotorului. 

Mutându-se la babord, Tombstone a privit peste apele din Scapa Flow și a văzut 
elicopterul ce se apropia de portavion. Era un Gazelle, probabil un aparat de legătură al 
Royal Navy. A trecut încet peste marginea punţii, așezându-și roţile pe tarmac în una 
dintre puţinele zone neavariate în lupte. Echipajul de punte a ieșit de la adăpost, cu 
capetele plecate sub palele rotitoare și au asigurat roţile. 


Jefferson a părut ciudat de golaş şi vulnerabil pe traseul parcurs după plecarea 
din Norvegia, pentru că majoritatea avioanelor sale au rămas pe aerodromurile de la 
sol. De la Narvik, Tombstone a venit la bordul portavionului cu un Sea King, pentru că 
pe punte nu mai puteau ateriza decât elicoptere. Mult timp de-aici înainte, Jefferson nu 
va mai fi o navă de luptă. Armele sale principale, avioanele, nu se mai aflau la bord. 

Bine măcar că - slavă Domnului! — războiul era terminat. Forţele sovietice din 
Norvegia, Suedia, Finlanda și Danemarca se predau în masă, iar forțele ONU patrulau 
pe străzile Moscovei și în orașul redenumit din nou așa cum fusese în '91 — St. 
Petersburg. 


Din Gazelle coborau oamenii. Tombstone a zărit niște admirabile picioare lungi, 
într-o fustă, şi o sclipire de păr blond. Cu o mișcare febrilă, a înhăţat binoclul atârnat 
de gât și l-a ridicat la ochi. 

Pamela. 

Iar în spatele ei... 

— Doamne! 

Brandt râdea. 

— A fost recuperat de un trauler norvegian de pescuit în largul Insulei Smøla, 
CAG. Eu am aflat abia în această dimineaţă. Se pare că în ultimele trei zile a stat ascuns 
în Bergen! L-au adus în zbor la Scapa Flow ieri la bordul unui P-3 Orion. 

Coyote, viu! 

— Dar ce fac aici? 

— Păi, d-ra Drake... cred că a înroșit firele între Bergen, Londra şi Washington, 
încercând să afle dacă mai eşti în viață. Cred că Commander Grant a decis să i se alăture 
când ea a făcut rost de mijlocul de transport cu care să vină să te întâlnească! 

Încă nevenindu-i să creadă, s-a întors cu fața spre Captain Brandt. 

— Ăă... sir? Cer permisiunea să părăsesc Puntea de Comandă. 

Brandt a zâmbit larg. 

— Permisiune acordată. 


Războiul formează legături noi. De asemenea le întăreşte pe cele vechi. 


Tombstone s-a întors și a ieșit grăbit din Comandă, nerăbdător să-și întâlnească 
prietenii. 

O RECOMPENSĂ BUNĂ ŞI 
VALOROASĂ 


O povestire scrisă în colaborare cu Joseph Finder 
Titlul original: Good and Valuable Consideration, 2014 
Traducerea: Ştefi Todo 


Când Joseph Finder a hotărât să încerce să scrie o serie cu un personaj, a 
luat multe trăsături de caracter de la Jack Reacher al lui Lee Child. Joe şi-a 
numit eroul Nick Heller şi l-a făcut nu detectiv privat, ci spion privat. Nick 
lucrează pentru politicieni, guverne şi corporații, câteodată scoțând la iveală 
secrete pe care aceştia le-ar dori îngropate. Ca şi pe Jack Reacher, pe Nick îl 
conduce simțul dreptăţii. E un amestec între muncitor şi intelectual, fiul unui 
delicvent notoriu de pe Wall Street, crescut într-o bogăție imensă care s-a 
evaporat când tatăl lui a fost băgat la închisoare. Şi-a petrecut anii de formare 
într-o casă cu etaj dintr-o suburbie locuită de muncitori din Boston. 

Prin natura lui, Nick este un cameleon. Se poate amesteca la fel de bine 
printre cei din elita corporatistă ca şi printre vagabonzi. 

Şi, bineînţeles, ține cu echipa Boston Red Sox. 

Jack Reacher, pe de altă parte este fan al echipei Yankees. Antecedentele 
sale sunt total diferite de ale lui Nick, dar la fel de variate. Reacher e un copil al 
armatei, crescut în baze militare din toată lumea: un bărbat fără o țară, dar 
totuşi American. E un singuratic care evită să se ataşeze de cineva, deşi e 
absolut loial. Nu suferă proştii. 

Nick Heller şi Jack Reacher. Cretă şi brânză, cum ar spune englezii. Nu ar 
putea fi mai diferiți şi totuşi atât de asemănători. 

Ceea ce se poate spune şi despre cei doi scriitori. 

Lee şi Joe sunt prieteni buni. Împart dragostea pentru scris, baseball şi 
căutarea celui mai bun hamburger din America. Nu un burger rafinat. Doar cel 
mai simplu, corect, normal burger. Lee spune o poveste de acum câţiva ani când 
încercau unul într-un restaurant spaniol (da, imaginați-vă) de pe strada Twenty- 
second din New York. Discutia s-a îndreptat către proiectele viitoare şi Joe a 
început o digresiune, gândind cu glas tare despre începerea unei serii cu un 
personaj. I-a făcut lui Lee o analiză lungă şi pătrunzătoare care a acoperit toate 

costurile şi beneficiile, toate trăsăturile de caracter dorite şi nedorite, fiecare 
punct tare şi slăbiciune. 

— Aş fi vrut să am un aparat de înregistrare, îşi aminteşte Lee. Aş fi putut 
să vând transcrierea la Writer's Digest. Ar fi putut deveni piatra de temelie 
pentru toate deciziile de felul acesta. 

În cele din urmă, Joe şi-a urmat analiza cu prima poveste a lui Nick Heller, 
Vanished (2009), scrisă cu amestecul lui original de fantezie combinată cu o 
auto-disciplină de fier. 

Lee nu este o persoană organizată. El nu-şi schițează poveştile. Acestea 
vin în mod natural. Pentru Joe, asta înseamnă să mergi pe sârmă fără plasă 
dedesubt. Aşa că Lee a venit cu propunerea să scrie despre doi tipi într-un bar 
din Boston. Reacher ar fi străinul de oraş, ca de obicei. Heller ar fi acasă, în 
oraşul pe care-l iubeşte. Lee a început cu ideea unei oglinzi în spatele unui bar — 
modul în care poti privi reflexia persoanei de lângă tine şi să vorbeşti atât intim 
cât şi distant. Heller şi Reacher vor ajunge să vorbească cu şi despre şi în jurul 
unei persoane care are probleme. În cele din urmă l-ar ajuta pe tip, pentru că 
asta fac ei. Dar ajutorul ar veni în moduri foarte diferite. 

Povestea a fost scrisă la distanță. Lee a trimis prima bucăţică prin e-mail, 
iar Joe a întrebat imediat: 

— Ce crezi că se întâmplă mai departe? 

În maniera tipică lui Lee Child, acesta a răspuns: 

— Habar n-am. Până când nu vei scrie tu. 

Joe a făcut faţă foarte bine acestei improvizații. 

De fapt, cea mai mare problemă a lor a fost cine va câştiga meciul Yankees- 
Sox de la care a început toată povestea. 


O recompensă bună şi valoroasă 


Barul avea o vechime de o sută de ani, construit pentru partea superioară 
a clasei muncitoare. Funcţionarii, notari, tipografi şi alți nefericiți legați de 
birouri în toate felurile, care umpleau odată străzile înguste când plecau la 
sfârşitul unei zile lungi de muncă în condiţii proaste, căutând consolare 
oriunde o puteau găsi. Acum era doar o altă curiozitate din Boston, plină de 
lumină obscură şi faianță lustruită, de culoarea făinii de ovăz, şi metal, şi 
mahon, mai ales în bar, unde o bucată de lemn dintr-un copac masiv vechi 
fusese lustruită până la o strălucire imposibilă de către un milion de mâneci. 
Singura notă decorativă discordantă era sus în spatele barului, dar era şi 
singurul motiv pentru care Reacher era acolo: un televizor mare cu ecran plat, 
fixat pe un post care transmitea în direct meciul echipei Yankees de la 
Fenway Park. 

Reacher s-a oprit după ce a intrat şi a încercat să-şi găsească un loc. 
Vederea îi era destul de bună, aşa că nu trebuia să fie aproape, dar din 
experienţa lui, la ecranele plate nu se vedea bine din unghi, aşa că voia să fie 
la mijloc. Ceea ce i-a oferit practic doar o singură alegere, un singur scaun 

neocupat printre altele cinci din mijlocul barului, care era mai mult sau mai 
puţin direct cu fața la ecran. Dacă ar fi fost un scaun de teatru ar fi fost 
scump. Rândul din față, central. În stânga lui era o femeie cu părul negru, cu 
spatele la încăpere şi un tip gras în dreapta, apoi urma un tip slab cu părul 
scurt şi plin de muşchi pe gât şi pe spate, iar în capătul părții drepte era o 
altă femeie, o blondă, cu pantofii cu tocuri înalte sprijiniți de bara scaunului. 
Creierul reptilian al lui Reacher i-a spus imediat că singurul de care ori 
trebuia să-şi facă griji ori putea să se bazeze pe el era tipul cu părul scurt şi 
muşchi. Nu că Reacher s-ar aştepta la probleme, chiar dacă era în Boston, 
susținând echipa Yankees. 

În spatele sticlelor din bar erau oglinzi şi Reacher l-a văzut pe tipul tuns 
scurt aruncându-i o privire, doar o clipire vigilentă, ceea ce a întărit mesajul 
pe care creierul reptilian i-l trimisese. Nu un polițist, s-a gândit el, dar un tip 
de lup singuratic dur, foarte relaxat, foarte sigur pe el. Fost militar, posibil, 
dintr-un gen de unitate din umbră care te învaţă să arunci o privire în oglindă 
din când în când, sau vei suporta consecințele. 

Apoi tipul gras din dreapta scaunului gol s-a uitat şi el în oglindă, mult 
mai evident. El nu era relaxat. El nu era sigur pe el. Şi-a menţinut privirea pe 
imaginea reflectată a lui Reacher, tot timpul cât a făcut drumul de la uşă la 
scaunul gol. S-a strecurat pe lângă el şi s-a mişcat dintr-o parte în alta să-şi 
revendice spațiul, şi-a pus coatele pe mahon, iar grăsanul s-a întors pe 
jumătate, cu o privire ezitantă dar în aşteptare, ca şi cum era nesigur dacă să 
vorbească sau să aştepte să i se vorbească. Reacher n-a spus nimic. Rareori 
oferea salutări străinilor. Îi plăcea să se păstreze pentru sine. 

În cele din urmă tipul s-a întors la loc, dar şi-a păstrat privirea în oglindă, 
nu la ecran. Avea buza inferioară proeminentă, ieşită în afară de parcă era 
bosumflat, apoi o guşă mare de carne atârna ca o parabolă perfectă peste 
gulerul cămăşii, neîntreruptă de nicio structură osoasă. Impresia de umflat a 
continuat până la picioarele delicate. Tipul era ca un balon făcut din mătase 
de culoarea cărnii. Arăta ca şi cum ar fi moale şi uscat la atingere. Avea o 
verighetă pe mâna stângă, intrată adânc în grăsime, ca un cârnat cu garou. 
Purta o haină din bumbac, la fel ca pantalonii. Talia ar fi putut avea un metru 
jumate. 

Reacher a ridicat privirea către meci. Partea întâi a primei reprize se 
terminase, nicio lovitură, nicio alergare, un om rămas la bază. Au început 
reclamele, prima fiind o ofertă de leasing a unei firme de automobile. Reacher 
nu auzise niciodată de ea. Barmanul terminase treaba pe care o avea şi s-a 
apropiat dintr-o parte, iar Reacher a cerut o sticlă de Bud, pe care a primit-o 
o secundă mai târziu, bine răcită şi cu spumă. 

— Sunt Jerry DeLong, a spus tipul cel gras. 

Prima dată Reacher nu a fost sigur cui i se adresase, dar printr-un proces 
de eliminare a ajuns la concluzia că era el. 

— Chiar eşti? a întrebat Reacher. 

Tipul cu păr scurt şi muşchi îi urmărea în oglindă. Reacher s-a uitat la 
reflexia lui şi apoi la cea a tipului cel gras care se uita direct la el prin oglindă. 
Intimitate de bar. Contact vizual, dar indirect. 

— Sunt aici ca să mă uit la meci, a spus Reacher. 

Ceea ce a părut să îl satisfacă pe tip. S-a uitat într-o parte, ca şi cum o 
problemă fusese rezolvată. Privirea lui s-a întors la oglindă. Diferitele unghiuri 
ale incidenței şi reflexiei erau greu de calculat, dar Reacher a bănuit că tipul 
se uita la uşa din spatele lui. Dădea impresia că e uşor nervos. Ochii îi erau 
spălăciți şi apoşi. Dar restul era liniştit. Faţa lui imensă şi palidă era imobilă, 
iar trupul îi era nemişcat. 

Reclamele s-au terminat şi s-a reluat transmisiunea de pe Fenway. 
Terenul verde arăta lucios în lumina reflectoarelor. Yankees erau pe teren, în 
partea întunecată. Aruncătorul lor făcea ultima încălzire. Nu arăta prea bine. 


* 


Nick Heller intrase în bar cu trei minute mai devreme şi a simțit imediat 
vibrația de după serviciu, morala ridicată de băutură, mirosul de transpiratție 
şi parfum şi bere şi relaxarea nervilor. Se simțea ca atunci când ajungi la o 
petrecere în mijlocul ei: cacofonia dezorientantă a discuţiilor, trăncăneala 
aproape asurzitoare, râsul convulsiv. 

Era barul preferat al lui Heller din oraşul lui natal pentru că era un lucru 
adevărat. Niciodată nu găseai aici bere cu căpşuni. Aveau bere Narragansett 
la halbă, o bere căreia bostonienii îi erau loiali, chiar dacă ar fi fost o lătură 
apoasă. 

La bar erau câteva locuri disponibile, în ambele părți ale bărbatului gras. 
Interesant. Heller se întreba dacă grăsanul le ținea ocupate pentru prietenii 
lui. Nu era din împrejurimi. Niciunul din cei care veneau aici nu țineau 
scaune ocupate. 

Heller s-a strecurat prin mulțime către tejgheaua barului. Unul din 
lucrurile care-i plăceau în locul ăsta era oglinda din spatele rândului de sticle. 
Într-o oglindă ca asta poți vedea fețele celor care stau la bar în timp ce te 
apropii. Sau poți sta la bar, cu spatele la încăpere şi poți vedea ce se întâmplă 
în spatele tău. Poți vorbi cu bărbatul sau femeia de lângă tine şi să-l priveşti 
sau s-o priveşti în față. În oglindă. Direct, dar în acelaşi timp indirect. Lui 
Heller îi plăcea să se poată relaxa când mergea să bea ceva şi nu ştii niciodată 
ce se poate întâmpla. 

În timp ce se apropia de bar a observat o față uitându-se la el în oglindă. 
Tipul cel gras. Avea un chip ciudat, bărbia lăsată, cu guşa ca o glugă care se 
lăsa peste gulerul cămăşii ca un şervet pus la gât. Îl făcea pe Heller să se 
gândească la un peşte. Îl privea cu atenţie pe Heller. De parcă îl aştepta. 
Heller nu l-a văzut pe tip în viaţa lui, dar grăsanul continua să-l studieze. Ca 
şi cum... ei bine, ca şi cum ar aştepta pe cineva dar nu ştia cum ar putea 
arăta persoana respectivă. 

Ca şi cum Heller ar putea fi acel tip. Ciudat. Heller nu-l cunoştea. 

Heller s-a aşezat pe scaun şi a dat din cap către bărbat. 

— Salut, a spus tipul. 

— Hei, a spus Heller, nici prietenos, nici nepoliticos. 

O pauză. 

— Jerry DeLong, a spus bărbatul, întinzând mâna. 

Heller nu simțea nevoia să-şi facă prieteni. Nu voia să discute. Red Sox 
juca cu Yankees la Fenway Park. Era un moment important pentru sportul 
din Boston, un ritual, ca luptele cu gladiatori din vremuri îndepărtate la 
Colosseum-ul roman. Şi nu exista un loc mai bun să priveşti un meci 
important ca ăsta decât aici. 

După o scurtă pauză, Heller i-a strâns mâna. 

— Nick, a spus el. 

Niciun nume de familie. Lui Heller nu-i plăcea să-şi dea numele. S-a 
întors imediat spre ecranul plat uriaş fixat pe canalul care transmitea meciul 
echipei Sox. Bineînţeles că acolo era fixat. Proprietarul barului, un amic de-al 
lui Nick, era un fan înrăit al lui Sox. La fel era şi Sully, barmanul. Totuşi, în 
unele nopţi erau certuri în bar, atunci când Sox juca împotriva lui Bruins. 
Bostonienii iubeau şi hocheiul. Existau chiar seri în care meciurile tuturor 
celor patru echipe din Boston - Sox, Bruins, Celtics şi Patriots - erau 
transmise pe canale diferite. Nu doreai să fii în acest bar într-o noapte ca aia. 
Era nasol. 

— Nick, a spus barmanul, dându-i un Budweiser fără să întrebe. 

— Sully, a spus Nick. 

— O noapte mare, nu? 

— Se îndreaptă spre victorie. 

— Absolut, a spus Sully, punând paharul de bere în fața lui, cu vârful 
spumos alb ca un strat de bumbac. 

Şi-a înclinat capul ca şi cum ar fi spus Să te-audă Dumnezeu. 

Apoi Heller a simţit în câmpul vizual periferic că grăsanul se holbează din 
nou la el. 

— Te cunosc? a întrebat Heller cu o voce neutră. 

Tipul a sorbit din ginul tonic. 

— Eşti aici ca să te întâlneşti cu cineva? a întrebat el. 

— Sunt aici ca să-i văd pe Sox câştigând, a spus Heller. 

Cu un grad mai prietenos de data asta, dar încă distant. 

— Scuze. 

— E în regulă, s-a înmuiat Heller. 

În oglinda din spatele barului a observat un bărbat mare care se îndrepta 
spre scaunul gol din dreapta lui DeLong. Heller şi-a dat seama pe loc că era 
cineva pe care trebuia să-l urmăreşti cu grijă. Era uriaş, mai înalt decât 
majoritatea - pe puţin doi metri — şi cel puţin o sută zece kilograme. 
Neobişnuit de lat în umeri. Un tanc. Era tot numai muşchi şi avea o înfăţişare 
clară de fost militar. Hainele de la magazine cu prețuri mici şi tunsoarea 

foarte scurtă îl făceau să arate ca un pierde-vară, sau cel puțin ca cineva care 
nu plătea mai mult de zece dolari la o frizerie. 

Dar în ochii lui se vedea inteligenţă şi prudenţă. Avea aspectul încrezător 
al unei persoane care nu a fost provocată fizic foarte des, iar când a fost, de 
obicei, a câştigat. Intimida oamenii şi nu-i păsa de asta. 

Deci pe el îl aştepta DeLong. Era o uşurare. Heller nu avea chef să 
trebuiască să evite un guraliv în timpul meciului. 

Apoi l-a auzit pe Jerry DeLong prezentându-se tipului cel mare şi lovindu- 
se de aceeaşi reacţie confuză pe care a avut-o şi Nick. 

Heller şi-a pus coatele pe barul de mahon, lângă o arsură urâtă de ţigară 
din timpurile bune când puteai fuma în baruri, şi a luat o gură de bere. Era 
proaspătă şi rece. Nu a înțeles niciodată de ce britanicilor le plăcea berea la 
temperatura camerei. 

Aruncătorul de la Yankees arunca ultima lovitură de încălzire. Era 
extraordinar de bun. Mlădios şi cu un braț grozav. Bun la servire. Avea o 
viteză medie şi juca cu o mare profunzime şi dedicare. Şi mai important, nu-şi 
irosea acum forțele. Le păstra pentru meci. Nu era un aruncător care se 
epuiza cu mult înainte de o sută de aruncări, cum făceau cei mai mulți. 

Normal că era bun: fusese cel mai bun debutant de la Red Sox până când 
Yankees l-au luat pentru o sumă de bani pe care nimeni n-o putea refuza. Cel 
mai bun aruncător pe care banii îl puteau cumpăra. Fanii lui Yankees 
obişnuiau să-l huiduie neîncetat când Sox mergea pe stadionul lor. Dar de 
îndată ce a început să arunce pentru ei au schimbat tabăra. 

Heller nu era un tip care schimba tabăra. 

Partea a doua a primei reprize a început şi un jucător de la Red Sox a 
păşit în teren şi a lovit spre prima bază. Un home run. A zburat peste teren, 
acel perete ridicol de înalt din stânga, ceea ce a transformat un home run 
sigur într-o dublă. Mingea probabil că a spart geamul unui magazin de 
undeva de pe strada Lansdowne. În bar au erupt uralele, cum era normal. 

Apoi Heller a observat trei lucruri interesante. 

Jerry DeLong nu dăduse atenţie jocului. S-a întors către televizor cu un 
aer întrebător, un pic prea târziu, încercând să-şi dea seama ce se 
întâmplase. 

Şi tipul cu înfăţişare dură din stânga lui nu s-a bucurat. Nici măcar n-a 
zâmbit. Urmărise meciul cu atenţie, dar era clar că nu era un fan al lui Sox. 
S-a strâmbat la home run şi a pufnit. Nu arăta bucuros. Deci, un tip din New 
York. Un fan al Yankees. Trebuia să ai o doză mare de tupeu să fii fan al lui 
Yankees şi să te uiţi la un meci Sox-Yankees într-un astfel de bar. Ori asta, 
ori nu-i păsa de ce gândesc ceilalți oameni. Ultima variantă, a decis Heller. 

Apoi a sunat telefonul grăsanului şi el l-a scos din buzunar, l-a ridicat la 
ureche, lângă punga de carne de sub maxilar. Şi-a pus cealaltă mână în jurul 
telefonului, protejându-l de gălăgia din bar. 

— Bună, dulceaţă, a spus el, uşor şi familiar, dar şi un pic panicat, ca 
soții de pretutindeni aflați într-un bar. 

— Nu, deloc. Mă uit la meci cu Howie şi Ken. 

Acesta a fost al treilea lucru interesant. Grăsanul îşi mințise nevasta. 

Bărbaţii îşi mint nevestele pentru o lungă listă de motive, infidelitatea 
fiind prima. Dar asta nu era o întâlnire fixată pe Craiglist. Nu era acolo pentru 
sex. Nu arăta curat şi proaspăt ca unul care se ducea la agăţat. Nu era 
pieptănat şi parfumat. 

Părea speriat. 


Prenumele lui Reacher era Jack şi era aproape sigur că pe tipul musculos 
nu-l chema nici Howie, nici Ken. Putea să se fi născut cu amândouă, normal, 
dar le-ar fi abandonat repede în favoarea a ceva mai puternic dacă a vrut să 
supraviețuiască în felul de viață pe care era evident că a avut-o. Ceea ce 
însemna că grăsanul a minţit cu neruşinare. Nu se uita la meci cu Howie şi 
Ken. De fapt nu se uita deloc la meci. Când mingea norocoasă a părăsit 
terenul, tipul era cu gândul în altă parte. A ridicat privirea cu o expresie 
pierdută din cauza unui zgomot brusc. S-a uitat în oglindă. S-a uitat la uşă. 
Aştepta pe cineva despre care nu ştia cum arată. De aici salutul pe jumătate 
ezitant de mai devreme. Jerry DeLong, spusese tipul, ca şi cum ar fi trebuit să 
însemne ceva. 

Reacher a întins un braţ lung prin spatele imens al lui DeLong şi l-a atins 
pe tipul cu muşchi pe umăr. Tipul s-a lăsat pe spate, dar şi-a ţinut ochii 
ațintiți la meci. Cum a făcut şi Reacher. Tipul de la a doua gaură pentru Sox 
s-a balansat şi a ratat. Lovitura trei. Mai bine. 

— Cine a fost primul aici, tu sau el? a întrebat Reacher. 

— EI, a spus tipul. 

— Ai avut aceeaşi primire ca şi mine? 

— Identică. 

— Ţinea scaunele ocupate? 

— Mă îndoiesc. 

— Deci acum aşteaptă o bătaie pe umăr şi apoi vor pleca undeva să-şi 
facă afacerile? 

— Aşa cred şi eu. 

Al treilea jucător de la Sox a păşit în teren. 

— Ce fel de afaceri? Sunt într-un loc în care n-aş vrea să fiu? 

— Eşti din New York? 

— Nu chiar. 

— Dar ai rădăcini acolo. 

— Nu-i nicio crimă să fii o ființă umană normală. 

— Locul ăsta e în regulă. Nu ştiu ce vrea butoiul de untură. 

— Ai putea să-l întrebi, a spus Reacher. 

— Sau ai putea tu. 

— Nu sunt foarte interesat. 

— Nici eu. Dar e îngrijorat de ceva. 

Al treilea jucător de la Sox a lovit, înalt, în teren. Liniştitor pentru cel de 
la a doua bază de la Yankees. 

— Ai un nume? a întrebat tipul cu muşchi. 

— Toată lumea are un nume, a spus Reacher. 

— Şi e...? 

— Reacher. 

— Eu sunt Heller. 

Tipul i-a întins pumnul stâng. Reacher l-a lovit cu dreptul, prin spatele 
lui DeLong. Nu era prima dată când dădea cu pumnul într-un fan al lui Sox, 
dar era de departe cea mai uşoară lovitură. 

Sox a mai dat o lovitură slabă înapoi la aruncător şi repriza s-a terminat. 
Unu-zero pentru Boston. Rău, dar nu un dezastru umilitor. Încă. 

— Dacă vom continua să vorbim aşa despre el, în cele din urmă ne-ar 
putea da un indiciu, a spus Reacher. 

— De ce-ar face-o? a întrebat Heller. 

— Are necazuri. 

— Cine eşti tu, Moş Crăciun? 

— Nu-mi place jocul nostru. Caut o diversiune. 

— Du-te naibii. 

— Aşa cum faci tu de o sută de ani? 

În acel moment în bar era linişte. Doar zgomotul natural de fond, dar 
barmanul a auzit ce a spus Reacher şi îl privea dur. 

— Ce-i? a spus Reacher. 

— E în regulă Sully, a spus Heller. 

Şi atunci Jerry DeLong s-a uitat la stânga, s-a uitat la dreapta şi a spus: 

— Aştept pe cineva să-mi rupă picioarele. 


* 


Heller i-a aruncat o privire lui Reacher. 

Părea că Reacher avusese o intuiție cu privire la grăsan. Cumva, a ştiut 
că se întâmplă ceva. Ceva nu era în regulă. Ciudat, Heller avusese acelaşi gen 
de intuiție. Acelaşi mod prin care şi-a dat seama destul de repede că acest tip, 
Reacher, era cu adevărat deştept. 

Pe grăsan l-a luat gura pe dinainte. Era cu adevărat înspăimântat. 

Dar apoi n-a mai spus nimic. 

Prima parte a celei de-a doua reprize a început. Două mingi, o lovitură, 
mingea trei. Aruncătorul de la Boston privea fix. Nu a vrut să renunțe la 
alergătorul echipei. 

— Se pregăteşte o aruncare, a spus Reacher. Chiar acum. 

Jucătorul care lovea de la Yankees ştia. Zâmbea ca o vulpe. 

Nu a fost o aruncare lentă. A fost o minge rapidă. Cel care lovea s-a 
balansat în timp ce mingea lovea mănuşa celui care prindea. 

Reacher s-a uitat într-o parte. 

— Poate tipul ăsta ne va spune ce se întâmplă, a spus el. Cu picioarele lui 
şi tot restul. 

— Crezi? a întrebat Heller. 

— Sau nu, a spus Reacher. 

— Nu dacă nu vreau să am şi brațele rupte, a spus grăsanul. 

O tură completă şi o altă minge rapidă. Altă ratare. Una jos. 

Heller i-a aruncat o privire cercetătoare grăsanului. 

— Nu te-am văzut înainte, aşa-i? 

— Nu am mai fost pe aici. 

— Dar eşti de aici. 

De aici: chiar din Boston. Bostonienii vor întotdeauna să ştie dacă eşti 
unul de-al lor sau nu. Nu poţi spune întotdeauna după accent. Dar mai e 
limbajul. Bei apă minerală sau „tonic”? E cineva „pisălog”? Te duci la un 
magazin oarecare de băuturi alcoolice sau ai magazinul tău? Faci o întoarcere 
sau „iei colțul”? Sunt experţi în a-i dezvălui pe cei falşi şi pe impostori. Heller 
era născut lângă New York dar când era adolescent s-a mutat într-un oraş 
numit Melrose, la nord de Boston. Un loc al clasei muncitoare. Tatăl lui Heller 
a fost băgat la închisoare şi mama a rămas fără nimic. Aşa că Heller putea 
vorbi ca unul din Boston dacă şi când voia. Sau nu. 

Şi tipul ăsta, DeLong, era în mod clar de prin preajmă. 

— Da, a ridicat din umeri DeLong. 

— Lucrezi pe-aici? 

DeLong a ridicat iar din umeri. 

— La Centrul Guvernamental. 

— Şi nu-ți plac barurile irlandeze de acolo? 

— Ei bine, biroul meu e pe strada Cambridge. 

DeLong era zgârcit cu informaţiile. Din anumite motive nu voia să 
vorbească despre ce făcea sau unde lucra, ceea ce a fost, pentru Heller, ca o 
săgeată luminoasă. Asta însemna că face ceva sensibil, sau secret, sau 
neplăcut. Dar avea înfăţişarea unui birocrat, un funcționar guvernamental şi 
Heller a încercat să ghicească. 

— Clădirea frumoasă şi veche Saltonstall. 

Unul dintre turnurile de birouri din ghetoul sumbru al clădirilor 
guvernamentale mari de la poalele dealului Beacon. 

— Cum e cu azbestul? 

Clădirea Saltonstall, în care erau o varietate de birouri ale statului, a fost 
abandonată după ce s-a descoperit că era contaminată cu azbest. S-au făcut 
nişte reparaţii şi i-au târât pe funcționari înapoi, iar unii dintre ei erau 
supăraţi ca un cuib de viespi care a fost lovit. 

— Da, a dispărut. 

— O ho. 

Heller a zâmbit. Un lucrător la stat, cu siguranţă. S-a gândit la harta 
Americii în care statele sunt redimensionate în funcție de populaţie, iar Rhode 

Island este de două ori mai mare decât Wyoming. Dacă ai fi făcut o hartă a 
angajaților de stat în clădirea Saltonstall, cel mai mare stat ar fi 
Departamentul de Taxe şi Impozite. 

— Deci eşti de la fisc. 

— Ceva de genul, a spus DeLong. 

Nu părea mulțumit cu asta. Ca şi cum ar fi fost condamnat cumva. Dar în 
acelaşi timp nu părea că vrea să mai spună ceva. 

— Unul din acei contabili judiciari, aşa-i? 

DeLong s-a uitat într-o parte nemişcat, ceea ce doar a confirmat teoria lui 
Heller. 

— Ce spui Reacher? a întrebat Heller, întinzându-se prin spatele lui 
DeLong şi bătându-l pe Reacher pe umăr. Cineva încearcă să evite un audit 
prin nişte mijloace directe, nu crezi? 

— Cam aşa pare, a spus Reacher. Mă întreb cât de des funcționează. 

— Nu va funcţiona de data asta, a spus Jerry DeLong. 

Suna ca şi cum ar dori să fie curajos, dar fără mare succes. 

— Oh, a spus Heller, uitându-se în oglinda din spatele barului. 

A văzut un tip înzorzonat stând singur la o masă mică lângă uşa de la 
intrare. Ochelari de soare fumurii, lanțuri şi inele. O postură verticală 
curioasă. Şeful bandei de albanezi din Boston, Alek Dushku, Allie Boy, cum 
era numit, era cunoscut pentru tot felul de execuţii colorate, incluzând 
ştrangularea unui bătrân cu un şiret până când i-au ieşit ochii din cap. Pe 
masa din fața lui era o sacoşă de cumpărături burduşită cu ceva. 

— Te întâlneşti cu Allie Boy? a întrebat Heller. 

Jerry DeLong s-a uitat în oglindă şi a pălit. 

— Ăla e? a întrebat el. 

— Sigur. 

Heller a făcut un gest cu capul direct spre tip. 

— E momentul perfect. 

DeLong n-a spus nimic. 

— Ce e în sacoşa de cumpărături? a întrebat Reacher. 

— Bani, a spus DeLong. O sută de mii. 

— Pentru ce? 

— Pentru mine. 

— Şi ce e asta? Mită sau ameninţare? 

— Ambele. 

— Are de gând să-ţi rupă picioarele şi apoi să-ţi dea o sută de mii? 

— Poate că banii primii. 

— De ce? 

DeLong n-a răspuns. 

— E o chestie albaneză, a spus Heller. Unul dintre ei a citit o carte de 
drept. Le place să ofere o recompensă bună şi valoroasă. Ei cred că asta 
cimentează o afacere. Şi picioarele se vindecă. Banii nu dispar niciodată. Sunt 
ori în casa ta ori în bancă. Înseamnă că eşti al lor pentru totdeauna. 

— N-am auzit asta niciodată, a spus Reacher. 

— Nu eşti de pe-aici. 

— Gangsteri cu etică? 

— Nu chiar. După cum am spus, picioarele se vindecă. 

— Dar este cu siguranţă o afacere cu două părți. 

— Totul face parte din cultură. 

Prima parte a reprizei a doua s-a terminat cu o balansare şi o ratare, 
lovitura trei. Tot 1-0 pentru Boston. Zero nu părea să se schimbe. Unu da. 
Reacher s-a întors către grăsan şi a spus: 

— Se presupune că el trebuie să te contacteze, nu? 

DeLong a dat din cap că da. 

— Când? 

— Nu sunt sigur. Curând, presupun. Nu ştiu prea bine la ce se aşteaptă. 

— Poate că se uită la meci. 

— Nu se uită, a spus Heller. 

— Atunci nu-i aşa idiot cum pare. 

— Te gândeşti la ce mă gândesc şi eu? 

— Depinde când începe auditul, cred. 

— Mâine dimineaţă, a spus DeLong. 

— Şi ce se întâmplă dacă tu eşti internat la ortopedie? 

— Altcineva îl va face. Mai puţin bine. 

Partea a doua a reprizei a doua a început. Un al patrulea aruncător a 
ratat. Fără speranță. Reacher s-a dat în spate, s-a uitat la Heller şi a spus: 

— Locuieşti aici? 

— Nu chiar în barul ăsta, a spus Heller. 

— Dar în oraş? 

— N-ar trebui? 

— Cred că cineva trebuie să o facă. Eşti îngrijorat din cauza acestor 
albanezi? 

— În general mai puţină bătaie de cap dacă Allie Boy nu-şi va aminti fața 
mea. 

— Unde ai lucrat? 

— Cu generalul Hood. 

— Ai plecat la timp? 

— Nevătămat. 

— Bravo ţie. 

— Tu unde ai fost? 

— Poliția militară, a spus Reacher. Hood este încă în Leavenworth, din 
câte ştiu eu. 

— E locul potrivit pentru el. 

— Eşti cumva înarmat? 

— Nu, altfel te împuşcam până acum. Când ai spus o sută de ani. Sunt 
mai puţin de nouăzeci. 

— Albanezul e înarmat? 

— Probabil. Un Sig, mai mult ca sigur. În spatele pantalonilor. Vezi cum 
stă? 

— Nu cred că vom rezolva în timpul reclamelor. Va trebui să renunțăm la 
jumătate din repriză. 

— Prima parte a următoarei. 

Acum Boston avea doi jucători în teren. 

— Nu sunt sigur că prietenul nostru corpolent poate aştepta atât de mult, 
a spus Reacher. 

— Despre ce vorbiţi? a întrebat grăsanul. 

Reacher l-a văzut în oglindă pe albanez mişcându-se, agitându-se pe 
scaun, punând mâna pe sacoşa de cumpărături. 

— Acum, a spus Heller. 

Reacher s-a întors spre DeLong şi a spus: 

— Ridică-te, chiar acum, şi du-te afară, drept înainte, repede, nu te uita 
înapoi şi continuă să mergi. 

— Afară? 

— Pe stradă. Chiar acum. 

— În ce parte? 

— La stânga. Când ai dubii, întotdeauna du-te la stânga. E o regulă care 
îți va fi de folos. 

— La stânga? 

— Sau la dreapta. Nu prea contează. Cât de repede poți. 

N-a fost cu viteza luminii, dar a fost cu o viteză rezonabilă. Tipul s-a 
învârtit şi s-a extras cumva din scaun, a aşteptat până când grăsimea s-a 
revărsat, s-a mişcat şi s-a aşezat, apoi a pornit prin mulțime, surprinzător de 
sigur pe picioarele lui delicate şi a trecut de albanezul înzorzonat, înainte ca 
tipul să-şi dea seama ce se întâmplă. Reacher şi Heller au stat o clipă, apoi s- 
au întors şi s-au dat jos de pe scaune şi au ocupat locurile trei şi patru în 
mica procesiune ce s-a format prin mulțime, mai întâi DeLong, apoi albanezul 
cu sacoşa, apoi Reacher, cu Heller chiar în spatele lui. DeLong era în avantaj. 
Mergea ca o navă. Oamenii se dădeau la o parte din faţa lui de teamă să nu 
fie doborâţi. Albanezul nu primea acelaşi respect. De la distanță nu era 
impunător. Reacher şi Heller nu aveau problema asta. Oamenii se dădeau, cu 
inteligenţă, la o parte din calea lor. 

DeLong a trecut prin uşa barului şi dus a fost. Albanezul a ajuns acolo cu 
o secundă mai târziu. Reacher şi Heller l-au urmat, practic atât de aproape că 
puteau să-l atingă. Strada era liniştită, şi întunecată, şi îngustă. Bătrânul 
Boston. Grăsanul a luat-o la stânga. Grăsimea albă era la douăzeci de metri 
distanță, pe trotuar. Albanezul l-a văzut. Se pregătea să pornească în 
urmărire. 

— Aici? a întrebat Reacher. 

— E un loc la fel de bun ca oricare altul, a spus Heller. 

— Allie Boy? a strigat Reacher. 

Tipul a ratat un pas, dar a continuat să meargă. 

— Da, tu, nenorocitule, a spus Reacher. 

Tipul s-a uitat înapoi. 

— Toate inelele şi lanţurile, a spus Reacher. Nu te-a învățat mama ta că e 
o prostie să umbli aşa într-o parte săracă a oraşului? 

Tipul s-a oprit şi a spus: 

— Ce? 

— Ai putea fi jefuit, a spus Heller. 

— Jefuit? a întrebau tipul. 

— Când doi tipi îți iau toate lucrurile, a spus Reacher. Nu aveţi aşa ceva 
în Albania? 

— Ştiţi cine sunt eu? 

— Bineînţeles. Tocmai ţi-am folosit numele şi am spus că eşti din Albania. 
Chestia asta nu e aeronautică. 

— Ştiţi ce o să vi se întâmple? 

— Nimeni nu ştie ce o să i se întâmple. Nu putem vedea viitorul. Dar în 
cazul ăsta nu cred că se va întâmpla mare lucru. Am putea lua câțiva dolari 
pe zorzoane. În mod sigur nu le vom purta noi. Avem mai mult gust. 

— Glumeşti? 

— Tocmai am intrat într-un club de comedie? 

Din interiorul barului s-a auzit un vuiet. Probabil al treilea home-run. 
Reacher s-a crispat. Heller a zâmbit. Albanezul a mutat sacoşa mai sus de 
cotul stâng. Astfel mâna dreaptă i-a rămas liberă. 

Heller a păşit înainte, mergând spre dreapta şi Reacher a mers spre 
stânga. În acest moment albanezul ar fi trebuit să se întoarcă şi să fugă. Ăsta 
ar fi fost jocul inteligent. Probabil că era destul de rapid. Dar, inevitabil, n-a 
făcut asta. Era un tip dur. Străzile erau ale lui. A dus mâna la pistol. 

Ceea ce a fost o mare prostie pentru că i-a scos ambele mâini din joc. Cu 
una ținea sacoşa de cumpărături, iar cealaltă era răsucită spre spate. Reacher 
i-a tras o dreaptă fix în mijlocul feței, şi după aia nu a mai contat cu adevărat 
unde-i sunt mâinile. Comanda şi controlul erau temporar indisponibile. Tipul 
a scăpat sacoşa şi s-a clătinat în spate pe picioarele ca de gumă, cu sângele 
deja împroşcând, gata de numărătoare. 

Dar n-a avut parte de ea. Prima regulă a luptelor de stradă: nu există 
nicio regulă. Heller l-a lovit exact între picioare, destul de tare cât să i se taie 
picioarele, apoi tipul s-a ghemuit la jumătate din înălțimea lui. Heller şi-a 
folosit talpa pantofului să-l ţină pe partea lui şi Reacher l-a lovit în cap, iar 
tipul a rămas nemişcat. 

— A fost destul de tare? a întrebat Heller. 

— Pentru amnezie? Greu de spus. Amnezia e impredictibilă. 

— Cel mai probabil? 

— Mai bine să fim siguri decât să ne pară rău. 

Aşa că Heller a ales locul şi l-a lovit pe tip din nou, în tâmpla stângă, 
vrând să deplaseze creierul lateral în adâncitură. În general, de patru ori mai 
eficient decât din față în spate. Nicio surpriză. Unul din băieţii generalului 

Hood trebuiau să înveţe lucrurile astea destul de devreme. Hood nu avea 
numai părți rele. Cere mai multe aşa erau, dar nu toate. 

Jerry DeLong îi privea de la distanţă. 

Reacher a ridicat sacoşa de cumpărături. Era plină cu bancnote de o sută 
de dolari, toate folosite şi mototolite, prinse în fişicuri cu bandă de cauciuc 
portocalie. Reacher avea patru buzunare la pantaloni, două în față, două în 
spate, aşa că a luat patru fişicuri din sacoşă şi a băgat câte unul în fiecare 
buzunar. Apoi a rupt lanţurile de aur, a scos inelele, a găsit Sig-ul, a golit 
buzunarele albanezului şi a aruncat toată prada în sacoşă. I-a dat sacoşa lui 
Heller. 

— Vor veni polițaii, a spus Heller. Aici nu lăsăm oameni pe stradă. Nu-i ca 
la New York. 

— Vor verifica barul, a spus Reacher. 

— Prima lor oprire. 

— Eu merg spre est, tu spre vest. A fost o plăcere să lucrez cu tine. 

— Şi pentru mine, a spus Heller. 

Şi-au scuturat mâinile şi s-au topit în întuneric, în direcții opuse, 
lăsându-l pe albanez unde era pe trotuar, o victimă nefericită a unui jaf, cu 
recompensa lui bună şi valoroasă furată înainte ca afacerea cu DeLong să 
poată fi, pe drept cuvânt, desfăşurată. Prin urmare, nu exista nicio afacere. 
Propriile lor reguli spuneau asta. DeLong nu avea nicio obligație şi nimic de 
trădat. O chestie albaneză. Parte din cultură. 


Reacher a urmărit finalul meciului într-un bar aflat la o milă distanţă. 
Era sigur că Heller face acelaşi lucru la o milă în cealaltă direcţie. Şi astfel se 
uitau la două evenimente diferite. Reacher vedea o înfrângere neputincioasă şi 
mizerabilă. Heller vedea o victorie glorioasă şi triumfătoare. Dar aşa e viața. 
Nu poţi să-i învingi pe toți. 

Novice fără nume de cod! 


versiunea în limba română 


UNCRIS 


Mechul ATLAS privi cerul din care cădeau bombele cu încărcătură termobarică. 
— Mason, trebuie să ne cărăm de aici, imediat! a transmis pilotul mech. 


„Să nu deschizi niciodată povestirea cu o scenă de bătălie! obişnuiau editorii să-mi 
spună. Trebuie să-i dai timp cititorului să se obişnuiască cu personajele, ca să le pese de ele.” 

Da, bine. 

Atunci, am să vă dau mai întâi câteva amănunte. 

Mă numesc Mason. 

M-am născut în Knoxville, Tennessee. Mi-am luat diploma în Mecanică la 
Universitatea din Tennessee. Sunt un mechie. Asta înseamnă inginer mecanic. La 
aceeași Universitate mi-am întâlnit și prietena. Ea e un suflet de artistă, dar o iubesc 
de nu mai pot. Eh, asta când mă aflu în aceeași localitate. 

Mda. 

Când eram puştan, obișnuiam să construiesc modele de mechs telecomandate. 
Ah, trecutele zile ale tinereţii! Mi-am petrecut destule veri închis într-un șopron unde 
construiam acești mechs. Odată terminați, îi trimiteam în explorare. Rigole goale, 
Crevase înguste, trecători subacvatice — dacă era un loc la care era dificil, mai 
devreme sau mai târziu îmi trimiteam mechii acolo, doar pentru provocare, pentru 
fiorul explorării unui loc unde nimeni nu a mai fost. Ba chiar instalam și niște 
jumpsjets? miniaturale pe el, care-mi permiteau să le trimit în locuri şi mai greu de 
accesat, plus că era mişto să scot din minți câinii vecinilor. 

Frumoase vremuri. 


! Cele două nuvele: Just Another Day (O zi obişnuită) publicată în Nr-30 al VP Magazin și prezenta Caterpillar Without A Callsign 
(Novice fără nume de cod) sunt prequel pentru seria ATLAS (pentru connaisseuri: vă pot oferi cele 3 volume ale seriei în limba 
engleză). 

2 Jumpjet — dispozitiv cu motoare reactive care permit decolare-aterizare verticală. 

Am continuat să construiesc mechi şi în perioada adolescenţii, din ce în ce mai 
mari, încât la absolvirea liceului am asamblat un mech aproape la fel de înalt ca mine 
(adică 1,34 m - mda sunt cam scund). À propos, acest mech mi-a adus o bursă 
universitară integrală. 

Unul dintre cei mai buni prieteni ai mei din liceu și universitate era Lui. 

Bine, Lui era numele său de cod. Este încă în rândul cadrelor active, deci, din 
motive evidente, nu-i pot da numele real. Îmi pare rău. 

Şi-a luat diploma de inginer mecanic odată cu mine. L-am întâlnit în clasa a 
opta. Cred că am devenit prieteni pentru că aveam aceleași preocupări. Şi el 
construia modele mech, şi puneam la cale confruntări mari între ei. Am fi putut face 
acest lucru în mediul virtual, la fel ca mulți alţii de vârsta noastră. Dar, pe bune, era 
cu totul altceva să ai un mech real — chiar dacă era miniatural — care să lupte direct 
numai și numai pentru tine. Să auzi zuruitul servomotoarelor, să simți satisfacția 
dată de sunetul izbirii în capul oponentului — aşa ceva nu putea fi replicat în lumea 
virtuală. 

Desigur, reparaţiile de după, îţi scoteau peri albi. 

De aceea voiai să câştigi întotdeauna. 

După absolvirea universităţii, Lui și cu mine am decis că dorim mai mult de la 
viață. Voiam să explorăm Galaxia. În interiorul unor mechs, desigur. Ăă, știți voi, am 
fi putut duce viața confortabilă a unor cetățeni obișnuiți, o viață în care toate nevoile 
noastre ar fi fost asigurate. Roboții fac mai toată munca de jos. Guvernul asigura casă 
și masă. Munca era în întregime opţională. Mişto, nu-i aşa? 

Problema era că dacă nu lucrai, erai blocat acolo unde te aflai. Pentru orice, 
trebuia să te bazezi pe transportul public, iar acesta nu te ducea niciodată mai 
departe de limitele orașului în care trăiai. 

Dacă voiai să vezi lumea, sau coloniile de dincolo de ea, trebuia să-ţi iei o slujbă 
plătită — iar aşa ceva era greu de obţinut, credeți-mă. Cum spuneam, roboții dominau 
industriile producătoare, şi nici prin cap nu-mi trecea ca eu să devin vreun contabil 
sau ceva la fel de prostesc, doar ca să pot plăti un zbor trans-solar. 

Așa că Lui și cu mine ne-am înrolat. În Navy. Ca Special Warfare Operator. Bilet 
gratuit pentru toată lumea şi dincolo de ea. 

Mişto, nu-i așa? 

Am trecut prin BDSM/M împreună. Pentru voi, civilii, asta înseamnă Basic 
Space Demolition / MOTH. Am absolvit cursul, apoi au urmat altele unul după altul, 
iar în final am fost alocaţi împreună în MOTH Team Seven. 

MOTH vine de la MObile Tactical Human. Noi suntem ăia buni la toate — 
lunetiști, astronauți, commando, sanitari, et caetera — dar, în principal, accentul e pus 
pe commando. A, şi pilotăm mechs! 


VP MAGAZIN 


ISAAC HOOKE Novice fără nume de cod 


Şi iată cum, aceasta, dragii mei cititori, era prima mea misiune reală! 

Aici, în zona de război muntoasă dintre Mongolia şi Rusia, colaboram cu cei 
din Marines, în încercare de a elimina insurgenții care cuceriseră orașul Baganuur. 
Lui a fost trimis cu vreo două luni înaintea mea și-și căpătase deja numele de cod. 
Datorită acestui fapt, când a apărut o poziție pentru operatori de mech ATLAS 5, a 
primit-o. Cred că l-a ajutat şi faptul că avea cea mai înaltă calificare dintre toți cei din 
pluton, pentru Advanced ATLAS Warfare. 

ATLAS 5. Ultimul şi cel mai perfecţionat din linia de mech ATLAS. Trei metri 
înălțime de mașină de război pură, băieţi! O mie de îmbinări hidraulice de control al 
forţei. Un pachet de senzori montat pe cap, ce conținea LIDAR, vizor de noapte, 
flashuri, teleobiectiv. Protecţie la lovire. Jump-jets. Protecție prin contramăsuri active. 
Armament șanjabil pentru fiecare braț (mitralieră gatling, lansator de rachete, 
aruncător de flăcări). Scut balistic. 

Prin comparaţie, mechii pe care-i construisem în școală erau simple jucării. 

Lui, băftosul naibii! 

Cât despre mine, pentru că nu aveam încă un nume de cod și nici nu 
dovedisem ce-mi poate pielea, am fost numit la Comunicaţii, şi căram peste tot 
rucksackul greu cu echipamentul comm, în spate, pe când Lui avea de pilotat un 
ATLAS 5. De când am sosit am participat la doar două lupte cu schimb de focuri — m- 
am adăpostit, am tras câteva focuri, dar nu a fost destul pentru a merita un nume de 
cod oficial. Ceilalți continuau să mi se adreseze pe numele real, Mason, sau doar 
CWC - Caterpillart+ Without a Callsign (omidă/novice fără nume de cod). Ăă, sau Piticu’. 

Le uram pe toate trei. 

Mai era un commo în pluton. Avea numele de cod Fret. Lunganul acesta avea 
un gât ca de girafă. Pe mine mă domina cu înălțimea pentru că eu am 1,34 m, iar el 
1,95. Mda. Când suntem în aceeaşi tură şi stau lângă el, parcă aș fi fii-su. Cam cum 
arătăm cu toţii când stăm lângă un ATLAS. 

În fine, azi Fret se afla în squadul nostru. Habar nu am de ce. Pe-aici eu doar 
urmez ordinele. Dacă Chief voia doi commo în squad, cred că avea un motiv bun. 

Deci, mă aflam împreună cu squadul meu în munţii Provinciei Khentii pentru a 
verifica validitatea unor zvonuri care susțineau că unul dintre triburi oferea adăpost 
unui grup de insurgenți din oraşul Baganuur. Conform flecărelilor locale, printre ei 
se afla chiar și un lider al insurgenților, o căpetenie războinică care organizase câteva 
atacuri de guerilla în regiune. Un om numit Gansukh Tömörbaatar. „Secure-de-Oţel 
Erou-de-Fier”. Ce-o mai fi însemnând și asta... 


3 Comm -— prescurtare uzuală de la comunicații. 

+ E vorba de un joc de cuvinte - MOTH (acronimul MObile Tactical Human) se traduce prin molie/fluture de noapte. Un 
fluture este mai întâi omidă (caterpillar). Deci: înainte de a fi MOTH, novicele este mai întâi caterpillar. 

5 Commo man - prescurtare uzuală în armată: operatorul radio. 

— Hei, Piticu’, dă-mi termosul! îmi spuse Fret. 

Mă făcuse să-i car termosul de cafea. Pentru că încă nu mi-am obţinut numele 
de cod, nu eram considerat membru deplin al echipei. Un novice-omidă, un baby- 
fluture, în serviciul celor cu nume de cod. Poate că ar fi trebuit să dau cu termosul de 
pământ, dar, i l-am dat supus lui Fret. Am fost deja pus la punct de prea multe ori, 
încât ştiam că atunci când cei cu nume de cod îți spuneau să faci ceva... te supuneai. 

— Nu-ţi bate capul, mi-a spus Lui odată, după o astfel de situație. Aștia te 
testează doar. Vor să se asigure că le vei acoperi spatele atunci când chiar vor avea 
nevoie de tine. 

— De unde până unde miştocăreala pe care o fac pe pielea mea le dovedeşte că, 
la o adică, am să am grijă de curul lor? 

— Vei avea. Crede-mă. E doar o cutumă din echipă. Și tu vei face la fel. Şi 
imediat ce vei obține numele de cod, cam toate chestiile astea vor înceta. Pentru că 
atunci ai să te poţi apăra şi singur. Dar numai atunci. 

Am sperat că aşa va fi. 

Cât despre Lui, chiar acum se cățăra pe un perete stâncos din fața squadului 
nostru El era omul nostru (mech) de la înaintare — poziția cea mai expusă. Picioarele 
uriașe de oțel ale ATLAS-ului său zdrobeau stâncile pe care le călca, lăsând în urmă 
urme de pași din sfărâmături și pietriș. Numele său de cod apărea deasupra mechului 
în litere verzi, luminoase, datorită implantului pe care îl aveam în cap, conectat la 
neurocortex, şi-mi asigura toate informațiile vizuale şi auditive pe care armata 
considera că este necesar să mi le asigure. Totuşi, nu mi-am putut reține o izbucnire 
de invidie când am văzut numele de cod plutind deasupra mechului său. Eram 
prieteni buni, dar când m-am alăturat plutonului și am aflat că a primit un mech, 
relaţiile dintre noi s-au tensionat. 

Mai era un mech în squad, pilotat de un șmecher cunoscut ca „Bomba”. El 
asigura ariergarda și ne ștergea urmele trecerii. Îl uram şi pe el. Ei, la figurat, desigur. 
Ţineam la Lui și Bombă ca la niște fraţi, dar nu chiar în acest moment... 

Ceilalți camarazi ai mei şi cu mine purtam combinezoane care serveau și ca 
veste antiglonţ, deşi aceste unităţi erau destul de inutile împotriva proiectilelor 
penetrante pe care insurgenții le foloseau cu plăcere. Aceste combinezoane erau 
dotate cu rucksackuri zburătoare, care se dovedeau folositoare dacă vreunul dintre 
noi era încolţit. Purtam căști obișnuite, fără mască sau aparate de recirculare a 
gazelor respiratorii, sau altceva asemănător -— lanțul muntos nu era chiar atât de înalt. 
Trebuie să precizez că Lui şi Bombă purtau același tip de combinezon ca noi toți în 
timp ce operau mechii. 

Treceam pe lângă o vale largă în dreapta mea. Un râu îndepărtat şerpuia 


printre stânci, cu păduri de pin de o parte și de alta a malurilor și care se întindeau 

cât vedeai cu ochii. O uşoară ceaţă se ridica în aer, făcând să se vadă neclar capătul 
îndepărtat al văii. Întregul peisaj părea a fi un tablou pictat. Foarte liniștit. Foarte 
calmant. 

Asta era treaba cu această țară. Amestecate prin toată urâţenia războiului, 
puteai găsi locuri precum acesta, plin de frumusețe. 

Fret a băut îndelung din termos. 

— Ştii care-i problema cu Mongolia? 

— Alta în afara războiului? 

Da. 

Mi-am frecat bărbia. 

— Păi... adevărul este că se află la jde mii de kilometri de civilizație. Dacă li s- 
ar da ăstora o educaţie potrivită, noi n-am mai avea asemenea probleme. 

— Un răspuns democratic tipic, a comentat Fret. Dar complet greșit. În spațiu 
sunt colonii cu mult mai îndepărtate decât locul acesta, pline de idioţi needucați, dar 
sunt niște bastioane ale păcii. 

Am mers un timp în tăcere. Apoi, Fret a mai băut niște cafea, şi mi-a spus: 

— Ei, întreabă-mă! 

— Ce anume? 

— Care-i problema cu Mongolia? 

Am oftat luându-i termosul și l-am întrebat. Fret a rânjit larg. 

— Nu poți găsi nicăieri o cafea bună. 

— Credeam că-ți faci singur cafeaua. 

— Fi, pe dracu, Piticule. Unde aş putea avea eu acces la un espressor bun? Iar 
zoaiele din termosul acesta sunt de la robotul de la Dunkin’ Bucks. 

— Aha! 

Dunkin’ Bucks era unul dintre principalele lanțuri de fast food pentru care 
armata a cheltuit bani serioşi ca să îl deschidă în bază. Celălalt era Tennessee Fried 
Bacon. Favoritul meu. 

— Vezi, e destul de uşor de depistat cauza principală a nenorocirilor din 
această țară, a continuat Fret. Adică, haide, de ce altceva să-ți faci griji în mijlocul 
unui asemenea loc? Fă o cafea mai bună și vei face mult mai fericiți o grămadă de 
oameni. Termini cu nenorocirile, termini și cu nemulțumirile politice. Fundamentele 
oricărei mari democrații s-au sprijinit pe o cafea bună. Reţine vorbele mele, băi, 
omidă, în momentul când această țară va începe să facă o cafea bună, toate celelalte 
vor merge mult mai bine. 

Făcu un semn spre termos. 

— Á propos, ţi-am lăsat şi ție. 

— Nu mulțumesc. Eu nu sunt cafegiu. 

— Cee? După tot ce tocmai ţi-am spus, tu nu eşti băutor de cafea? Trebuie să 
remediem asta. Haide. Bea. 

Am deschis termosul fără tragere de inimă. Mirosul, un fel de amestec între 
două arome caustice: de izmă arsă şi de gândaci de bucătărie zdrobiţi. Culoarea 
verde chiar o făcea să semene cu nişte zoaie. 

— N-am fost niciodată fan espresso, am spus agitând conținutul termosului. 

Fret a izbucnit în râs. 

Asta nu e espresso. Este grasshopper mocha. Cu câteva fire de tutun pentru 
aromă. 

= Ău! 

Dom'le, chiar n-am suferit niciodată esența de tabac. Am dus termosul la buze, 
încercând să-mi dau seama cum să evit să beau teribila fiertură... Chiar atunci cineva 
care venea din spate m-a lovit în umăr. Am exagerat lovitura şi am vărsat intenţionat 
pe jos conţinutul termosului. 

— Dă-te din calea mea, Piticule! a strigat TJ. 

Camaradul bronzat parcă era fiul unui model de la Victoria Secret şi al unui 
fotbalist. Era operatorul nostru pentru dronă. Nu știu prea bine ce căuta. Poate că 
pierduse din ochi vreuna dintre dronele sale, sau așa ceva. Sau poate a vrut doar să 
mă îmbrâncească. 

— Eh, să-ţi fie ruşine, a spus Fret, privind cafeaua vărsată. Va trebui să-mi 
cumperi alta atunci când ne vom întoarce la bază. 

— Credeam că nu-ți place. 

— Nu-mi place. Dar trebuie să o beau. Când devii dependent, trebuie să o bei 
chiar dacă nu-ţi place gustul. De ce crezi că mongolii ăştia fumează mac”? Pentru că 
le place gustul? 

Şi am continuat să mergem. 

În cele din urmă am ajuns la satul tribal, care era realmente doar o adunătură 
de grote săpate în stânca muntelui. Mici peșteri cu perdele. 

TJ a trimis trei HS3 — sistem de drone zburătoare pentru sprijinul squadului. 
Roboții de mărimea unei mingi de baschet pluteau din loc în loc, cartând încet zona 
pentru HUD(heads-up-display). Un HUD era proiectat pe vizorul fiecărui membru din 
squad datorită implantului antemenţionat, din capul nostru. 

Camarazii mei din squad apăreau ca puncte verzi pe hartă, în timp ce HS3 
marcau civilii în albastru și ostilii în roșu, deşi nici unul dintre aceștia nu fusese încă 
detectat. Nu exista o distincţie chiar foarte clară între civili și ostili — practic oricine 
purta o armă era marcat în roșu. Sigur, oamenii din grote, fie civili, fie ostili, se 


* Grasshopper mocha - băutură energizantă care are la bază ciocolata, plus alte ingrediente. 
7 Din mac se extrage opiumul. 

ascundeau singuri destul de bine când se apropiau dronele HS3, încât întotdeauna 
trebuia să urmeze o cercetare manuală. 

Nu aveam cu noi roboţi Al infanteriști — numiţi Centurioni — aşa că trebuia să 
intrăm şi să executăm noi înşine cercetarea. Ne-am despărţit în două grupe de asalt 
(fire-team) de câte cinci oameni, cu câte un mech ATLAS de fiecare. Pe când mech lua 
poziţie în exteriorul unei locuinţe (erau prea mari ca să poată încăpea pe „ușă” — care 
era însă perfectă pentru înălțimea mea), restul grupei de asalt se strecura înăuntru şi 
controla grota. 

Am trecut de la una la alta timp de o oră şi în afară de o grămadă de rezidenți 
înspăimântați, nu am găsit nici un insurgent. 

Poate că vreţi să întrebaţi cum poate fi deosebit un insurgent de un sătean 
obișnuit? 

Păi, în afara faptului că ei mai întâi trag și apoi întreabă, au și nişte arme 
ascunse în locuinţe. Şi se îmbracă diferit. De obicei în haine cu camuflaj digital negru 
cu cenușiu, bocanci și acoperământ pentru cap negru. În deplin contrast cu 
tradiționalul veșmânt al tribalilor: cămăși lungi albe, căciuli din blană de oaie, cizme 
din piele de yak. Totuşi, unii dintre fanatici s-au deşteptat şi au început să poarte 
aceleași veșminte și căciuli ca și localnicii. Deci eram obligaţi să facem o cercetare 
amănunţită a oricărui rezident pe care-l întâlneam, ceea ce ne atrăgea niște priviri 
furioase ale femeilor pe care le întâlneam... şi ale mamelor lor. 

Şi, în fine, grupa mea de asalt a făcut contact imediat ce a început a doua oră. 

Ne aflam lângă o grotă aflată la marginea satului, în vârful unei pante foarte 
abrupte. Aceasta era în dreapta noastră — un pas greșit şi ne duceam dracului până la 
poalele muntelui. Noroc că aveam jetpackuri cu toţii. Grota nu arăta deloc diferit de 
celelalte. O perdea cenușie atârna peste deschizătura săpată în stâncă, şi o alta sus, 
peste „fereastra” de la etaj. Şi mai sus ieșea fumul printr-un fel de horn. Ei, „horn” 
era un termen exagerat — de fapt era doar o gaură în tavanul de piatră. În mod 
normal, grotele aveau câte o mică „încăpere” de afumare unde ardea focul de lemne. 
Băştinașii foloseau aceste încăperi pentru a face căldură și pentru gătit. Uneori 
serveau și ca un fel de saune, de aceea avea nişte bănci săpate în stâncă, în jurul 
focului. Cred că atunci când trăiai într-o climă rece, te gândeai la toate modurile 
creative de a face cald. 


Petty Officer Facehopper, subofiţerul aflat la comanda grupei noastre de asalt 
(dar și a plutonului) era întotdeauna în frunte. Tipul acesta era un ladykiller, un 
veritabil bărbat fatal — arăta mişto, avea ochi albaştri strălucitori, și un ușor accent 
britanic. Era genul care putea ieşi din orice încurcătură numai datorită farmecului 
personal. Zvonistica spunea că acasă are cinci iubite, plus încă una printre Marines 
detaşaţi aici. 

Dacă mă întrebaţi pe mine, treaba asta provoca mai multe probleme decât se 
merita. Mă refer la iubita din Marines. 
In mod sigur nu era cazul să-i șucăreşti pe cei din Marines. 


Prin urmare, Facehopper a dat deoparte perdeaua acestei grote şi a făcut o 
scanare rapidă din ușă, cu arma ridicată. Apoi a intrat. După el, Fret, apoi eu. 

Focurile de armă au izbucnit când am intrat eu. Am surprins imaginea unei 
scări săpate în stâncă și cu sprijin din lemn, ce ducea la etaj, înainte de a mă arunca la 
podea și rostogoli la adăpost sub o masă din lemn. Fret s-a pitit chiar în spatele meu. 
Facehopper și-a găsit adăpost în partea cealaltă, lângă ușa altei încăperi — afumătoarea, 
judecând după dâra de aburi și fum pe care o puteam vedea de aici. 

Doi atacatori la etaj, a transmis Facehopper prin implant, pe linia de comm a 
grupei de asalt. 

Într-adevăr, două puncte roşii au apărut pe harta proiectată pe HUD-ul meu, 
deoarece unul dintre noi îi descoperise pe atacatori, iar implantul le transmitea 
locaţia către toţi ceilalți. Aceste puncte erau la etaj pe proiecția 3D a schiţei ce 
reprezenta locuința. 

Ce-i cu încăperea din spatele vostru? a transmis Fret. Implanturile ne informau 
doar de inamicii pe care noi (sau dronele) i-am văzut efectiv. Dacă în afumătoare era 
cineva, încă nu fusese descoperit. 

De asta ne ocupăm după aceea. Acum, fiți amabili, foc de nimicire. 

Fret și cu mine am început să tragem asupra „balconului”. Vederea noastră 
naturală era augmentată astfel încât atacatorii erau marcați în roșu, și chiar dacă 
lumina era slabă sau ei se aflau adăpostiţi în spatele unor obiecte, puteam vedea o 
linie de contur strălucitoare în jurul acelor părți ale corpului care erau vizibile. 

Una dintre aceste părți roşii conturată o vedeam chiar acum, în spatele a ceea ce 
părea a fi trapa din partea de sus a scării, şi am tras. Roșul a dispărut rapid din 
câmpul vizual. Focul de mitralieră Gatling s-a dezlănţuit dinspre ușa de la intrare. 
Lui ni se alăturase. Nu putea să-și strecoare mechul înăuntru, dar numai brațul 
înarmat da. Proiectilele trimise cu o frecvenţă de 6.000/minut, au tocat efectiv partea 
de sus a scărilor. Așchiile de lemn zburătăceau peste tot. 

Facehopper a ieșit încet de la adăpost. Încetaţi focul! a transmis. 

Fret şi cu mine ne-am oprit şi ne-am pitit iar în spatele mesei, Lui și-a retras 
braţul cu gatling din cadrul ușii. 

Facehopper a tras două focuri rapide. 

Am auzit două bufnituri în susul scării, iar cele două puncte roşii au dispărut 
de pe harta mea. 

Facehopper s-a întors către ușa afumătorii din spatele său. 


De acolo, o grenadă a fost aruncată pe podea şi s-a rostogolit spre mine. 

L-am înșfăcat pe Fret, trântindu-l la podea, apoi m-am aruncat peste el. 

Grenada a explodat. 

Costumul meu a absorbit majoritatea șocului exploziei, dar vă spun pe cuvânt, 
spatele piciorului m-a durut cumplit în acel moment. Un şrapnel a pătruns în spatele 
articulației genunchiului. Şi sângera destul de mult. 

Facehopper a dat să se ridice 

— Băieți, sunteți... 

Focuri de armă s-au dezlănţuit dinspre intrarea afumătoarei, tăindu-i vorba. 

Fret m-a îmbrâncit de pe el. Începusem să mă simt destul de ameţit. Fret m-a 
tras de cealaltă parte a mesei, la adăpost de focul de arme. 

— Eşti OK, Mason? 

— Mda. 

Ameţit? Ducă-se dracului. Am avut parte de alte alea mai rele la antrenamente. 

Pe când Fret îmi aplica un garou în jurul piciorului, mi-am aţintit carabina M4 
peste marginea mesei şi am tras trei focuri prin deschizătura ușii, mai mult ca 
amenințare pentru că nu vedeam pe nimeni. Nu erau nici măcar puncte roşii pe harta 
HUD, ceea ce însemna că nimeni dintre noi nu i-a văzut încă pe atacatori. 

Aveţi nevoie de o mână de ajutor? a transmis Lui prin comm. 

Negativ, a răspuns Facehopper. Se afla în dreapta uşii, lipit de peretele de 
stâncă. Unghiul este prea ascuțit. M-ai putea lovi dacă încerci iar cascadoria aia de la intrare. 

Facehopper a luat o grenadă de la centură și a aruncat-o în afumătoare. 

M-am pitit în spatele mesei, dar tot am simțit explozia, chiar şi de aici. 

Mişcare pe scări — ceva m-a pocnit în față, foarte tare, de mi-a dat capul pe 
spate. 

Iniţial am crezut că a fost Fret, care încerca să mă protejeze cu braţul, sau așa 
ceva. Dar apoi am simțit o arsură teribilă, pătrunzătoare, pe obraz, şi o alta în ceafă, 
spre ureche. Simţeam sângele cald curgându-mi pe faţă și pe spate. 

Am fost împuşcat direct în față. 

M-a cuprins un val de panică, dar a trecut repede. 

Mai fusesem împușcat și mai înainte, la antrenamente. 

Toţi am fost. Știam cum este. Totuși, am fost împușcat în față. 

Asta nu era bine. 

Cred că acum nu voi mai egala scorul lui Facehopper cu femeile. 

Totuși era ceva ciudat. Eram în continuare conștient. Mă simțeam slăbit, amețţit, 
dar puteam încă să lupt. 

Şi voi lupta. 

Până la ultima suflare. 

Fret riposta cu foc asupra scărilor. Facehopper transmitea ceva despre faptul că 


este iar blocat. 

M-am forțat să-mi ridic capul şi mi-am aţintit carabina asupra locului unde 
credeam că se află atacatorul de pe scări. Pe harta mea nu apăreau puncte roșii, nici 
linii care să-mi îmbunătățească vederea. 

— Eşti bine, Mason? m-a întrebat Fret. 

— M-ai bine ca niciodată. 

— Arăţi ca dracu, măi frate. 

Am zâmbit: 

— Îmi pare bine că vă pot oferi o avanpremieră la Halloween. 

— Nu-mi vine să cred că am ratat unul dintre bastarzii de la etaj, spuse Fret. 

În tot acest timp nu mi-am dezlipit ochii de vizorul carabinei. De aceea, când 
inamicul a săltat capul ca să arunce o privire, l-am văzut imediat. 

Am tras. 

În plin. 

Dar a avut timp să lanseze un proiectil perforant. 

Fret s-a prăbușit. A fost rănit drept în piept. Sângele curgea prin gaura de la 
jumpsuit. 

Am scos kitul medical pe care-l purta în buzunarul de la piciorul drept, apoi i- 
am deschis vesta și am început să-l stabilizez. 

În spatele meu, Facehopper trăgea în încăperea din partea cealaltă, care aparent 
nu fusese încă securizată. Pe HUD am văzut apărând un punct roşu în harta 3D ce 
reprezenta afumătoarea. 

Punctul a dispărut destul de repede după ce Facehopper a lichidat inamicul. 

Sunteţi bine, băieți? mi-a transmis Facehopper. 

Da, îl stabilizez, i-am retransmis răspunsul. 

Big Dog, bagă-ți fizicu-năuntru, a continuat Facehopper să transmită grupei de 
asalt prin comm. Ajută-mă să curăț locul. 

Big Dog era ultimul membru al grupei noastre. Unul dintre cei mai musculoși 
din pluton, era genul care nu dădea niciodată înapoi. Probabil că Facehopper îi 
dăduse un ordin direct ca să aștepte afară până acum. 

Big Dog a năvălit înăuntru și, împreună cu Facehopper, au executat securizarea 
ambelor nivele ale locuinţei. Apoi s-au grăbit să ni se alăture lui Fret și mie. 

— Cum e? 

— Bine, tocmai l-am stabilizat. 

— Doamne, dar tu ce mai ai? 

Facehopper a smuls kitul medical din buzunarul meu şi a început să mă 
panseze. 

— NU, nu. Trebuie să-l scoatem de-aici pe Fret. Lasă-mă pe mine. Sunt bine. 

— Nu ești. 

Facehopper a aplicat un petic pentru piele pe fața mea. Am strâns din pleoape 
pentru că o sută de mii de ace microscopice s-au înfipt în rană, suturând-o. 

— Ce altceva te mai doare? 

— La cap, vrei să spui? În spatele urechii drepte. Rana de ieşire, cred. 

A pus şi acolo o altă sutură dureroasă. 

Big Dog l-a ajutat pe Fret să se salte în picioare. 

— ÎI duc pe Fret la sanitar. 

Facehopper m-a ajutat să-mi scot rucksackul în care se afla echipamentul 
commo, apoi şi l-a pus în spate. Voia să-mi dea jos și jetpackul, dar nu am vrut să-l las. 

Şi-a băgat un umăr sub braţul meu și m-a ridicat în picioare. 

— Haide, să plecăm de aici. 

Mă lăsam greu pe Facehopper, şchiopătând -— șrapnelul încă mai era înfipt în 
spatele genunchiului — şi am dat deoparte perdeaua de la intrarea în grotă. 

Lui ne aştepta în ATLAS 5. 

Cred că fața mea arăta destul de rău, pentru că panoul frontal al mechului s-a 
deschis, iar Lui a ieșit afară. Plângea. 

— Lui! i-a strigat Facehopper când a văzut că pilotul ATLAS-ului alerga către 
mine. Nu părăsi mechul! 

— la tu mechul, Facehopper! a spus Lui cu vocea înecată. Ia-l tu! 

M-a luat de un braț. 

— Hai, Mason. leşim noi din asta, frățioare, îţi garantez. 

Nu ştiu de ce, poate dintr-o premoniţie, ori al șaselea simţ, dar din cine ştie ce 
motiv am privit peste partea de sus a mechului. Dincolo de ATLAS-ul înalt de 3 m, 
poziționați de-a lungul crestei pantei, cam la 7 m de noi, am văzut oameni echipați în 
uniforme cu camuflaj digital negru cu cenuşiu. Aveau bărbi lungi și dese, bandane 
negre și aveau carabinele AK-105 aţintite asupra noastră. 

Unul dintre ei stătea cam în centrul grupului, avea un chip aspru, dur, cu ochii 
înfundaţi și nenumărate cicatrici îi brăzdau acea parte a feței care nu era acoperită de 
barba dezordonată. L-am recunoscut imediat după fotografiile în care îl văzusem: era 
căpetenia războinică ce-i conducea pe fanaticii din această regiune. 

Gansukh Tömörbaatar. 

I-am trântit la pământ pe cei doi camarazi ai mei, tocmai când teroriștii au 
deschis focul. Spatele mechului ne-a protejat oarecum, dar chiar și aşa, Lui a fost lovit, 
ca şi Facehopper. Sângele curgea din amândoi. 

Poate că şi eu am fost lovit, cine știe? Dacă așa o fi fost, nu am simţit durerea, 
pentru că acționam total sub influenţa adrenalinei. 

Era doar o singură cale de a-mi salva camarazii din squad. 

Să intru în ATLAS. 


Mi-am activat jumpjetul şi am sărit drept în mech. 

ATLAS 5 fusese setat să se conecteze la implanturile tuturor membrilor 
plutonului, așa că mech a răspuns imediat comenzilor mele mentale. 

Închide! Şi trapa cockpitului de la ATLAS s-a închis ermetic. 

M-am strâmbat de durere când dispozitivele interioare au făcut contact cu 
jumpsuitul meu, învăluindu-mi trupul ca într-un cocon — şi presau micul șrapnelul tot 
mai adânc în spatele genunchiului. 

Dar nu puteam face nimic cu asta. 

Eram un MOTH. Durerea era numele meu mic. De altfel, în acest moment, 
adrenalina anula o mare parte a durerii. 

În aceste cockpituri nu existau ferestre ca în unele modele mai vechi, dar mechul 
transfera imaginea pe care o vedea către implantul meu, încât puteam vedea lumea ca 
de la înălțimea de 3 m a ATLAS-ului. 

Din păcate, această lume era acum sfâșiată de focul de arme. 

Şi toate proiectilele erau aţintite asupra mea. 

Lui şi Facehopper dispăruseră — probabil că cei doi au şters-o în clipa în care 
am intrat în ATLAS. 

Am activat jeturile frontale ale mechului şi am zburat orizontal, cu spatele. Am 
verificat rapid harta de pe HUD pentru a mă asigura că nu se află puncte verzi în 
calea mea. Nu mi-aș fi iertat niciodată dacă accidental mi-aș fi zdrobit vreunul dintre 
camarazi. 

Încarcă armele după schema şapte şi cinci! 

Un lansator de rachete s-a rotit în poziție de lansare pe braţul meu stâng, iar 
mitraliera gatling pe cel drept. 

A răsunat o alarmă de „rachetă pe curs de apropiere”. 

S-a activat instantaneu „Pardesiul”/contramăsurile, 17 piese de proiectile 
metalice ghidate radar care erau trase din mechul meu sub forma unei cozi-de-păun. 
Teoretic, aceste proiectile care se auto-orientau către ţintă trebuiau să lovească 
racheta ce se apropia. Totuși, eficiența sistemului era discutabilă atunci când aveai 4- 
5 rachete ce veneau simultan spre tine. Şi habar nu aveam câte aveam acum la curul 
méu... 

Încă mai zburam cu spatele când două rachete au explodat nu departe de mine, 
dar inerția mea m-a dus mai departe. Totuşi, continuam să mă aştept la un impact, 
care n-a venit. Cred că Gansiikh și ai săi lansaseră doar astea două. 

Am oprit jumpjetul şi, ochind către insurgenți, am tras toate cele patru rachete 
din lansatorul de pe braţul stâng. Bucăţi uriaşe de stâncă s-au desprins din versantul 
muntelui, mult deasupra mea. Am fost nevoit să-mi reactivez jeturile pentru a evita 
căderea lor. 

Când am aterizat, am baleiat cu mitraliera gatling de pe celălalt braţ crestele de 


pe care oamenii lui Gansiikh s-au grăbit să se adăpostească. 
VP MAGAZIN 


ISAAC HOOKE Novice fără nume de cod 


He,he,he... chiar credeau că se pot ascunde de mine? Biiine, hai să vedem cum 
facem. Am ieşit de pe potecă şi am început să urc panta cu ATLAS-ul meu de război 
accelerându-mi avansul cu ajutorul jumpjeturilor. Acum îi puteam vedea pe unii 
dintre insurgenți încercând să se ascundă dincolo de vârful muntelui. Şi-au dat 
seama că i-am văzut și au dezlănţuit un infern de gloanţe asupra mea. Probabil că 
erau și câțiva lunetiști printre ei. Tot ce le trebuia era o singură lovitură norocoasă... 

Mâna stângă, comutare pe scutul balistic! 

Acesta a intrat în poziţie, înlocuind lansatorul de rachete. L-am ţinut în fața 
mea în timp ce alergam. Gloanţele ricoşau neputincioase după ce loveau scutul. 

A sunat încă o alarmă de rachetă. 

De data aceasta m-am mișcat prea încet. 

Racheta a lovit scutul iar eu am fost aruncat înapoi în josul pantei. Am avut 
prezența de spirit să activez jeturile pe revers şi imediat m-am oprit căzând cu faţa în 
jos pe pietre. 

Să mă întind pe jos, a fost, probabil, o idee proastă, chiar dacă n-a fost cu voia 
mea. Acum, alarmele sunau în tot cockpitul, dar — întins acolo pe pământ — abia dacă 
le auzeam: voiam doar să dorm. Simţeam că mă cuprinde greața. Gloanţele şi 
șrapnelele încasate anterior îmi provocau dureri groaznice. Mă durea și capul. 

Să dorm... n-ar fi de loc ceva rău. 

Am închis ochii. Două secunde. Doar atât voiam. Două secunde cu ochii 
închiși. 

NU! 

M-am forţat să-i deschid. Dacă închideam ochii, şi muream, fie datorită rănilor 
pe care le aveam, fie celor noi pe care oamenii lui Gansiikh vor fi bucuroşi să mi le 
facă. 

Ar fi atât de ușor să renunţ... şi să adorm. 

Dar nu eram unul care să se dea bătut. 

Trecusem prin cel mai dur antrenament din galaxie. 

Nu am renunţat atunci, nu voi renunţa nici acum. 

Puteam face asta. 

Camarazii mei depindeau de mine. 

M-am ridicat. 

Câţiva dintre insurgenți s-au hotărât să înainteze, gândindu-se probabil că vor 
putea trage în mine ca la ţintă fixă. Unul ţinea pe umăr un lansator de rachete. 

Mi-am ridicat mitraliera gatling şi i-am transformat pe idioţi într-o ceaţă fină de 
sânge. 

Am sărit în picioare, făcând apel la rezervele de energie ale trupului meu. 
Puteam face asta. 

Mi-am deconectat scutul balistic avariat şi am sprintat. Cu jumpjeturile activate, 
mi-am mărit viteza şi din câteva salturi am ajuns pe un platou aglomerat aflat 
imediat sub creastă, chiar în mijlocul a 20 insurgenți înarmaţi cu AK-105. 

În condiţii normale m-aș fi temut niţel. Dar mă aflam într-un ATLAS mech. 
Puteam face faţă şi la o sută de oameni obișnuiți. 

Nici măcar nu m-am deranjat să folosesc gatlingul. Am deconectat armele de pe 
braţe şi am început să trosnesc capete, făcându-mi loc printre adepţii lui Gansukh ce 
trăgeau aiurea. În câteva servomotoare nivelul lichidelor hidraulice era în scădere 
datorită avariilor produse de focurile de armă, dar continuam să mă mișc, chiar dacă 
ceva mai lent. Unii insurgenți au murit înainte chiar ca să-i ating eu, datorită focului 
lor absolut sălbatic, dar haotic. 

Am dat o lovitură largă cu braţul drept, trimițând trei oameni în zbor peste 
creastă. Nu vor supraviețui căderii. 

Un pas înainte și am zdrobit doi nefericiţi sub picior. 

Pe alţi trei i-am apucat cu o singură mână şi am strâns. Vă las să vă imaginați 
singuri ce s-a întâmplat cu ei. Tot ce vă pot spune este că nişte căpățâni au sărit 
precum dopurile din sticle. Deloc plăcut. 

Deodată am căzut într-un genunchi. S-a declanşat o alarmă, mai puternică 
decât celelalte. 

Servomotorul principal din genunchiul drept a cedat. 

Şi am devenit conştient de faptul că au încetat focurile de armă trase asupra 
mea. 

Mi-am întors capul... și l-am văzut pe Gansukh stând chiar în spatele meu. Era 
înarmat cu cea mai mare și mai cumplită secure de oțel pe care am văzut-o vreodată. 
Pe lama acesteia străluceau scântei electrice albastre și am ştiut că este energizată. A 
rotit-o din nou, lovind în spatele celuilalt picior al meu. 

Acum am căzut în amândoi genunchii. 

Nu-mi venea să cred. 

Dintre toate armele, ATLAS-ul meu 5 a fost avariat cu un topor. 

Gagiul acesta cunoștea toate punctele noastre slabe. 

OK, să vedem cât de bine poate face față toporul acesta unei gatling. 

Încă mai eram întors faţă de el, așa că am activat jumpjeturile (la putere 
maximă, pentru cazul că el era destul de prost ca să rămână aproape şi să încaseze 
jeturile de gaze de 7400 C), apoi am aplicat tracţiune laterală pentru a mă roti cu 180°. 
Tracţiunea pe verticală nu a fost suficientă pentru ca picioarele să piardă contactul cu 
solul, deci când am aterizat, a fost tot pe genunchi. 

Gansiikh încă mai era acolo — deși, prudent, se dăduse cu câțiva pași înapoi, 
ferindu-se de jeturile mele. 

Am activat mitralierele gatling pe ambele braţe și le-am orientat spre poziţia lui 
- Gansukh a aruncat securea. 

Am încercat să o evit, dar nu a mai fost timp, şi arma energetică s-a înfipt adânc 
în mechul meu, distrugând caseta CPU aflată chiar sub cockpit. 

O aruncare perfect ţintită. 

Cum spuneam, tipul ne cunoştea slăbiciunile. 

Am început să pierd energie. 

Brațele mechului au căzut, și ATLAS-ul s-a prăvălit spre înainte. 

Imaginea asigurată de vizorul mechului a pâlpâit și s-a stins; n-am mai văzut 
decât interiorul cockpitului lipsit de ferestre, cu pereții metalici punctați de 
luminiţele roşii de urgenţă. Suportul elastic care mi-a ţinut ferm jumpsuitul s-a retras 
și am căzut înainte pe peretele anterior. 

Am vomat. 

Stăteam așa, pe genunchi în mechul meu avariat, care acum era doar un fel de 
grămadă de resturi metalice nefolositoare. Aşteptam ca acest Gansukh să vină şi să 
mă omoare. 

Se auzea scrâșnetul pașilor săi pe pietrişul de afară, apoi sunetul metalic 
caracteristic când a smuls lama. Cockpitul s-a zgâlţâit uşor. 

Ştiam ce va urma. Va ridica securea energetică şi va lovi cât va putea de adânc 
în cockpit. Direct în mine. 

Lasă să lovească. 

Eram pregătit. 

NU! 

Nu puteam muri acum. 

Nu-i voi abandona pe Lui, Facehopper și Fret. 

Erau răniţi. 

Aveau nevoie de mine. 

lar eu nu eram unul care să se dea bătut. 

Obrazul şi urechea zvâcneau încă de durere provocată de rana de glonţ; la fel și 
spatele piciorului (de la şrapnelul de grenadă), dar încă eram conștient. lar dacă eram 
conştient... voi lupta. 

M-am dat deoparte de marginea cockpitului și mi-am strâns degetele în jurul 
comenzii manuale de deschidere a trapei. 

Peretele exterior al mechului s-a deschis. 

Şi m-am trezit holbându-mă față-n-față cu foarte surprinsa căpetenie și doi 
dintre ciracii săi înarmați cu AK-105. 

Chiar sub trapa deschisă se afla un cadavru; judecând după sânge, la 
deschidere, trapa îl zdrobise capul. 

Expresia de surprindere a lui Gansükh s-a întărit cu atâta ură cât nu am văzut 
în viața mea. Acesta și-a ridicat securea energetică deasupra capului pentru a putea 
aplica o lovitură ucigătoare; sub greutatea ei mușchii i s-au reliefat pe brațele înălțate. 

Dar eu am fost mai rapid. 

Am activat jeturile de la jumpsuit și am sărit într-o parte, drept peste unul 
dintre acoliţii săi. Amândoi ne-am rostogolit la pământ, luptându-ne pentru AK-105. 
Focurile trase de ceilalți făceau să zboare așchii de piatră peste tot în jurul meu. 

L-am prins cu un braț pe oponentul meu și l-am tras aproape, întorcându-l în 
acelaşi timp între mine şi gloanţe. Acesta tresărea la fiecare impact, protejându-mă, 
până ce lumina vieţii i s-a stins în ochi. 

Celălalt însoțitor al comandantului a încetat focul ca să-și reîncarce arma. Am 
înhățat arma celui mort și am dezlănțuit iadul asupra lui până l-am făcut sită. Apoi 
m-am ridicat în picioare, conştient de noua rană căpătată. În faţa ochilor se învârtejea 
un roi de stele. 

Rezistă... încă puțin... 

Am aţintit arma asupra lui Gansiikh. 

Acum eram doar eu și comandantul înarmat cu securea energetică. 

Eh, doar câteva secunde. 

Treizeci de insurgenți s-au ridicat de pe unde se adăpostiseră în spatele 
stâncilor și și-au îndreptat armele către mine. 

M-am gândit să-l înhaț pe Gansiikh și să mor pe loc cu el în braţe. Să mă 
predau... neh, pur şi simplu asta nu era în instalația mea, trebuie să înţelegeţi. Nu 
aveam nici un chef să fiu capturat, pentru ca apoi să transmită în toată lumea filmul 
cu decapitarea mea. Nu așa voiam să trag pe dreapta. Familia mea ar fi fost distrusă. 

Dar, din oarece motiv, am lăsat arma jos. Cred că ceva din ochii lui Gansiikh m- 
a făcut să ezit. Ura aceea pură dispăruse. Mă rog, nu chiar, mai era destulă, dar am 
văzut şi o undă de respect reținut cu greutate. 

— Eşti un războinic adevărat, a spus Gansiikh în engleză. O raritate printre 
ocupanțţi. Continui să lupţi, chiar şi când nu mai este nici o speranţă, chiar dacă eşti 
pe moarte şi împuşcat în față. Pentru curajul tău, azi am să te las să trăieşti... pe tine 
şi pe oamenii tăi. Dar când ne vom mai întâlni, nu voi mai fi atât de îndurător. 

Astea fiind spuse, el şi oamenii lui s-au retras. 

Big Dog s-a grăbit să alerge în susul pantei, către mine. 

— Hei, chiar ai distrus ATLAS-ul, spuse cu ochii la cele douăzeci de cadavre și 
mechul răsturnat alături de ele risipite pe creastă. Ai idee cât costă tinicheaua asta? 

— Frumos din partea ta că te faci văzut acum. 

— No, l-am dus pe Fret la sanitar. O gașcă de bărboşi ne-au ambuscat jos, lângă 
casa şefului. Am venit aici cât de repede am putut. Apropos de sanitar... 


Expresia feţei lui s-a schimbat când privirea i s-a fixat pe chipul meu. 

Aveam eu în minte niște replici deştepte, dar, înainte de a le da drumul, am 
leșinat. 

Bomb a apărut şi el cu al doilea ATLAS 5. 

— Mai sunteţi pe-aici? De ce dracu? 

— la-l pe Mason, spuse Big Dog, ajutându-mă să mă ridic. 

— Ce-ntâmplă? Am întrebat. 

— Am solicitat un atac aerian. 

Aha. 

Mechul ATLAS privi cerul din care cădeau bombele cu încărcătură termobarică. 

— Mason, trebuie să ne cărăm de aici, imediat! spuse Bomb. 


Şi am ajuns iar la momentul când a început povestea asta. 

Bine, nu prea mai sunt multe de spus. Bomb m-a ridicat cu mechul său și a 
alergat în josul pantei către sat, în timp ce Big Dog, mai pe picioare, mai cu jeturile, 
alerga alături de noi. 

Deasupra, muntele s-a luminat de exploziile termobarice produse cu doar 
câțiva metri înainte de impact. În urma noastră au început să se rostogolească la vale 
bucăţi gigantice de stâncă. 

Privind peste umăr, vedeam devastarea. Cam jumătate din munte dispăruse. 
Bombele au fost ghidate cu lasere de mare precizie şi nici unul dintre adăposturile 
tribale nu a fost afectat de atacul aerian. Eh, cu excepţia „casei” în care am fost 
ambuscaţi la periferia satului. Aceasta a fost îngropată într-o avalanșă de pietre, dar 
acolo, oricum, mai erau doar fanaticii morţi. 

Totuși, în ciuda distrugerii vârfului muntelui, am ştiut că Gansükh şi oamenii 
săi au supraviețuit. Acest comandant era prea abil, prea plin de ură, ca să fie doborât 
atât de lesne. Încă nu-mi venea să cred că m-a lăsat în viaţă. Presupun... că totuși 
există onoare printre hoți. 


Apoi am ajuns alături de Fret, Lui și Facehopper în coliba șefului de trib unde 
sanitarul nostru, Bender, s-a ocupat de mine. 

— Ştiţi, nu cred că mai vreau să pilotez vreodată un ATLAS, am spus, fără a mă 
adresa cuiva anume. 

Lui a deschis ochii. 

— Hei, amice! 

— Salut! 

Lui a rânjit. 

— Am auzit că te-ai confruntat niţel cu prietenul nostru, comandantul 
insurgenților. 

— Doar o luptă minoră. 

Şi mi-am mușcat buza — Bender tocmai îmi făcea nu știu ce dracu, dar dureros, 
la obraz. 

— Cine a câştigat? a întrebat Lui. 

M-am întins și l-am apucat de mână. 

— Noi, camarade. 

— Bine. Bine. Da’ să nu o mai faci niciodată, a adăugat abia vorbind. 

— Ce anume? Să nu-ţi mai iau mechul? 

— Nu. la-l oricând ai chef. Zic să nu te mai lași împușcat în meclă. Niciodată, 
auzi? 

— Da. Așa am să fac. 

Pentru actul meu de curaj, lupta cu șanse minime de victorie împotriva unui 
inamic net superior numeric, şi cu răni care mi-au pus în pericol viaţa, am fost 
recompensat cu medalia Navy Cross (Crucea Marinei Militare). 

Acu' pe bune, mă puteam lipsi de tinicheaua asta. Ce era mai important pentru 
mine era faptul că, în sfârșit, camarazii din pluton mi-au dat un nume de cod. 

Mi-au spus Snakeoil (ulei de şarpe). 

Ştiţi, ca chestia aia așa-zis-atotvindecătoare pe care o vindeau cândva vracii. 

Pentru că atunci când mă vedeţi pentru prima oară, impresia inițială era că sunt 
cam scund, aproape un pitic, unul care arată a fi cine ştie ce. Prea mic pentru a fi o 
amenințare pentru oricine. 

Dar era doar ceva înșelător, pentru că odată lupta începută îți dădeai repede 
seama că eu eram, poate, cel mai periculos dintre toți ceilalți. Eram șarpele din ulei. 

Încă nu-mi vine să cred că mi-au dat Navy Cross. 

Ridicol. 

Eram recompensat cu o medalie doar pentru că am luptat ca să salvez viețile 
camarazilor mei din pluton. Ceva ce și ei ar fi făcut-o oricând pentru mine. 

Iar asta era ceva adevărat, nu snakeoil / înşelătorie. 


SFÂRȘIT 

Hoţul de spânzurătoare 


Gallows Thief 
2001 


Căpitanului Rider Sandman, proaspăt revenit din Războaiele Napoleoniene, i se cere să 
investigheze o crimă. Cum acuzatul se declară nevinovat, singura posibilitate a lui Sandman 
de a-l salva de la spânzurătoare este să găsească adevăratul ucigaş, urmând indicii care îl duc 
din lumea subterană a infractorilor londonezi până la cercul secret al unui club privat. O 
povestire polițistă scrisă într-un stil alert, în atmosfera Angliei din perioada Regentei. 


Suntem în 1817 şi pe Old Bailey, una dintre cele mai aglomerate străzi ale Londrei, 
mulțimea s-a adunat pentru a-i vedea pe deținuții de la închisoarea Newgate căzând pradă 
ştreangului călăului. Curând trebuie să-i vină rândul lui Charles Corday, portretist din lumea 
fină, acuzat de crimă. O crimă pe care jură că nu a comis-o. 

Este oare nevinovat, aşa cum susține? Şi, dacă este, atunci cine a ucis-o pe contesa de 
Avebury? Rider Sandman, proaspăt numitul anchetator de pe lângă cabinetul ministrului 
Afacerilor Interne, are la dispozitie numai şapte zile pentru a afla. 


EPISODUL I 
1 


Sir Henry Forrest, bancher şi consilier municipal în Londra, era să se înece intrând 
în Curtea Presei, căci mirosul era oribil, mai oribil chiar decât duhoarea de canal din 
locul unde Fleet Ditch se scurgea în Tamisa. Era putoarea haznalelor iadului, o 
împuţiciune care îţi făcea ochii să lăcrimeze şi îți tăia răsuflarea, care îl făcuse pe sir 
Henry să dea fără voia lui un pas înapoi, acoperindu-şi nasul cu batista şi ţinându-şi 
răsuflarea, de teamă să nu vomite. Ghidul lui zise: 

— lo nici nu mai bag de seamă mirosu', da’ cred că, în felu” lui, e ucigător, ucigător 
e. Aveţi grijă la trepte aici, domnu’. 

Sir Henry îşi luă prudent batista de la gură, vorbind cu greu. 

— De ce i se spune Curtea Presei? 

— Pe vremuri aici îi presa pe deţinuţi, domnu. Îi storcea. Îi acoperea cu pietre, ca 
să-i convingă să spună adevărul. Acum nu mai facem asta şi-i mai mare păcatu', că 
acum minte toţi de stinge, domnu’. Ghidul, unul dintre temnicerii închisorii, era un 
bărbat gras, cu pantaloni de piele până la genunchi, o haină plină de pete şi o bâtă 
scurtă şi solidă. Râse. 

— Aici nu e nici bărbat, nici femeie care să fie vinovaţi, dacă-i întrebaţi pe ei, 
domnu'! 


Sir Henry încercă să respire cât mai puţin, pentru a nu fi nevoit să inhaleze miasma 
otrăvitoare a murdăriilor, sudorii şi putreziciunii. 

— Canalizare există aici? întrebă el. 

— Foarte modernă. În Newgate avem şanţuri de canalizare adevărată. Da’ ăştia-i 
nişte animale împuţite, domnu’. Murdăreşte locu’ unde stă. 

Temnicerul închise şi zăvori poarta cu grilaj pe care intraseră în curte. 

— Condamnaţii au Curtea Presei la dispoziţie în timpu’ zilei, mai puţin în zile de 
odihnă şi de sărbătoare, cum e azi. Rânji, lăsând să se vadă că face o glumă. Dacă o 
luaţi la stânga, îi găsiţi pe ceilalţi domni în Sala de Adunare. 

— Sala de Adunare? repetă sir Henry. 

— Unde se adună condamnaţii, domnu’, cât e ziuă afară, explică temnicerul, iar 
ferestrele din stânga, domnu”, e de la boxele de sare. Sir Henry văzu la capătul curţii 
prelungi cincisprezece ferestre cu gratii, pe trei nivele. Celulele de dincolo de ele erau 
botezate boxele de sare. Nu avea idee de ce se numeau aşa, dar ştia că, la Newgate, 
cele cincisprezece boxe erau celulele condamnaților. Unul dintre cei osândiţi, o 
simplă pereche de ochi lucind dincolo de gratiile groase, îi susţinu privirea, iar sir 
Henry se întoarse în timp ce temnicerul deschidea uşa grea a Sălii de Adunare. 

— Sluga dumneavoastră, sir Henry, spuse acesta ducându-şi mâna la frunte, iar sir 
Henry îi dădu un şiling drept mulţumire pentru că îl condusese pe culoarele ca de 
labirint ale închisorii. 

Fu întâmpinat de William Brown, directorul închisorii, un individ lugubru, cu 
chelie şi fălci masive. Un preot cu sutană, stihar şi o perucă veche stătea alături de el, 
zâmbind dulceag. 

— Vă rog să-mi îngăduiţi să vi-l prezint pe ordinarul nostru, spuse Brown, 
părintele doctor Horace Cotton. Sir Henry Forrest. 

Sir Henry îşi scoase pălăria. 

— La dispoziţia dumneavoastră, domnule doctor Cotton. 

— Sluga dumneavoastră, sir Henry, replică unsuros capelanul, după ce făcu o 
plecăciune adâncă. 

— Sir Henry se află aici în misiune oficială, dezvălui directorul. 

— Aha! făcu părintele Cotton, deschizând ochii mari şi arătând că pe sir Henry îl 
aştepta o trataţie rară. Şi este prima dumneavoastră vizită? 

— Prima, recunoscu sir Henry. 

— Este o experienţă prin care am câştigat numeroase suflete de partea lui Cristos, 
spuse Cotton. 

Zâmbi, apoi făcu o plecăciune servilă, în timp ce directorul îl prezenta pe sir Henry 
celorlalți şase oaspeţi invitaţi la tradiționalul mic dejun de la Newgate. Ultimul 
dintre aceştia, Matthew Logan, nu mai avea nevoie să fie prezentat, căci el şi sir 
Henry erau amândoi consilieri municipali. lar consilierii erau guvernatorii oficiali ai 
închisorii Newgate. Logan îl luă de braţ şi îl conduse spre cămin, unde puteau vorbi 
neauziţi. 

— Eşti sigur că vrei să mergi până la capăt? îşi întrebă Logan grijuliu prietenul. 
Eşti palid ca moartea. 

Sir Henry era un bărbat prezentabil, înalt şi zvelt, cu spatele drept, cu un chip 
inteligent şi aferat. Era bancher şi bogat, un om care reuşise în viață. Părul, argintat 
prematur, căci abia trecuse cu câteva zile de împlinirea vârstei de cincizeci de ani, îi 
dădea un aspect distins, dar în clipa aceea părea bătrân, fragil, slăbit şi bolnav. 

— N-am fost niciodată în formă în zorii zilei, Logan, explică el. 

— Aşa e, zise Logan, dar asta nu e o experienţă la îndemâna oricui, chiar dacă 
trebuie să recunosc că, după aceea, micul dejun e foarte bun. În zilele cu execuţii, 
directorul serveşte rinichi picanţi. Ce mai face lady Forrest? 

— Florence face bine, mulţumesc pentru întrebare. 

— Şi fiica ta? 

— Nu mă îndoiesc că Eleanor va supravieţui supărării. Încă n-a murit nimeni 
dintr-o inimă frântă, spuse sir Henry sec, întinzând mâinile spre focul care aştepta să 
fie aţâţat. Biata Eleanor. Dacă ar fi după mine, Logan, aş lăsa-o să se mărite, dar 
Florence nici nu vrea să audă. 

— De obicei, mamele ştiu mai bine în situaţii din astea, spuse Logan vesel. 

Murmurul conversaţiilor se stinse, iar oaspeţii se întoarseră către o uşă cu gratii, 
care se deschisese cu un scârţâit aspru. Intră un bărbat care ducea în mână o geantă 
de piele groasă. Era mătăhălos, cu faţa roşie şi purta jambiere maro, pantaloni negri 
şi o redingotă neagră, încheiată prea strâns peste pântecele protuberant. Îşi scoase 
politicos pălăria cafenie şi tocită la vederea nobililor care îl aşteptau. 

— Acesta, îi şopti Logan lui sir Henry, este domnul James Botting, cunoscut sub 
numele mai familiar de Jemmy, petiţionarul. 

Sir Henry îşi spuse că oamenii nu trebuie judecaţi după cum arată, deşi era greu să 
nu antipatizezi o fiinţă atât de urâtă ca James Botting, a cărui faţă ca o halcă de carne 
crudă era desfigurată de negi şi cicatrice. Botting îşi aruncă geanta de piele pe o 

masă, o deschise şi scoase opt colaci de funie subţire şi albă. Îi aranja pe toţi pe masă, 
la rând. Apoi scoase patru saci de pânză albă de bumbac, fiecare de vreo treizeci de 
centimetri pătraţi, pe care îi puse lângă colacii de funie, iar la urmă dădu la iveală 
patru frânghii groase. Fiecare părea să aibă între trei şi patru metri lungime şi fiecare 
avea la un capăt un laţ şi la celălalt un ochi. James Botting întinse frânghiile pe masă 
şi făcu un pas înapoi. 

— Bună dimineaţa, domnilor, spuse el. 

— A, Botting, zise directorul, ca şi cum atunci iar fi remarcat prezenţa. Bună 
dimineaţa şi dumitale. 

— Şi ce dimineaţă frumoasă, domnule. Nu-i nici un nor pe cer. Doar cei patru 
clienţi pentru azi, domnule? 

— Doar cei patru, Botting. 

— Au atras o grămadă de spectatori, domnule, zău aşa, o mulțime frumuşică. 

— Bine, foarte bine, spuse directorul din vârful buzelor, apoi reveni la conversaţia 
cu unul dintre oaspeți. 

Logan îşi întoarse privirile spre sir Henry. 

— O să urmărim evenimentele până la un punct, sir Henry, dar după aceea o să ne 
retragem să ne înfruptăm din rinichii condimentaţi. Auzi? întrebă el, ridicând o 
mână. 

Sir Henry auzi un zăngănit. Liniştea se lăsase din nou în încăpere şi el simţi un fior 
rece de spaimă. 

Intră un alt temnicer. Duse mâna la tâmplă în semn de salut faţă de director, apoi 
rămase lângă bucata groasă de lemn aşezată pe podea. 

Temnicerul avea în mână un ciocan greu. Apoi, în cadrul uşii îşi făcură apariţia 
şeriful şi adjunctul său, care îi mânau pe deţinuţi în Sala de Adunare. Erau trei 
bărbaţi şi o femeie, cea din urmă nu mai mult decât o fetişcană, cu un chip palid şi 
înspăimântat. 

— Brandy, domnilor? întrebă unul dintre slujitorii directorului, apărut lângă 
Matthew Logan şi sir Henry. 

— Mulţumesc, spuse Logan şi luă două pahare, apoi îi întinse unul lui sir Henry. 
Linişteşte stomacul, adăugă el. 

Brusc, clopotul închisorii începu să bată. Fata tresări la auzul sunetului, apoi 
temnicerul îi porunci să pună piciorul pe nicovala de lemn, pentru a i se scoate 
fiarele. Sir Henry sorbi din brandy, temându-se că acesta îi va veni înapoi pe gât. Îşi 
simțea capul uşor, ireal. Temnicerul sparse cu ciocanul niturile primei cătuşe, iar sir 
Henry văzu că glezna fetei era toată o rană. Clopotul continuă să bată şi nu avea să se 
mai oprească până când cele patru trupuri nu aveau să fie date jos din ştreang. Sir 
Henry constată că îi tremurau mâinile. 

Logan se uita la fată, care se clătina pe picioare. 

— A furat şiragul de perle al stăpânei. Trebuie să-l fi vândut, fiindcă nu l-au mai 
găsit. Apoi, tipul înalt de lângă ea e hoţ de drumul mare. Ceilalţi doi au omorât un 
băcan din Southwark. 

Fata, mişcându-se stângaci, căci nu era obişnuită să umble fără fiare, se îndepărtă 
cu paşi târşiţi de nicovală. Botting îi strigă răstit: 

— Bea aia, dacă vrei. 

Îi indică paharul cu brandy aşezat pe masă, alături de frânghii. Fata vărsă o parte 
din cauza mâinilor tremurânde, dar dădu pe gât restul cu înghiţituri mari şi apoi 
scăpă paharul, care căzu cu zgomot pe dalele de piatră. 

— Braţele pe lângă corp, fato, îi porunci Botting. 

— N-am furat nimic! se văicări ea. 

— Taci, copilă, taci, îi spuse părintele Cotton, care venise lângă ea, punându-i 
mâna pe umăr. Domnul îţi e adăpost şi putere, copilă, în El trebuie să-ţi pui nădejdea. 
Te căieşti pentru grelele tale păcate, copilă? întrebă ordinarul. 

— N-am furat nimic! 

Sir Henry se forță să inspire cât mai adânc. 

— Ai scăpat de împrumuturile alea braziliene? îl întrebă el pe Logan. Eu le-am 
plasat mai departe lui Drummonds, zise Logan, şi îți rămân foarte îndatorat, Henry, 
foarte îndatorat. 

— Lui Eleanor trebuie să-i mulțumeşti. A văzut un articol într-un ziar de la Paris şi 
a tras concluziile potrivite. Fată deşteaptă, fiica mea. 

— Păcat de logodnă, comentă Logan. 

O urmărea cu privirea pe fata condamnată, care ţipă când Botting îi legă coatele la 
spate cu o bucată de frânghie, de care trase atât de tare, că o făcu să icnească. 

— Mâinile în faţă, fato! se răsti Botting şi, după ce ea ridică greoi mâinile, îi legă 
încheieturile peste burtă. 

Hoţul puse un ban pe masă, lângă paharul cu brandy. 

— Bravo, băiatule, zise călăul încet. 

Moneda avea să-i asigure hoțului o moarte rapidă, pe cât de rapidă o putea face 
Botting. 

— Eleanor e foarte nefericită, spuse sir Henry, acum cu spatele către deținuți. Îmi 
dau seama. 

— Sandman era un tânăr foarte cumsecade, zise Logan. 

— Este un tânăr foarte cumsecade, aprobă sir Henry, încercând să ignore suspinele 
reţinute ale fetei. Dar, în momentul ăsta, fără nici o perspectivă. lar Eleanor nu poate 
intra prin căsătorie într-o familie dezonorată. 

— Aşa e, nu poate, aprobă Logan. Sir Henry clătină din cap. 

— Şi nu e vina lui Rider Sandman, dar acum e sărac lipit. Lipit. 

Logan se încruntă. 

— Dar nu lucrează cu jumătate de leafă? 

— Şi-a cedat locul şi le-a lăsat banii mamei şi surorii lui, spuse sir Henry, clătinând 
din cap. 

— Dar sunt sigur că Eleanor nu a rămas fără peţitori. 

— Nici pomeneală, spuse sir Henry posomorât. Fac coadă la uşa noastră, dar 
Eleanor le tot găseşte nod în papură. 

— lar la asta se pricepe, comentă Logan încet, dar fără maliţie, căci ţinea la fiica 
prietenului său, chiar dacă o considera cam răzgâiată. Dar fără îndoială că se va 
mărita curând. 

— Fără îndoială. 

Sir Henry era de acord, nu numai pentru că fiica sa era atrăgătoare, ci şi pentru că 
se ştia că tatăl ei avea să îi asigure viitorului soţ un venit generos, motiv pentru care 
era tentat uneori să îi îngăduie să se mărite cu Rider Sandman, dar mama lui Eleanor 
nici nu voia să audă. Florence dorea ca fiica ei să aibă un titlu, iar Rider Sandman nu 
avea nici unul, iar acum nici avere nu mai avea. Gândurile lui sir Henry despre 
viitorul fiicei sale fură întrerupte de un țipăt al fetei condamnate la moarte. Se 
întoarse şi văzu că James Botting îi trecuse una din frânghiile grele cu laţ peste umeri, 
iar ea se chircise la atingerea ei. 

Părintele Cotton deschise cartea de rugăciuni. Deţinuţii fuseseră acum toți legaţi. 

Şeriful şi adjunctul său, amândoi cu robe şi purtând însemnele funcţiei, cu toiege 
cu vârful argintat, se apropiaseră de director, care se înclină, prezentându-i şerifului 
o foaie de hârtie. 

— "Căci Eu sunt învierea şi viața - intona părintele Cotton -, iar cel ce crede în 
Mine, chiar de va muri, continua-va să trăiască.” 

Şeriful înclină din cap şi vâri foaia de hârtie într-un buzunar al robei tivite cu 
blană. Până acum, deţinuţii se aflaseră în grija directorului de la Newgate, dar, de 
acum înainte, ei aparţineau şerifului oraşului Londra. Şeriful extrase un ceas cu 
lănțug, dintr-un buzunăraş şi îl deschise cu un pocnet. 

— E timpul să mergem, cred. 

Porni în fruntea procesiunii care părăsea Sala de Adunare. Părintele Cotton ţinea o 
mână pe gâtul fetei, conducând-o, în timp ce citea cu glas tare din slujba de 
îngropăciune. Deţinuţii din celulele care dădeau spre Curtea Presei îi însoțeau cu 
proteste sau urări de rămas-bun. În fruntea convoiului, şeriful coborî câteva trepte de 
piatră, intrând în tunelul întunecos care se întindea pe sub corpul principal al 
închisorii. 

— N-am furat nimic! ţipă pe neaşteptate fata. 

— Taci, fetițo, mârâi directorul. 

Toţi erau neliniştiţi. Voiau ca deţinuţii să coopereze, iar fata era aproape isterică. 

— "Doamne, arată-mi sfârşitul”, se rugă ordinarul. 

— Vă rog! se milogi fata. Nu, nu! Vă rog! 

Un temnicer se trase mai aproape de ea, să o prindă dacă se prăbuşeşte, dar ea 
continuă să meargă clătinându-se. 

Urmărindu-i pe prizonieri cum urcau treptele de la capătul tunelului, sir Henry 
regretă că venise. 

În capul scărilor era ghereta portarului, o hrubă întunecată care dădea în strada 
Old Bailey. Poarta Datornicilor, care se deschidea spre stradă, stătea dată de perete, 
dar prin ea nu intra nici un strop de lumină, căci chiar în dreptul ei, afară, fusese 
ridicat eşafodul. 

Vuietul mulţimii se auzea acum puternic şi clopotul închisorii suna înăbuşit, dar 
cel al bisericii Sfântul Mormânt, de la celălalt capăt al străzii Newgate, bătea şi el, 
anunțând morţile iminente. 

— Domnilor, spuse şeriful întorcându-se spre oaspeţii invitaţi la micul dejun, dacă 
urcați treptele eşafodului, veţi găsi scaune aşezate de-a dreapta şi de-a stânga. 

Drept în faţa lui, sir Henry văzu golul întunecos de dedesubtul eşafodului sprijinit 
cu bârne de lemn nefasonat. Scândurile din faţa şi de pe laturile podiumului erau 
acoperite cu pânză neagră, ceea ce însemna că lumina nu pătrundea decât prin 
crăpăturile dintre blănile care formau podiumul de sus al eşafodului. Câteva trepte 
de lemn duceau către un pavilion acoperit, aşezat în spate. Acoperişul era construit 
pentru ca oaspeţii de seamă să rămână uscați pe vreme ploioasă, dar astăzi soarele 
strălucea destul ca să îl oblige pe sir Henry să clipească, ieşind către pavilion. 

Sosirea invitaţilor fu întâmpinată cu urale puternice. Nu-i păsa nimănui cine erau, 
dar apariţia lor anunţa venirea prizonierilor. Old Bailey era plină-ochi. La toate 
ferestrele care dădeau spre stradă stăteau ciorchini de oameni, iar unii se urcaseră 
chiar şi pe acoperişuri. 

— Zece şilingi pentru o fereastră închiriată, explică Logan, arătând cu mâna spre o 
tavernă de peste drum de eşafod. La Magpie and Stump sunt ferestrele cele mai 
scumpe, pentru că se vede direct în golul în care cad. Dar, desigur, locurile noastre 
sunt cele mai bune, adăugă el râzând. 

Sir Henry ar fi vrut să stea în fundul pavilionului, dar Logan ocupase deja unul 
dintre locurile din faţă, iar el îl urmă automat. Era copleşit. Atâta lume! Pretutindeni, 
chipuri care priveau în sus, la podiumul drapat în negru. Eşafodul era drept în faţa 
pavilionului acoperit, lung de zece metri şi lat de cinci, dominat de o bârnă groasă, 
care se întindea de la acoperişul pavilionului până la capătul podiumului. Pe partea 
de dedesubt a bârnei fuseseră înşurubate cârlige de măcelărie şi o scară stătea 
proptită de ea. 

— Pe fată au venit să o vadă, spuse Logan. 

Era evident că spectacolul îi face plăcere. Cât de puţin ne cunoaştem prietenii, 
medita sir Henry, apoi regretă că nu era acolo şi Rider Sandman. Rider îi plăcuse 

întotdeauna. Fusese soldat şi avea o bănuială că nu ar fi încuviinţat glumele pe 
seama morții. 

— Ar trebui să-i îngădui să se însoare cu ea, spuse. 

— Ce? zise Logan, silit să ridice glasul, căci gloata striga să fie aduşi condamnaţi. 

— Nimic, răspunse sir Henry. 

Apoi mulţimea o zări pe fată, care urca treptele în urma unui temnicer. Mugetul 
gloatei se auzi imens, zdrobitor, apoi lumea făcu un pas înainte. Cu mintea 
înceţoşată, sir Henry observă brusc cele patru coşciuge deschise aşezate la marginea 
eşafodului. Fata stătea cu gura căscată şi lacrimile i se scurgeau pe obraji în vreme ce 
Botting o conducea spre trapa din centrul podiumului. Acesta scârţâi sub greutatea 
lor. Botting scoase un sac de pânză din buzunar şi i-l trase fetei peste cap. Ea ţipă, 
încercând să îi întoarcă spatele, dar părintele Cotton îi puse o mână pe braţ şi călăul 
apucă frânghia pe care i-o aşezase pe umeri şi se sui pe scară. Atârnă micul ochi 
într-unul din cârlige şi cobori. Îi trase latul în jurul gâtului, strânse nodul sub urechea 
stângă şi smuci uşor, parcă vrând să se convingă că frânghia o să reziste la greutate. 
Fata ţipă. 

Sir Henry închise ochii. 

— "Şi învaţă-ne să ne numărăm zilele - intona cântat ordinarul - pentru ca inimile 
noastre să se umple de înţelepciune.” 

— Amin, răspunse sir Henry cu fervoare, prea multă fervoare. 

Cei patru condamnaţi erau acum aliniaţi în dreptul trapei, cu sacii de pânză pe cap 
şi cu laţurile în jurul gâtului. 

— Mărturisiţi-vă de păcate! îi îndemnă părintele Cotton. 

— N-am făcut nimic rău! urlă fata. 

— Acum, Botting! 

Şeriful dorea ca totul să se termine cât mai repede, iar Botting trecu grăbit pe lângă 
ei, coborând treptele din spatele pavilionului. În lumina soarelui nu mai erau decât 
cei patru condamnaţi şi ordinarul. Fata se clătina şi, pe sub pânza subţire care îi 
acoperea faţa, sir Henry îi vedea gura deschizându-se şi închizându-se. 

Dedesubtul podiumului, călăul smuci de funia care trăgea grinda pe care se 
sprijinea trapa. Grinda se clinti, dar nu alunecă de tot. Fără să îşi dea seama că îşi ţine 
răsuflarea, sir Henry văzu trapa mişcându-se. Mulțimea scoase un țipăt colectiv, care 
se stinse când constată că trupurile nu căzuseră, pe urmă Botting smuci cu putere de 
funie şi trapa se prăbuşi, lăsând să cadă cele patru trupuri. Distanţa nu era mai mare 
de doi metri şi nici unul nu muri. 

— Când foloseau căruţa, la Tyburn, se termina mai repede, spuse Logan, 
aplecându-se înainte. Dar aşa dansează mai mult. 

Sir Henry nu avea nevoie să întrebe despre ce vorbea. Cei patru săltau şi se 
zbuciumau în țopăiala ucigaşă provocată de zbaterea sugrumată, sufocată a celor 

fără speranţă. Nu văzu nimic din toate acestea, fiindcă avea ochii închişi. Gloata 
răguşise zbierând, la văzul lui Botting, care urcase scara şi se agăţase de umerii 
hoţului, grăbindu-i moartea. 

— Primul s-a dus, zise Logan, şi mi s-a făcut o foame de mor, pe Dumnezeul meu! 

Trei dintre cei patru continuau să ţopăie, dar din ce în ce mai fără vlagă. Hoţul 
mort se legăna cu capul căzut într-o parte, în timp ce Botting trăgea de gleznele fetei. 
Dintr-odată, sir Henry simţi că nu mai suportă spectacolul şi porni împiedicat în jos 
pe scări, către adăpostul rece şi întunecat al căsuţei de piatră a portarului, unde 
vomită. 


Rider Sandman se trezi târziu în acea dimineaţă de luni, pentru că fusese plătit cu 
şapte guinee să joace în echipa lui sir John Hart, împotriva celor din Sussex - 
învingătorii urmau să împartă o primă de o sută de guinee - şi înscrisese şaizeci şi 
trei de puncte în prima repriză şi treizeci şi două în a doua, dar echipa lui sir John tot 
pierduse. Asta se întâmplase sâmbătă şi Rider, urmărindu-i pe ceilalţi jucători aflaţi 
la bătaie, pricepuse că meciul era vândut. Agenţii de pariuri aveau să fie jumuliţi, 
pentru că echipa lui sir John ar fi trebuit să câştige fără prea mult efort, nu în ultimul 
rând pentru că în ea juca faimosul Rider Sandman, dar probabil că cineva pariase o 
sumă mare pe unsprezecele din Sussex. Se zvonea că sir John însuşi pariase 
împotriva propriei echipe. 

Astfel, Rider Sandman, fost căpitan în Regimentul 52 de Infanterie al Majestății 
Sale, se întorsese pe jos la Londra. Pe jos, pentru că refuzase să împartă o trăsură cu 
oameni care acceptaseră mită pentru a pierde un meci. Îi plăcea cricketul şi era un 
jucător bun, dar detesta corupţia şi avea un temperament aprig. Se certase violent cu 
colegii trădători şi, dacă ei dormiseră în noaptea aceea în confortul casei lui sir John şi 
călătoriseră confortabil înapoi spre Londra a doua zi de dimineaţă, el nu făcuse nici 
una, nici alta. Era prea mândru. 

Mândru şi sărac. Nu-şi permitea să meargă cu poştalionul pentru că, furios, îi 
azvârlise în faţă lui sir John onorariul primit pentru meci. De aceea pornise pe jos 
spre casă şi petrecuse noaptea de sâmbătă într-o căpiţă de fân, apoi mersese toată 
duminica, până rămăsese aproape fără talpă la gheata dreaptă. Ajuns în mansarda 
închiriată din Dru-ry Lane foarte târziu în noaptea aceea, se dezbrăcă la piele, se 
prăbuşi în patul îngust şi adormi. Dormi, pur şi simplu. Când se deschise trapa pe 
Old Bailey, Sandman încă visa, cu urechile răsunându-i de tropotul copitelor, de 
bubuitul muschetelor şi al tunurilor. Visul avea să se sfârşească odată cu 
străpungerea liniei subţiri de uniforme roşii de către cavalerie, dar iată că tropotul 
copitelor se preschimbă în paşi grăbiţi pe scară şi bătăi scurte în uşă. Deschise ochii şi 

apoi, înainte de a apuca să răspundă, se trezi cu Sally Hood în încăpere. Sally râse. 

— Ia te uită, v-am sculat din somn. Vai, ce rău îmi pare! 

— Nu-i nimic, domnişoară Hood. Cât e ceasul? 

— La St Giles tocmai a bătut de opt jumate, îi răspunse ea. 

— Doamne! şi Sandman se ridică în şezut, apoi îşi aminti că era dezbrăcat. Pe uşă e 
atârnat un halat, domnişoară Hood, fii atât de drăguță.. 

Sally găsi halatul. 

— Vedeţi, am întârziat, îi explică ea, şi frate-meu a şters-o şi am de lucru şi trebuie 
să mă închei la rochie, vedeţi dumneavoastră? 

Se întoarse cu spatele, expunând o bucată de spinare goală. 

— Aş fi rugat-o pe doamna Gunn să mă-ncheie, continuă Sally, dar azi e execuţie şi 
s-a dus să se uite. Gata, acum puteţi să vă ridicaţi, am închis ochii. 

Sandman se dădu jos din pat cu grijă, căci în mansardă nu era decât o porţiune 
foarte mică unde putea sta în picioare fără să dea cu capul de grinzi. Era un bărbat 
înalt, cu părul de un auriu palid, ochi albaştri şi o faţă prelungă şi osoasă. Nu era 
frumos în sens convenţional - chipul îi era prea aspru - dar expresia lui dovedea o 
forţă şi o bunătate care îl făceau uşor de remarcat. Se îmbrăcă în halat. 

— O slujbă bună, sper? o întrebă el pe Sally. 

— Nu-i ce-am vrut, zise Sally, că nu e pe scenă. Se declara actriţă, dar Sandman nu 
avea dovezi că scena ar fi acceptat-o pe Sally, aflată undeva, la marginea noţiunii de 
respectabilitate. Da’ munca nu e rea şi e respectabilă. 

— Sunt sigur că aşa e, spuse Sandman. 

Se întrebă de ce ea părea să simtă nevoia de a lua apărarea unei slujbe respectabile; 
iar Sally se întrebă cum se făcea că Sandman, care era evident un gentleman, avea o 
cameră închiriată în mansarda tavernei Wheatsheaf din Drury Lane. Nu-i mergea 
prea bine, asta era sigur, dar Wheatsheaf era cunoscută ca un loc dubios, adăpost 
pentru toate felurile de hoţi, de la cei de buzunare la spărgători şi hoţi de magazine, 
în timp ce lui Sally, căpitanul Rider Sandman îi părea a fi cum nu se poate mai cinstit. 
Dar era un om drăguţ, îşi spuse ea. O trata ca pe o doamnă şi, chiar dacă îi vorbise 
numai de vreo două ori, simţise la el bunătatea. 

— Şi dumneavoastră, domnule căpitan? îl întrebă ea. Aveţi o slujbă? 

— Acum îmi caut de lucru, domnişoară Hood. 

Era adevărat, însă nu găsea nimic. Era prea vârstnic ca să fie ucenic în vreun birou, 
nu avea pregătire să lucreze cu legile sau cu banii şi nici inimă să supravegheze 
sclavii în insulele cu plantaţii de zahăr. 

— Am auzit că aţi fost mare jucător de cricket, spuse Sally. Se pot face bani din 
asta, nu? 

— Nu atât cât mi-ar trebui, spuse Sandman. Şi am o mică problemă aici. Lipsesc 
câţiva moşi. 

— Asta fi'ncă n-apuc să-i cos niciodată, explică Sally. Prindeţi şi dumneavoastră 
cât puteţi. Şi prin restul de găuri treceţi asta, spuse ea, fluturând o batistă de mătase 
zdrenţuită peste umăr. Şi apropo, dacă vreţi să coborâţi la micul dejun, faceţi bine şi 
vă grăbiţi, că după ora nouă nu mai căpătaţi nici un dumicat. Cârciuma-i mereu 
aglomerată când e câte-o execuţie la Newgate. Deschide pofta de mâncare. Acolo s-a 
dus şi frate-meu. Se duce întotdeauna pe Old Bailey când saltă pe câte cineva în 
ştreang. Fratele lui Sally era un tânăr misterios, cu un program de lucru neobişnuit. 
El şi Sally luaseră cu chirie două camere mari, la primul etaj al tavernei. Le place să-l 
vadă pe-acolo. Mai mereu îl cunoaşte pe vreunul din ăia de-i atârnă. 

— Îi atârnă? 

— Îi spânzură, domnu’ căpitan. Îi atârnă, îi saltă-n ştreang sau îi gâtuie. Dansează 
menuetu’ de la Newgate, joacă pe scena lui Jemmy Botting. O să trebuiască să-nvăţaţi 
limba şuţilor, dacă locuiţi aici, domnu’ căpitan. 

— Văd bine că va trebui, spuse Sandman. 

Tocmai începuse să treacă batista prin găurile de pe spatele rochiei, când Dodds, 
băiatul la toate al tavernei, îşi făcu loc pe uşa întredeschisă şi rânji. 

— Dacă nu-nchizi cleampa, o să-nghiţi o muscă, îi spuse Sally. Mă- ncheie doar la 
rochie. 

Dodds ignoră tirada, întinzându-i lui Sandman o hârtie cu pecete. 

— O scrisoare pentru matale, dom’ căpitan. 

— Eşti foarte amabil, zise Sandman, aplecându-se deasupra hainelor şi căutând un 
penny să i-l dea bacşiş băiatului. 

Sally îi dădu mâna la o parte şi înşfacă scrisoarea de la Dodds. Apoi îl împinse 
afară din cameră şi trânti uşa. 

Sandman termină de trecut batista de mătase prin babele cu moşi lipsă, apoi făcu 
un pas în spate. 

— Arătaţi fermecător, domnişoară Hood. 

Rochia verde-pal avea un imprimeu cu flori de cicoare, iar culorile se potriveau cu 
pielea lui Sally, de culoarea mierii, şi cu părul ei ondulat, la fel de auriu ca al lui 
Sandman. Era o fată drăgălaşă, cu ochi albaştri, limpezi, şi un zâmbet contagios. 

— Aşa credeţi? Mulţumesc. Închideţi ochii, rotiţi-vă de trei ori şi rostiţi cu glas tare 
numele iubitei înainte să deschideţi scrisoarea. Sandman surâse. 

— Şi ce rezolv cu asta? 

— O să vă aducă veşti bune, domnu’ căpitan. 

Îi zâmbi şi dispăru. Sandman se uită la scrisoare, apoi se opri gânditor. Se simţea 
caraghios, dar se învârti de trei ori şi rosti cu voce tare numele iubitei: 

— Eleanor Forrest. 

După care deschise ochii, rupse pecetea de ceară roşie şi despături hârtia. Citi 
epistola, încercând să decidă dacă aducea într-adevăr veşti bune. 

Vicontele Sidmouth transmitea complimente căpitanului Sandman şi solicita 
privilegiul unei vizite din partea dlui căpitan, cât mai curând cu putinţă, la biroul 
său. 

Primul gând al lui Sandman fu că scrisoarea aducea veşti rele, că tatăl său trebuie 
să îl fi înşelat pe vicontele Sidmouth şi că înălţimea sa îi scria pentru a revendica 
ultimele rămăşiţe jalnice ale averii familiei Sandman. Dar tatăl său, atât cât îşi 
amintea Rider, nu îl cunoscuse pe lordul Sidmouth, căci, dacă l-ar fi cunoscut, s-ar fi 
lăudat cu siguranţă, fiindcă îi plăcea tovărăşia oamenilor de vază. Şi puţini erau mai 
de vază decât principalul secretar de stat al Majestății Sale din Ministerul Afacerilor 
Interne. 

Care va să zică, de ce dorea ministrul de Interne să îl vadă pe Rider Sandman? 

Nu exista decât o modalitate de a afla. 


Vicontele Sidmouth era un bărbat subţire. Cu buze subţiri şi păr cu firul subţire, 
avea un nas subţire şi o faţă subţire, care se îngusta până la o bărbie subţire ca de 
nevăstuică, iar vocea subţire îi era clară, seacă şi neprietenoasă. ÎI făcuse pe Sandman 
să aştepte două ore. Acum, ministrul se încruntă la musafir pe deasupra biroului. Un 
ceas cu pendulă ticăia într-un colţ al încăperii. 

— Aţi fost recomandat de sir John Colborne. Aţi servit în batalionul lui sir John la 
Waterloo, nu-i aşa? 

— Aşa e, milord. 

Sidmouth mormăi, parcă a dezaprobare faţă de cei care fuseseră la Waterloo, ceea 
ce putea fi foarte bine adevărat, reflectă Sandman, căci războaiele împotriva lui 
Napoleon se încheiaseră deja de doi ani şi britanicii păreau şi acum împărţiţi între cei 
care luptaseră cu francezii şi cei care rămăseseră acasă. Bănuia că cei din urmă erau 
invidioşi şi preferau să lase să se înțeleagă, cu vai, cât de multă delicateţe, că 
renunțaseră la ocazia de a-şi face de cap în străinătate pentru că cineva trebuia să 
asigure prosperitatea ţării. 

— Sir John îmi spune că îţi cauţi o slujbă? îl întrebă ministrul. 

— Sunt nevoit, milord. 

— Nu aveţi nici un venit? întrebă Sebastian Witherspoon, secretarul particular al 
secretarului de stat, un tânăr cu obraji dolofani şi ochi vioi, aşezat pe un scaun, 
alături de masa de lucru a stăpânului. 

— Am ceva, răspunse Sandman. 

Dar decise că era probabil mai bine să nu spună că micul venit provenea din 
cricket. Vicontele Sidmouth nu părea genul de om care să aprecieze aşa ceva. 

— Nu suficient, îşi amendă Sandman răspunsul, şi o mare parte din ce câştig 
acoperă datoriile tatei. 

Witherspoon se încruntă. 

— După lege, Sandman, nu suntem răspunzători pentru datoriile părinţilor. 

— Sunt răspunzător pentru bunul nume al familiei, replică Sandman. Tatăl său, 
ameninţat cu închisoarea sau cu exilul în urma datoriilor uriaşe, îşi luase viaţa, 
dezonorându-şi numele şi lăsându-şi soţia şi familia ruinate. 

Ministrul de Interne îl măsură lung şi acru. 

— Am nevoie de un om pentru o treabă, spuse el, dar trebuie să te previn că slujba 
e temporară. 

Arătă către un coş de nuiele înalt până la brâu, aşezat pe podeaua acoperită cu 
covoare şi plin-ochi cu hârtii. Unele erau rulate, altele împăturite şi sigilate cu ceară, 
iar câteva îşi dădeau aere de documente juridice, fiind legate cu fâşii de panglică 
roşie. 

— Acestea, domnule căpitan, sunt petiţii. Orice condamnat poate trimite o petiție 
regelui cerând clemenţă sau chiar iertare absolută. Toate petiţiile ajung în biroul 
acesta şi, dacă fapta nu este din cale afară de gravă şi dacă persoane de calitate sunt 
dispuse să depună mărturie în favoarea celui condamnat, atunci putem arăta 
clemenţă. Putem comuta o sentință de condamnare la moarte în, să zicem, una de 
deportare. 

— Dumneavoastră, milord? întrebă Sandman, izbit de folosirea pluralului. 

— Petiţiile sunt adresate regelui, îi explică ministrul aruncându-i o petiție, dar 
responsabilitatea de a decide asupra răspunsului revine acestui serviciu, iar deciziile 
mele sunt apoi ratificate de Consiliul de Coroană. Când şi când, câte o petiție ne 
convinge să cercetăm mai atent faptele. În aceste foarte rare ocazii, domnule căpitan, 
numim un anchetator. 

Făcu o pauză. 

— Un om condamnat la moarte, continuă el, a fost deja judecat şi găsit vinovat de 
către o instanţă de judecată. Politica noastră nu este de a submina autoritatea 
judiciară, dar, foarte rar, facem investigaţii. Petiţia aceea reprezintă un astfel de caz 
rar. 

Sandman desfăşură hârtia. „Domnu' îmi e martor - citi el — că-i băiat bun şi nu 
putea s-o omoare pe lady Avebury, că el nu poa’ să omoare nici-o muscă.” Şi petiția 
continua în acelaşi fel. 

— Chestiunea, explică lordul Sidmouth, îl priveşte pe Charles Corday. Petiţia, 
după cum vezi, este de la mama lui Corday, care iscăleşte Cruttwell, dar băiatul pare 
să-şi fi luat un nume franțuzesc. Dumnezeu ştie de ce. A fost condamnat pentru 
uciderea contesei de Avebury. Nenorocitul a violat-o şi a înjunghiat-o pe contesă, 
drept care merită cu vârf şi îndesat ştreangul. ÎI aşteaptă spânzurătoarea... când? 

Se întoarse către Witherspoon. 

— De azi într-o săptămână, milord. 

— Atunci ce rost mai are să cercetaţi faptele? întrebă Sandman. 


VP MAGAZIN 


Bernard Cornwell Hoţul de spânzurătoare 


— Pentru că petiţionara, Maisie Cruttwell, este croitoreasă a Majestății Sale, regina 
Charlotte, iar Majestatea Sa a fost atât de bună să-şi manifeste interesul. Din glasul 
lordului Sidmouth reieşea limpede că ar fi sugrumat-o bucuros pe soţia regelui 
George al III-lea pentru că se arătase atât de interesată. Este datoria mea de supus 
loial să o asigur pe Majestatea Sa că vinovăția ticălosului este mai presus de orice 
îndoială. De aceea, i-am scris pentru a o informa că numesc un anchetator care va 
examina faptele, aducându-ne astfel dovada că se face, într-adevăr, dreptate - şi 
Sidmouth întinse un deget osos spre Sandman. Vreau să ştiu dacă eşti dispus să fii 
dumneata acela, domnule căpitan. 

Sandman şovăi. Se îndoia că are calităţile necesare pentru a investiga asemenea 
crime. Lordul Sidmouth luă şovăiala drept reţinere. 

— Slujba nu va fi prea obositoare, domnule căpitan, spuse el iritat. Ticălosul e 
vădit vinovat, iar noi nu încercăm decât să satisfacem curiozitatea feminină a reginei. 
Simbria pe o lună pentru muncă de o zi. 

Lui Sandman avea să-i prindă bine simbria pe o lună. 

— Bineînţeles că primesc, milord, spuse el. Va fi o onoare pentru mine. 

Witherspoon se ridică în picioare, semn că audiența luase sfârşit, iar ministrul 
înclină din cap, concediindu-l. 

— Witherspoon îţi va elibera o scrisoare de împuternicire, spuse el, şi aştept să îmi 
prezinţi raportul dumitale. Bună ziua, domnule. Sandman îl urmă pe secretar în 
anticameră, unde, la o masă, stătea un conțopist care scria. 

— Va dura puţin până vă pecetluim împuternicirea, aşa că vă rog să luaţi loc, 
spuse Witherspoon. 

Sandman mai citi o dată petiția, care însă nu aducea nici un argument care să 
contrazică faptele. Maisie Cruttwell afirma că fiul ei era nevinovat, dar nu putea 
dovedi nicicum această afirmaţie. 

— Scrisoarea asta, spuse Witherspoon, care acum încălzea un baton de ceară la 
flacăra unei lumânări, confirmă că faceţi cercetări în numele Ministerului Afacerilor 
Interne şi cere tuturor să vă asigure cooperarea. Ţineţi însă minte, domnule căpitan, 
că nu avem nici un drept legal să impunem nimic - şi picură ceară pe scrisoare, apoi 
apăsă atent sigiliul de autentificare pe picătura stacojie -, de aceea nu putem decât să 
cerem. Presupun că cercetările dumneavoastră nu vor fi prea amănunțite. Vinovăţia 
individului este mai presus de orice îndoială. Îl găsiţi pe Corday la Newgate şi, dacă 
sunteţi suficient de categoric, nu mă îndoiesc că îşi va recunoaşte crima sângeroasă, 
iar sarcina dumneavoastră va fi îndeplinită. Ceea ce nu dorim însă, domnule căpitan, 
este să complicăm lucrurile. Aduceţi-ne un raport scurt, care să îl ajute pe stăpânul 
meu să o liniştească pe regină şi, după aceea, vom putea uita întreaga nefericită 
afacere. 

— Şi dacă este nevinovat? întrebă Sandman. Witherspoon păru oripilat de idee. 

— Cum s-ar putea aşa ceva? A fost deja găsit vinovat! 

— Desigur, aprobă Sandman, luând scrisoarea din mâna lui Witherspoon. 
Înălțimea sa a pomenit de o simbrie, domnule Witherspoon - detesta să aducă vorba 
despre bani, era nedemn de un gentleman. Mă întrebam dacă mi-aţi putea da un 
avans? O să am cheltuieli inevitabile... 

Vocea i se stinse căci pentru nimic în lume nu îşi putea închipui care aveau să fie 
acelea. Witherspoon şi conțopistul se uitau la el parcă era căzut din lună. 

— Avans? repetă Witherspoon. Sandman ştia că roşise. 

— Vreţi ca totul să se limpezească repede, spuse el, şi... 

Vocea i se stinse iar. 

— Prendergast, îi spuse Witherspoon conțopistului, rogu-te, mergi până la dl 
Hodge şi cere-i să ne dea avans cincisprezece guinee - făcu o pauză, uitându-se la 
Sandman - în bani peşin. 

Se găsiră şi banii, iar Sandman părăsi clădirea Ministerului de Interne. Lua-o-ar 
naiba de sărăcie, îşi spuse el, dar trebuia să îşi achite chiria la Wheatsheaf şi trecuseră 
trei zile de când nu mai mâncase cum trebuie. 

Acum îşi putea permite o masă bună. O masă, nişte vin şi o după-amiază la cricket. 
Era o perspectivă ademenitoare, dar Sandman nu era omul care să uite de datorie. 
Trebuia să sară peste masă şi să amâne cricketul. 

Căci avea întâlnire cu un criminal. 


Pe Old Bailey se demonta eşafodul. Circulaţia era din nou îngăduită pe stradă, iar 
el fu nevoit să se strecoare printre căruțe, caleşti şi cărucioare pentru a ajunge la 
poarta închisorii, unde găsi un portar în uniformă. 

— Înălţimea voastră caută pe cineva? 

— ÎI caut pe Charles Corday. Mă numesc Sandman, explică el, căpitanul Sandman, 
şi sunt anchetatorul oficial al lordului Sidmouth. Poate ar trebui să aduc omagiile 
mele guvernatorului? 

— Directorul n-are să vă mulțumească pentru omagii, domnu”, fincă nu e 
necesare. Intraţi înăuntru şi vedeţi-l pe deţinut. Cum ziceaţi că-l cheamă pe omu’ 
dumneavoastră? 

— Corday. 

— E condamnat, nu-i aşa? Atunci îl găsiţi în Curtea Presei, înălțimea voastră. 

Şi, pentru a da mai multă greutate următoarelor cuvinte, îl apucă de rever. 

— O să vă spună că nu e vinovat. Aici nu-i unu’ vinovat, domnu”, nici unu’, dacă-i 
întrebi pe ei. Toţi se jură că n-a făcut-o ei, da’ toţi a făcut-o. 

Rânji şi dădu drumul redingotei lui Sandman. 

— Aveţi ceas, domnu'? Da? Mai bine nu luaţi înăuntru nimic care-ar putea să vi se 
fure. O să-l găsiţi aici, în dulap, sub lacăt. Daţi colțu' ăla Şi-o să vedeţi nişte trepte. 

Coborâţi, luaţi-o prin tunel şi mergeţi încotro vă duce nasu’. 

Doi temniceri, amândoi înarmaţi cu bâte, păzeau poarta care dădea în Curtea 
Presei. 

— Charles Corday? zise unul când Sandman întrebă unde putea fi găsit 
prizonierul. Nu se poate să nu-l recunoaşteţi. E ca o fată mare, domnu’. Sunteţi 
prieteni? 

Temnicerul rânji, dar rânjetul i se şterse de pe faţă sub privirea îngheţată a lui 
Sandman. 

— Nu-l văd în curte, domnu’. Temnicerul fusese soldat şi privirea fixă a 
căpitanului îl aduse instinctiv la respect. Înseamnă că e în Sala de Adunare. Uşa de 
colo, domnu’. 

Curtea Presei era un spaţiu îngust, comprimat între corpuri de clădire înalte şi 
umede. Puţina lumină care pătrundea în ea se strecura peste desişul de ţepi care 
încununau marginea zidului dinspre strada Newgate, lângă care vreo douăzeci de 
deţinuţi, uşor de identificat după lanţurile de la picioare, şedeau cu vizitatorii lor. 
Sandman traversă curtea şi intră în Sala de Adunare, un spaţiu larg, plin cu mese şi 
bănci. Un foc de cărbuni ardea în căminul mare unde stăteau agăţate ceaunele cu 
tocană. În ceaune amestecau două femei care găteau, evident, pentru vreo zece 
bărbaţi aşezaţi la una din mesele lungi. Singurul temnicer din încăpere, un tânăr 
înarmat cu un baston de poliţist, stătea la aceeaşi masă, împărțind cu ceilalţi o sticlă 
de gin şi hohotele de râs care se întrerupseră brusc la apariţia lui Sandman. Restul 
meselor tăcură, la rândul lor, pe când patruzeci sau cincizeci de indivizi se răsuceau 
să se uite la noul venit. Înfăţişarea lui Sandman avea ceva autoritar, iar acesta nu era 
un loc unde autoritatea să fie binevenită. 

— ÎI caut pe Charles Corday! spuse Sandman tare, reluându-şi tonul familiar, 
ofițeresc. 

Nu-i răspunse nimeni. 

— Corday! 

— Domnule... 

Glasul care îi răspunsese tremurat venea din cel mai îndepărtat şi mai întunecat 
colţ al sălii. Sandman îşi făcu loc printre mese şi zări o siluetă demnă de milă, chircită 
lângă perete. Charles Corday nu părea să aibă mai mult de şaptesprezece ani şi era 
slab de stătea să cadă, cu un chip alb ca moartea, încadrat de un păr lung şi blond, 
care arăta, într-adevăr, ca al unei fete. Avea gene lungi, buze tremurătoare şi o 
vânătaie întunecată pe un obraz. 

— Eşti Charles Corday? 

Sandman simţea o antipatie instinctivă faţă de tânărul prea delicat, care îşi plângea 
singur de milă. 

— Da, domnule, răspunse acesta. Braţul drept îi dârdâia. 

— Ridică-te, porunci Sandman şi Corday se supuse, clipind nedumerit. Sunt trimis 
de ministrul de Interne şi am nevoie de un loc unde putem vorbi netulburaţi. Poate 
putem folosi celulele. Ajungem la celule pe-aici? Sau prin curte? 

— Prin curte, domnule, spuse Corday, care părea să nu fi înţeles restul cuvintelor 
lui Sandman. 

Sandman îl conduse pe Corday spre uşă. 

— A venit pentru o ultimă îmbrăţişare, Charlie? întrebă un bărbat cu lanţuri la 
picioare. 

Ceilalţi deţinuţi râseră. Sandman îşi continuă drumul, dar apoi îl auzi pe Corday 
scâncind şi, întorcându-se, văzu un bărbat nebărbierit şi cu părul unsuros care îl 
apucase de păr ca de o lesă. 

— Pupă-mă, Charlie, îi ceru el. 

— Dă-i drumul, spuse Sandman. 

— Tu să nu dai ordine aici, nepoate, mârâi individul neras. Aici nu mai există 
ordine, aşa că poți... 

Individul se opri brusc, apoi scoase un țipăt curios. 

Rider Sandman avusese de când se ştia o fire nestăpânită. Se lupta cu ea, dar 
ostaşii din subordinea lui ştiau că nu era bine să te pui cu căpitanul Sandman, pentru 
că avea o fire iute şi aprigă ca o furtună de vară. Şi era destul de puternic ca să-l salte 
pe bărbos şi să-l izbească zdravăn de perete. După care omul ţipă, pentru că 
Sandman îi arsese un pumn în burtă. 

— Am zis să-i dai drumul! se răsti Sandman, pe un ton care promitea o violenţă 
teribilă şi cu o mână în beregata deţinutului. 

În Sala de Adunare se lăsase linişte deplină. 

Temnicerul, la fel de uluit de furia lui Sandman ca şi deţinuţii, traversă ezitant 
încăperea. 

— Domnule, vă rog, îl sugrumaţi. 

Sandman îşi veni brusc în fire şi dădu drumul prizonierului. 

— Haide, Corday, ordonă el, ieşind cu paşi mari din sală. 

ÎI conduse pe Corday, îngrozit, spre partea opusă a Curţii Presei, la scara care 
ducea la boxele de sare şi sui treptele, până găsi o celulă goală la primul etaj. 

— Aici, îi spuse el lui Corday şi tânărul înfricoşat se strecură înăuntru pe lângă el. 

Pe jos era aşternut un preş, care ar fi trebuit să slujească drept saltea; pături pentru 
cinci sau şase oameni erau azvârlite grămadă sub fereastra cu zăbrele şi o căldare 
negolită de peste noapte duhnea într-un colț. 

— Sunt căpitanul Rider Sandman, i se prezentă el lui Corday, iar ministrul 
Afacerilor Interne m-a însărcinat să fac cercetări în cazul tău. 

— De ce? întrebă Corday adunându-şi tot curajul, de pe grămada de pături pe care 
se prăbuşise. 

— Mama ta are relaţii, îi răspunse Sandman scurt. Regina a cerut confirmarea 
vinovăţiei tale. 

— Dar nu sunt vinovat, protestă Corday. 

— Ai fost deja condamnat, în consecinţă vinovăția nu mai e în discuţie. 

Nu vedea cum această fiinţă demnă de dispreţ ar fi putut rezista interogatoriului 
său. Corday avea un aer patetic, efeminat şi părea gata să izbucnească în plâns. 
Hainele îi erau în dezordine, dar elegante şi moderne; pantaloni negri până la 
genunchi, ciorapi albi, cămaşă albă cu jabou şi vestă de mătase albastră - toate 
scumpe, bănuia Sandman. 

— N-am făcut-o eu! protestă încă o dată Corday. 

Umerii slăbănogi i se scuturau, glasul îi era răguşit şi lacrimile i se scurgeau pe 
obrajii palizi. Sandman nu se vedea luând la bătaie un om legat, pentru a-i smulge o 
mărturisire. Nu era o faptă onorabilă şi nu era permis, ceea ce însemna că prăpăditul 
trebuia convins să spună adevărul, dar primul lucru care trebuia făcut era să îl 
oprească din plâns. 

— De ce îţi spui Corday, îl întrebă Sandman, sperând să îi distragă atenţia, dacă 
numele mamei tale e Crutrwell? 

— Sunt pictor portretist, replică tânărul arţăgos, iar clienţii preferă pictorii cu 
nume franțuzeşti. Dumneata ţi-ai face portretul la Charlie Cruttwell, când l-ai putea 
angaja pe Monsieur Charles Corday? 

— Eşti pictor? spuse Sandman, incapabil să îşi ascundă surprinderea. 

— Da! şi Corday ridică bătăios ochii roşii de plâns către Sandman. Mi-am făcut 
ucenicia cu sir George Phillips. 

— Care are mare succes, în ciuda faptului că posedă un prozaic nume englezesc, 
spuse Sandman dispreţuitor. 

— M-am gândit că schimbarea numelui o să-mi folosească, replică îmbufnat 
Corday. Are vreo importanţă? 

— Vinovăţia ta are importanţă, zise aspru Sandman, şi, dacă nu de altceva, ar 
trebui să mărturiseşti ca să te înfăţişezi Celui de Sus cu conştiinţa curată. 

Corday îşi privi vizitatorul ca şi cum l-ar fi crezut nebun. 

— Sunt vinovat de a fi dorit să-mi depăşesc condiţia, dar arăt eu a om care are 
forţa să violeze şi să omoare o femeie? 

Nu arăta. 

Sandman trebui să recunoască, măcar în sinea sa, căci Corday era o fiinţă care nu 
impresiona prin nimic, fragilă şi slabă, care acum începuse să plângă iar. 

— Termină cu bocitul, pentru numele lui Dumnezeu! îl repezi Sandman, dar se 
mustră imediat pentru a-şi fi dat frâu liber nervilor. Scuză-mă, murmură el. 

Aceste două cuvinte din urmă opriră lacrimile lui Corday. Se uită la Sandman şi se 
încruntă, nedumerit. 

— N-am făcut-o eu, repetă el încet. 

— Deci ce s-a întâmplat? 

— O pictam. Contele de Avebury voia un portret al soţiei lui şi i-l comandase lui 
sir George. 

I-l comandase lui sir George, dar tu îl pictai? întrebă Sandman sceptic. 

— Sir George bea, răspunse cu dispreţ Corday. Începe la micul dejun şi o ţine aşa 
până noaptea târziu, şi de aceea îi tremură mâinile. Aşa că el bea şi eu pictez. 

Sandman se întrebă dacă dădea dovadă de naivitate, pentru că, în mod curios, îl 
găsea pe Corday demn de crezare. 

— Pictai în atelierul lui sir George? 

— Nu. Soţul voia ca portretul să o înfăţişeze în dormitor, ca atare acolo pictam. 
Urma să fie un tablou de budoar. Sunt la mare modă, pentru că, în ziua de azi, toate 
femeile vor să arate ca Pauline Bonaparte, a lui Canova. 

Sandman se încruntă. 

— Nu înţeleg. 

— Sculptorul Canova, îi explică Corday, a realizat o statuie celebră a surorii 
împăratului şi acum toate frumuseţile din Europa vor să fie prezentate în aceeaşi 
postură. Femeia se întinde pe o canapea, cu un măr în mâna stângă şi cu capul 
sprijinit pe dreapta. Dar trăsătura principală e că e dezbrăcată. 

— Deci contesa era goală când o pictai? 

— Nu, spuse Corday ezitând, apoi ridică din umeri. Nu trebuia să ştie că avea să 
apară goală, de aceea purta o cămaşă de zi şi capot. Urma să folosim un model în 
atelier, pentru sâni. Eu nu făceam decât partea pregătitoare, desenul şi umbrele. 
Cărbune pe pânză, cu câteva tuşe de culoare; culorile cuverturilor de pe pat, tapetul 
de pe pereţi, culoarea pielii contesei şi a părului. O scorpie. 

Sandman simţi un val de speranţă, căci ultimele două cuvinte fuseseră spuse cu 
năduf, aşa cum te-ai fi aşteptat să vorbească un criminal despre victima sa. 

— Nu-ţi plăcea? 

— O dispreţuiam! scuipă Corday. Era o târfa spoită. Dar simplul fapt că nu-mi 
plăcea de ea nu mă face violator şi ucigaş. Şi apoi, chiar credeţi că o femeie precum 
contesa de Avebury ar îngădui să rămână singură cu un pictor ucenic? Avea cu ea o 
cameristă tot timpul cât eram eu acolo. 

— A existat o cameristă? întrebă Sandman. 

— Bineînţeles că a existat. O urâtanie pe nume Meg. 

— Şi presupun că Meg a depus mărturie la proces? 

— Meg a dispărut, spuse Corday pe un ton obosit. Când a început procesul, n-a 
mai putut fi găsită, şi de aia or să mă atârne în ştreang. Dar a existat o cameristă. 

Începu să plângă iar. Sandman se uita în jos, la dalele de piatră. 

— Unde era casa? 


VP MAGAZIN 


Bernard Cornwell Hoţul de spânzurătoare 


— Pe Strada Mount. 

Corday suspina, cu umerii lăsaţi. Deşi stânjenit de lacrimile lui, Sandman 
continuă, acum dintr-o curiozitate sinceră. 

— Şi recunoşti că ai fost în locuinţa contesei în ziua în care a fost ucisă? 

— Am fost acolo înainte să fie ucisă! Avea o scară din dos, scara pentru servitori, şi 
am auzit o bătaie la uşa care dădea spre ea. O bătaie specială, ca un semnal, iar 
contesa a insistat să plec imediat. 

Şi Meg m-a scos pe scara din faţă şi m-a dus până la uşă. A trebuit să las tot acolo, 
vopselele, pânza, tot, iar asta i-a convins pe poliţişti că sunt vinovat. Aşa încât, în mai 
puțin de un ceas au venit şi m-au arestat la atelierul lui sir George. 

— Care unde e? 

— Pe Strada Sackville. Deasupra magazinului de bijuterii al lui Gray. Corday îl 
aţinti pe Sandman cu ochi înroşiţi. 

— Ce intenţionaţi să faceţi acum? 

Sandman era uimit. Venise să asculte o mărturisire, cu care să meargă înapoi la 
Wheatsheaf, să scrie un raport respectuos. În schimb, acum era total nedumerit. 

— O sa fac cercetări, răspunse el aspru. 

Şi, pe neaşteptate, nu mai putu răbda duhoarea, lacrimile şi nefericirea, drept care 
se răsuci pe călcâie şi cobori scările în goană. leşi în aerul ceva mai curat al Curţii 
Presei, apoi trecu printr-un moment de panică la gândul că temnicerii n-or să-i mai 
deschidă poarta spre tunel, dar desigur că i-o deschiseră. 

Portarul descuie dulapul şi scoase ceasul lui Sandman, un Breguet cu carcasă de 
aur, primit în dar de la Eleanor. Încercase să i-l înapoieze împreună cu scrisorile, dar 
ea refuzase să le primească. 

— V-aţi găsit omul, domnu’? îl întrebă portarul. 

— L-am găsit. 

— Şi v-a înşirat o poveste, nu mă-ndoiesc, chicoti portarul. Dar e o metodă uşoară 
ca să afli când făptaşu' minte, să ştiţi. 

— Ţi-aş fi recunoscător dacă mi-ai dezvălui-o, zise Sandman. 

— Când vorbeşte, domnu’, atunci ştii că spune minciuni. Portarul, căruia gluma i 
se păruse grozavă, continuă să se înece de râs, în timp ce Sandman cobora treptele 
spre stradă. Rămase pe trotuar, neatent la mulţimea care trecea în sus şi-n jos pe 
lângă el. Se simţea murdărit de închisoare. 

Deschise capacul ceasului şi văzu că tocmai trecuse de două şi jumătate. Lui Rider - 
spunea inscripţia lui Eleanor din interiorul capacului - în aeternam, iar promisiunea 
evident falsă nu-i îmbunătăţi nicidecum starea de spirit. 

Îndesă ceasul în buzunăraş şi o luă pe jos spre nord. Era în dilemă. Corday fusese 
găsit vinovat, şi totuşi povestea lui era credibilă. Neîndoielnic că portarul avea 
dreptate şi că fiecare om de la Newgate era convins de nevinovăția sa, însă Sandman 

nu era complet naiv. Condusese o companie de soldaţi cu multă competenţă şi 
credea că ştie când un om spune adevărul. lar dacă Corday era nevinovat, atunci cele 
cincisprezece guinee care îi îngreunau buzunarele n-aveau să fie câştigate nici 
repede, nici uşor. 

Hotări că are nevoie de un sfat. De aceea, merse să urmărească un meci de cricket. 

Sandman ajunse pe Artillery Ground cu puţin înainte ca orologiile din oraş să bată 
de trei, înecând o clipă cu dangătul lor aplauzele spectatorilor. Părea să fie un public 
numeros şi, judecând după ovaţii, un meci bun. Portarul îi făcu semn să intre. 

— N-o să-ţi iau tocmai dumitale banii, domnu’ căpitan. 

— Ar trebui, Joe. 

— Da, şi dumneata ar trebui să joci, domnu' căpitan. A trecut cam multişor de 
când nu te-am mai văzut la bătaie. 

— Mi-a trecut vremea, Joe. 

— Ti-a trecut vremea, băiete? Ţi-a trecut vremea? N-ai împlinit nici treizeci de ani. 
Hai, intră. 

Un strigăt colectiv răguşit răsplăti o fază de joc în timp ce Sandman se îndrepta 
spre marginea terenului. Echipa marchizului de Canfield juca împotriva unui 
unsprezece englez şi unul din oamenii marchizului scăpase o minge uşoară. 
Sandman aruncă o privire tabelei de marcaj şi văzu că Anglia, în repriza a doua, avea 
doar şaizeci de puncte avans şi trebuia să mai intre la bătaie de patru ori. Trecu pe 
lângă trăsurile oprite la margine. Marchizul de Canfield, cu părul alb, instalat cu un 
telescop într-un landou, înclină scurt din cap către el, apoi întoarse privirea în altă 
parte. Cu un an în urmă, înainte ca tatăl său să fi cunoscut dezonoarea, marchizul i-ar 
fi strigat ceva în semn de salut, dar acum numele de Sandman fusese târât în noroi. 
Apoi însă, din altă trăsură deschisă, se auzi un glas bucuros: 

— Rider! Aici! Rider! 

Glasul aparţinea unui tânăr înalt şi nepieptănat, foarte osos şi slăbănog, îmbrăcat 
în straie negre, dezordonate şi trăgând dintr-o pipă de lut, din care scrumul i se 
scutura într-o dâră pe vestă şi pe haină. Părul roşu avea mare nevoie de nişte foarfeci, 
căci îi cădea peste faţa lungă şi năsoasă, răsucindu-i-se deasupra gulerului. 

— Lasă treptele trăsurii şi hopa sus, îl instrui el pe Sandman. Ce mai faci, dragul 
meu? Ar trebui să joci. Şi eşti cam palid. Mănânci cum se cade? 

— Mănânc, răspunse Sandman. Şi tu? 

— Domnul mă ţine, în marea Lui înţelepciune, mă ţine. Reverendul lord 
Alexander Pleydell se aşeză la loc pe banchetă. 

— Văd că tata te-a ignorat? 

— A dat din cap. 

— Ah, câtă amabilitate. E adevărat că ai jucat pentru sir John Hart? 

— Am jucat şi am pierdut, spuse Sandman amar. Au fost mituiţi. 

— Rider dragă! Te-am prevenit în legătură cu sir John! Omul e lăcomia 
întruchipată. N-a vrut să joci decât pentru ca toată lumea să creadă că echipa lui e 
incoruptibilă. Şi i-a mers, nu? Vrei un ceai? Sigur că vrei. Frumoasă lovitură, domnul 
meu! Dă-i bătaie, domnule, dă-i bătaie! încurajă el echipa Angliei. Hughes, dragul 
meu, unde eşti? 

Slujitorul lordului Alexander se apropie de trăsură. 

— Milord? 

— Hughes, cred că ne putem aventura să luăm un ceainic cu ceai şi nişte dulciuri 
de la standul doamnei Hillman, ce zici? Lordul puse nişte bani în palma slujitorului. 
Rider, eşti foarte palid, zău. Boleşti cumva? 

— Boala închisorii. 

— Dragul meu! exclamă lordul Alexander cu o expresie îngrozită. Boala închisorii? 
Şi, pentru Dumnezeu, ia loc! 

Trăsura se clătină când Sandman se aşeză în faţa prietenului său. Fuseseră la 
aceeaşi şcoală, unde deveniseră amici inseparabili şi unde Sandman, care fusese 
întotdeauna foarte bun la sport şi, în felul acesta, devenise eroul şcolii, îl apărase pe 
lordul Alexander de bătăuşii care considerau că piciorul infirm putea face din el un 
obiect de batjocură. La terminarea studiilor, Sandman îşi cumpărase un post în 
trupele de infanterie, în vreme ce lordul Alexander, cel de-al doilea fiu al 
marchizului de Canfield, mersese mai departe la Oxford, unde, în primul an când s-a 
acordat aşa ceva, obținuse premiul special la două materii. 

— Nu-mi spune că ai fost închis, îl tachina acum lordul Alexander pe Sandman. 

Acesta zâmbi şi îi făcu o descriere a după-amiezii, poveste întreruptă mereu de 
exclamaţii de laudă sau dispreţ pentru jucătorii de cricket, multe dintre ele cu gura 
plină de mâncare. 

— Trebuie să spun, zise el după ce meditase asupra istorisirii lui Sandman, că mi 
se pare cu totul improbabil ca pictorul să fie vinovat. 

— Dar a fost judecat. 

— Dragul meu Rider! Dragul meu Rider! Ai fost vreodată la o şedinţă de judecată 
de la Old Bailey? Sigur că nu, erai prea ocupat să-i chelfăneşti pe francezi. Dar cred 
că, într-o singură săptămână, judecătorii soluţionează câte cinci dosare pe zi, fiecare. 
Oamenii ăştia nu au parte de procese, Rider, ci intră clipind în sala de judecată, sunt 
doborâţi ca vitele şi scoşi de-acolo în fiare! Asta nu e justiţie! 

— Dar au apărători, fără îndoială? 

— Ce avocat apără un tânăr fără nici un ban, acuzat că a furat o oaie? 

— Corday nu e fără nici un ban. 

— Dar pun pariu că nu-i nici bogat. Aşa, bravo, Bud, grozavă lovitură! Fugi, 
băiete, fugi! 

Lordul apucă iar pipa. 

— Întregul sistem, spuse el printre pufăieli, e pernicios. Condamnă o sută de 
indivizi la spânzurătoare şi pe urmă execută doar zece din ei, pentru că celorlalţi li se 
comută pedepsele. Şi cum se obţine comutarea? Simplu, convingându-l pe cavaler, 
pe preot sau pe nobil să semneze o petiție. Vezi tu ce se întâmplă, Rider? Societatea, 
adică oamenii respectabili, tu şi cu mine, am pus la punct un sistem prin care cei de 
pe treptele de mai jos pot fi ţinuţi sub control. Sunt la mila noastră, pentru că aşa 
vrem noi. Îi condamnăm la spânzurătoare, pe urmă îi graţiem, iar ei trebuie să ne fie 
recunoscători. Recunoscători! E pernicios. 

Lordul Alexander se înfierbântase. Mâinile cu degete lungi i se frângeau una pe 
alta. Apoi îi veni o idee strălucită. 

— Rider, tu şi cu mine o să mergem la o execuţie! 

— Nu! 

— E datoria ta, dragul meu. Acum, că eşti funcţionar al acestui stat opresiv, trebuie 
să înţelegi ce tratament brutal le e destinat acestor suflete nevinovate. Am să-i scriu 
directorului de la Newgate şi am să cer, pentru tine şi pentru mine, privilegiul de a 
asista la următoarea execuţie. A, schimbă prinzătorul. Se spune că tipul ăsta e foarte 
îndemânatic. Şi apropo, sâmbăta trecută am văzut-o pe Eleanor, adăugă lordul 
Alexander, cu obişnuita sa lipsă de tact. 

— Sper că era bine. 

— Sunt convins că era, dar cred că am uitat să o întreb. Dar arăta bine. Şi a întrebat 
de tine, din câte îmi amintesc. 

— Da? 

— Şi i-am spus că nu mă îndoiesc că o duci foarte bine. Ne-am întâlnit în Sala 
Egipteană. Eleanor are un mesaj pentru tine. 

— Da? Ce mesaj? 

Inima lui Sandman începu să bată mai repede. Chiar dacă logodna fusese ruptă, el 
continua să o iubească. 

— Asta e, ce mesaj? se încruntă lordul Alexander. L-am uitat, Rider, l-am uitat 
complet. Vai de mine, dar înseamnă că nu era important. Cât despre contesa de 
Avebury! Se scutură parcă cuprins de un fior. 

— Ce-i cu domnia sa? întrebă Sandman, ştiind că nu avea nici un sens să insiste pe 
tema uitatului mesaj din partea lui Eleanor. 

— Domnia sa! Ha! Boarfa aia! exclamă lordul, apoi îşi aduse aminte de chemarea 
sa. Biata femeie. Dacă era să-i vrea cineva moartea, îmi închipui că acela trebuie să fi 
fost soţul. Nenorocitul cred că nici nu se putea mişca de atâtea coarne. 

— Crezi că a omorât-o contele? întrebă Sandman. 

— Erau despărțiți, Rider; nu crezi că asta spune multe? 

— Despărțiţi? 

Sandman se mira pentru că ar fi putut să jure că, din câte-i spusese Corday, contele 
comandase portretul soţiei sale, dar de ce să fi făcut aceasta, dacă erau despărțiți? 

— Eşti sigur? 

— Ştiu din surse incontestabile, întări lordul Alexander. Sunt amic cu fiul şi 
moştenitorul contelui, Christopher. A studiat la Brasenose când eu eram la Trinity, 
după care a plecat la Sorbona. Decedata era, desigur, mama lui vitregă. 

— Şi ţi-a vorbit despre ea? 

— N-a fost prea multă dragoste în familia aia, pot să-ţi garantez. Un tată care îşi 
disprețuiește fiul, un soţ care îşi urăşte soţia, o soţie care îşi detestă soţul şi un fiu 
acrit faţă de amândoi. Trebuie să recunosc, contele şi contesa de Avebury pot fi 
subiect de studiu în ce priveşte primejdiile vieţii de familie. Aşa, frumoasă lovitură! 
Bravo! Repliaţi-vă, repliaţi-vă! 

Sandman sorbi din ceai. 

— Corday susține că soţul a comandat portretul. Ce rost avea să facă aşa ceva, 
dacă erau despărțiți? 

— Ar trebui să îl întrebi pe el, spuse lordul Alexander, deşi bănuiala mea e că 
Avebury, deşi gelos, era încă îndrăgostit de ea. A fost o frumuseţe notorie, iar el e un 
prostănac notoriu. Dar bagă de seamă, nu cred că ar fi putut administra el însuşi 
lovitura fatală. Până şi Avebury are destulă minte ca să angajeze pe altcineva să facă 
treburile murdare în locul lui. 

— Şi fiul e tot la Paris? 

— S-a întors. Ne mai vedem din când în când. 

— Poţi să mă prezinţi? 

— Fiului lui Avebury? Cred că da. 

Meciul luă sfârşit puţin după ora opt, când echipa marchizului, care nu mai avea 
nevoie decât de nouăzeci şi trei de puncte ca să câştige, se prăbuşi complet. 

Înfrângerea ei îl bucură pe lordul Alexander, dar îi trezi lui Sandman bănuiala că 
mita distrusese încă o dată jocul. Nu o putea dovedi, iar lordul pufni dispreţuitor 
auzindu-l. 

— Tot la Wheatsheaf stai? Ştii că-i adăpost de şuţi? 

— Acum ştiu, recunoscu Sandman. 

— Hai să luăm cina acolo. Pot să mai învăţ ceva păsărească. Hughes, adu caii 
pentru trăsură şi spune-i lui Williams că mergem în Drury Lane. 

Păsăreasca era limba hoţilor din Londra. Nu furai o pungă, ci o speriai, o şucăreai 
sau o ciordeai. Închisoarea era gherlă sau pârnaie, iar Newgate era Hanul La Capu’ 
Regelui. Un om bun era un manglitor, iar victima lui era o devlă moartă. 

Lordul Alexander era o devlă moartă notorie, dar una simpatică, învăţa 

vocabularul păsăresc şi plătea cuvintele în bere şi gin. Nu se pregăti de plecare decât 
mult după miezul nopţii, tocmai când Sally Hood se întorcea acasă la braţul fratelui 
ei; trecură pe lângă lordul Alexander, care stătea lângă trăsură ţinându-se strâns de o 
roată. Se uită după Sally cu gura căscată. 

— Rider, m-am îndrăgostit, declară el cam tare. 

Sally privi în urmă, aruncându-i lui Sandman un zâmbet orbitor. Lordul 
Alexander continuă să privească după ea până ce dispăru pe uşa de la Wheatsheaf. 

— M-a nimerit săgeata lui Cupidon. 

Se repezi după ea, dar piciorul infirm îi alunecă pe pietrele pavajului şi se întinse 
pe jos cât era de lung. 

— Vreau să mă însor cu doamna, zise el de jos. 

Era, într-adevăr, prea beat ca să se mai ridice în picioare, dar Sandman, Hughes şi 
vizitiul reuşiră să îl urce în trăsura care porni troncănind la drum. 

A doua zi dimineaţă ploua. Trezit cu o durere de cap, Sandman îşi făcu ceaiul pe 
focul din camera din dos, unde chiriaşilor li se îngăduia să fiarbă apa. Sally intră 
grăbită, îşi turnă o cană de apă şi zâmbi. 

— Aud că v-aţi distrat aseară? 

— Bună dimineaţa, domnişoară Hood, gemu Sandman. Ea râse. 

— Cine era şchiopul cu care v-am văzut? 

— E prietenul meu, reverendul lord Alexander Pleydell, al doilea fiu al 
marchizului de Canfield. 

Sally îl privi atent. 

— A zis că s-a îndrăgostit de mine. Sandman sperase să nu-l fi auzit. 

— Şi fără îndoială, domnişoară Hood, şi când se va trezi din beţie tot îndrăgostit 
de dumneata va fi. 

Sally râse la auzul răspunsului diplomat. 

— E preot? După haine, n-ai fi zis. 

— S-a hirotonit când şi-a terminat studiile la Oxford, explică Sandman, dar nu a 
avut niciodată nevoie să trăiască din asta. Nu are nevoie de parohie sau de vreo altă 
slujbă, pentru că e destul de bogat. 

— E însurat? întrebă Sally, zâmbind poznaş. 

— Nu, spuse Sandman, fără să adauge că Alexander se îndrăgostea de orice 
vânzătoare drăguță care îi ieşea în cale. 

— Mda, se poate şi mai rău decât măritată cu un preot schilod, nu-i aşa? spuse 
Sally, apoi exclamă, la auzul ceasului care bătea ora nouă: Doamne Dumnezeule, am 
întârziat! 

Şi fugi. Sandman îşi îmbrăcă paltonul şi porni spre Strada Mount. Avea şase zile ca 
să descopere adevărul şi decise să înceapă cu Meg, camerista dispărută. Dacă exista, 
putea confirma sau infirma versiunea pictorului. Când ajunse în faţa casei unde se 

petrecuse crima, era murat până la piele. 

Era uşor de spus care era casa contelui de Avebury, căci chiar şi pe vremea aceasta, 
o vânzătoare de foi volante stătea ghemuită sub o prelată, încercând să scoată un ban 
acolo, la locul faptei. 

— Povestea unei crime, domnu', spuse ea. Doar un penny. 

— Dă-mi una. 

Fata extrase o foaie din sacul de pânză, apoi Sandman sui treptele şi ciocăni la uşă. 
Ferestrele erau acoperite cu obloane. 

— Nu e nimeni acasă, spuse fata care vindea foile volante. 

— Dar asta e casa contelui de Avebury? 

— Asta e, da, domnu'. 

Tocmai atunci se deschise uşa casei de alături şi o femeie între două vârste apăru 
pe treptele de la intrare. Se înfiora văzând ploaia, apoi deschise o umbrelă. 

— Doamnă! strigă Sandman. 

— Poftim? 

După hainele simple, femeia era servitoare. Sandman îşi scoase pălăria. 

— lertaţi-mă, doamnă, dar vicontele Sidmouth m-a însărcinat cu anchetarea 
tristelor evenimente care s-au petrecut aici. E adevărat că în casă era o cameristă pe 
nume Meg? 

Femeia înclină din cap. 

— Era, domnule, era. 

— Şi ştiţi unde se află acum? 

— Au plecat, domnule. La ţară, cred. 

Îi făcu lui Sandman o plecăciune, sperând în mod limpede că îl va convinge să 
plece. 

— La ţară? 

— Au plecat, domnule. lar contele are o locuinţă la ţară, în apropiere de 
Marlborough. 

Sandman îi mai puse câteva întrebări, dar era evident că nu mai avea ce afla în 
Strada Mount, aşa că plecă. 

În ciuda disprețului manifestat de lordul Alexander faţă de justiţia britanică, lui 
Sandman nu-i venea uşor să fie la fel de condescendent. Îşi petrecuse cea mai mare 
parte a ultimului deceniu luptând pentru ţara sa. Pentru el, era de neconceput ca un 
englez născut liber să nu aibă parte de o judecată dreaptă. Cu toate acestea, Meg 
exista, fără îndoială. Ceea ce confirma în parte povestea lui Corday, aruncând 
îndoieli asupra credinţei nestrămutate a lui Sandman în sistemul judiciar britanic. 

Mergea spre est pe Burlington Gardens, când văzu capătul străzii blocat de căruţa 
unui pietrar şi coti pe Strada Sackville, unde un grup de oameni stăteau sub 
copertina magazinului de bijuterii al lui Gray, adăpostindu-se de ploaie. Numele îi 

amintea lui Sandman de ceva. 

Corday îi spusese că aici era atelierul lui sir George Phillips. Se opri încercând să 
vadă dincolo de copertină, dar în ferestrele de deasupra magazinului nu se zărea 
nimic. Făcu câţiva paşi înapoi pe trotuar şi descoperi o uşă laterală, clar separată de 
firma de bijuterii, furniruită şi cu un mâner de alamă bine lustruit. Apucă mânerul şi 
bătu tare. 

Un paj negru de vreo treisprezece-paisprezece ani deschise uşa, purtând o livrea 
ponosită şi perucă. 

— Aici e atelierul lui sir George Phillips? întrebă Sandman. 

— Dacă nu aveţi audienţă, îi răspunse pajul, nu sunteţi bine-venit. 

— Am audienţă, spuse Sandman impozant, din partea vicontelui Sidmouth. 

— Cine e, Sammy? răsună un glas de la etaj. 

— Zice că vine din partea vicontelui Sidmouth. 

— Atunci lasă-l să urce! Lasă-l să urce! Nu suntem prea mândri ca să facem 
portrete de politicieni. Doar că-i punem pe ticăloşi să plătească mai mult. 

— Să vă iau paltonul, domnule? întrebă Sammy cu o plecăciune. 

— ÎI păstrez, spuse Sandman. 

Trecu strecurându-se în holul minuscul, împodobit cu un tapet moirn, în dungi, şi 
cu un mic candelabru. În timp ce urca însă, eleganța era umbrită de mirosul acru de 
terebentină. Camera de la etaj era un salon în care sir George îşi putea expune 
tablourile terminate, dar devenise locul unde erau depozitate lucrări lăsate la 
jumătate, palete cu vopsea întărită, pensule vechi şi cârpe. O a doua scară ducea către 
primul nivel, iar Sammy îi făcu semn să urce. 

— Doriţi o cafea, domnule, sau un ceai? îl întrebă el. 

— Un ceai, dacă eşti amabil. 

La etajul de sus, tavanul fusese dărâmat pentru a deschide încăperea până la 
grinzile acoperişului în care erau instalate luminatoare. O sobă neagră domina 
centrul atelierului, slujind drept masă pentru o sticla de vin şi un pahar. Alături de 
sobă, un şevalet susținea o pânză uriaşă, în timp ce un ofiţer de marină poza, 
împreună cu un marinar şi o femeie, pe un piedestal, la capătul îndepărtat. Când se 
apropie Sandman, femeia scoase un țipăt şi smulse faţa de masă care acoperea servita 
pentru ceai. 

Era Sally Hood. Tinea în mână un trident şi purta un coif de alamă şi nimic altceva, 
dar şoldurile şi coapsele îi erau în mare parte ecranate de scutul oval de lemn pe care 
fusese desenat în grabă drapelul naţional. Era, după cum îşi dădu Sandman seama, 
Britannia. 

— Îți bucuri privirile, spuse bărbatul de lângă şevalet, cu sânii domnişoarei Hood. 
Şi de ce nu? Sunt nişte sâni splendizi. 

— Domnu” căpitan, spuse Sally cu glas subţire, recunoscându-l. 

— Sluga dumitale, domnişoară Hood, spuse Sandman, înclinându-se. 

— Dumnezeule mare! făcu pictorul. Ai venit să mă vezi pe mine sau pe Sally? 

Era gras ca un porc, cu fălci grele şi un pântece care ţinea întinsă o cămaşă mânjită 
de vopsea şi împodobită cu volane. Părul alb îi era strâns într-o tichie din cele care se 
poartă pe sub perucă. 

— Sir George? întrebă Sandman. 

— La dispoziţia dumitale, domnule - şi sir George încercă o plecăciune; era însă 
atât de gras, că abia dacă reuşi să se încline puţin. Eşti bine-venit, atâta vreme cât vrei 
să faci o comandă. Spuneai că te-a trimis vicontele Sidmouth? 

— Nu vrea să fie pictat, sir George. 

— Atunci poţi să-ţi iei tălpăşiţa, spuse pictorul. Sandman ignoră sugestia, privind 
în jur, prin atelier. 

Sir George era flancat de doi tineri care pictau, amândoi, valuri pe pânză, iar 
Sandman presupuse că erau ucenici. Pânza însăşi, lată de cel puţin trei metri, înfățişa 
o stâncă solitară pe o mare însorită, pe care plutea o flotă pictată pe jumătate. Un 
amiral stătea aşezat pe vârful stâncii, flancat de un tânăr chipeş, îmbrăcat în marinar, 
şi de Sally Hood, dezbrăcată în Britannia. Apoi Sandman observă că băiatul care 
poza pentru portretul amiralului purta o uniformă acoperită cu fireturi aurii şi că 
mâneca dreaptă, goală, îi era prinsă cu un ac de pieptul vestonului. 

— Adevăratul Nelson e mort, spuse sir George, deducând ce gândea Sandman, de 
aceea a trebuit să ne descurcăm cu tânărul domn Corbett, aici de față. Pentru numele 
lui Dumnezeu, Sally, nu te mai ascunde. 

— Nu pictaţi, aşa că pot să mă acopăr, spuse Sally, care dăduse drumul pânzei 
cenuşii şi se îmbrăcase cu paltonul. 

Sir George apucă pensula. 

— Acum pictez, mârâi el. Dintr-odată, eşti prea nobilă ca să-ţi mai arăţi ţâţele, hai? 

Sir George se întoarse către Sandman. 

— Ţi-a povestit despre lordul ei? Ala care-i face ochi dulci? Cât de curând o să 
batem mătănii în faţa ei, nu? 

— Nu v-a minţit, spuse Sandman. Lordul există, îl cunosc, este într-adevăr 
înamorat de domnişoara Hood şi e foarte bogat. Destul de bogat ca să vă comande 
zece portrete, sir George. 

Sally îi aruncă o privire de recunoştinţă pură, în timp ce sir George, derutat, băga 
pensula în vopseaua de pe paletă. 

— Şi cine naiba zici că eşti? se răsti el la Sandman. 

— Sunt căpitanul Rider Sandman. 

— Marină, armată, trupe neregulate, sau căpitănia e o invenţie? 

— Am fost în armată, spuse Sandman. 

— Poţi să te descoperi, îi explică sir George lui Sally, căci căpitanul a fost soldat, 

ceea ce înseamnă că a văzut mai mulţi sâni decât mine. 

— Da’ nu i-a văzut pe-ai mei, zise Sally, strângând paltonul la piept. Sir George se 
dădu înapoi, să privească tabloul. 

— Apoteoza lordului Nelson, comandată de lorzii Amiralității. Sammy! strigă el. 
Unde-i ceaiul? Acum cultivi frunzele alea? Adu-mi nişte brandy! 

Apoi se uită fioros la Sandman. 

— Şi ce vreţi de la mine, domnule căpitan? 

— Să vorbim despre Charles Corday. 

— Ah, Isuse bun şi viu, huli el. Charles Corday? - rostise numele cu mult dispreț. 
Sally, pentru numele lui Dumnezeu, pozează aşa cum eşti plătită să pozezi! 

Sandman se întoarse politicos cu spatele, în timp ce ea îşi scotea paltonul. 

— Ministrul Afacerilor Interne m-a însărcinat să anchetez cazul lui. Sir George 
râse. 

— Maică-sa s-a miorlăit pe lângă regină. Micul Charlie are baftă. Şi vreţi să aflaţi 
dacă a făcut-o? 

— El mi-a spus că nu. 

— Greu de crezut că o să vi se confeseze, nu? zise sir George. Dar probabil spune 
adevărul. Cel puţin în ce priveşte violul. 

— N-a violat-o el? 

— Ar fi fost împotriva firii lui, spuse sir George, aruncându-i lui Sandman o 
privire vicleană. Monsieur Corday al nostru, domnule căpitan, e pidosnic. 

— Pidosnic? Lăsaţi. Cred că ştiu ce vreţi să spuneţi. Sir George râse de expresia de 
pe chipul lui. 

— Urât obicei. Pentru aşa ceva te spânzură, aşa că pentru Charlie nu mai contează 
dacă e sau nu vinovat de crimă, nu? 

Sammy aduse o tavă pe care stăteau câteva ceşti disparate, un ceainic şi o sticlă de 
brandy. Băiatul turnă ceai pentru sir George şi pentru Sandman, dar numai primul 
primi un pahar cu brandy. 

— Sunteţi sigur? întrebă Sandman. 

— Bineînţeles că sunt sigur, ce dracu'. Poţi s-o decojeşti pe Sally până la os şi el nici 
nu se uită, dar pe tânărul Sammy, aici de faţă, încerca mereu să-l pipăie, nu-i aşa, 
Sammy? 

— l-am zis să plimbe ursu’, zise Sammy. 

— Bravo ţie, Samuel! îl felicită sir George, punând pensula jos şi sorbind din 
brandy cu înghiţituri mari. Şi vă întrebaţi, nu-i aşa, domnule căpitan, ce motiv am să 
îngădui un asemenea om în acest templu al artei? Pentru că Charlie era bun. Desena 
frumos, domnule căpitan, desena ca Rafael în tinerețe. Era o plăcere să-l urmăreşti. 
Şi, pe lângă desen, se pricepea şi să picteze. Portretul contesei e aici, dacă vreţi să 
vedeți cât de bun era. 

Făcu un gest către câteva pânze neînrămate, puse teanc şi sprijinite de o masă. 

— Găseşte-l, Barney, îi porunci el unuia din ucenici. 

— De ce l-aţi lăsat să o picteze pe contesă? întrebă Sandman. Sir George râse. 

— Staţi să ghicesc. V-a spus că eu eram beat şi de-aia a trebuit să facă el tabloul? 

— Da, recunoscu Sandman, spre amuzamentul lui sir George. 

— Netrebnic mic şi mincinos. 

— De ce? insistă Sandman. 

— Gândiţi-vă puţin. Pentru că, domnule căpitan, odată ajuns portretul aici, urma 
să o pictăm pe nobila doamnă dezbrăcată. Aşa a vrut contele. Dar oare un bărbat 
atârnă un asemenea tablou în salon, pentru plăcerea prietenilor? Nu. ÎI atârnă în sala 
lui de toaletă sau în birou, unde nu-l vede nimeni în afară de el. Şi mie la ce-mi 
foloseşte? Dacă pictez un tablou, domnule căpitan, vreau să caşte toată Londra gura 
la el. Vreau să facă toţi coadă pe scară şi să mă implore să-l pictez exact la fel. Eu fac 
tablourile profitabile, iar Charlie se ocupa de cele de budoar. 

Sandman îl opri pe ucenicul care întorcea tablourile. 

— Arată-mi-l pe acela, spuse el, indicând un portret în mărime naturală. 

Ucenicul îl scoase din teanc şi îl rezemă pe un scaun, în aşa fel încât lumina de la 
luminator să cadă pe el. Înfăţişa o femeie tânără, aşezată la o masă, cu capul înclinat 
într-o atitudine aproape belicoasă. Părul roşcat îi era strâns, dezvelind un gât lung şi 
zvelt, înconjurat de safire. Purta o rochie argintiu cu albastru, cu dantelă albă la 
mâneci şi guler. Ochii priveau îndrăzneţ în afara pânzei, subliniindu-i aerul belicos, 
îndulcit doar de o bănuială vagă că era pe cale să zâmbească. 

— Acum aceasta, spuse sir George cu respect, este o tânără foarte deşteaptă. Îţi 
place, domnule căpitan? 

— Este..., spuse Sandman împiedicat. Este minunat, adăugă el cu glasul stins. 

— Aşa este. 

Entuziasmat, sir George se îndepărtă de Nelson pentru a o admira pe tânăra al 
cărei păr roşcat era tras de pe fruntea înaltă şi largă, al cărei nas era drept şi prelung, 
a cărei gură era generoasă şi mare, şi care fusese pictată într-un salon luxos, lângă un 
perete plin cu portrete vechi, deşi, în realitate, tatăl său era fiu de poticar şi mama 
fiică de preot. 

— Domnişoara Eleanor Forrest. Are nasul prea lung, bărbia prea ascuţită, ochii 
mai depărtaţi decât presupune frumusețea convenţională şi gura prea mare, dar 
efectul este extraordinar, nu ţi se pare? 

— Aşa este, spuse Sandman cu tărie. 

— Dintre toate calităţile acestei tinere, spuse sir George, care abandonase tonul 
ironic şi vorbea acum cu căldură sinceră, inteligenţa i-o admir cel mai mult. Mă tem 
că se va irosi măritându-se. 

— Serios? 

Sandman făcea eforturi pentru ca vocea să nu-i trădeze sentimentele. 

— Ultimul zvon pe care l-am auzit, spuse sir George întorcându-se la Nelson, e că 
a fost promisă ca viitoarea lady Eagleton, dar domnişoara Eleanor e prea isteaţă ca să 
se mărite cu un tont ca Eagleton. 

O să se irosească, pufni sir George cu dispreţ. 

— Eagleton? repetă Sandman, simţindu-şi inima prinsă într-o gheară rece. 

Oare acesta să fi fost mesajul pe care îl uitase lordul Alexander? Că Eleanor se 
logodise cu lordul Eagleton? 

— Lordul Eagleton, moştenitorul contelui de Bridport şi un tip îngrozitor de 
plicticos. lar eu detest indivizii plicticoşi, domnule căpitan. Barney, caut-o pe 
contesă. 

Ucenicul continuă să scotocească printre pânze. Sandman se uita pe geam afară, pe 
strada Sackville. Oare Eleanor era într-adevăr pe cale să se căsătorească? Nu o mai 
văzuse de mai bine de şase luni şi era foarte posibil. Mama ei, cel puţin, era grăbită să 
o vadă la altar căci Eleanor avea deja douăzeci şi cinci de ani şi în curând avea să fie 
etichetată ca fată bătrână. Fir-ar să fie, îşi spuse Sandman. 

— Uitaţi-l, domnule, zise ucenicul Barney, proptind un portret neterminat peste 
cel al lui Eleanor. Contesa de Avebury, domnule. 

Altă frumusețe, medita Sandman. Tabloul era abia început, dar efectul era ciudat 
de puternic. Un desen în cărbune, reprezentând o femeie întinsă pe un pat. După 
aceea, Corday pictase bucăţi din tapet, din materialul baldachinului şi al cuverturii, 
chipul femeii. Părul îl colorase uşor, făcându-l să arate ciufulit, ca bătut de vânt şi, 
deşi restul pânzei era aproape neatins, imaginea îţi tăia respiraţia, plină de viaţă. 

— A, de pictat se pricepea să picteze Charlie al nostru, da, se pricepea. 

Sir George, ştergându-se pe mâini, venise să se uite. 

— Asemănarea e mare? 

— O, da, spuse sir George dând din cap, într-adevăr. Era o femeie frumoasă, 
domnule căpitan. O femeie după care se întorceau capetele, dar era de sorginte foarte 
îndoielnică. Fusese dansatoare într-un teatru, iar Avebury era un prost. Ar fi trebuit 
să şi-o ia amantă, nu să se însoare cu ea. 

— Spuneaţi că portretul v-a fost comandat de contele de Avebury, nu-i aşa? Cu 
toate acestea, am auzit că el şi soţia lui erau despărțiți. 

— Aşa am înţeles, spuse sir George diafan, apoi scoase un hohot răutăcios. Sigur 
era că îi punea coarne. Nobila doamnă avea o reputaţie, domnule căpitan, pe care nu 
şi-o câştigase îngrijindu-i pe cei suferinzi. 

— Dar ce face un bărbat despărţit de soţia lui să cheltuie o avere pe portretul ei? 
întrebă Sandman. 

— Mersul lumii, domnule căpitan, e un mister până şi pentru mine, spuse sir 
George. Va trebui să-l întrebaţi pe înălțimea sa. Cred că locuieşte pe lângă 

Marlborough, deşi se vorbeşte că e retras şi bănuiesc că vă veţi irosi timpul. Poate a 
vrut să se răzbune pe ea? Nimeni nu e mai conştient de poziţia în societate decât o 
târfă înnobilată, domnule căpitan, şi-atunci de ce să nu-i amintească ticăloasei cum a 
ajuns să poarte un titlu? Ah! îşi frecă mâinile, în timp ce servitorul urca scara cu o 
tavă grea. 

— Cina! La revedere, domnule căpitan, nădăjduiesc că ţi-am fost de folos. 

Sandman nu era sigur că sir George îi fusese de folos, decât dacă starea lui de 
confuzie din ce în ce mai pronunţată putea fi socotită folositoare. 

— Grăsanul nu ne invită niciodată şi pe noi la masă! se plânse Sally Hood. 

Stătea față în faţă cu Sandman într-o tavernă din Piccadilly, unde împărțeau o 
carafă cu bere şi un castron de salmagundi: un amestec rece de carne fiartă, anşoa, 
ouă fierte tari şi ceapă. Sally rupse o bucată dintr-o pâine şi îi zâmbi timid lui 
Sandman. 

— Mi-a fost aşa ruşine când aţi intrat. 

— Nu ai de ce, îi replică Sandman. 

La plecarea din atelierul lui sir George, o invitase pe Sally să meargă cu el şi, 
fugind prin ploaie, se refugiaseră la Three Ships. Sally puse sare în castron, apoi 
amestecă totul cu vigoare. 

— Ştiu că nu-i actorie, spuse ea, dar tot bani sunt, nu? Şi n-ar fi trebuit să pomenesc 
de prietenul dumitale. M-am simţit ca o caraghioasă. Da’ nu vreau să fac asta la 
nesfârşit. Am douăzeci şi doi de ani şi o să trebuiască să găsesc ceva cât de curând. 
Viaţa, când e bună, e foarte bună. Acu' doi ani, parcă n-aveam nici o clipă liberă. Dar 
în ultimele trei luni? Nimic! Da’ mă pregătesc pentru un spectacol particular, adăugă 
ea. 

— Particular? întrebă Sandman. 

— Un bogătan care-i place ca prietena lui să fie actriţă, ştii? Şi angajează un teatru 
şi ne plăteşte să cântăm şi să dansăm şi plăteşte publicul sa aclame şi plăteşte 
conțopiştii să scrie despre ea în ziare. Vrei să vii? E joi seară la Covent Garden. 

— Dacă pot, am să vin, promise Sandman. 

— E doar o seară, aşa că n-o să-mi plătesc datoriile din asta. Ce-mi trebuie mie, 
adăugă Sally, e să intru într-o trupă şi aş putea să intru, dacă aş fi dispusă să dau cu 
ea-n populaţie. Ştii ce-i aia? Sigur că ştii. Eu nu-s dispusă. 

— Nici nu te-am bănuit. 

— Jack, frate-meu, e în stare să-l omoare pe ăl de spune că sunt. 

— Bravo lui, spuse Sandman. Îmi place fratele dumitale. 

În cele câteva ocazii când îl întâlnise, fratele lui Sally îi păruse un tânăr sigur pe el, 
cu maniere plăcute. Era agreat, şedea în capul unei mese mari la Wheatsheaf, şi 
izbitor de chipeş, atrăgând un şir întreg de fete. Era, de asemenea, înconjurat de 
mister, căci nimeni din tavernă nu spunea precis cu ce se ocupă. 

— Cu ce se ocupă fratele dumitale? o întrebă Sandman acum pe Sally. 

— Nu ştii cine e? întrebă Sally. 

— Ar trebui? 

— E Robin Hood, spuse Sally, apoi râse văzând chipul lui Sandman. 

— Dumnezeule mare, zise Sandman. 

Robin Hood era porecla unui tâlhar de drumul mare căutat de toţi magistraţii din 
Londra. Sally ridică din umeri. 

— Îi tot spun că o să sfârşească dansând pe scena lui Jemmy Bottman, da” nu mă 
ascultă. Are grijă de mine şi nu lasă pe nimeni să se atingă de mine. Sally se încruntă. 
Toată lumea de la 'sheaf ştie cine e, da’ nu-l dă nimeni de gol. 

— Nici eu n-o să-l dau, o asigură Sandman. 

— Sigur că nu, spuse Sally şi îi zâmbi. Şi dumneata? Ce aştepţi de la viaţă? 

— Presupun că-mi vreau înapoi viața dinainte. 

— Războiul? Vrei să fii soldat? întrebă ea dezaprobator. 

— Nu. Doar luxul de a nu mă întreba de unde are să vină următorul şiling. 

Sally râse, turnând puţin ulei şi oţet în castron, apoi amestecă. 

— Asta vrem toţi. Care va să zică ai avut bani, aşa-i? 

— Tata a avut. A fost foarte bogat, dar pe urmă a făcut câteva investiţii proaste, a 
împrumutat prea mult, a jucat şi a pierdut tot. Şi-a zburat creierii. 

— Mamă, Doamne, spuse Sally, privindu-l atent. 

— Aşa, mama a pierdut tot. Acum locuieşte la Winchester, cu sora mea mai mică, 
iar eu încerc să le ţin în viață. Plătesc chiria, am grijă de facturi şi altele asemenea. 
Ridică din umeri. Toate astea s-au petrecut cu un an în urmă, când deja părăsisem 
armata. Urma să mă însor, dar desigur că ea nu se mai poate căsători cu mine acum, 
că sunt sărac lipit, pentru că maică-sa nu o lasă să se mărite cu un sărăntoc. 

— Pentru că şi ea e la fel? întrebă Sally. 

— Dimpotrivă, zise Sandman, tatăl ei i-a promis o dotă de şase mii pe an. Mie, tata 
îmi promisese mai mult. Dar după ce a dat faliment, sigur că... 

Ridică din umeri. Sally îl privea cu ochi mari. 

— Şase mii de lire? Măiculiţă! Da’ acum lucrezi pentru ministrul de Interne. 

— Mă tem că e doar o slujbă temporară. 

— Să-i şterpeleşti pe oameni de sub nasul călăului? Eu zic că-i muncă cu 
normă-ntreagă, dacă mă-ntrebi. 

Smulse carnea de pe un os de pui cu dinţii. 

— Da” o să-l scoţi pe Charlie de la Capu’ Regelui, aşa-i? 

— ÎI cunoşti? 

— L-am întâlnit o dată, spuse ea, şi sir George are dreptate. Nici nu ştie ce se face 
cu o femeie, nemite s-o violeze! Şi cine a omorât-o i-a tras o mamă de bătaie 
zdravănă, iar Charlie n-are sânge-n vene să facă aşa ceva. Ce zice acolo? 

Arătă spre foaia volantă pe care Sandman o scosese din buzunar şi o întinsese pe 
masă. 

— După cum spune aici, contesa a fost înjunghiată de douăsprezece ori. l-au găsit 
cuțitul lui Corday înfipt în gât. 

— N-ar fi putut s-o înjunghie cu el, spuse Sally categoric, nu-i destul de ascuţit. E 
pentru amestecat vopselele, nu pentru tăiat. 

— Deci e un cuţit de paletă, spuse Sandman. 

— N-a făcut-o el, nu-i aşa? întrebă Sally după un moment de gândire şi Sandman 
simţi că dezbate dacă să-i spună sau nu un anume lucru; apoi ridică din umeri. Sir 
George te-a minţit, continuă ea încet. L-am auzit când îţi spunea că portretul a fost 
comandat de conte, da’ nu-i adevărat. 

— Nu? 

— Vorbeau despre asta ieri, zise Sally apăsat, el cu un prieten, numa’ că crede că 
eu n-ascult. Stau doar acolo şi răcesc şi el vorbeşte parcă nu-s decât o pereche de ţâţe. 
Nu contele a comandat portretul, aşa ia spus sir George la prietenul ăsta al lui. 

— A spus cine l-a comandat? Sally înclină din cap. 

— A fost comandat de un club, da’ o să se-nfurie dacă află că ţi-am spus, fincă i-e o 
frică de moarte de bandiții ăia. 

— Un club l-a comandat? 

— Un club pentru domni. Are un nume caraghios. Clubul semaforului? Nu, nu e 
bine. Ceva cu îngeri. 

— Serafim? 

— Ăsta e! Clubul Serafimilor. 

— N-am auzit de el. 

— Cică e foarte privat, spuse Sally. E în piaţa St James, deci trebuie să aibă bani. 
M-au chemat şi pe mine o dată, da’ nu m-am dus, că nu-s felu’ ăla de actriţă. 

— Dar de ce voia Clubul Serafimilor portretul contesei? întrebă Sandman. 

— Dumnezeu ştie. 

— O să trebuiască să îi întreb. Sally se arătă alarmată. 

— Să nu le spui că ştii de la mine! Mă omoară sir George! Şi am nevoie de slujbă, 
zău aşa. 

— N-am să spun că ştiu de la dumneata, îi promise el. Şi oricum, nu cred că au 
omorât-o ei. 

— Şi cum afli cine a omorât-o? 

— Nu ştiu, recunoscu Sandman trist. Cred că o să continui să pun întrebări. O să 
vorbesc cu toată lumea şi sper să dau de cameristă. Îi povesti despre Meg şi cum se 
dusese în Strada Mount şi aflase că toţi servitorii fuseseră concediati. 

— Sau poate s-au dus la reşedinţa contelui de la țară, adăugă el. 

— Întreabă-i pe servitorii de pe stradă şi de pe străzile învecinate, îi sugeră Sally. 

Cineva tot o să ştie. Din bârfele servitorilor poţi să afli orice. Of, Doamne, atâta e 
ceasul? 

Orologiul din tavernă tocmai sunase de două ori. Sally îşi înşfacă haina şi o rupse 
la fugă. 


Va urma... 

STEVE BERRY, DIANA GABALDON 


TRECUTUL E DOAR 
PROLOGUL 


Titlul original: Past Prologue, 2017 
Traducerea: Ştefi Todo 


Diana Gabaldon este un fost om de ştiinţă, cu patru diplome, inclusiv un 
doctorat în ecologie. În 1980 o poveste se învârtea în capul ei. O poveste 
despre un scoţian din secolul al XVIII-lea şi o fetişcană englezoaică. Pentru a 
însufleți cu adevărat lucrurile, a decis să adauge elementul călătoriei în timp. 
Rezultatul a devenit romanul Călătoarea, care a devenit un uriaş best-seller 
cu douăzeci şi şapte de milioane de exemplare vândute în toată lumea. Până 
azi, au fost şapte continuări ale aventurilor lui James Fraser şi Claire Randall. 
Acum există şi un serial de televiziune care a adus la viață personajele pentru 
o întreagă nouă audienţă. 

Lumea Dianei este în trecut, ceea ce o face o parteneră perfectă pentru 
Steve Berry, care scrie thrillere din lumea modernă, care se bazează foarte 
mult pe ceva unic din trecut. Personajul lui Steve, Cotton Malone, a apărut în 
douăsprezece romane. E un agent la pensie din Departamentul Justiţiei, care 
trăieşte în Copenhaga şi conduce un anticariat. Şi, spre disperarea lui, fosta 
profesie continuă să-l urmărească. 

Ca şi Sandra Brown, pentru Steve este o provocare să scrie povestiri. 
Poate să le scrie, dar îi cer un mare efort. Pe de altă parte, ca şi C.J.Box, 
Diana este pricepută. Aşa că, împreună, ea şi Steve au conturat povestea, 
apoi Diana a scris prima versiune. Apoi Steve a editat-o şi a rescris-o. 

Dar aceşti doi scriitori îndrăzneţi s-au confruntat cu o dilemă complicată. 
Cum să îmbine perfect lumea din secolul al XVIII-lea a Dianei Gabaldon 
(inclusiv călătoria în timp) cu eroul zilelor noastre al lui Steve, Cotton Malone. 

Soluţia lor este opera unor maeştri. 

Fanii ambilor scriitori vor iubi: 


VP-MAGAZIN 


Steve Berry, Diana Gabaldon TRECUTUL E DOAR PROLOGUL 


TRECUTUL E DOAR PROLOGUL 


Iubesc Scoţia. 

Întotdeauna am iubit-o. 

Ceva din amestecul său de gri şi verde mă încântă. Îmi plac în mod 
deosebit castelele sale şi prin geamul maşinii studiez castelul Ardsmuir, care 
se iveşte din mlaştina nordică scoțiană, ca ceva pe care Dumnezeu însuşi l-a 
cioplit din vechea stâncă. Trebuie să recunosc, e o construcție mai puţin 
primitoare decât mă aşteptam, dar, totuşi, în urmă cu secole, a fost o 
închisoare. Am fost adus direct de la aeroportul din Inverness şi am ieşit din 
maşină într-o combinaţie de ploaie şi vânt amar de nord. 

— Domnule Malone, s-a auzit un strigăt slab peste vuietul furtunii. 

M-am întors şi am văzut un bărbat alergând către mine de-a lungul curții 
marcate cu pietre, cu o umbrelă roşie de golf ţinută cu greu într-o mână şi o 
lanternă, sau torță electrică, cum ar spune ei aici, în cealaltă. M-am repezit la 
adăpostul umbrelei, dar nu înainte de a-mi lua bagajul de la şofer şi a-i lăsa 
bacşiş cinci lire. 

— Mă bucur că ați reuşit, domnule Malone. 

Omul cu umbrela îşi bagă umbrela sub un braț pentru a elibera o mână 
pe care s-o întindă. 

— Eu sunt John MacRae. 

— Spune-mi Cotton. 

M-am adăpostit sub umbrelă. 

— Şi pentru numele lui Dumnezeu, hai să scăpăm de mizeria asta. Îmi 
aminteşte de sudul Georgiei şi de furtunile pe care le avem acolo. 

Înăuntru, zidurile au şi mai mult din granitul respingător de afară, numai 
că aici servesc ca suport pentru o grămadă de săbii, scuturi şi capete de cerbi 
care sunt răspândite pe holul de la intrare. Din fericire, vuietul vântului şi al 
ploii a dispărut. Îmi pun bagajul jos. MacRae se grăbeşte să-mi ia haina, pe 
care i-o dau cu reticenţă, nefiind obişnuit cu un servitor. 

— Domnul... şi doamna, adaugă MacRae cu un zâmbet, sunt în salon cu 
domnul Chubb. Haideţi să vă arăt drumul şi apoi vă voi trimite bagajul în 
camera dumneavoastră. Acolo vă aşteaptă un foc. 

În urmez pe MacRae şi intru în salon, un spaţiu larg, confortabil, cu 
grinzi vopsite în culori închise deasupra capului şi mobilier masiv. Mai multe 
capete de animale se uită în jos de pe pereţi. Un glob neobişnuit cu interiorul 
gol atrage atenţia ochiului meu antrenat, nervurile lui la vedere marcând 
latitudinea şi longitudinea. Aşa cum mi s-a spus, un foc puternic, care 
trosneşte, unul potrivit pentru prăjirea unui bou, arde în şemineul de piatră. 
Merg către el, oprindu-mă doar ca să dau mâna cu gazda mea din această 
seară, Malcolm Chubb. Înainte, mi-am încrucişat drumurile cu Chubb la 
diferite licitaţii în Londra, Paris şi Edinburgh. În acele vremuri scoţianul era 

îmbrăcat cu un costum stilat de la Savile Row. Acum arăta ca un pom de 
Crăciun, strălucind într-un tartan roşu şi verde de la talie până la genunchi şi 
având aruncat un şal din acelaşi material peste umăr, prins cu o broşă 
frapantă de bronz. 

— Mizerabilă seară, spune gazda mea scuzându-se, înainte să împingă un 
pahar cu whisky în mâna mea. Nu credeam că o să reuşeşti, dar suntem atât 
de mulțumiți că ai făcut-o. 

Nu prea sunt băutor, abia atingându-mă de alcool. Dar ştiu ce simt 
scoţienii cu privire la whisky-ul lor. Aşa că ridic paharul în lumină şi îi admir 
întunecimea de aur. Apoi permit lichidului amărui să-mi încălzească 
confortabil gâtlejul, iar acesta mă dezgheaţă suficient cât să fac bilanţul celor 
din cameră. Cam o duzină de vânzători de cărți şi colecționari rătăcesc pe- 
acolo, bând mai mult whisky, îmbucând câte ceva de pe tăvile servitorilor care 
se învârteau în jur, vorbind unul cu altul. Un cuplu - un bărbat pe nume 
Arkwright pe care-l cunosc şi o femeie pe care n-o ştiu - fără îndoială 
„doamna” despre care pomenise MacRae mai devreme - stau în fața unei mese 
acoperită cu o țesătură, la capătul îndepărtat al camerei, admirând 
aproximativ o duzină de cărți prezentate în cuibul lor de catifea. 

Străinii m-au făcut întotdeauna să fiu mai atent şi țin un ochi atent pe 
doamnă în timp ce îi spun lui Chubb: 

— N-aş fi putut să ratez. 

M-am uitat la tartanul lui. 

— Clanul McChubb? 

— Aş vrea să fi fost. Nu, sângele scoțian e din partea mamei. Clanul 
Farquarson. Nu e groaznic? 

Chubb a dus o mână la kilt-ul strălucitor, aranjând ciucurii pe geanta 
păroasă care se legăna. La o privire mai de aproape mi-am dat seama că e un 
viezure mort, pentru numele lui Dumnezeu. 

— Vei fi uşurat să afli că am pregătit ceva mai discret pentru tine. 

Am auzit bine? 

— Pentru mine? 

— Absolut, spune Chubb. E o ocazie grozavă. Aşteptăm presa, deşi având 
în vedere vremea, ar putea fi doar un reporter junior de la Inverness Courier. 
Dar toată lumea, şi vreau să spun toată lumea, inclusiv fotografii, vor fi aici 
pentru licitația de cărți de mâine. Va fi destul timp să inspectăm marfa după 
aceea, dar ai vrea să arunci o privire înainte să mergi sus să te îmbraci pentru 
cină? 

— Cred că mi-ar plăcea. 

Îmi termin restul whisky-ului şi Chubb mă scăpă de paharul gol, dându- 
i-l unui chelner care trecea, apoi mă cheamă printr-un semn la masa de 
prezentare. În timp ce mă apropii, o vibraţie ciudată mă străbate, una pe care 
numai un bibliofil dedicat o poate înțelege. Iubesc cărţile. Şi deşi profesia mea 
a fost mai întâi de ofițer naval, apoi de avocat şi în cele din urmă de agent 

american de informaţii, cărțile şi-au înfipt în cele din urmă ghearele adânc în 
mine. Acum retras de la Magellan Billet, o unitate secretă din cadrul 
Departamentului de Justiție al Statelor Unite, dețin un vechi anticariat în 
Copenhaga, care şi-a câştigat reputaţia de a fi capabil de a găsi ce caută 
colecționarii. Şi deşi profesia anterioară ca spion are obiceiul deranjant de a 
mă revizita din când în când, cărțile sunt cu siguranţă viața mea acum. 

Mă îndrept spre masa de expunere, prinzând mirosul legăturii copertelor 
vechi şi admirând câte ceva din ce va fi licitat mâine. 

O Book of Deer, din secolul al X-lea, cu note mici cu informaţii. Cunosc 
volumul. Un text cu învățături irlandeze, unul din cele mai vechi manuscrise 
produse vreodată în Scoţia, care au supraviețuit. The Book of the Dean of 
Lismore, o compilație de poezii din secolul al XV-lea e o adevărată comoară. 
Există numai câteva ediții. Se presupune că poeziile sunt luate direct de la 
înşişi menestrelii călători. Câteva alte tomuri celtice sunt şi ele nişte rarități. 
Dar a doua de la capăt e cartea care mă interesează cu adevărat. Cu noroc, o 
voi lua cu mine înapoi în Danemarca, din moment ce am deja un cumpărător 
pentru ea. Celelalte oferte sunt toate nişte exemplare excelente, dar asta este 
un incunabul - ceea ce înseamnă că a fost tipărită înainte de 1501, în zilele 
literelor mobile. Mai e şi, din câte se ştie, singurul exemplar apărut vreodată 
din această carte deosebită. 

Un grimoar. O carte de magie neagră. 

Asta include vrăji, alchimie şi ceea ce cu siguranţă ar fi fost considerat 
vrăjitorie în secolul al XV-lea. Numele vine de la cuvântul francez grammaire, 
care la început se referea la toate cărţile scrise în latină. În cele din urmă a 
ajuns să fie asociat numai cu cărțile de magie. Nu îndrăznesc să o ating, deşi 
aş vrea. În practica obişnuită a licitaţiilor ca aceasta, ar fi prezentată cu 
atenție, pagină cu pagină, în timpul unei inspecții detaliate chiar înainte de 
licitaţie, paginile fiind întoarse de un băț cu vată ţinut de mâini înmănuşate. 
Deocamdată, este deschisă la o pagină care prezintă o imprimare artistică 
deosebită a unui leu înaripat, fie atacat, fie îmbrăţişat de un leu fără aripi. 
Textul în latină de pe pagina opusă, are sus un O strălucitor şi este 
înconjurat de viță de vie cu fructe şi şerpi. Spre surpriza mea nu este singurul 
grimoar expus, deşi este de departe cel mai bun. Mai sunt două, unul de la 
sfârşitul secolului al XVII-lea şi altul de la mijlocul secolului al XVIII-lea. 

— Toate astea sunt dintr-o colecţie aparținând ultimului proprietar al 
castelului, a spus Chubb, din spatele umerilor mei, o pereche de ochelari 
bifocali fiind aşezaţi pe vârful nasului scoţianului. Noi credem că cel din 
secolul al XV-lea este copia unui volum mai vechi. Probabil scris de mână 
chiar de Saint German. Le grimoire du Le Compte Saint-Germain. 

E un nume. Mai mult legendă decât fapte. Laolaltă curtean, aventurier, 
inventator, pianist şi alchimist. Creditat cu o putere aproape ca a lui 
Dumnezeu şi cu nemurire. Dar nimeni nu ştie dacă a fost vreodată real. 

— Asta-i o pretenţie destul de mare, spun eu. Există ceva care să susțină 
ideea? 

— Doar speranţa, dragul meu, spune Chubb. Doar speranţa. Fostului 
proprietar al acestui grimoar îi cam plăceau lucrurile ciudate. Atât istoria 
naturală cât şi ramurile ciudate ale ocultismului. A deținut multe cărți despre 
magie, deşi cele mai multe nu sunt ceva special. Nu ca această frumuseţe. 

— Care-i numele lui? întreb eu, aplecându-mă spre masă să examinez 
ediția spectaculoasă a Das Naturalienkabinett a lui Albertus Seba, deschis la 
o pereche de pagini înfățişând o mulțime de peşti-balon desenați delicat, toți 
arătând surprinşi şi contrariați. 

— Appleton, spune Chubb. Un englez. Ciudat om, înţeleg. A dispărut într- 
o zi, dintr-odată, fără un cuvânt. Statul a trebuit să aştepte şapte ani până să 
poată să-l declare mort. De aceea astea — a arătat din cap spre cărți - nu au 
putut ieşi pe piaţă înainte. 

— A dispărut pur şi simplu? Ceva necurat? 

Chubb ridică din umeri. 

— Niciun semn de nimic nelalocul lui, nici fizic, nici în privința afacerilor 
sale. Poliția a investigat în detaliu. Dar ştii, stâncile sunt foarte aproape. Ai 
putea să auzi marea acum, dacă n-ar ploua aşa de tare. Şi dacă a ieşit la 
plimbare şi a căzut acolo, curenții sunt înşelători. Corpul ar fi fost măturat. 

Unul din servitori se apropie, face o plecăciune, apoi murmură ceva către 
Chubb, care a aprobat din cap şi s-a întors. 

— Cina e gata în douăzeci de minute. Mai bine mergi sus să te îmbraci. 
Nigel îți va arăta drumul. 


Malcolm Chubb n-a glumit. 

Aşteptându-mă, întins pe patul cu baldachin, e un kilt, împreună cu 
geanta specifică, ciorapi, pantofi dantelați ciudaţi şi un sacou scurt. Tartanul 
este de un gri discret, cu carouri albastru deschis, totul croit din lână fină. 
Un foc mic arde în şemineul din cameră, aruncând o strălucire aurie. Poate fi 
tehnic primăvară în calendar, dar afară se simte ca iarna, sau cel puțin 
toamna târzie. De fapt nu prea-mi place vremea scoțiană aspră. 

Dar face parte din farmec. 

Cu bune şi cu rele, cum se spune. 

Mă dezbrac şi ezit un moment asupra problemei lenjeriei intime, dar apoi 
ridic din umeri şi-mi pun kilt-ul fără ea. 

Ce naiba. 

Când eşti în Scoţia... 

Merg înapoi, iar Chubb mă prezintă celorlalți oaspeţi, toți îmbrăcaţi şi ei 
ca cei din ținutul muntos. Chiar şi femeia singuratică, care poartă o rochie 
lungă pe corp, devenit automat tartan în nuanţe de lavandă şi albastru. 

— Doamnă LeBlanc. Chubb face o pauză şi se înclină, gesticulând. 
Permiteţi-mi să vă prezint un prieten valoros, domnul Harold Earl „Cotton” 
Malone. 

E înaltă, cu părul blond, nu natural, din moment ce o urmă de castaniu 
deschis poate fi zărită la rădăcină. Culoarea, totuşi, se potriveşte cu pielea 
oacheşă. Zâmbetul ei dezvăluie nişte semne curioase de amuzament care-i 
înconjoară ochii căprui strălucitori. Trag concluzia că e bogată, obişnuită cu 
lucruri mai fine. Întinde o mână şi, înainte de a mă decide dacă se aşteaptă să 
o sărut, o apucă pe a mea şi îmi strânge ferm mâna. 

— Încântată, domnule Malone, spune ea. Spuneţi-mi Eleanor, dacă vreţi. 

Prind o urmă de accent franțuzesc, dar maniera ei directă e modul de 
afaceri american. 

— Spune-mi Cotton. 

— Aşa un nume! Pariez că e o poveste acolo. 

Rânjesc. 

— Una chiar lungă. 

Mi-ar plăcea să vorbesc mai mult cu ea, dar Chubb mă împinge în 
următorul grup de musafiri cu kilt. Memoria mea eidetică, un dar la naştere 
din partea maternă a familiei, îi cataloghează pe toţi. Acolo e John Simons, un 
librar londonez, scund şi cu ochelari, purtând un kilt negru cu o cravată din 
tartan. Wilhelm Fenstermacher, din Berlin, pe care l-am întâlnit odată, de 
mult, la Deutsches Historisches Museum. Nigel Soames din Edinburgh, un 
colecționar privat, pe care l-am întâlnit când şi când la Sothebys. Şi 
Alexsandr Kuznyetsov, un tip taciturn, ai cărui dinți de oţel învechiți sunt în 
contradicţie cu kilt-ul Black Watch. Cel mai probabil un cumpărător privat 
pentru vreun oligarh, oamenii care acum au banii adevărați în Rusia. Dar 
cine sunt eu ca să judec. Şi eu sunt aici în numele altora. 

La cină, mă trezesc stând lângă Eleanor LeBlanc. Ea-şi împarte 
îndemânatic atenția între mine într-o parte şi Fenstermacher în cealaltă, 
efortul fiind chiar mai impresionant deoarece conversează atât în engleză cât 
şi în germană. Limbile sunt uşoare pentru mine, un alt beneficiu al memoriei 
mele neobişnuite. Sunt fluent în câteva, aşa că prind toată conversaţia cu 
Fenstermacher. În cele din urmă o întreb dacă are vreun interes particular la 
licitaţie, deoarece e întotdeauna bine să-ţi cunoşti competitorii. 

— Cu siguranţă, spune ea, aruncându-mi un zâmbet slab. Acelaşi ca tine, 
cred. Grimoarul incunabul. 

Nu am încercat să-mi ascund interesul, dar sunt puţin surprins că ea a 
privit destul de atent ca să observe. 

Zâmbetul său creşte, în timp ce vede fața mea întrebătoare. 

— Am un interes personal în privința acelei cărți, explică ea. A fost în 
familia mea generaţii întregi. Un strămoş sărăcit a vândut-o în ultima parte a 
secolului al XVIII-lea şi a pribegit, după cum s-ar putea spune, un timp, de la 
un proprietar la altul. Am fost emoţionată să o văd în catalogul de aici. 

— Deci dacă o iei, ai de gând să o păstrezi? Scump sentimentalism. 

A ridicat cu graţie un umăr şi mi-a făcut cu ochiul. 

— Sau poate am de gând să o folosesc. Mi s-a spus că sunt o mulțime de 
vrăji interesante în cartea aceea. 

Chicotesc la felul în care a ocolit întrebarea mea. 

Apoi conversaţia a devenit mai generală, o cină excelentă, dar una la care 
calculele sunt clare, fiecare măsurându-l pe celălalt, hotărând doar cât de 
adânc i-ar putea fi buzunarul. Îmi plac licitaţiile private. Ele vin cu toate 
intrigile din fosta mea profesie, fără riscul de a muri. 

În momentul în care farfuriile de desert sunt strânse mă cuprinde 
oboseala şi sunt bucuros când cina se termină. Unii musafiri cer încă o 
scurtă privire asupra cărților expuse în salon, dar eu trec, lăsând-o pe 
doamna LeBlanc celorlalți cu un sărut galant pe mână. 


Dorm mult şi greu, fără îndoială ca efect al whisky-ului, cinei şi oboselii 
de la călătoria de ieri din Danemarca. Mă trezesc devreme, simțindu-mă 
proaspăt ca şi ziua de afară. Soarele străluceşte prin crăpăturile draperiilor şi, 
când le deschid, țărmul se întinde în fața mea, verde strălucitor sub un cer 
înnorat. 

Când îmi deschid geanta de călătorie mă confrunt cu o grămadă de 
cămăşi şifonate şi pantaloni încrețiți. Am fost prea obosit aseară ca să pun 
ceva pe umeraş. Mă uit din nou afară pe fereastră şi, ridicând din umeri, 
găsesc în geantă cămaşa cea mai puţin şifonată şi un pulover tricotat pe care 
le asortez cu kilt-ul, geanta şi ciorapii din noaptea trecută. Aş putea, la fel de 
bine, să rămân cu aceeaşi stare de spirit. 

Un duş şi un bărbierit mă împrospătează şi mai mult. 

Jos, micul dejun e cu totul scoţian, ceea ce înseamnă cu totul englezesc, 
cu o varietate de ouă, cârnaţi, şuncă, pâine prăjită, brioşe, roşii coapte, 
ciuperci la grătar şi mâncare din organe. O notiță discretă anunţă că este 
disponibil şi porridge, care cred că e probabil singurul lucru care-i salvează pe 
scoțieni de constipația epidemică. Mă servesc cu libertate de pe bufetul 
încărcat şi fac o cerere pentru porridge, apoi îmi fac drum spre masa la care 
doamna LeBlanc tocmai s-a aşezat. 

— Pot să mă alătur? întreb eu. 

— Bineînţeles. 

Alegerea ei e un mic dejun uşor cu felii de pepene cu căpşuni — evident o 
comandă specială la bucătărie, deoarece n-am văzut aşa ceva la bufet — cu un 
mic medalion de carne şi puţină fasole coaptă. 

Ea se înclină către mine. 

— Ai auzit? 

— Tot ce am auzit în dimineaţa asta a fost un stol de pescăruşi țipând pe 
acoperiş. 

Râde. 

— Şi eu i-am auzit. 

Ung cu unt o felie de pâine, adaug câteva feliuțe de şuncă, un ou prăjit, 
roşii coapte şi ciuperci, apoi o altă felie de pâine prăjită cu unt şi îmi creez 
propriul McMuffin scoţian cu ou. Ea mă observă cu un zâmbet indulgent, dar 
unul care nu-i şterge cu totul linia profundă de îngrijorare dintre sprâncene. 

— Se pare că una din cărţile pentru licitație a dispărut, îmi spune 
uitându-se împrejur ca să se asigure că nu e auzită. Dar sala de mese e puțin 
ocupată. Se pare că cei mai mulți dintre musafiri dorm încă. 

Un ghem de adrenalină s-a format în capul stomacului, unul care 
întotdeauna m-a pregătit pentru acțiune în fosta mea ocupaţie. Dar ştiu şi 
valoarea unei fețe impasibile. Aşa că îmi păstrez atenţia pe sandviş şi întreb: 

— Înţeleg că nu vrei să spui că nu e găsită? Dispărută, adică pierdută? 

Gura zâmbeşte poznaş, dar ochii îi sunt serioşi. 

— Malcolm nu a vrut să dea alarma. Nu încă. El nu a făcut anunţul, dar 
eu n-am putut dormi azi noapte şi când am coborât, cam pe la ora două, toate 
luminile erau aprinse. Servitorii erau peste tot, făcând, destul de clar, o 
căutare amănunțită. Malcolm m-a văzut pe palier şi mi-a spus ce s-a 
întâmplat. 

Ascult în timp ce ea îmi spune că toate cărțile fuseseră încuiate în cutiile 
lor de sticlă după ce s-a terminat cina. Malcolm şi agentul lui, John MacRae, 
intraseră în salon la miezul nopţii pentru a vedea dacă totul e în ordine 
pentru inspecția detaliată care se va ţine la unsprezece în această dimineaţă. 
Totul părea cum trebuie, dar ceva i-a zgândărit simțul de anticar al lui 
Malcolm şi s-a întors pentru o a doua verificare. 

— Era incunabulul. Micul grimoar, spune ea. Era o carte în cutie, de 
aceeaşi mărime şi tot cu copertă de piele brută. Dar a fost pusă acolo aşa 
încât se vedea doar coperta din spate. Când a întors-o, s-a dovedit a fi prima 
ediție a The Compleat Angler a lui Izaak Walton. Cu siguranţă valoroasă, dar 
nu se poate compara cu grimoarul din secolul al XV-lea. 

Porridge-ul meu soseşte, proaspăt şi aburind, cu o cană de argint plină 
cu smântână şi un vas cu bucăți de zahăr. 

— Oh, aia arată bine, spune Eleanor, adulmecând aburul îmbătător care 
se ridică din castron. 

— Ştii ce. Poţi să-l iei. Trebuie să dau un telefon. O să comand altul când 
mă întorc. 


VP-MAGAZIN 


Steve Berry, Diana Gabaldon TRECUTUL E DOAR PROLOGUL 


Mă ridic şi pun ceremonios castronul în fața ei cu o plecăciune. 
Apoi părăsesc camera în care se ia micul dejun. 


Sunt îngrijorat din cauza pistolului din geanta de voiaj. 

Am zburat cu un avion privat aranjat de Malcolm Chubb. În fosta mea 
profesie nu mergeam nicăieri fără o armă, dar în acele zile aveam o insignă 
oficială de la Departamentul de Justiție al Statelor Unite care îmi garanta 
excepţii de securitate. Încă am o insignă, deşi neoficial, pe care mi-a dat-o 
fosta şefă, Stephanie Nelle, deoarece lucrez des pentru ea cu contract. 
Vameşii scoțieni au fost satisfăcuți când le-am arătat-o. Dar oamenii din 
această cameră sunt o altă problemă. Prezenţa armei va ridica o mulțime de 
întrebări. 

Primul lucru la care m-am gândit când Eleanor a spus că servitorii 
căutau în castel este că în mod sigur vor căuta şi în camerele oaspeților. 
Probabil discret, după ce ocupanţii coboară pentru micul dejun. Şi, destul de 
sigur, văd cum una dintre slujnice bate uşor la o uşă lângă capătul 
coridorului, unde e şi camera mea, cu un braţ de prosoape curate în braţe ca 
scuză pentru prezenţa ei. Mă dau în spatele unui suport victorian până când 
femeia, neprimind niciun răspuns la bătaia ei, lasă prosoapele deoparte şi 
păşeşte uşor înăuntru. Deschid repede propria uşă, găsesc Beretta şi o bag la 
brâu în interiorul kilt-ului, ascunzându-i prezenţa cu puloverul lăbărțat. 

Cobor pe scara îngustă în zigzag, cu o mână pe balustrada netedă, înapoi 
la parter. Acum sunt mai mulți oameni acolo şi simt un aer de consternare 
înăbuşită în părțile de conversație pe care reuşesc să le aud. Nu cred că vor 
face o percheziție fizică a musafirilor. Nu încă, oricum. Dar nu vreau să explic 
de ce port o armă în interiorul unui castel scoţian izolat. Aşa că ajung la 
capătul scărilor şi merg deliberat cu paşi mari prin holul de la intrare, direct 
spre uşa din față. 

Un servitor tânăr e de serviciu acolo. 

Sau poate de pază? 

— leşiți pentru o plimbare de dimineaţă, domnule? 

Aprob din cap. 

— M-am gândit să profit de dimineaţa frumoasă. 

— Atunci mişcaţți-vă repede, spune tânărul. Aici vremea se schimbă la 
fiecare sfert de oră. Dacă aveţi de gând să mergeţi de-a lungul stâncilor, fiți 
sigur că rămâneți pe cărarea marcată. Să nu o părăsiți — unii din ceilalți 
invitați s-au dus pe acel drum de nu mai mult de zece minute. 

Îi fac vesel cu mâna tipului. 

— O să-i caut. 

Afară, alt servitor la poarta din față, acesta purtând o haină impermeabilă 
şi o bască asortată cu kilt-ul, evident neavând mai multă încredere în vreme 

decât tovarăşul lui dinăuntru. Tânărul adaugă sugestia că dacă vreau să 
traversez mlaştina ar trebui să rămân pe drum. 

— Pare netedă, dar nu e, spune tânărul. Urcă şi coboară. Pierdeţi castelul 
din ochi şi nu veți şti unde sunteți. 

Îl asigur că voi avea grijă şi voi rămâne pe drumul pavat. Totuşi, 
avertizarea este bună. Simt cum pământul urcă, apoi coboară uşor pe terenul 
înşelător. Nu mă tem că mă rătăcesc, vreau doar să omor nişte timp şi să dau 
o şansă lucrurilor de la castel să se liniştească. Odată ce camera mea e 
verificată şi nu se găseşte nimic, pot să pun Beretta la loc în geantă. Malcolm 
Chubb trebuie să fie în panică. Grimoarul dispărut valorează zeci de mii de 
lire. 

Mă plimb aproape o oră până când observ, într-un gol, un mic grup de 
bolovani şterşi, abia vizibili de pe şosea. E primul lucru pe care-l văd în 
mlaştină, destul de definit pentru a reprezenta un punct de reper şi părăsesc 
drumul pentru a-l vedea mai de aproape. Mersul este greu, deoarece muşchii 
de turbă spongioasă cedează sub picioarele mele şi mi se udă pantofii şi 
ciorapii. Vegetaţia de buruieni care zgârie şi tot felul de alte plante cu ţepi se 
agaţă de ciorapi şi de tivul de la kilt. Nimic care să arate ca o cărare nu duce 
la pietre şi îmi ia o jumătate de oră să ajung la ele. Mă derutează nevoia de a 
ajunge mai aproape de ele. 

Ştiu doar că trebuie să o fac. 

Mă opresc un moment şi mă adun. O scurtă privire în urmă şi văd că 
trecerea mea prin tufişuri n-a lăsat nicio urmă vizibilă, mlaştina fiind atât de 
sălbatică încât înghite imediat orice urmă a prezenței mele. De asemenea nu 
mai zăresc castelul, care a dispărut de ceva timp, împreună cu drumul. 

Cobor în poiană, printre pietre. 

Probabil că odată făcuseră un cerc, dar acum stau pe ici şi colo, cum ar 
spune scoțienii, ca dinţii într-o gură neglijată de mult, rămăşiţele fiind pline 
de licheni. Nu e Stonehenge, dar e una care se ridică mândră, ca un deget 
ridicat pentru autostop şi mă îndrept spre ea. Are un semn vag cioplit în ea, 
atât de vag că nu pot fi sigur ce este. Poate o jumătate de cerc cu un fel de 
cruce deasupra lui? Observ o plantă înflorită pe o mică movilă de la bază, 
petalele ei albastre fiind evidente printr-o buruiană moartă. Apoi observ că 
buruiana e ruptă, cu mai multe tulpini crăpate şi atârnate. Şi proaspete. 
Niciuna din frunze nu e ofilită. Mă ghemuiesc şi arunc o privire la ceva ce nu 
e plantă. Poate o piatră? Nu, nici asta. Ajung la o gaură pe care cineva a 
săpat-o sub buruiană şi găsesc un pachet mic dreptunghiular, împachetat 
strâns într-un plastic transparent, gros. 

O carte. 

Cam de cinci pe şapte centimetri. 

— Pune-o înapoi unde ai găsit-o, spune o voce din spatele meu. 

Ceea ce e surprinzător, având în vedere că tot ce am auzit în ultima oră a 
fost vântul bătând peste mlaştină şi smulgându-mi hainele. Mă ridic şi mă 

întorc încet, încă ținând pachetul în mâna stângă. Bărbatul din fața mea este 
rusul, Kuznyetsov, îmbrăcat cam ca mine, cu un kilt şi o haină, ţinând un 
pistol îndreptat către mine. 

Stau liniştit şi evaluez situația. 

Evident, bărbatul acesta fusese aici tot timpul, capabil să mă vadă 
apropiindu-mă. Din fericire, nu e prima dată când mi se întâmplă. M-am 
confruntat cu multe arme. 

— E a ta? întreb eu, arătând spre cartea împachetată. 

— Ţi-am spus să o pui înapoi. 

Mă hotărăsc să văd cât nerv are cu adevărat acest tip. 

— Dacă o mai vrei, ia-o. 

Şi mă prefac că arunc cartea prin cei trei metri de aer care ne despart. În 
acelaşi timp, mă dau după stânca singuratică, apuc Beretta şi trag pe lângă 
marginea pietrei. O împuşcătură vine ca răspuns, ricoşând pe piatră. 

Bucăţi de piatră şi praf mă izbesc în față. 

Apuc stânca să mă stabilizez şi mă pregătesc pentru o altă împuşcătură. 

Totul se întoarce pe dos. 

Piatra, buruiana, cerul, chiar şi eu. Totul zboară într-o dezintegrare 
stranie, rapidă. Ca un puzzle dezasamblat. Sunt conştient că într-o fracțiune 
de secundă sunt acolo, în spatele stâncii, apoi în următoarea lupt să mă 
menţin fizic. O lumină orbitoare arde în fața ochilor mei şi sunt copleşit de o 
forță incredibilă. 

Una pe care n-am mai simțit-o până acum. 

Şi nu pot lupta. 


Mă trezesc. 

Întins pe pământ într-un pat de muşchi de turbă umed, apa rece 
ridicându-se între picioarele mele prin kilt. Mă răsucesc şi mă împing în sus 
pe mâini şi genunchi. Mă doare capul şi îl simt prea greu ca să-l ridic, iar 
gândurile mele nu au sens. Văd cartea împachetată căzută pe pământ acolo 
unde se pare că am aruncat-o. Apoi îmi dau seama că pistolul e încă în mâna 
mea, degetele fiindu-mi amorţite din cauza strânsorii. 

Mă uit la cer. 

Au apărut mai mulți nori, dar soarele e încă acolo, cam la aceeaşi 
înălțime. Deci nu a trecut prea mult timp. Încep să îmi revin şi, cu un puseu 
de adrenalină, mi-l amintesc pe Kuznyetsov. 

Mă sprijin în picioare şi mă uit împrejur. Dar nu e niciun Kuznyetsov. Mă 
uit în jos la pistol şi văd bucăţi de plastic înnegrit topit, lipit de degetele mele, 
acolo unde înainte fusese butoiul pistolului. Pistolul este distrus. Percutorul 
s-a topit, fiind total deformat. 

Ce naiba? 

Scutur plasticul, ca şi cum ar fi o insectă supărătoare. 

Mă ghemuiesc şi iau cartea împachetată. Prin învelitoarea transparentă 
văd că e grimoarul din secolul al XV-lea care a dispărut, al lui Chubb. Cât 
timp am fost scos din circulație? Mă uit la ceas. Dotare standard de la 
Magellan Billet, cu un GPS încorporat. Dar cadranul e crăpat, având o gaură 
de mărimea buricului unui deget, fața de dedesubt având o gaură similară, 
neagră pe margini. 

Apoi observ ceva ciudat. 

Marginile găurii din ceas sunt curbate în afară, de parcă ceva dinăuntru a 
explodat. Asta e cauza confuziei mele? Asta m-a doborât? 

Îmi dau jos ceasul şi îl arunc, împreună cu arma inutilă. 

Mintea mea pare o învălmăşeală de întrebări şi îmi scutur capul să scap 
de senzația de zăpăceală. Trebuie să mă gândesc, dar ce trebuie să fac cu 
adevărat e să mă întorc înapoi la castel. Kuznyetsov a dispărut. Ori a fost lovit 
dar încă se poate mişca şi se îndreaptă spre castel pentru ajutor medical, ori 
n-a fost lovit şi se îndreaptă spre castel ca să spună el primul povestea. Mai 
mult decât probabil, totuşi, rusul a încasat un glonţ. Altfel, de ce n-ar fi prin 
preajmă ca să recupereze cartea? 

Ezit un moment, gândindu-mă dacă ar trebui să ascund grimoarul din 
nou, dar decid să nu o fac. Să duc premiul înapoi va conta în favoarea mea şi, 
din fericire, nu am desfăcut cartea din ambalaj. Asta înseamnă că amprentele 
mele nu vor fi acolo şi, cu puţin noroc, ale lui Kuznyetsov vor fi. 

Bag cartea împachetată la cureaua de la kilt, în partea de jos a spatelui. 
Apoi părăsesc pietrele şi merg prin mlaştină, înapoi pe unde am venit, 
curățându-mi scaieţii de la buruieni de pe pulover în timp ce merg. Ajung la 
drum, care e diferit. Nu e pavat. Murdar. E acelaşi drum? Am fost avertizat că 
e uşor să te învârți în mlaştină. 

Pornesc în alergare, kilt-ul ud lovindu-se de picioare. Menţin un ritm bun 
o jumătate de oră fără să dau de Kuznyetsov. Ar fi putut tipul să fie lovit atât 
de serios încât să amețească şi să cadă? Voi afla destul de curând, şi măresc 
viteza, ştergându-mi transpiraţia de pe frunte. 

Castelul Ardsmuir apare în față. 

Dar înfăţişarea sa e alta. Torţele mari de la poartă au dispărut, la fel şi 
drumul pavat. Castelul însuşi pare deteriorat, cu resturi împrăştiate de 
zidărie spartă, cu găuri în pereţi şi un turn prăbuşit. Aseară nu era într-o 
stare aşa de proastă. 

Porţile castelului se deschid. 

Instinctul îmi spune să fug de pe drumul murdar şi să mă prăvălesc în 
spatele unui tufiş de grozamă de unde pot vedea fără a fi observat. Scârțâitul 
şi tropăitul sunt la început slabe, apoi mai puternice, în timp ce apare o 
căruță trasă de cai, urmată de un grup de bărbaţi zdrențăroşi, în cămăşi 
murdare şi pantaloni scurți. 

Cei mai mulți purtau cătuşe. 

Prizonieri. 

Apoi apar trei soldați în uniforme roşii, toți purtând muschete înclinate pe 
umeri. Soldaţii sunt aproape la fel de zdrențăroşi şi murdari ca prizonierii. 
Uniformele stacojii sunt murdare, decolorate şi cârpite. Briza zilei se întețeşte, 
iar vântul aduce mirosul respingător al oamenilor care trăiesc într-un singur 
rând de haine, nu fac baie niciodată şi nu au nici măcar o cârpă pentru a se 
şterge la fund. Orice simț al timpului pare distorsionat şi mă holbez la 
spectacol cu o fascinaţie amorțită. Un gând îmi trece prin minte: că este un fel 
de reconstituire, dar resping repede ideea, pentru că o altă concluzie mai 
ciudată îi ia repede locul. 

Căruţa se îndepărtează şi grupul mărşăluieşte în jos pe drum, trecând 
destul de aproape încât pot auzi părți de discuţie dintre prizonieri. Nu e 
engleză, sau orice altă limbă cu care sunt familiarizat. Comentatorul obiectiv 
din spatele creierului meu, care este deja în alertă maximă, o voce pe care am 
învățat să o ascult, îmi spune că ar putea fi galică. 

Unul din prizonieri se clatină, se poticneşte, apoi cade în mizerie. 

Un bărbat roşcat, înalt, în lanţuri, construit ca un stejar, aleargă către 
omul căzut. Toţi ceilalți prizonieri încep şi ei să se apropie, iar soldații se uită 
îngrijorați unul la altul apoi îşi strâng mâinile pe muschete. Altă grupă de 
muncă - dacă asta e — se târâie pe poarta castelului. Arată la fel de rău, dacă 
nu mai rău, decât prima. 

Uriaşul roşcat se ridică, îşi face cruce şi strigă către soldați: 

— Omul ăsta e mort. 

În scoțiană — cu accent englezesc. 

Soldaţii se relaxează şi devin iritabili, ca şi cum e o neplăcere pe care au 
întâlnit-o de multe ori înainte. Unul dintre ei se târăşte până acolo să arunce 
o privire, împingând uşurel corpul cu cizma, lovindu-l o dată sau de două ori 
ca să fie sigur, apoi se dă înapoi. 

— Scoateţi-l de pe drum. 

Marelui Roşcat pare să nu-i placă ordinul. E cu un cap mai înalt decât 
soldatul pipernicit şi se apropie de jacheta roşie, care se retrage grăbit, apoi se 
opreşte şi pune mâna pe puşcă. Nu, nu e o puşcă. 

Pe muschetă. 

— O să-l punem în căruță, spune Marele Roşcat cu o voce clară. Şi îl vom 
incinera în mlaştină. 

Soldaţii se uită involuntar peste umărul lui şi cel mai în vârstă dintre 
infanteriști ridică din umeri, se încruntă şi dă din cap. 

Criza e evitată. 

Prizonierii îl ridică deja pe mort, umblând cu el cu respect. Aud 
zăngăneală dinăuntrul căruțţei, în timp ce sculele sunt mutate într-o parte ca 
să poată pune cadavrul lungit. 

Ce e asta? 

Tot ce ştiu sigur e că acum castelul Ardsmuir nu mai e un loc sigur. 
Ştiam că odată, de mult, fusese o închisoare. 

Asta-i acum? 

În depărtare se aude zgomotul mării. Atât soldaţii cât şi prizonierii par 
preocupaţi. Aşa că profit de ocazie şi, stând chircit, merg înapoi ieşind de pe 
drum. În cele din urmă mă ridic şi alerg, sărind prin mlaştină, apoi tăind-o 
înapoi pe drumul murdar ca să mă pot mişca mai repede. 

Aud țipete din spate. 

Şi zgomotul distinctiv al focului de puşcă. 


* 


Mă opresc. 

Împuşcătura nu a fost în direcția mea, dar hotărăsc să nu aştept pe-acolo 
să văd dacă prezența mea a fost observată. Continui să alerg. Sunt în formă 
bună pentru un tip care se apropie de cincizeci de ani. În cele din urmă îmi 
dau seama că nu mă urmăreşte nimeni, aşa că mă opresc să mă odihnesc, 
întrebându-mă ce naiba să fac mai departe. Am ştiut din momentul în care 
m-am trezit lângă stânci că ceva nu e în regulă şi devine mai rău în fiecare 
minut. Logica mea insistă că văd lucrurile greşit, că am făcut vreo greşeală, 
am luat-o pe un drum greşit pe undeva, am tras concluzia greşită. Dar 
creierul meu analitic îmi spune că nu mai sunt în Kansas. Îmi amintesc că 
oraşul Clebost e la o jumătate de oră distanță cu magina de castelul Ardsmuir 
şi drumul pe care sunt duce acolo. 

Aşa că cel mai deştept plan e să mă îndrept spre oraş şi să văd ce pot 
afla. 

Dar după două ore de mers singurele alte semne de viață pe care le văd 
sunt pescăruşii şi o vulpe care traversează drumul. Peisajul răspândeşte o 
impresie sumbră, ciudată, liniştită dar amenințătoare. Apoi se apropie o 
pereche de cai şi hotărăsc să le fac semn călărețţilor. 

Un bărbat şi o femeie. 

Bărbatul e mai în vârstă şi în mod evident nu se simte bine, gheboşat în 
şa, pe jumătate căzând. Femeia e înaltă, cu talia subţire şi cu bustul 
proeminent. Tenul ei este deschis, potrivit cu părul blond, aranjat într-o 
coafură lejeră, pe jumătate acoperit cu o bonetă albastră de dantelă. Ochii ei 
sunt de o nuanţă adâncă de verde şi prind o lucire de interes în ei în timp ce 
ea se uită la mine. Niciunul nu e îmbrăcat ca cineva din secolul al XXI-lea, 
hainele lor ciudate fiind la fel de roase ca nervii mei. 

Hotărăsc să folosesc farmecul sudist. 

— Îmi cer scuze. Mă întreb dacă-mi puteţi spune cât de departe e 
Clebost? 

— Cine eşti? întreabă femeia. 


VP-MAGAZIN 


Steve Berry, Diana Gabaldon TRECUTUL E DOAR PROLOGUL 


Ochii ei cu gene lungi, uşor înclinați îi adaugă o calitate tulburătoare, 
misterioasă. 

— Numele meu e Harold Earl Malone, spun eu, hotărându-mă că numele 
„Cotton” ar putea fi greu de explicat. Şi dumneavoastră sunteţi? 

— Melisande Robicheaux, spune ea, cu o strâmbătură a unei părți a gurii 
care mă face să înțeleg că în mod sigur nu e numele ei. El e Duncan Kerr, 
adaugă ea, arătând cu mâna spre tovarăşul ei. 

Bărbatul descalecă cu un geamăt, scoțând un mormăit gutural, ca nişte 
cuvinte, dar nearticulate. Se clatină spre ferigi, unde se aruncă şi se 
prăbuşeşte. 

— l-am spus să nu rişte cu ţiparii în aspic, spune ea. Dar ascultă bărbații 
vreodată? De unde veniți? 

— Castelul Ardsmuir. Am condus până acolo seara trecută. De la 
Strathpeffer. 

— Într-adevăr? spune ea, privindu-mă cu multă atenție. Aţi condus, nu? 

Sesizez o urmă de recunoaştere în întrebarea ei şi siguranța mea auto- 
impusă cedează. 

— Ştiţi despre ce vorbesc? 

— Oh, poate. Îşi închide pleoapele pe jumătate, gândindu-se. Totuşi, dacă 
staţi la castel, ce căutați la Clebost? 

Mi-am dat seama că se eschivează să răspundă la întrebare, dar hotărăsc 
să merg unde mă duce ea. 

— Am ieşit la o plimbare prin mlaştină după micul-dejun şi nu am fost 
atent pe unde merg. M-am pierdut. Arăt spre întinderea vastă de verde care se 
unduieşte. Dacă pot ajunge în oraş, pot să aranjez să mă ducă cineva înapoi 
la castel. 

Îmi aleg cuvintele cu mare atenţie, dar tot am impresia că a înţeles ce am 
vrut să spun cu „condus”. Descalecă într-o mare de jupoane, se aranjează şi 
se apropie. Nu mă pot abţine să nu mă holbez la pielea cremoasă care se vede 
la marginea rochiei. Pare extrem de conştientă de feminitatea ei şi îşi dă 
seama de interesul meu. Colţurile gurii i se ridică. 

— Am o propunere pentru dumneavoastră, domnule Harold Earl Malone. 
Am nevoie urgentă de un bărbat. 

Ce naiba spui, mă gândesc. 

Femeia emană o vibraţie sexuală pe care aproape pot să o ating. 

Dar nu o să încerc. 

Expresia ei devine liniştită şi calmă, dar ochii ei sunt aţintiți asupra mea, 
studiind, judecând. Faţa ei străluceşte în tonuri slabe de piersică şi vanilie şi 
îmi aruncă un zâmbet care îmi arată dinții, dar nu şi gândurile ei. 

— Duncan nu e în stare astăzi, spune ea, cu o fluturare din mână spre 
bărbat, ghemuit grămadă printre ferigi. Şi sarcina mea e urgentă. Dacă mă 
veți ajuta, vă voi duce în siguranță pe drumul către casă. 

— Ce fel de sarcină? întreb eu cu precauţie şi ea arată către vest, de unde 
aud din nou zgomotul uşor al unui ocean nevăzut. 

— Am nevoie de un bărbat care să mă ducă la una din insulele mici din 
apropierea coastei. Nu e departe, dar curentul e înşelător şi e nevoie de cineva 
puternic. Nu va dura mult, adaugă ea şi mă priveşte curioasă. Veţi fi înapoi pe 
pământ şi în drum spre casă înainte de apus. 

Toate sinapsele radarului din creierul meu sunau alarma. Încerc să-mi 
stăpânesc emoțiile, să-mi fac mintea să nu mai pună întrebări despre ceva 
fantastic. Simţul meu ascuţit din anii în care eram agent de teren la Magellan 
Billet îmi spune că ea reprezintă probleme, dar ce alegeri am? Opțiunile mele 
sunt total limitate. Şi experiența m-a învăţat că în toate operaţiunile care au 
doar un curs — risc orb — unde trebuie să te încrezi în ceva care altfel ar putea 
fi fără sens, tot ce poţi face e să speri că va ieşi bine. 

Ca acum. 

Aşa că îi spun da, sperând că ea nu şi-a dat seama de nimic din 
scepticismul meu. 

Mulțumită, îmi oferă celălalt cal, părăsindu-şi tovarăşul întins în ferigi. 
Călărim, cu ea în față, de-a lungul mlaştinii, până la marginea stâncii şi în jos 
pe o cale pietroasă abruptă, spre o aşezare mică, îngrămădită la capăt. Acolo 
negociază cu un pescar într-o galică rapidă, plătind cu monede. Bărbatul le 
numără cu atenţie, aprobă din cap şi arată spre o barcă mică, răsturnată pe 
țărmul stâncos, chiar la marginea apei. Ea ia o vâslă de pe cal şi, cu o 
mişcare a capului, mă duce spre mare. 

— O luăm pe aia, spune ea. Cea roşu cu galben. E vopsită aşa pentru a 
alunga spiritele rele şi a căpăta o captură bună de la mare, da? 

— Vorbiţi de parcă ați fi expertă. 

Dă din cap. 

— Doar ce am auzit. 

Mica barcă de lemn nu are suporţi de vâsle, dar găsesc ritmul ca să 
folosim valurile şi să ieşim în apa deschisă. Ea stă pe bord, cu o mână 
umbrindu-şi ochii. Mă uit înapoi peste umăr şi zăresc cel puţin şase insule 
mici variind de la o bucăţică de pământ acoperită cu păsări până la una 
destul de mare că ţi-ar lua o jumătate de oră să o traversezi. Deasupra 
capului, pe cer, se rostogolesc nori de furtună. Nu aici, poate, dar undeva. 

— Pe care o vreţi? întreb eu şi aproape scap vâsla în apă când un curent 
capricios loveşte în pupa şi ne învârte. 

Ea scoate un hohot de râs la greşeala mea şi arată pe deasupra umărului 
meu stâng. 

— Aia. Insula focilor. 

Auzisem deja lătratul răguşit al focilor, venind în bătaia vântului. O 
privire rapidă, având grijă să ţin bine vâslele şi să fiu atent la curenți, şi văd 
insula — o cocoaşă neagră şi rotundă cu marginile plate, pline până la refuz cu 

focile ude semănând cu nişte cârnaţi. După cincisprezece minute de luptă cu 
curentul, o întreb de ce nu l-a plătit pur şi simplu pe pescar să o aducă. 

— Pentru că el trăieşte aici, spune ea. Nu vreau să ştie nici unde merg, 
nici ce fac când ajung acolo. Dumneavoastră — zâmbeşte, ca pentru ea însăşi — 
veți fi plecat, acasă la dumneavoastră până la căderea nopții. 

Curenţii sunt puternici şi o briză rece agită apa făcând spume. Sunt 
uşurat când ajungem în sfârşit la insulă. Scrutez țărmul, căutând un loc 
unde să opresc, înfruntând câţiva dintre locuitorii curioşi care se ivesc pe 
neaşteptate pe lângă barcă. În cele din urmă zăresc o mică trecătoare, 
suficient de largă încât să poată trece barca şi să o adăpostesc de marginile 
stâncoase. O fisură îngustă, asemănătoare unei fante intră în roci şi creează o 
cale spre vârf. 

— Staţi aici, spune ea, sărind din barcă. Aveţi grijă de barcă să nu 
dispară. Se face al naibii de frig noaptea pe insulele astea. Daţi-mi geanta de 
acolo, da? 

Îi place să dea ordine. Dar, de fapt, îmi plac femeile puternice. Şi chiar şi 
în acest loc ciudat, pare că o atrag. Aşa că îi dau geanta de şa. Caută prin ea 
câteva secunde înainte să scoată o cutie de lemn, cam de treizeci de 
centimetri lungime şi jumătate lățime. Sună şi zornăie cu un zgomot 
inconfundabil de monede. Mă uit la ea, dar nu spune nimic, nici măcar nu se 
uită la mine. Pur şi simplu îmi dă geanta înapoi, apoi îşi ridică fustele şi se 
suie pe stânci fără să arunce o privire înapoi. Mă uit până dispare din vedere, 
apoi înfăşor funia în jurul unei stânci de forma degetului mare. Umerii mei 
sunt obosiţi şi sper ca naiba că valurile ne vor ajuta când ne întoarcem. 

Un sunet puternic din stânga mea mă face să sar în picioare. 

O focă mare a decis să-l investigheze pe nou venit, ochii negri-violet 
studiindu-mă suspicioşi. Ridic o vâslă, pregătit pentru orice eventualitate, dar 
foca îmi arată doar un cap amenințător care flutură şi latră, susținut de un 
cor de către haremul din apropiere. După ce expiră un nor cu miros de peşte, 
foca dispare sub apă. 

Stau câteva minute. 

Răceala solidă a pietrei, a mării şi a vântului scot căldura dată de vâslit 
din muşchii mei. Îmi suflu căldură în mâini. Mi se face foame. Încă o jumătate 
de oră şi cedez tentațţiei, înşfăcând geanta ca să arunc o privire înăuntru. 

Şi găsesc mâncare. 

Plăcinte de ovăz, precum cartonul. Un pachet cu peşte uscat, puternic 
mirositor. Şi o bucată de brânză albă tare ca piatra. Rup o bucată şi mănânc 
brânză cu una din plăcintele de ovăz. Nu e cea mai bună trataţție din lume, 
dar merge. 

Geanta mai conţine câteva sticle mici îmbuteliate, fiecare împachetată în 
pânză tare cu etichete latine. Deschid una şi miros, simțind un parfum 
astringent, de ierburi, de la lichidul negru dinăuntru. O cutie mică din lemn 
cu capacul glisant e plină cu alge marine uscate, cu un miros puternic de iod. 

Şi alta are în ea ceva ce arată ca nişte gândaci morți. La fundul genţii văd 
ceva cu adevărat interesant. Un pachet mic, pătrat, împachetat cu hârtie şi 
un start de mătase impregnată pe dedesubt. Mă uit peste peisajul plin de 
stânci şi de foci, dar nu e nicio urmă de Melisande. Aşa că desfac pachetul şi 
mă trezesc cu o carte în mână. Mă întorc şi îmi pun mâna la talie. Grimoarul 
lui Malcolm Chubb e încă acolo, în siguranţă în capsula de plastic. 

Coperta cărții noi pe care o ţin în mână este dreaptă, făcută din piele fină. 
O lovesc încet. Miel nenăscut, probabil. Paginile sunt scrise de mână în 
franceză, dar o versiune arhaică, una pe care n-o recunosc, cartea fiind 
ilustrată detaliat cu imagini desenate, detaliate minunat, urme ale poleielii şi 
culorilor originale încă văzându-se pe multe dintre ele. 

Le pricep semnificaţia. 

Alchimie. 

Mă uit la mai multe pagini din pachetul subţire, toate într-o condiție 
excelentă în ciuda vârstei lor evidente. Sprâncenele mi se ridică în momentul 
în care văd un desen remarcabil de explicit — deşi frumos redat - al unei femei 
însoțită pe drumul ei de o capră cu patru coarne. Am riscat destul prin 
expunerea elementelor acestei comori, aşa că închid cartea veche. În timp ce o 
fac, arunc o privire la titlu. 

Le grimoire du Le Compte Saint-Germain. 

Scot cealaltă carte de la brâul kilt-ului şi compar mărimea şi grosimea. 
Cam la fel. De fapt, aproape identice. Ce a spus Chubb despre grimoarul din 
secolul al XV-lea? Credem că e o copie a unui volum mai vechi. Unul scris de 
mână chiar de Saint-Germain. E acesta manuscrisul original după care a fost 
tipărită cartea pe care o ţin în mână? 

Dintr-odată sunt scos brusc din gândurile mele. 

De un țipăt. 


Stau în barcă şi ascult, dar nu aud nimic decât strigăte de pescăruşi. 
Poate am confundat unul din ţipetele lor cu ceva mai uman. 

Împachetez la loc cu grijă cartea Melisandei şi o pun în geantă. Observ 
altceva înăuntru, ceva voluminos, în partea de jos. Caut printre sticle şi cutii 
şi descopăr un pistol cu cremene, încărcat şi pregătit, protejat de un toc. 
Gravat în piele e un nume. 

Geillis. 

Mă gândesc. 

E asta relevant pentru această femeie? 

Greu de spus, dar pistolul e un exemplar rafinat. Poate fi mortal, de la 
distanță mică. Prezența lui ridică o mulțime de întrebări despre 
binefăcătoarea mea, dintre care pe unele mi le pusesem deja. Deci mă 

hotărăsc să nu-mi asum niciun risc. Scot arma şi scutur cartuşele în mână. 
Le pun în gentuța de la brâu şi pun arma, acum inutilă, la loc în geantă. 

O explozie de isterie a focilor mă alertează că vine cineva şi o văd pe 
Melisande venind pe drum în jos printre stânci, acum fără cutia cu monede. 
Mişcările ei sunt iuți, cu o vitalitate nervoasă, iar umerii se ridică şi se lasă în 
ritmul respirației rapide. 

— Să plecăm, spune ea, păşind în barcă. Mareea e chiar potrivită. 

Aprob din cap, fără să mă obosesc să fac conversație. Sunt la fel de 
nerăbdător să mă întorc pe uscat ca şi ea — posibil mai mult. După-amiaza 
păleşte şi se face rece, iar ea are dreptate. Nu e un loc în care să rămâi blocat. 
Are dreptate şi în privința mareei. Se întoarce, iar curenții rămân ciudați, 
pulsând şi ridicându-ne cu fiecare val. 

Continui să vâslesc în ritm cu valurile, smucind convulsiv. 

În cele din urmă ajungem la pământ şi, cu un ultim val, mareea ne 
împinge pe un țărm cu pietriş. Aproape de stânca neagră sunt mici căsuțe 
acoperite cu stuf, construite din aceleaşi pietre negre, prin găurile din stuf 
ieşind fum, pâlpâirea focului fiind abia vizibilă prin câte o fereastră îngustă ici 
şi colo. Se apleacă să-şi ridice geanta în timp ce eu mă lupt să fixez barca 
într-un inel de fier fixat în roci. Tocmai termin de legat frânghia când aud un 
clic în spatele meu şi zgomotul instantaneu al unei bătăi într-o tigaie, 
semnalând armarea unui pistol fără încărcătură. Mă întorc ca s-o văd pe 
Melisande, ţinând arma îndreptată spre mine. Expresia ei e un amestec de 
furie, dispreț şi surpriză. 

Din fericire, suspiciunile mele s-au dovedit corecte. 

— Nu sunt atât de prost, îi spun. 

Apoi zăresc un pachet, învelit în plastic transparent, în umbra de sub 
stinghiile unuia dintre scaune. 

La naiba. 

Am scăpat grimoarul lui Chubb. 

Sare peste marginea bordului şi văd sclipirea unui cuţit în mâna ei. Îl 
îndreaptă către mine, făcând un arc larg cu mâna. O prind de încheietură, 
dar e puternică, răsucindu-se ca un şarpe. Genunchiul ei mă loveşte în 
coapsă şi mă răsuceşte într-o parte. Împunge cu lama şi eu evit atacurile ei. 
Mă lupt cu ea câteva momente, apoi hotărăsc că am fost destul timp un 
gentleman şi îi trag una cu dosul mâinii peste falcă. Capul îi zboară într-o 
cascadă de păr, dinţii îi clănțăne cu un zgomot puternic şi se clatină în spate. 
Ochii i se măresc, apoi geme şi se prăbuşeşte pe plajă, fustele înfoindu-se în 
jurul ei. 

— Hei! 

Strigătele ajung la mine dinspre apă, iar eu mă uit şi văd trei bărci cu 
bărbaţi stând în picioare, fluturându-şi armele. Uşile căsuței de lângă stânci 
se deschid şi mai mulţi bărbați corpolenţi se năpustesc afară. Melisande se 
ridică dintr-odată în genunchi. Dintr-o rană din buză îi curge sânge. 

— Ajutor. E un criminal, strigă ea. 

Furia îi umple ochii. 

Acest lucru se pare că nu se potriveşte cu planul ei. 

Nu e timp să recuperez cartea pierdută. Aşa că mă retrag şi mă îndrept 
spre potecă, sărind în sus într-o ascensiune sălbatică, grohotişul sărind de 
sub picioarele mele. Ajung în vârf gâfâind şi leoarcă de transpiraţie. O privire 
rapidă în jos îmi arată că Melisande nu mai e întinsă pe plajă şi că un cuplu 
de pescari şi câţiva alți bărbaţi se îndreaptă spre potecă. Alerg de-a lungul 
mlaştinii, fără să am nicio idee încotro mă îndrept. Alerg şi merg alternativ, 
cât de repede pot, plămânii pompându-mi ca nişte foale. După o vreme 
încetinesc, aproape sigur că nimeni nu mă urmăreşte. Dumnezeu ştie ce le-a 
spus femeia salvatorilor ei, sau ce le-ar fi spus dacă ar fi reuşti să mă omoare. 

Veţi fi înapoi în drum spre casă înainte de apus. 

Acasă, bine. Mort, cel mai probabil. 

Şi acum ştiu exact de ce nu l-a angajat pe pescarul local. A preferat un 
cadavru pe care nimeni nu-l cunoştea şi nici nu-i simțea lipsa. 

Regret pierderea grimoarului, dar nu e nicio cale de a mă întoarce şi a-l 
recupera. Prea mulți oameni împrejur. Trebuie să continui să mă mişc. Sunt 
mult prea obosit, simțurile mi se diminuează, gândurile sunt fragmentate, 
singura constantă fiind zgomotul vântului în urechi. Lumina zilei scade 
gradual şi în final mă opresc, simțindu-mă depăşit atât de confuzie cât şi de 
oboseală. Niciun fel de antrenament nu poate pregăti pe nimeni pentru o 
asemenea experiență. Orice ar însemna, de fapt, o asemenea experiență. Orice 
sens al trecutului şi al viitorului pare să dispară. 

Doar prezentul contează. 

În timp ce întunericul creşte în jurul meu mă hotărăsc să nu merg mai 
departe. 

Aşa că găsesc un petic de pământ mai înalt, fără apă, mă ghemuiesc la 
adăpostul unei grămezi de plante şi cad rapid într-un somn fără vise. 


Mă trezesc de dimineaţă într-o ploaie care cădea peste mlaştina fără 
urme, aspră şi accidentată, cu răcoarea nopții intrată adânc în oasele mele. 
Ultimele câteva ore imposibile se desfăşoară calm în mintea ea. Soarele nu e 
vizibil ca să mă ajute cu direcția, aşa că tot ce pot face e să merg după 
sunetul slab al mării de departe şi să sper că întâlnesc pe cineva care se 
dovedeşte de ajutor. În tărâmurile tulburate ale somnului, mintea mea pare 
să fi acceptat nebunia că am călătorit în timp. De asemenea, e clar că grupul 
mic de pietre neregulate are legătură cu dilema mea. Aşa că trebuie să le 
găsesc. Pietrele. Şi să văd ce s-ar întâmpla, dacă s-ar întâmpla ceva, dacă le- 
aş atinge din nou. 

Merg câteva ore, devenind din ce în ce mai ud. Câteva construcții pe lângă 
care trec par la fel de vechi şi uzate ca şi drumul. Am citit odată că lâna 
groasă a unui kilt şi a unui pulover păstrează căldura corpului ca şi costumul 
unui scafandru. Sunt încântat să descopăr că observaţia se dovedeşte măcar 
parţial adevărată. Nu mă simt confortabil, dar nici nu îngheţ. 

Doar umed. 

Şi înfometat. 

Ar fi trebuit să mănânc mai mult din ceea ce am găsit în sacul 
Melisandei. Gândindu-mă la ea, mi-am amintit de Duncan Kerr. Ce naiba îl 
făcuse pe bătrân să însoțească aşa o cățea ucigaşă? S-a întors după el? Sau l- 
a lăsat în buruieni? Las deoparte gândurile astea şi înaintez cu greu. 

În față aud voci slabe. 

Mă grăbesc, dar stau pe marginea drumului, să nu fiu la vedere, şi 
curând dau peste alt grup de prizonieri care taie turbă. Bucăţi de muşchi cât 
o cărămidă, transformate într-o substanță neagră, sunt scoase din sol cu 
nişte pari cu lame ascuţite la capăt. Prezenţa lor îmi oferă speranţă. Aş putea 
să stau şi să aştept, iar apoi să-i urmez înapoi la castel, pentru că de acolo au 
venit ieri. Deşi nu mai e un loc sigur, nu vreau să mai petrec încă o noapte în 
mlaştină. Nu se vede niciun gardian cu haină roşie. Însă am observat un mic 
adăpost de pânză, mai departe de prizonieri, un fum albastru ridicându-se de 
la un foc din interior. Evident, gardienii se ţin departe de umezeală. 

Mă apropii cu precauţie de grupul care munceşte, nefiind sigur dacă să 
vorbesc cu unul dintre prizonieri sau cu unul dintre soldați. Oricare poate fi 
prieten sau duşman. Ajungând mai aproape, văd că e acelaşi grup de ieri şi îl 
observ pe acelaşi bărbat înalt şi roşcat, purtând lanţuri, arătând ca o cicatrice 
mare, întunecată, pe verdele mlaştinii. Marele Roşcat mă vede şi el şi se 
îndreaptă spre mine cu paşi grei. Fiecare pas e acompaniat de zgomotul 
fierului. 

— Cum de porţi tartan, e o şaradă> spune bărbatul, uitându-se la mine 
cu ochii îngustați. Vocea îi e răguşită, cu un gol uşor în ton. 

Stau drept. 

— E Scoţia, nu? Nu poartă toată lumea? 

Bărbatul râde scurt, fără umor. 

— Nimeni în ultimii zece ani, omule. Rişti să fii împuşcat dacă te văd 
soldații îmbrăcat aşa. Sau doar arestat şi spânzurat mai târziu, dacă le e lene 
să te împuște. 

Marele Roşcat se uită la pânza înclinată şi acolo mă uit şi eu. Se aud voci 
de la o ceartă dinăuntru. 

— Vino, spune scoțianul, apucându-mă de mână şi ducându-mă grăbit în 
carieră. Ascunde-te în mlaştină. Şi stai liniştit. 

Scoţianul pleacă, iar eu îi urmez ordinele, ghemuindu-mă şi apăsându-mi 
spatele de peretele negru de turbă care se sfărâmă. Aud deasupra o discuţie 
într-o galică rapidă şi murmurele celorlalți prizonieri. Râsul îndepărtat şi 

discuția gardienilor cresc în intensitate. Apoi vocile englezeşti se retrag şi 
Marele Roşcat cade în groapă lângă mine. 

— Cine eşti, omule? Nu eşti scoţian şi nici german sau irlandez, şi ăsta 
nu e un tartan al vreunui regiment din ţinutul muntos pe care să-l cunosc. 

— Numele meu e Cotton Malone. Al tău? 

— Eu sunt Jamie Fraser. 


Mă uit atent la omul din fața mea. 

Fraser e înalt, având mai mult de un metru optzeci şi, deşi e la fel de slab 
ca restul, pieptul e ca al unui pădurar, brațele pline de muşchi. Are pomeţi 
înalți, un nas lung, ascuţit ca un cuțit, un maxilar puternic, iar părul lung, 
roşcat e prins într-o coadă care atârnă peste umeri. Ochii aruncă o privire de 
culoare albastru închis, deschisă la prima vedere, prudent îngrijorată la o a 
doua. 

— De unde eşti? mă întreabă. 

Îmi trec o mână peste fața nerasă. Nu există niciun răspuns bun la 
această întrebare, aşa că decid să trec direct la subiect. 

— Sunt pierdut în mlaştină de două zile. Caut un grup de pietre. În cerc. 
Cinci sau şase, cu una înaltă stând ridicată. Are ceva gravat pe ea care arată 
ca un inel cu o cruce prin el. Ai văzut ceva de genul ăsta? 

Nedumerirea din ochii albaştri ai scoţianului se transformă în înțelegere. 
Fraser e ud până la piele, cămaşa zdrenţuită lipindu-se de el ca un celofan, 
râulețe de apă curgându-i pe gâtul robust şi pe umerii largi. Dintr-odată 
mâinile lui mari ţâşnesc şi mă apucă de umeri. 

Masca de indiferenţă îi cade. 

— Ştii despre anul 1948? întreabă el. 

Ce întrebare ciudată într-un cadru atât de vechi. Dar îmi captează 
atenţia. Cel puțin nu sunt singurul care înnebuneşte pe aici. Ochii lui 
puternici rămân aţintiți asupra mea un timp lung şi mă întreb dacă acest 
bărbat vine şi el din alte vremuri. Apoi hotărăsc să fiu mai precaut cu 
răspunsul meu. 

— Ştiu anul. 

Scoţianul se uită la mine cu o privire plină de uimire şi cu ceva care pare 
aproape emoție. 

— Atunci, da. Ştiu pietrele alea. 

Tulburarea îmi încălzeşte venele. Dar trebuie să ştiu ceva. 

— În ce an suntem? 

— 1755. 

Şocul meu nu se poate descrie. Sunt cu 262 de ani în trecut. De necrezut. 
Cu o singură cale de ieşire. 

— Poţi să-mi spui cum să găsesc pietrele? 

— Pot să-ţi spun pe unde să mergi. 

Îmi înghit saliva de anticipare în timp ce urcăm din groapă şi el scoate în 
evidență reperele din mlaştină, invizibile până când mi-au fost arătate, prin 
care să-mi fac drum. 

— Norii au dispărut. Vei mai avea soare două ore şi luna deja răsare. 
Tine-o deasupra umărului drept cât mergi. 

Poate, doar poate, lumea va avea sens din nou. Îi strâng mâna. E 
bătătorită şi tare ca lemnul. 

— Mulţumesc. 

Îmi întoarce strângerea de mână, apoi se dă înapoi, brusc schimbându-i- 
se comportamentul, ca şi cum ar fi preferat să nu mă fi atins. Dar un lucru e 
clar. Omul acesta îmi înțelege problema. 

— Dacă... începe scoțianul, apoi înăbuşă întrebarea în spatele buzelor 
închise. 

— Spune-mi. Voi face tot ce pot pentru tine. 

— Dacă, atunci când vei găsi din nou locul tău... Dacă s-ar întâmpla să 
întâlneşti o femeie pe nume Claire... 

Înghite, apoi scutură din cap. 

— Nu. Nu contează. 

Tristeţea îi apare pe față şi se uită în altă parte. 

— Spune ce ai pe suflet. 

Tonul are nuanţa unui ordin. 

Fraser se uită înapoi la mine, stă un moment, dar se hotărăşte. Se 
îndreaptă cu toată înălțimea, care e considerabilă, şi vorbeşte oficial. 

— Bine. Dacă te întâlneşti cu o femeie pe nume Claire Fraser - nu. Ea ar 
fi Claire Randall atunci... 

O umbră întunecată îi străbate chipul la acele cuvinte, dar o 
îndepărtează. 

— O vindecătoare. Spune-i că James Alexander Malcolm Mackenzie 
Fraser, moşierul din Lallybroch o binecuvântează şi îi transmite ei şi copilului 
ei sănătate şi bucurie. 

Privirea lui se îndepărtează un moment şi înghite din nou, înainte de a 
adăuga cu voce joasă: 

— Spune-i că soțului ei îi e dor de ea. 

Ar trebui să cercetez mai mult această declarație, dar nu am timp. Aşa că 
spun simplu: 

— Aşa voi face. 

— Ai o femeie? Acolo, vreau să spun. 

Aprob din cap. 

— Numele ei e Cassiopeia. 

Doar faptul că-i spun numele mă face să zâmbesc. Ar fi iubit această 
aventură. Se uită atent la mine, ca şi cum ar suspecta că glumesc, dar văzând 
că nu e aşa, dă sobru din cap. 

— Gândeşte-te la ea când ajungi la pietre. Du-te cu Dumnezeu şi fie ca 
sfinții să te protejeze. 

— Mulţumesc, spun din nou, ceea ce pare cu totul inadecvat. 

Mă întorc să plec şi ochii îmi cad pe adăpostul de pânză din care se aude 
înăbuşit un cântec de bețivi. 

— A încercat cineva vreodată să scape? Precis nu poate fi atât de greu. 

Se uită peste mlaştina nesfârşită, cu ochii care par incapabili de iluzii. 

— Unde am putea să mergem? Tot ce ştiam e dus, şi nu ne mai avem 
decât unii pe alții. 


Căzuse întunericul când am găsit pietrele, dar o lună în al treilea pătrar, 
deasupra norilor mişcători, aruncă o strălucire ireală de culoarea fildeşului. 
Văd dunga rapidă, tăcută, a unei stele căzătoare de-a lungul părții sudice a 
cerului. Un semn de noroc? Să sperăm. Dar o bufniță ţipă un avertisment 
sinistru. 

Stau un minut, holbându-mă, fiindu-mi frică să privesc într-o parte, de 
teamă că îmi imaginez totul şi că pietrele ar dispărea dacă clipesc. Un aer 
răcoros de entuziasm se ridică dintre ruine. Am trecut de mult de punctul în 
care mă simțeam înfometat, acum fiind mai amețit de oboseală decât de lipsa 
de hrană. N-am idee ce voi spune, dacă asta va merge şi sunt trimis înapoi în 
timpul meu. Cum voi explica despre Kuznyetsov? Despre grimoarul pierdut? 
Unde am fost şi ce s-a întâmplat? Ca agent la Magellan Billet am fost implicat 
în nişte lucruri incredibile. Dar ultimele două zile au urcat în top pe această 
listă uimitoare. 

Mă plimb printre pietre şi încep să devin conştient de un bâzâit scăzut, ca 
al unui stup de albine. Nu l-am auzit înainte. Trebuie să rostesc nişte cuvinte 
magice? Zâmbesc la acest gând. Apoi îmi amintesc ce a spus Jamie Fraser. 

Gândeşte-te la ea când ajungi la pietre. 

În mod evident, scoţianul se gândea la cineva special. Claire. Soţia lui. 
Amintirea aproape durea. 

Hotărăsc să ascult sfatul bărbatului. 

Punând mâna pe cea mai înaltă piatră, şoptesc „Cassiopeia”. 


* 


Ochii îmi sunt închişi, dar gândurile împrăştiate pâlpâie prin mintea mea, 
se estompează, apoi devin mai puternice. Nu e la fel de multă mişcare sau 
forță în călătorie ca prima dată - sau poate e doar pentru că ştiu la ce să mă 
aştept — e mai mult ca un proces tăcut de schimbare a luminilor şi a formelor. 

Buzele mele freamătă. 

Un fior de panică încearcă să se elibereze din creierul meu. Feţe familiare, 
pe care aproape le-am uitat plutesc înăuntru şi în afară, se estompează şi 
dispar. 

Apoi totul devine tăcut. 

Deschid ochii într-o strălucire orbitoare, luminoasă, aproape de punctul 
în care îmi arde pupilele. Figuri încețoşate plutesc deasupra mea. Feţele se 
apropie, apoi se îndepărtează. Ridic un braţ să-mi protejez vederea şi aud o 
voce strigând: 

— E viu. 

Mă străduiesc să mă concentrez şi văd că sunt în spatele unei camionete. 
Tot ce pot vedea e fascicolul strălucitor al unei lanterne, ceea ce îmi confirmă 
ce trebuie să ştiu. Am reuşit. Apoi simt un miros greu de sânge şi de moarte. 
Lângă mine în camionetă e întins un mistreț uriaş, mort, pe o foaie albastră 
de plastic. Un bărbat intră înăuntru. Gura îmi e uscată şi lipicioasă, iar 
zgomotul brusc al unui motor acoperă primele cuvinte pe care încerc să le 
spun. 

— Eşti treaz, prietene? spune o voce scoțiană. Cum te simţi? 

Vocea aparține unui bărbat cam de cincizeci de ani, cu fața plină de 
riduri, dar prietenoasă, purtând o jachetă impermeabilă. 

— Unde mergeţi? întreb eu, rezistând impulsului de a împinge lanterna 
deoparte. 

— Hei, bine, dacă numele tău e Malone, ne gândim să te ducem la 
prietenii tăi la castel. Dacă nu eşti el, totuşi, am putea să te ducem jos în 
oraş. Au un mic spital acolo. 

— Sunt Malone, îl asigur eu, apoi închid din nou ochii, încercând să-mi 
adun puterile, gândurile mele fiind un vârtej de confuzie. 

A fost totul un vis? 

Ireal? 

Când camioneta intră pe drumul pavat care duce la castel — din nou 
luminat cu reflectoare electrice — stau în fund, trecând o sticlă de la unul la 
altul cu unul dintre salvatori. 

— Archie McAndres, furnizor de vânat bun, îmi spune bărbatul, dându-i o 
palmă prietenoasă mistrețului. Flăcăul şi cu mine ne îndreptam spre castel, 
când te-am văzut întins în mlaştină. Am crezut că eşti beat, dar apoi mi-am 
amintit că domnul Chubb mi-a arătat o poză cu tine ieri, când i-am dus 
fazanii. 

— Ei... mă caută? 

— Ah, da. Când l-au găsit pe omul vostru Nyetski sau cum l-o chema, 
mort în mlaştină cu un glonț în el, vestea s-a întins de aici până la Inverness. 
Când au găsit lucrurile din buzunarele lui, s-au gândit că poate... 

— Lucrurile? întreb eu. Ce lucruri? 

— Oh, nu-mi pot aduce aminte bine acum, dar erau bucăţi de fildeş, 
poate icoane. Erau icoane, Rob? strigă omul spre cabină. Ce avea rusul ăla? 

— Bijuterii, am auzit eu, a răspuns vocea lui Rob pe deasupra sunetului 
motorului. 

Sticla s-a întors în mâinile mele. 

— Mai bea ceva. Se pare că mortul nici nu se numea Nyetski. Era un 
tovarăş est european. Cunoscut de poliție. 

Dau sticla mai departe. Discuţia despre Kuznyetsov mă face să mă 
gândesc la grimoarul pierdut pe care l-am găsit la baza pietrei. În vis l-am 
ascuns la spate, sub pulover. Apoi l-am pierdut în barcă. Mă aplec şi mă 
pipăi, dar cartea nu e acolo. 

Camioneta opreşte şi uşile din spate se deschid. 

Un cer albastru deasupra promite un nou început. 

Sunt înapoi la castelul Ardsmuir. 


Întrebările vin în ritm rapid, dar hotărăsc că o minciună e mai bună decât 
să spun că am călătorit 262 de ani înapoi în timp. Mai mult, nu sunt sigur că 
s-a întâmplat într-adevăr ceva. Kuznyetsov e cu siguranță mort, totuşi, nu 
există nimic care să mă lege de acel eveniment. Se pare că arma nu a fost 
găsită. Aşa că e mai bine să fac şi eu ca sergentul Schultzi. Nu văd nimic. Nu 
aud nimic. Nu ştiu nimic. 

— Nu ne spui prea mult, îmi spune un polițist local, practic şi liniştit. Nu 
l-ai văzut niciodată pe rus? 

Scutur din cap. 

— Nu ai nicio idee cum a ajuns împuşcat şi mort? 

E a patra oară când trecem prin asta, dar ştiu cum funcţionează. Fă pe 
cineva să spună acelaşi lucru iar şi iar, până când se încurcă. 

— Cum v-am explicat deja, nu am nicio idee ce se întâmplă cu el. 

— Inspectore, spune Malcolm Chubb, întrerupându-l. Prietenul meu e 
extenuat. A stat în mlaştină fără mâncare aproape două zile. Pentru numele 
lui Dumnezeu, uită-te la el. Asta nu poate aştepta până mâine? 

Tonul vocii lui Chubb pare să excludă orice continuare a discuţiei, iar 
polițistul nu arată fericit. 

— Bine, pentru moment, domnule. Dar o să mă întorc mai târziu. 

Inspectorul a părăsit salonul. 

— Vrei să faci o baie, bătrâne prieten? întreabă Chubb. Am pregătit nişte 
sandviciuri şi cafea, dar spune un cuvânt şi putem pregăti nişte şuncă şi ouă, 
clătite cu gem, doar spune. 

— Sandviciuri şi cafea sună perfect. 

Soseşte mâncarea şi mănânc. În comparaţie cu mlaştina salonul e o oază. 
Un foc care trosneşte, un scaun confortabil, o căldură plăcută. Chubb stă şi 
mă priveşte într-o companie tăcută. 


! Personaj din serialul american Hogan 's Heroes (1965-1971). 

— Desigur, am amânat licitația, după ce l-au găsit pe Kuznyetsov — sau 
oricare se dovedeşte a fi numele său, spune Chubb. Musafirii au trebuit să 
stea pentru interogatorii şi, de vreme ce se pare că totul se linişteşte, poliția a 
fost de acord că putem face vânzarea mâine. Dacă mai eşti interesat de 
vechiul grimoar, vreau să spun. 

Înghit ultimul sandvici cu vânat cu prima cană din a doua oală de cafea. 

E timpul să mărturisesc. 

Dar înainte să apuc să o fac, Chubb spune: 

— Se pare că e singurul lucru pe care Kuznyetsov, de fapt, nu l-a furat. 
Am întors tot castelul pe dos, cât de discret a fost posibil, şi tocmai ne 
gândeam cu cum să interogăm oaspeţii, când a apărut vestea despre găsirea 
corpului lui Kuznyetsov. Atunci a explodat iadul. 

Aştept mai multe explicații. 

— Ştii cum, când pierzi ceva, cauţi în acelaşi loc iar şi iar, pentru că nu-ţi 
vine să crezi că nu e acolo? Chubb dă din cap spre cutiile de sticlă din 
cameră. Şi să fiu al naibii dacă nu a fost chiar acolo. Uită-te. Nici mie nu mi-a 
venit să cred, dar blestemăţia aia e chiar acolo. 

Mă ridic şi merg încolo. 

Chubb descuie cutia de sticlă, îşi trage o pereche de mănuşi albe şi ia cu 
grijă cartea, ținând-o de parcă ar fi o relicvă. Mă holbez uimit. E incunabulul 
din secolul al XV-lea — acelaşi pe care l-a furat Kuznyetsov, acelaşi pe care l- 
am găsit la pietre, acelaşi care a mers cu mine în 1755. 

Acelaşi pe care l-am scăpat în barcă. 

O răcoare îmi ridică părul pe ceafă. 

Cum e posibil? Apoi ştiu. A fost în familia mea de sute de ani. Asta a spus 
Eleanor LeBlanc. Transmisă din generaţie în generație, până când un strămoş 
sărăcit a vândut-o. 

Transmisă din generație în generație? 

Chubb închide cutia, părând mulțumit. 

Prin minte îmi trece un citat din Shakespeare. 

Trecutul e doar prologul. 

Se pare că Melisande Robicheaux a devenit proprietarul neglijent al 
incunabulului. Lăsat în barcă de un bărbat care a dus-o la insula focilor, apoi 
transmisă moştenitorilor ei, ei transmițând-o mai departe, prin secole, până 
când ajunge aici. E o prostie. Ridicol. Totul a fost un vis. Cartea dispărută a 
fost pur şi simplu găsită aici la castel, cum a spus Chubb. 

Gazda mea toarnă două măsuri generoase de whisky. În liniştea din 
cameră zgomotul sticlei atinsă de marginea paharului este exagerat. 

— Eşti sigur că eşti bine, bătrâne? Nu ai nevoie de un doctor? 

— Sunt bine, spun eu, ştiind că acum pot ţine întreaga experiență pentru 
mine. 

Accept băutura şi iau o gură. E unul din whisky-urile tari din ţinutul 
muntos cu vapori care pot elimina visele nebune din cap. 

Exact ce am nevoie. 

Dar un gând îmi trece prin cap. Flinta din barcă. Mă aplec şi deschid 
geanta care-mi atârnă la brâu. 

Înăuntru găsesc cartuşele. 

Zâmbesc. 

Nu a fost vis. 

Apoi mă întreb dacă într-o zi rămăşiţele ruginite ale ceasului şi armei 
mele îşi vor face loc şi ele în cutia vreunui colecționar. 


SFÂRŞIT 


VP-MAGAZIN 


JOHN P. McAFEE 


COSA ROG 
orin ploaia tristă 


S | VA y A is 
ù D i A 
M — Et UE ID, 
sui N 
) hl ~ S] 
`) ' 

€ LA SUA 

~ i l g w 


a N 
A N Ex 
. a >” 


JOHN P McAFEE COMANDO PRIN PLOAIA TRISTĂ 


JOHN P McAFEE 


COMANDO 
PRIN PLOAIA TRISTĂ 


Traducere de Constantin Dumitru-Palcus 


EJohn P. Meafee, 1993 
SLOW WALK ÎN A SAD RAIN 


EPISODUL II 


Apel poştal 


Am găsit scrisorile gata desfăcute. 

Ne-am uitat la Thompson, care a săltat din umeri stânjenit. 

— Hei, băieţi, dacă într-adevăr aţi fi fost morți aş fi expediat toate astea rudelor celor 
mai apropiate — nu era nicio problemă. 

Am răsturnat un colet gol primit de acasă şi l-am scuturat. Un rest stingher de 
ciocolată, cu un mucegai de câteva săptămâni, a căzut ca o nicovală pe masă. Am rămas 
cu toţii fără grai, privind la bucăţica de ciocolată. 

— Hai măi băieţi, ce naiba! Doar nu mă credeţi atât de hain încât să vă fi mâncat haleala 
din pachetele primite de acasă! — a zis Thompson cu indignare. Noi ne-am mutat privirea 
de la bucăţică la Thompson şi pe urmă din nou la bucăţică. 

Pe fruntea specialistului 7 se iviră brusc mici broboane de transpiraţie. 

— Staţi un pic, să vedeţi ce-am să fac, a spus el dispărând în separeul său pentru 
dormit. Alertat de mişcarea sa bruscă, Shotgun îşi ridică grăbit lansatorul de grenade, 
noua sa armă „de suflet”. 

— Ho, măgădăule, spuse Thompson, făcându-şi din nou apariţia. la uitaţi-vă ce-am eu 
aici. 

Thompson aducea în braţe cutii cu scrisori şi reviste sexi. Le răsturnă pe masă, 
amestecându-le cu ale noastre. 

— Tocmai când trebuia să aterizeze, asupra elicopterului poştal a început să se tragă 
din plin, aşa că au aruncat în grabă câţiva saci plini cu corespondenţă. Al dracului să fiu 
dacă pot să ştiu ale cui sunt toate astea, dar, nenică, e o lectură pe cinste. 

Shotgun îşi puse la umăr lansatorul de grenade şi înhătă o mână de scrisori. 

— Asta e, ne îndemnă Thompson pe toţi. N-aveţi decât să vă închipuiţi că au fost scrise 
pentru voi. 

După ce Shotgun şi-a luat porţia, ne-am luat fiecare câte am apucat şi ne-am dus în 
separeuri, ca să stăm lungiţi pe paturi şi să citim despre ce mai era prin lumea asta. Spec. 
7 Thompson se prăbuşi într-un scaun, sleit de experienţa soră cu moartea prin care 
trecuse. 

Prima scrisoare pe care am citit-o îi era adresată lui Glas Domol. Era de la mama sa: 

Dragul meu soldat, 

Ia ghiceşte cine te aşteaptă acasă — un cățeluş! Mai tii minte cum face mătuşa ta, Madge, de 
toarnă întotdeauna apă fierbinte peste cățelele aflate în călduri? Ei bine, a făcut treaba asta cu una 
care era grea şi, cât ai zice peşte, căteaua i-a fătat cățeluşii pe gazonul din fata casei. Am reuşit să 
salvăm unul. Pe ăilalți patru i-a înecat Madege. 

Sper că faci baie în mod regulat. Am citit despre unele din bolile alea tropicale şi ne temem să nu 
se răspândească şi pe-aci. Ştiu că e greu să-ți aminteşti de chestiile astea, dar ai grijă să-ți agăti 
prosopul în cui, după ce faci baie. De acolo vin bolile părților ruşinoase. 

Janice zice că-i e dor de tine. Ti-am spus că s-a măritat cu Harry Shulberg, maistrul de la atelier? 
El cică, poți să-ți reiei serviciul când te-ntorci, dar nu şi prietena. Ha. Ha. 

Preşedintele zice că războiul merge bine. Aşa e? 

Te iubesc, 

Mama 

Undeva, dinspre hol, se auzea râsul lui Glas Domol. Era bine să vezi cum moralul 
creştea din nou, după Câmpia Trestiilor. Mi-am aruncat privirea peste încă două scrisori: 
una îi era adresată unuia pe care-l chema Armstrong; era de la nevastă-sa care aderase la 
o sectă de prin partea locului şi îl primise pe Cristos în inima ei. Grupul ei de suporteri 
sponsorizaţi de biserică o îndemnase să scrie această scrisoare, în care îi cerea divorţul, 
întrucât nu mai putea să trăiască alături de un criminal. Era semnată cu numele ei însoţit 
de un simbol al păcii. Cealaltă scrisoare îi era destinată unui tip pe nume Eisenhart. Era 
de la o firmă care se ocupa cu vânzările de maşini. Îl amenințau cu reintrarea în posesia 
automobilului pentru care uitase să mai plătească ratele lunare. 

Amenințarea lor că-l vor aresta şi-l vor judeca într-un tribunal din Maryland avea un 
haz nebun. Nici nu era de mirare că Eisenhart, oricine o fi fost el, nu-şi plătea ratele 
lunare. Trăgea nădejde ca negustorii, de maşini să vină şi să-l ia acasă. Era mai grozav 
decât să te împuşti în picior. În pragul uşii, apăru Glas Domol, chicotind: 

— Dom’ căpitan, nu vrei să facem schimb? 

Am negociat un Armstrong şi un Eisenhart contra trei scrisori, a treia dintre ele fiind 
una adresată lui Shotgun. 

Primul lucru care a căzut din plic a fost o chitanţă lunară. M-am uitat, la sumă. Era mai 


VP MAGAZIN 


JOHN P McAFEE COMANDO PRIN PLOAIA TRISTĂ 


mult de jumătate din solda lui Shotgun. Chitanţa avea un aspect rudimentar şi era 
murdară la unul din colţuri. Purta semnătura unui preot, părintele Rodrigo Carreras, de 
la Escuela de la Acequia Madre para los Ninos sin Padres. 

Urma o scrisoare de la părintele Carreras către Shotgun: 

Stimate domn, 

Cu regret vă informez că şcoala pe care ați construit-o împreună cu oamenii dumneavoastră aici, 
în Bolivia, a fost distrusă noaptea trecută fie de către guerrillas, fie de către fortele guvernamentale. 
Niciuna dintre părți nu-şi asumă responsabilitatea. Din nenorocire, cei mai multi dintre copii au 
murit în cursul atacului. Azi dimineață am găsit printre dărâmături scrisoarea dumneavoastră 
adresată părintelui Enrico Calderon şi v-o trimit înapoi, împreună cu rugămintea pentru o nouă 
sumă de bani. Vom reclădi şcoala şi, cu sprijinul unor oameni ca dumneavoastră, încă o dată vom 
purcede la educarea noilor copii care nu vor întârzia să sosească. 

Con Cristo, pr. Carreras 

P.S. Mă nedumereşte ura dumitale fată de educație. Pace tie, fiule. 


A ştiut vreodată Shotgun ce-i aceea pace? În 1967, fusese în Bolivia ca să-i iniţieze pe 
lanceros bolivieni în tainele înaltului meşteşug al vânătorii de guerilleros. Au găsit banda 
lui Che Guevara cu ajutorul indienilor băştinaşi, care erau de-a dreptul iritaţi de faptul că 
cineva cu un accent nordic, de orăşean, ar vrea să stârnească o revoluţie în America de 
Sud. El şi-a îndeplinit misiunea cu bine. Singurul lui comentariu asupra operaţiunii a 
fost: 

— Che Guevara a fost aranjat de Castro. lar eu n-am fost decât vidanjorul lui. 

— Şi de ce să fi vrut Castro să-l aranjeze pe Che Guevara? — am întrebat eu, nevrând 
să-mi dau în vileag ignoranţa. 

— O mulţime de motive. De exemplu, să scrie din nou istoria. În cinze' şase, Guevara a 
fost liderul revoluţiei cubaneze. 

— Eu am crezut că a fost Fidel Castro. 

— Fidel n-a fost în stare să iasă din încercuire dintr-o pădure tropicală defrişată. Che 
Guevara a fost conducătorul, iar oamenii pe el l-au urmat. Ştii de ce? 

— De ce? 

— l-a ţinut în viaţă. Fidel era fiu de doctor. N-am avut niciodată încredere în copiii de 
doctor. Taică-tu ce-a fost? — m-a întrebat el. 

— A fost fermier, am răspuns eu, sperând ca fiii de fermier să nu fie incluşi pe lista sa 
neagră. 

M-am uitat la cealaltă scrisoare din plic. Fusese expediată cu şase luni în urmă. Armata 
a avut mult de furcă ca să-l descopere pe Shotgun. Ca şi noi, de altfel. Scoţând din plic 
foaia de hârtie îngălbenită şi sfărâmicioasă, după ce am desfacut-o am constatat cu 
surprindere că era scrisă de Shotgun. Eu nu-l văzusem niciodată scriind. Am citit 

scrisoarea redactată în stil cazon: 

CĂTRE: Părintele Enrico Calderon 

SUBIECT: Educația copiilor 

REFERINŢE: Al II-lea Război Mondial, Coreea, Vietnam. 

În timpul celui de-al doilea Război Mondial, ca tânăr soldat, am fost impresionat de măiestria 
deosebită a celor de la Krupp. Armele lor erau cu mult mai bune decât ale noastre. 

Rachetele V erau de departe superioare oricărei arme de care dispuneam noi; tancurile lor aveau 
unghiurile blindajelor astfel calculate încât să devieze armele antitanc; puştile lor aveau bătaia mai 
lungă şi mai multe cartuşe în încărcătoare. Eram impresionat de mințile care concepuseră aceste 
arme. 

Pe urmă am dat peste acele lagăre cu fiinte umane însemnate cu fierul roşu ca nişte vite, cu 
cuptoarele calde încă de la arderea copilaşilor şi cutii pline cu plombe de aur. Am început să mă 
minunez, acolo în lagăr, cum de a fost posibil ca nişte oameni educați să facă aşa ceva. 

La vremea aceea, Germania avea cel mai bun sistem educațional din Europa. Camerele de gazare 
fuseseră construite de către ingineri educați; gazul fusese conceput de nişte chimişti educați; cei 
care au cusut globi oculari la spate ca să vadă dacă functionează şi aşa au fost nişte doctori educați, 
şi, mai presus de toate, au fost profesorii educați care au convins mințile oamenilor că era îngăduit, 
ba chiar onorabil, să facă asemenea lucruri în numele patriotismului. 

Şi dumneata mă întrebi ce fel de educație vreau să li se dea orfanilor? Da' ce, ai înnebunit de tot? 

Mai întâi de toate, vreau să-i înveți să fie oameni. Nu-i învăța istorie. Nu vor face decât s-o 
repete. Foloseşte-te de banii mei şi răsfață-i. Dă-le dulciuri, cumpără-le cărțile pe care vor să le 
citească, nu acelea impuse de către stat sau biserică... şi lasă-i să se scalde şi du-i să se joace în 
zăpezile Anzilor. Poate că lor o să le meargă mai bine. 

Sfârşitul scrisorii 


Ei bine, copiilor nu le mersese deloc mai bine şi am stat în cumpănă, dacă să-i arăt sau 
nu scrisoarea lui Shotgun. Totuşi, trebuia să ştie. Am îndoit la loc scrisoarea şi am vârât-o, 
alături de celelalte hârtii, în plic. Am străbătut holul, am ieşit pe uşă şi am mers la 
amplasamentul  mortierului. Shotgun şedea lângă groapa în care-şi avusese 
amplasamentul mortierul lui. I-am dat scrisoarea. 

— Ai citit-o? — m-a întrebat după ce a văzut despre ce este vorba. 

— Nu, am minţit eu. 

Shotgun m-a privit timp îndelungat. 

— E totuna, a rostit el, scăpărând un băț de chibrit de un bulgăre de chit exploziv C-4. 
S-a aprins imediat. A ţinut plicul deasupra flăcării până când i-a ars degetele. Fără grabă, 
a împins cenuşa în groapa goală a mortierului. 


căpitane. 

— Ce ai de gând să faci acum, Shotgun? 

— Am să le trimit două treimi din soldă, a spus el, îndepărtându-se. Peste umăr, a 
adăugat: Până la urmă, unii dintre ei tot or să reuşească. Trebuie să ne scoată cineva, 
măcar atâtica, din mocirlă. 

Shotgun umanitarul? 

Trăim într-o lume al dracului de ciudată. 


În vizită la colonel 


Am sperat ca scrisorile să-i îndepărteze lui Shotgun gândul de la promisiunea de a-l 
ucide pe colonelul Black. Nu că ar fi făcut-o, desigur. Asta e o nebunie. În Câmpia 
Trestiilor se spuseseră o mulţime de lucruri care nu trebuiau luate neapărat în serios. 
Ne-am lăsat chiar şi noi purtaţi de fantezia lui Shotgun, sugerându-i modalităţi de 
ucidere a colonelului, dar asta numai aşa, ca să treacă timpul pe când stăteam ascunşi în 
iarbă. 

Trecuse o săptămână şi viaţa revenea la anormal. Îi ordonasem spec. 7 Thompson ca 
timp de câteva zile să nu raporteze găsirea noastră, astfel ca Shotgun să aibă răgazul să 
depăşească starea pricinuită de pierderea mortierului. Toţi ceilalţi au fost preveniţi să nu 
pomenească numele colonelului Black. 

Aşadar, iată-ne ghemuiţi în buncăr, ascultând ploaia de oţel când, din întuneric, o voce 
rosti: 

— Nu sunt prea puternice exploziile astea ca să fie mortiere vietnameze? 

Şi, ca un tembel, am râs şi am răspuns: 

— Mda, probabil că e colonelul Black, care ne urează bun venit. 

Am regretat de îndată ce spusesem, dar era prea târziu. Cu un geamăt ca de strigoi, 
Shotgun a rupt-o la fugă afară din buncăr. 

67 


Ca să înţelegeţi ceea ce urmează, va trebui să ieşiţi afară până la garaj şi să porniţi 
maşina de tuns iarbă. De fapt, va trebui să mergeţi să furaţi o maşină de tuns iarbă, 
întrucât Shotgun a furat o motocicletă Honda de la una din replicile noastre 
sud-vietnameze ca să se ducă să-l ucidă pe colonel. 

Asta e: trageţi cordonul, acţionaţi contactul, rotiți mânerul, apăsaţi demarorul. 

Putputputput. Cam aşa sună, nu? Acum, intraţi din nou în garaj. Închideţi uşa. 

Putputputputput 

Aşa se auzea când Shotgun a intrat cu Honda în buncăr şi ne-a întrebat dacă vrem să mergem cu 
el. Opriti, vă rog, maşina de tuns iarba. 

Mulţumesc. Şi iată-l plecând, cu automatul CAR-15 atârnat la spate, lansatorul de 
grenade M-79 aşezat pe ghidon şi două pumnale Randall prinse în tecile de la şolduri. 
Presupun că a luat-o de-a lungul drumului, dar întrucât bombardamentul continua, nu 
am putut să ne luăm cum se cuvenea rămas bun de la el. 

Ar fi trebuit. 

Cel care ne bombarda era colonelul Black. 

El îşi experimenta cea mai nouă idee, amplasamentul de mortier plutitor, pe râul Vam 
Co Tay. În acel moment, el şi oamenii săi erau înțepeniţi într-un banc de nisip şi încercau 
să se deblocheze folosindu-se de reculul mortierului. 

Ce este un pumnal Randall? Un omuleţ din Florida le-a fabricat într-o manieră 
specială, astfel încât să poată tăia oase şi cabluri de oţel fără să se rupă sau să-şi tocească 
ascuţişul. El era făuritorul nostru de săbii — geniul nostru într-ale metalurgiei. Apropo, 
numele lui era — ţineţi-vă bine — Randall. Să revenim la poveste: 

Următoarea parte este cam înceţoşată. Prin retranslaţie, a pierdut ceva. Dacă m-aş fi 
aflat acolo, ar fi fost mai clară, dar întrucât am aflat-o la mâna a doua, aveţi răbdare. 

După câte s-ar părea, Shotgun a trecut val-vârtej pe lângă cei de pe bancul de nisip, în 
cursa lui nebună cu Honda spre Moc Hoa. Curge frumos, nu-i aşa? Cred c-am s-o mai 
spun o dată: „O cursă nebună cu Honda spre Moc Hoa”. 

Când a ajuns la Moc Hoa şi a aflat unde se afla colonelul, Shotgun a împrumutat un 
sampan şi şi-a început călătoria înapoi, în susul râului Vam Co Tay. 

Între timp, colonelul Black şi oamenii săi continuau să ne bombardeze întrucât nu 
ieşiseră din bancul de nisip. Dar situaţia era în curs de ameliorare, căci fiecare obuz tras 
însemna o greutate mai mică pe navă. Făceau progrese. 

Ca şi refluxul, de altfel. 

Chiar în clipa în care au reuşit să se deblocheze, au auzit în spate sampanul 
apropiindu-se ca un roi de albine înfuriate. Când colonelul Black s-a întors şi l-a zărit pe 
Shotgun, care în mintea sa era dispărut în acţiune şi presupus decedat, a intrat în panică. 
E posibil să fi intrat în panică pentru că Shotgun trăgea în el cu lansatorul de grenade 
M-79, dar cei mai mulţi au căzut de acord că starea i-a fost generată de gândul că avea în 
fața ochilor fantoma lui Shotgun. 

Urlând de groază, el a întors mortierul şi a început să tragă în Shotgun, Reculul i-a 
împins înapoi pe bancul de nisip. Şi, întrucât nivelul apei scăzuse, vasul a izbit o mină 
veche, rămasă acolo probabil de pe vremea coloniei franceze. Ar fi fost nevoie de o 
lovitură zdravănă de baros pentru a face să explodeze ruginitura aceea. 

Sau de reculul unui amplasament plutitor de mortier, o imposibilitate până la apariţia 
colonelului Black. 

Mina, prevăzută cu detonator pe bază de resort, s-a propulsat din nămol exact sub 
locul unde se aflau colonelul şi mortierul, transformând totul într-o ceaţă înspumată. 

A urmat un moment de linişte. 

Urmat de urale puternice din partea oamenilor colonelului, care săriseră de pe 
amplasamentul plutitor în clipa în care-i văzuseră pe Shotgun. 

Cei din echipa B au căutat să-l consoleze pe Shotgun, propunându-l pentru o Stea de 
Argint, pentru încercarea de a salva viaţa colonelului, conducând sampanul — fără să ţină 
cont că propria-i viaţă se afla în pericol — într-un binecunoscut teren minat subacvatic şi 
trăgând cu lansatoml de grenade M-79 în încercarea de a alerta patrula-mortier plutitoare 
în privinţa pericolului plutitor. 

Totul a fost zadarnic. Shotgun suferise a doua lui pierdere şi nimic nu mai putea să-l 
înveselească — nimic, în afară de un nou colonel care era la fel de nebun ca şi colonelul 
Black. 

Am hotărât să-i cumpărăm un animal, ca să încercăm să-l salvăm din starea sa de 
profundă deprimare. 

S-a dovedit însă că domnişoara Pârţ a fost o eroare. 


Dragostea este un lucru fragil 


În amplasamentul de mortier, Shotgun stătea de vorbă cu cineva. Murmura cuvinte de 
amor, care aveau darul să ne facă pe toţi să ne gândim acasă. Asta era dăunător pentru 
moral. M-am dus să-l opresc. De fapt, m-am dus să-mi satisfac curiozitatea. N-am crezut 
că va da uitării atât de curând pe colonelul Black şi pe iubitul lui mortier. 

Stătea de vorbă cu maimuta pe care i-o dăruisem. 

Nu vă faceţi griji în privinţa lui Shotgun. Era o femelă. Adevărul e că tocmai îi întindea o 
lamă de gumă de mestecat mentolată, în ambalajul ei original. Întrucât era o primată, nu 
i-a fost greu să desfacă ambalajul, să introducă lama în gură şi s-o mestece. 

Întrucât era o primată inferioară, maimuţei i-a fost greu să-şi dea seama ce să facă cu 
guma după ce o mesteca un timp. O maimuţă într-un cocon de gumă nu e o imagine prea 
simpatică, însă, dat fiind că gura lui Shotgun se strânsese în modelul subţiat, mi-am dat 
seama că era cazul să râd şi eu. Ceea ce am şi făcut. 

— Căpitane, dă-mi voie să ţi-o prezint pe domnişoara Pârţ. 

Shotgun rostise replica de parcă ar fi anunţat o debutantă la un bal. Am renunţat la 
zâmbet şi i-am strâns mâna lipicioasă din pricina gumei. Ea a intrat în panică în 
momentul când laba i s-a lipit de mâna mea şi a tras de ea ca s-o elibereze, efortul 
făcând-o să-şi plesnească laba lipicioasă de faţa acoperită de gumă. 

A început să întindă guma în încercarea de a-şi dezlipi laba de faţă. Cu laba rămasă 
liberă, se străduia să dea la o parte şuviţele de gumă dintre față şi laba captivă. Pe urmă, 
asemenea unui ţesător de covoare Navajo, a prins a împleti guma încoace şi-ncolo între 

labe, creând o țesătură de gumă. 

Am privit spectacolul până când n-a mai putut să se mişte. 

— De ce i-ai spus d-ra Pârţ, Shotgun? — am întrebat eu, cu ochii la coconul zvâcnitor. 

Shotgun a arătat spre fălcile ei. 

— Vezi pungile alea de sub fălci? Când îi dau să mănânce, îşi depozitează mâncarea 
acolo. Câteodată, zile-n şir. Uite, miroase. 

Shotgun a înhăţat animalul imobilizat şi l-a ridicat la nivelul feţei mele. Maimuta țipa 
de undeva, din interiorul învelişului de gumă, dar tot îi simţeam respiraţia. 

Mirosea ca o vomitătură cu aromă de mentă. 

Ca gunoiul din spatele hotelului, după trei zile. 

Ca apa de gură cu aromă de menstruatie. 

— Căpitane, te-aş ruga să ai grijă de ea în noaptea asta, vrei? Nu-ţi cer mai mult, iar ea 
va fi mai în siguranţă în camera dumitale. 

M-am holbat la Shotgun care întinsese spre mine animalul înnebunit, care tipa şi 
horcăia. Era oare o şmecherie? De ce tocmai eu? 

Sigur, e uşor să spuneţi: „la-o în camera ta. Curăţ-o.” Dar, ia gândiţi-vă: 

Dacă lui Shotgun îi place aşa? Cu gumă? Aţi priceput punctul meu de vedere? 

— Şi cât timp trebuie s-o ţin, Shotgun? 

— Numai până când se termină atacul. 

M-am uitat în jurul perimetrului. Ziua era fierbinte, umedă şi aproape pe terminate. 
Fiecare zi se sfârşea astfel. Am privit la soarele care tocmai atingea un lan de orez. Mi-a 
pus în braţe maimuța îmbrăcată în gumă. Ea s-a lipit de mine — ei bine, ca o maimuţă 
îmbrăcată în gumă. Respirația ei... respiraţia ei... respiraţia ei... Staţi o clipă, îmi caut 
cuvintele... Respirația ei mirosea mai rău decât Câmpia Trestiilor. Ochii au prins să-mi 
lăcrimeze. Shotgun şi-a aşezat mâna cât o insulă pe umărul meu, zgâlţâindu-l. 

— Haide, căpitane. Nu-ţi face griji cu mine. Eu o să stau bine-mersi aici în timpul 
atacului. 

Am încercat să-mi concentrez privirea pe Shotgun: 

— Ce atac? 

— Ăla din noaptea asta. 


Maimuţă de vei vedea, în panică vei intra 


lar Shotgun a avut dreptate. A avut loc un atac. Unii oameni simt un junghi în 
genunchi, atunci când se schimbă vremea; la alţii, şalele se comportă de parc-ar urma să 
ningă. Shotgun avea crampe în degetul cu care acţiona trăgaciul, vechile arsuri de praf de 
puşcă îi luau foc pe obraji, schijele îi cădeau din urechi. Ştia. 

Am instalat-o pe domnişoara Pârţ în adăpostul meu. S-a târât până la una din puştile 
mele — stătea atârnată pe un rastel de perete rudimentar — şi prinzându-se de curea, a 
început să se legene ca să adoarmă. l-am legat în jurul gâtului o sfoară, lăsându-i o 
rezervă suficientă ca să poată cobori din culcuş, să ia o gură de apă sau nişte castraveți 
proaspeți din castroanele de pe podea. A trebuit sa apreciez cu grijă lungimea frânghiei. 
Gândul că domnişoara Pârţ s-ar fi putut spânzura în adăpostul meu m-a cutremurat. 

Dormeam întins pe podea când spec. 7 Thompson a chemat atacul aerian. El păstrase 
câțiva căcaţi de câine şi-i amplasase în împrejmuirea de sârmă a taberei. Noi credeam că 
se uita la monitor doar aşa, de dragul culorii verzi. Thompson era în stare de aşa ceva. 

El ne-a povestit mai târziu că atunci când a văzut că pionierii se aflau-între sârme, a 
vrut să dirijeze bombele cât mai aproape posibil, ca să-i buimăcească. 

— Când sunt buimăciţi, este ca şi cum ai împuşca peşti într-un butoi cu apă, ne-a 
explicat el cu glas ridicat, întrucât atunci nu mai auzeam la fel de bine ca înainte de atacul 
țintaşilor şi de raidul B-52-urilor. „Heavy metal”!-ul produce astfel de efecte asupra 
urechilor. 

Pionierii sunt atleţii de elită ai echipei adverse. Ei sunt antrenați să se infiltreze în 
tabere ca ale noastre, nu cu alt scop decât să arunce lucrurile în aer — de exemplu, pe noi. 
Sunt recunoscuţi ca având nevoie de cinci zile ca să se târască pe distanţe de o sută 
douăzeci de metri. Pionierii nord-vietnamezi îşi lipeau de spinare brazde de iarbă pe care 
apoi le umezeau cu apă ca să se asorteze cu mediul din preajma împrejmuirii de sârmă. 
Nişte adevăraţi ecologişti. Ei cărau săculeţe cu grenade, care nu erau aşa de dificil de 
manipulat, şi mari încărcături explozive, care erau uite-aşa de greu de manipulat. Precum 
şi rachete B-40. 

Pentru a face toate astea, era nevoie de nervi de oţel. Întrucât erau şi ei ființe umane, îşi 
lipeau de ceafă fiole cu opiu pur şi-şi înfigeau seringi în vene. Ştiau că nervii lor erau la 
fel ca toţi nervii soldaţilor, nu din oţel ci din materie organică. Şi dureau al dracului de 
tare. 

Desigur, ameţiţi cum erau din pricina drogurilor, puteau provoca un dezastru — atât 
pentru ei, cât şi pentru ceilalţi. Acesta fiind şi motivul pentru care dormeam pe podea 
când a explodat prima bombă B-52 la zece yarzi? de tabăra noastră. 

Zece yarzi. 

Treizeci de picioare. 

Trei sute şi şaizeci de inch. 

M-am trezit. Şi mi-am dat seama că eram orb. Dar nu şi surd. Ştiam că şocul exploziilor 


1 Stil de muzică modernă, caracterizat prin violenţe acustice (n. Trad.) 
* 10 yarzi 9,144 m (n. Trad.) 

îmi zgâlţâia pereţii deoarece simțeam cum pică praful pe vesta antiglonţ şi pe haine. 
Auzeam (sesizam) cum abajurul firav al singurului bec din încăpere se balansa încoace şi 
încolo, izbindu-se de tavan. Dar continuam să fiu orb. 

Când mi-am revenit în simţiri, primul meu gând a fost că, în timpul somnului, mă 
urcasem înapoi pe prici şi că o rachetă B-40 se hotărâse să doarmă cu mine. Pionierii 
aveau obiceiul detestabil de a-şi lansa rachetele la trei picioare deasupra solului, în aşa fel 
încât soldaţii care dormeau pe priciurile înălțate la trei picioare de sol să poată dormi pe 
veci. 

Următorul gând, provocat de nişte, unghii lungi care începuseră să mă zgârie, a fost că 
Shotgun mă lăsase în plata Domnului, îngăduindu-le pionierilor să mă atace la podea. 
Din fericire, mi-am găsit repede arma şi, cu un gest disperat, am adus-o în fața mea, 
împroşcând cu gloanţe zidul de beton. 

După ce gloanțele au încetat să mai ţopăie în jur, mi-am dat seama că sângeram şi am 
simţit la gât un miros de urină. Dar continuam să fiu orb. Nu-mi mai rămăsese decât un 
singur lucru de făcut: să fug. 

Bâjbâind prin beznă şi liniştea bombardată, am dat de uşă. Curentul de aer provocat de 
deschiderea uşii a fost imediat înlocuit de două mâini care m-au înhătat de revere. 

— Trădare! M-aţi înşelat! 

Şi Shotgun o smulse pe d-ra Pârţ de pe faţa mea. În clipa aceea, aş fi preferat B-52-urile. 

— De ce stătea pe fata ta? — a spus Shotgun, privindu-mă fioros cu ochi de nebun. De 
fapt, aceia erau ochii lui normali. 

— Shotgun, ea încerca să protejeze un soldat american. 

Ochii au clipit. Argumentul patriotismului l-a convins. 

— Aşa e ea. Îmi pare rău că te-am zgâlţâit, căpitane. Să mergem. Pionierii sunt între 
sârme. 

Am părăsit-o pe d-ra Pârţ şi am alergat spre berme. 

Nu se aflau între sârme. 

Trecuseră de ele. 

Dar nu-mi păsa. Viaţa îmi aparţinea din nou. Îmi aparţinea din nou dacă reuşeam să-i 
împiedic pe cei cinci omuleţi ajunşi acum în buncărul mitralierei noastre să întoarcă arma 
înspre noi şi să ne împuşte. 

— Sunt în buncărul mitralierei! 

Totdeauna, Thompson avea de constatat chestiile evidente. Gloanţele ne-au greblat 
poziţia joasă şi netedă. Este uluitor cât de largă poate deveni o cască în timpul luptei. Eu 
puteam să fac tracţiuni înăuntrul căştii mele. 

O primată păroasă suferind de epuizare nervoasă o zbughi pe deasupra noastră către 
stânga cuibului de mitralieră. Întrucât pionierii drogati trag în orice mişcă în preajma lor, 
ei au întors arma spre d-ra Pârţ, dându-ne răgazul să-i omorâm. Shotgun a continuat să 

tragă mult timp după ce aceştia muriseră. Era un tip gelos. 

— Asta e pentru că aţi tras în maimutica mea! — strigă el, trăgând o rafală. 

— Asta e pentru că aţi speriat-o! încă o rafală. Însă, cu toate că trupurile s-au zgâlţâit, 
nu i-au răspuns. 

— Animalele favorite nu fug, Shotgun, am spus eu, încercând să-l domolesc. O să se 
întoarcă dimineața. 

Se părea că am reuşit. După o oră, s-a relaxat. 

Am rămas întinşi acolo, toată noaptea. În linişte. 

— De ce stăm aşa tăcuţi dacă au murit cu toţii? — întrebă Glas Domol. 

— Pentru că pe monitor am numărat şase, îi răspunse Thompson. 

lată de ce am rămas întinşi acolo toată noaptea. Unde era al şaselea? N-am dormit prea 
bine. Cele cinci cadavre zăceau sub lumina stelelor, aproape de patru trupuri care mai 
puteau încă să le vadă. În spatele nostru, tabăra dormea. 

Trebuie să fi aţipit. Şi am fi ţinut-o într-o aţipeală, de n-ar fi fost tipetele de suferinţa ale 
lui Shotgun. 

— Târâtura m-a părăsit! A spălat putina! Nu e pe nicăieri: 

Aşadar, domnişoara Pârţ dispăruse. Am luat-o pe urmele ei care mergeau către gardul 
de sârmă şi dispăreau. Cum stăteam în vârful bermei, încercând să ne uităm în noile 
cratere de bombe, să vedem dacă nu cumva se ascunsese pe acolo, o fetiţă cu iarba lipită 
de spinare se ridică în picioare. 

— Chieu hoi, a strigat ea ţinându-şi mâinile deasupra capului. Chieu hoi. 

Spec. 7 Thompson a zâmbit. 

— V-am zis eu că erau şase. 

Mai târziu, cu ajutorul unui interpret, ea ne-a spus că tatăl ei îi ceruse să aştepte până 
când el va muri şi apoi să se predea americanilor. El i-a explicat că această modalitate de 
lucru deosebită avea dezavantajele ei, unul fiind târâşul timp de două zile prin 
păienjenişul de sărmă tăioasă, cu frica lipită de picioare; celălalt fiind moartea. Pionierii 
nu puteau încheia asigurări pe viaţă ca să-şi scape familiile de necazuri, aşa încât le 
trimiteau la noi. 

— Care din ei este tatăl tău? — a întrebat Glas Domol, arătând spre cele cinci trupuri 
inerte. 

Fetiţa a săltat din umeri. Era greu de spus. Mânia lui Shotgun poate zăpăci un copil. 

Shotgun a spus că fetiţa era o prevestire. 

— Domnişoara Pârţ ne-a părăsit şi în schimb ne-a fost trimisă o fetiţă. 


A luat-o de mână şi a condus-o printre sârme, ridicând-o peste colacii tăioşi. Am rămas 
pe bermă şi l-am privit cum o duce la rezervorul de apă, unde a început să-i curețe iarba 
lipită cu clei de spinare. 

— Sunati la echipa B. Spuneţi-le să vină s-o ia pe fiica mea de aici, a spus Shotgun. 

— Dar nu e fi... a icnit Thompson, căci tocmai îl izbisem în coaste cu patul armei. 

— Executarea, i-am ordonat. 

Au trimis un elicopter şi fetița s-a suit la bord. I-a făcut semn de bun rămas lui Shotgun, 
dar el n-a observat. Turna var peste cei cinci morţi, dintre care unul era tatăl ei. Shotgun 
era un om tare inimos. 


Jucării de Crăciun 


Pe colonel l-au expediat acasă într-o cutie neagră. De fapt, au expediat ceea ce nu era 
colonelul acasă, într-o cutie neagră. Se întâmplă adesea în război. Dacă nu a mai rămas 
nimic din respectiva fiinţă umană, este trimisă acasă o cutie neagră, bătută bine în cuie, ca 
să aibă la ce se uita cei din oraşul natal. 

Pentru fiecare cutie neagră care pleacă acasă, la tabăra A apare o altă cutie, iar apariţia 
ei este realmente în măsură să cauzeze trimiterea acasă a şi mai multor cutii negre. 

De aceea am şi lăsat cutia mare şi cenuşie să zacă pe platforma de aterizare a 
elicopterelor. 

Am lăsat-o acolo pentru că Shotgun nu a vrut să ne lase să o luăm. 

— Ori de câte ori soseşte o cutie cenuşie, avem parte de o nouă misiune, care cauzează 
trimiterea acasă a altor cutii negre, care cauzează trimiterea încoace a altor cutii cenuşii, 
care cauzează... 

Începeam să mă simt cuprins de un sentiment de nelinişte. 

Totodată, cutiile negre aduc înlocuiri. Echipa B l-a înlocuit pe colonelul Black cu 
colonelul Robert Basshore, un bărbat neobişnuit de solid din El Centro, California, care 
avea impresia că totul era realmente mişto. 

— Bărbaţi, misiunea următoare va fi realmente mişto, nu am încă toate detaliile, dar 
când am să mă-ntorc, vă voi spune despre ce e vorba. 

Într-o bună zi, a sosit în tabără însotit de doi „specialişti”, care să ne ajute în miştoul 
imediat următor. Evident, specialiştii trebuiau să aibă un ofiţer, care avea să rămână în 
tabără, ca să-şi supravegheze specialiştii. 

Supraveghetoml specialiştilor: sublocotenent Jonathan Powell. 

Powell cel cu faţă de copoi şi cu privirea tristă, rătăcită. Mâinile lui păreau prea fragile 
pentru manşetele destrămate ale uniformei care-l învăluia asemenea unei robe 
universitare prost croite. 

Noii oameni l-au speriat pe Shotgun, care ne-a speriat pe noi. 

— Ăştia nu trimit înlocuitori decât dacă trebuie să înlocuiască pe cineva, iar noi ne 

aflăm încă aici. 

Am privit în jur. Avea dreptate. Fizic vorbind, ne aflam încă acolo. Glas Domol, 
Shotgun, spec. 7 Thompson şi cu mine. Le-am scuturat mâinile de parcă ar fi fost grav 
bolnavi de paraziți sanguini. Recruţii se pricep de minune să-i rănească pe pianişti ori să-i 
înlocuiască. 

După plecarea colonelului, ne-am îndreptat atenţia spre „LNV” (Labagiii nou-veniţi). 

Plutonierul Whitson era un E-7, negru din Harlem. El avea să fie responsabilul cu 
probleme de contraspionaj al misiunii noastre, urmând să ne conducă în şi din zona-țintă. 
Vorbea limba băştinaşilor din zona-ţintă. Ochii lui reci şi întunecați mi-au adus aminte de 
Shotgun. Era prea înalt şi extrem de subţiratic şi nervos, asemenea unui cal pur-sânge. 
Semăna cu o macaroana lungă, şi neagră, aşa că l-am poreclit Spaghetti. Îi plăcea la 
nebunie să umble creanga şi să citeze proverbe africane ca soluţii la orice problemă. 
Oferea răspunsuri meşteşugite la întrebările lui Glas Domol, cu care s-a potrivit de 
minune. 

Glas Domol întreba: 

— De ce nu ne spui unde-o să mergem? 

Iar el răspundea: 

— Adevărul este ca aurul: ţine-l undeva încuiat şi-ai să-l găseşti exact aşa cum era când 
l-ai pus deoparte. 

— O să fie multe focuri de armă? (Din nou Glas Domol.) 

Răspuns: 

— Înlesnirea trimisă de Dumnezeu nu-l trezeşte pe cel care doarme. 

După cum ne-a înştiințat el, ambele citate proveneau din Senegal, ceea ce explică, 
probabil, poziţia importantă a acestei ţări în lume. 

Sergentul Randolph Subervich venea de la minele de cărbuni din Pennsylvania. 
Înainte, fusese un fotbalist bun în echipa universităţii, dar o rană la genunchi l-a costat 
bursa. Era o rană gravă, din moment ce nu fusese îndeajuns de rea ca să-l scape de război. 
ÎI trimiseseră să ne arate cum se folosesc obiectele din cutia cenușie care continua să zacă 
pe platforma pentru elicoptere. Mai era doar o singură problemă. La drept vorbind, erau 
două. Shotgun nu permitea nimănui, inclusiv LNV-iştilor să atingă cutia, iar Subervich 
doar văzuse obiectele din cutie. Nu fusese instruit să le folosească. 

— Permisul de securitate nu mi-a sosit la timp ca să mă poată instrui înainte de a primi 
ordinul să vin aici. Aşa încât, m-au trimis aşa. 

— Şi ce ne-au trimis? — a întrebat Glas Domol. 

— Mă depăşeşte, a zis Subervich. E secret. 

— Bine, dar trebuie să ne folosim de chestiile alea, am spus. 

— O să mă prind eu cum trebuie folosite, a spus Thompson. 

O mână neagră îi atinse pieptul: 

— Arată-mi permisul de securitate. 

Adevărata enigmă era sublocotenentul Jonathan Powell. Fusese trimis să ne ajute, dar 
n-aş putea să vă spun cu ce ne-a ajutat. Era unul din acele personaje din clasele de colegiu 
americane, care receptează totul şi nu învaţă nimic. 

Avea treizeci şi doi de ani şi era profesor de filosofie la unul din colegiile acelea mici 
din California. Într-o seară, în jurul cinei cu piure de cartofi, a încercat să ne explice 
tuturor poziţia nihilistă a existenţialistului şi cum se îmbina această problemă în mintea 
lui cu legea entropiei. 

Ne-am holbat la el. Toţi, în afară de Shotgun. 

— Universul este guvernat de haos şi hazard, nu de ordine. lată ce dovedeşte entropia. 

Sublocotenentul Powell era excitat. 

— Ridicaţi-vă toţi farfuriile cu cartofi, a spus Shotgun. 

Le-am ridicat. 

— Aruncaţi farfuriile în sus. 

Le-am aruncat. 

Toate au căzut pe partea cu cartofii. 

Shotgun se uită la sublocotenentul Powell: 

— Prostii. 

Dar să nu vă gândiţi că Shotgun nu-l agrea pe sublocotenentul Powell. El îi 
compătimea pe toţi locotenenţii. Când am fost avansat căpitan mi-a dat o felicitare. O 
făcuse el însuşi la imprimanta din dotarea pentru războiul psihologic pe care o rezervam, 
de regulă, pentru tipărirea fluturaşilor aruncaţi deasupra satelor, ca să-i anunţăm că 
venim. Textul felicitării era plin de înțelesuri: 


Ofițerii simt ca nişte aligatori. Când sunt locotenenți, ti-e milă de ei şi-i îngrijeşti. Când ajung 
căpitani, te ţii la o distanță sigură de ei. Când devin maiori îi vânezi, iar când se fac colonei, îi omori 
pentru trofee. Felicitări pentru avansare, căpitane. 

Shotgun 


Totdeauna era util în felul acesta. lată de unde ştiu că îl plăcea pe sublocotenentul 
Powell. Chiar dacă nu dădea doi bani pe filosofia lui. 

Nu prea l-am văzut la față pe Powell. A stat în buncărul lui, legumind câte o sticlă de 
Everclear pe zi. Soţia lui îşi găsise de lucru într-un bar de lesbiene din Los Angeles — 
numai până la întoarcerea sa. El se gândea că nu era bine pentru ea. Dar scrisorile păreau 
scrise de o fiinţă relaxată. 

Le-am citit pe toate, până la una. Erau grozave. Se dovedea a fi o scriitoare teribil de 
talentată la descrieri şi era încântată de munca ei de la bar, care consta în oferirea 
serviciilor către clienţi. Îmi propusesem să vizitez barul acela la întoarcerea în ţară. 

Cutia cenuşie. 

Cutia cenuşie se afla tot pe platforma pentru elicoptere. Într-o noapte, Shotgun a 
adormit de-adevăratelea. De la întâmplarea cu mortierul nu mai dormise cum se cuvine, 
dar timpul vindecă toate rănile — timpul şi copcile. 

În cele din urmă, Glas Domol a spus: 

— Mă întreb ce-o fi în cutie? 

Am cugetat la asta preţ de câteva ore, sperând ca Shotgun să se trezească, dar el a 
continuat să doarmă. Pe deasupra, s-a pornit şi musonul. Nici asta nu i-a stricat somnul. 

Musonul? 

Intraţi în baie. Daţi drumul la duş. Opriţi-l. Daţi-i drumul. Opriţi-l. Faceţi asta zi şi 
noapte timp de vreo trei luni în şir şi veţi înțelege ce-i acela un muson. 

Am greşit lăsând cutia în ploaie. Recunosc. Dar de unde să ştiu eu că apa va dezlipi 
etichetele? 

Când, în sfârşit, am ajuns să deschidem cutia, ne-am uitat înăuntru şi am văzut sute de 
cutiuţe cenuşii. Prima cutie cenuşie pe care am deschis-o avea înăuntrul ei o altă cutiuță 
cenuşie, mai mică. 

În momentul acela, Shotgun se trezise, dar era prea târziu. 

Din mica cutie cenuşie se proiecta în afară un ineluş alb. I-am înmânat-o locotenentului 
Powell, care i-a pasat-o lui Subervich, specialistul în cutii cenuşii. 

— Du-te afară şi trage de inel, a spus Powell. Eşti singurul care ai permisul necesar ca 
s-o foloseşti. 

Am privit cu toţii la Subervich, care se uita la cutie. S-a îndepărtat de noi la o distanţă 
sigură şi a tras de inel. Era ataşat la capătul unui soi de fir. A continuat să tragă de inel, 
scoțând afară şi mai multă aţă. Lăsând cutia pe pământ, a început să păşească în direcţia 
noastră, cu inelul prins de deget. Firul a continuat să se lungească. 

Noi ne-am dat înapoi. 

El a venit după noi. 

Ceea ce a făcut şi firul. 

— E o cutie cenuşie cu un fir negru în ea! — a zbierat el ca să ne oprească să ne retragem 
dincolo de bermă. Ne-am oprit cu toţii. 

Am cercetat firul şi cutia. Spec. 7 Thompson a tras de şnur şi l-a rupt. Cutia a început să 
zumzăie. 

Am sărit în spatele bermei. 

Şi am urmărit-o. 

A început să plouă. 

Cutia zumzăia în ploaie. 

Noi am rămas în spatele bermei. 

Dezgustat, sublocotenentul Powell a ridicat cutia şi l-a blestemat pe Dumnezeu. 

Nu s-a întâmplat nimic. 

Spec. 7 Thompson a luat cutia înăuntru, a desfăcut-o şi, în vreme ce noi ne ştergeam de 
apă, ne-a explicat destinaţia obiectului. 

— Acesta este un dispozitiv de campare. Aşezi cutia la ureche, iei şnurul şi-l întinzi în 
jurul perimetrului, pe după doi-trei copaci şi câteva tufişuri, iar apoi agăţi capătul din 
nou de cutie. Dacă un animal ori vreun omuleț în pijamale negre rupe sfoara, îţi zumzăie 
în ureche, te trezeşti, împuşti cevaşilea şi p'ormă-ţi vezi de somn. O să-i spunem... — se 
chinui să-i găsească un nume... — cutia zum. 

În ladă se aflau cel puţin o mie de cutii zum. După cum mai erau şi alte lucruri. 

Sticluţe Clorox. O mulțime. 

Cutii mari de cafea, de culoare maro, având scris pe ele cuvântul „Schick”. Am crezut 
că sunt nişte truse de bărbierit, până când Glas Domol a întrebat: 

— Ce-i asta? 

„Asta” s-a dovedit a fi un întrerupător montat pe peretele lateral al cutiei. 

— Trusele de bărbierit au întrerupătoare? 

N-am ştiut ce să-i răspund lui Glas Domol, aşa că am aşezat cutiile de cafea lângă 
sticluțele de Clorox. 

Urma o mică grămadă de cutii din polistiren alb, mari cât să-ncapă într-un buzunar. 
Am căutat vreun întrerupător — niciunul — aşa încât mai întâi le-am desfăcut pe astea. 

Înăuntru se aflau nişte eprubete mici, cu capetele filetate. Fiecare eprubetă era umplută 
cu câte un lichid de o anumită culoare. Erau prinse de cutie cu nişte cleme. Pe cleme 
fuseseră stanțate numere: 

„Zece secunde.” 

„Douăzeci de secunde.” 

„Treizeci de secunde.” 

„Patruzeci şi cinci de secunde.” 

„Şaizeci de secunde.” 

Am scos o fiolă şi i-am cercetat filetul; 

— Mă întreb unde se potriveşte chestia asta? 

I-am dat lui Thompson o mină Claymore. 

— Vezi dacă se înşurubează aici. 

Şi Thompson a început să înşurubeze fiola albastră de la clema de „zece secunde”. 
Ţipătul înfricoşat era al meu. ÎI cronometram şi deja irosise şapte secunde, fără să 
reuşească să înşurubeze mai mult de jumătate de filet. Nu-mi imaginam cum o să poată 
înşuruba restul filetului în cele trei secunde rămase. M-am întrebat cine făcuse probele la 
dispozitivul ăsta, în State. Charlie Trei-Degete? 

— Căpitane, pe care din ele vrei s-o folosim? — a întrebat Glas Domol. 

— Aiurea, cui îi pasă? — a grăit sublocotenentul Powell, filosoful nostru. 

— Hai s-o folosim pe-asta neagră. O s-avem răgazul să ajungem în spatele sacilor de 
nisip. 

Toată lumea s-a uitat la mine. Căpitanul a mai urcat o treaptă. 

Să aşezi o mină Claymore în vârful bermei, să înşurubezi în ea eprubeta neagră şi pe 
urmă să aluneci şi să te târăşti înapoi până la sacii de nisip nu-i aşa uşor în timpul 
musonului. Dar a durat mai puţin de treizeci de secunde. 

Am aşteptat mult mai mult decât atât. 

În cele din urmă, Pulică, câinele nostru de pază, s-a dus să examineze mina. 

Buum! 

Din fericire pentru Pulică, când mina a explodat, el nu se afla în faţa ei. Din nefericire, 
se afla în spatele minei, care are o rază de retro-acţiune de cincizeci de yarzi. 

Nu i-am mai găsit decât botul. 

— Eh, ce să-i faci, se mai întâmplă, a încercat să ne consoleze spec. 7 Thompson. 

Thompson a cercetat fiolele colorate. 

— Sunt sensibile la vibrații! Când o-nşurubezi la o mină Claymore, fiecare fiolă 
stabileşte câte un interval de timp diferit până când mina devine sensibilă la vibrații. 

— Şi cum rămâne cu sticluțele Clorox şi cutiile de cafea? 

Aş fi preferat ca Glas Domol să mai şi tacă din când în când. 

Spaghetti cel negru grăi: 

— Hai să le-ncercăm într-o ambuscadă. 

Shotgun gemu. 

— Ce s-a întâmplat, Shotgun? — l-am întrebat. 

— N-am mai primit niciodată atât de multe jucării. 

Shotgun îşi şterse o lacrimă, sau poate o şuviţă răzleaţă de salivă. Emoţia îl făcea să se 
manifeste astfel. 

— Ce fel de misiune are nevoie de aşa multe jucării? 

După această întrebare, Glas Domol se ghemui într-un colţ, în poziţie de fetus. 

Chiar şi „specialiştii” arătau îngrijoraţi. Spaghetti îşi scoase portofelul şi se uită la 
fotografia unei frumoase negrese ținând în brațe o fetiţă care făcea cu mâna la aparatul de 
fotografiat. 

— Dacă-ţi bagi în gură o lamă de ras, vei scuipa sânge. Mâinile îi tremurau; s-a uitat la 
fotografie vreme îndelungată. 


O lungă excursie în natură 


Puteţi să pronunţaţi aceste nume: plaine des Jarres, Phou Bia, Tha Thom, Borikhane, 

Soppone, Ang Kahm, Chankeuil Tay şi A Ro? 

N-a reuşit nici colonelul Basshore când ne-a încredinţat noua noastră însărcinare. A 
zburat personal până la tabără, ca să ne explice toate amănuntele. Îmi amintesc bine de 
ziua aceea, căci era fierbinte şi umedă. Desigur, toate zilele erau fierbinţi şi umede, aşa că 
nu era greu să-ţi aminteşti aşa ceva. 

— Cum se face că avem de mers în locuri de care nu a mai auzit nimeni? 

Glas Domol se afla tot în colţul lui, strâns într-un mic ghem temător. 

Sgaghetti încercă să-l liniştească pe Glas Domol cu un citat: 

— Într-un tribunal de găini, libarca n-o să aibă niciodată câştig de cauză. 

Colonelul emise un hohot firav. Shotgun şedea liniştit în primul rând al auditorilor, 
curăţindu-şi lansatorul M-79. Cârpa îmbibată cu ulei aluneca agale în susul şi în josul 
țevii, în vreme ce el se uita cu atenţie la colonel. Mirosul fluidului pentru curățirea 
armelor îl excita pe Shotgun. 

Colonelul Basshore îşi drese glasul: 

— Din acest moment, această misiune este „sterilizată”. Nicio persoană care ascultă 
ceea ce vă voi spune nu va putea să părăsească tabăra până la încheierea misiunii. S-a 
înţeles? 

Colonelul se duse până la uşa adăpostului, privi în jur şi nu văzu nimic în afară de 
jeep-ul incendiat, hoitul în descompunere al unui elefant şi o tigvă de nord-vietnamez 
înfiptă într-o suliță 'aproape de intrarea în tabără. Una din patrulele Hoa Haos o adusese 
la întoarcere şi o lăsase ca amintire. Desigur, nu aduceau niciodată înapoi şi corpul. E 
mult prea greu şi inutil după ce-i mănâncă ficatul. 

Crud. 

Ei mănâncă ficatul crud pentru că acolo se află sufletul. 

E liniştitor să ştii că sunt nişte oameni religioşi. 

— Un bătrân şef de trib Hmong a murit de curând în Laos. A fost înlocuit de un alt 
bătrân, necunoscut nouă. Va trebui să stabiliți contactul cu noul şef pentru a vă asigura 
că, este dispus în continuare să menţină relaţia dintre tribul său şi Statele Unite. Este 
necesar să rămâneţi la faţa locului, la un aerodrom folosit de noi. Construit pe pământul 
tribului, cu banii şi munca Statelor Unite, acest aerodrom este important pentru efortul 
de război. 

— De unde ştim dacă individul ne e prieten? — întrebă Glas Domol. 

Colonelul îi aruncă o privire lui Glas Domol. Părea uşor indispus de o întrebare atât de 
naivă, aşa că am răspuns în locul lui. 

— Dacă după ce-l întâlnim rămânem în viaţă, ne e prieten. Dacă murim, înseamnă că 
ne e duşman. 

Răspunsul nu avu darul să-i liniştească temerile lui Glas Domol. 

Spaglietti mă bătu pe umăr. 

— Dacă vorbeşţi, vorbeşte celui care te înțelege. 

Arăta spre colonel, care-şi reluase discursul. 

— ...pe scurt, domnilor, pentru a asigura paza unui aerodrom aproape de plaine des 
Jarres din Laos, după ce ne veţi da asigurări că noul şef ne este prieten. 

— Pentru ce? — întrebă Shotgun, foindu-se în scaun. 

Colonelul bătu în retragere şi se ascunse în spatele aghiotantului său, care ţinea 
desfăşurată o hartă. Arătau ca nişte dansatoare de cabaret gemene. 

— Asta e strict secret, rosti colonelul, şi din rațiuni de securitate, nu vi se va dezvălui 
natura misiunii nici după ce aerodromul va fi în siguranţă. 

Pe Glas Domol îl luă gura pe dinainte: 

— Vreţi să ştiţi ce cred eu? întrucât noi ne ducem acolo oricum şi fiindcă e vorba de o 
pistă de aterizare, pe ce pariaţi că este ceva în legătură cu nişte avioane? 

La auzul cuvântului „avioane”, Shotgun întrerupse curățatul lansatorului. 

Colonelul afişă un rânjet hain. 

— Tot nu ştiţi ce fel de avioane vor ajunge acolo. 

— Ei şi? De ce e aşa de important ca noi să nu ştim? 

Hotărât lucru, Glas Domol întrecea măsura. 

— Pentru că s-ar putea să fiți omorâţi înainte de a ajunge acolo, spuse colonelul 
Basshore, punându-l la locul lui. 

— Şi dacă murim, ce treabă mai avem cu misiunea? Credeţi că-i vom spune lui 
Dumnezeu? — insistă Glas Domol, incapabil să stea în banca lui. 

Colonelul se făcu roşu la faţă, culoare preschimbată rapid în alb în momentul în care 
Shotgun îşi desfăcu lansatorul de grenade şi întrebă: 

— Sunteţi sigur că avioanele vor ajunge acolo? 

Colonelul dădu glas din nou unuia din hohotele sale unice şi-i spuse lui Shotgun: 

— Dacă vă faceţi treaba, vom trimite avioanele. 

Shotgun îşi încărca arma cu un proiectil-grenadă de mari dimensiuni — lansatorul M-79 
aducea vag cu o flintă străveche — şi cu un zgomot sec o închise. 

— Şi avioanele alea pot să zboare până-n Idaho? 

Colonelul se holbă la Shotgun, cu ochii bulbucaţi de groază, dat fiind că întrebarea 
părea să aibă dedesubturi adânci, înţelesese că de răspunsul lui depindeau multe. 

— Cred că da... începu el cu glas tremurat. Dacă au suficient combustibil. 

Shotgun îşi cobori lansatorul. 

— Atunci, vom pleca în misiune. 

Colonelul respiră adânc, uşurat. Mi-am aplecat capul şi am început să mă rog. După 
Câmpia Trestiilor, făceam asta destul de des. La scurt timp după întâlnirea cu colonelul 
Basshore şi după ce am ascultat planul în legătură cu Laos, am început, totodată să cred şi 
în fantome. 


VP MAGAZIN 


JOHN P McAFEE COMANDO PRIN PLOAIA TRISTĂ 


În timpul unui taifun, colonelul Basshore ne-a implantat în apropiere de A Ro. Asta a 
fost o fisură a planului. O muscă în alifie. O mică greşeală de plateau des Bolovens; un 
urcuş-coborâş-pieptiş pe-poteci-de-junglă-vulcanică greşit calculat; un 
drum-anevoios-printre-izvoarele-din-Câmpia-Trestiiior eronat; pe scurt, un dezastru 
total. Ar fi trebuit să ajungem în apropiere de plaine de Jarres. A Ro nu se afla nici măcar 
vag prin preajmă. lată de ce am început să cred în fantome. 

Numai lui Black, colonelul decedat, putea să-i treacă prin cap ideea că 
nord-vietnamezii nu vor bănui că un elicopter ar putea zbura în Laos în timpul unui 
taifun, mai ales un elicopter venind din deltă. Sunt sigur că fantoma lui i-a şoptit lui 
Basshore că o infiltrare dinspre deltă în Laos nu va fi niciodată suspectată în timpul 
taifunului. Ideea o concura îndeaproape pe cea cu unitatea mobilă de mortiere. 

Taifunurile sunt nişte uragane orientate. Taifunurile se rotesc într-un sens. Uraganele — 
în sens invers. Când eşti izbit de un vânt de o sută-şaizeci-de-kilometri-pe-oră, e greu 
să-ţi dai seama dacă e uragan sau taifun. Elicopterele nu sunt destinate zborului în 
timpul uraganului. Ele nu au fost construite să zboare nici în timpul taifunului. Nimeni 
nu se aşteaptă ca elicopterele să zboare în timpul taifunului deoarece nimic nu zboară în 
timpul taifunului. Dar noi am zburat. 

Păsările nu zboară în timpul taifunului. Ştiu ele ce ştiu. 

Mai întâi te rătăceşti. 

Ceea ce am şi păţit. 

Apoi, încalci regulile de securitate radio, ca să afli unde eşti. 

Ceea ce am şi făcut. 

Pe urmă, îndrepţi arma spre pilotul elicopterului şi spui: 

— Prefer să merg pe jos. 

Ceea ce Shotgun a şi făcut. 

Şi într-advăr, am mers pe jos. Târâş. Grăpiş. Zile în şir. Şi nopţi. Plimbarea prin ploaia 
adusă de taifun a făcut minuni pentru moralul nostru. Asta şi chestia cu James Bond. 
Despre asta, mai rârziu. 

Am transmis o „rafală” radio către Thompson şi Powell, care avuseseă. Norocul să 
rămână în tabără. Noi avuseserăm norocul şi nu-i aveam cu noi. „Jucăriile” lui Thompson 
şi filosofia lui Powell produceau prea mult zgomot. 

Dacă vreţi să ştii ce sunt acela „rafalele radio”, aşezaţi cu grijă un disc pe platanul 
pick-up-ului; rotiţi-l acum cu viteza de şaptezeci şi opt de ture pe minut. Aşa se aude o 
asemenea rafală. Trei secunde este durata în care poate fi reprodusă o bucată precum 
Suita Grand Canyon. E nevoie cam de o zecime de secundă pentru a transmite o cerere de 
ajutor. Durează şi mai puţin să refuzi respectiva cerere. 

Când i-am întrebat atunci, în tabără, cine vrea să rămână şi cine se înscrie voluntar 
pentru misiune, au răspuns doi oameni. 

— Păi, cineva trebuie să supravegheze staţia radio aici, în tabără, a spus spec. 7 
Thompson într-o microsecundă. 

— lar cineva trebuie să-l supravegheze pe cel ce supraveghează, a adăugat iute Powell. 
Şi-apoi, a continuat el, totul este lipsit de sens; este forma pe care am ales-o ca să ducem la 
bun sfârşit exerciţiile lipsite de sens care ne vor spune cine suntem. lar eu am ales să 
rămân aici. 

Asta i-a luat două microsecunde. 

În tot cazul, exact în momentul acesta, în mijlocul junglei laoţiene, forma pe care am 
ales-o este ambuscada, iar eu vreau, să fiţi acolo. Nu avusesem şansa să experimentăm 
celelalte jucării din cutia cenuşie -— cutia de cafea de culoare maro, prevăzută cu 
întrerupător şi sticluța cu Clorox — şi după părerea lui Subervich, ocazia îşi făcea simțită 
prezența. Rămâneţi cu noi, pe potecă. 

Glas Domol ia sticla de Ciorox din ambalajele ei şi se holbează la ea. 

— Cum funcţionează asta? 

E simplu. Iau sticla de la el şi mă holbez la ea. În secţiunea superioară a sticlei se găsea 
un lichid limpede. În secţiunea inferioară se găseau nişte alice albe. Lichidul este separat 
de alice printr-un strat de plastic, prevăzut cu o „cheie de biserică”, un deschizător de 
conserve demodat, menţinut în echilibru deasupra peretelui despărțitor cu ajutorul unui 
resort. Este cam acelaşi lucru pe care-l vede şi Glas-Domol. 

— Trebuie să foloseşti deschizătorul de conserve ca să amesteci cele două componente, 
îi explic eu lui Glas Domol şi-i întind sticla. El nu pare impresionat. 

Se zgâieste la deschizătorul de conserve dinăuntrul sticlei. 

— Cum ajung la el? 

Are dreptate. 

Mă zgâiesc la deschizătorul de conserve care pluteşte în lichid. Cu un mârâit de 
atotcunoscător, iau un băț lung, deschid sticla şi încep să împing înspre cheiţă. Băţul se 
dizolvă. El problemo. 

Scutur sticla. Lichidul şi alicele se scutură şi ele. Glas Domol răstoarnă sticla cu fundul 
în sus. Lichidul şi alicele se răstoarnă şi ele. Până la urmă, frustraţi, am azvârlit cât colo. 
Asta a mers. 

Glas Domol se duce şi ia sticla de unde o aruncase, aducând-o înapoi. 

Deschizătorul de conserve pătrunsese în jos, străpungând peretele de plastic şi 
provocând amestecului lichidului de deasupra cu alicele albe. Precum doi arabi în fața 
sticlei magice, rămânem cu privirea pironită în vreme ce începe să se audă un şuierat 
puternic. Sticla începe să vibreze. O aşezăm jos. Cu grijă. 

— Şi acum, ce facem? 

Glas Domol se îndepărtează cu un pas de sticlă. 

Îmi amintesc de detonator şi de micile capsule cu lichid colorat. Sunt momente când 

inspiraţia devine cu adevărat miraculoasă. Căile prin care Dumnezeu îşi împlineşte 
minunile sunt misterioase. 

— Vars-o pe pământ, rostesc eu cu cel mai autoritar ton de comandă. 

Glas Domol este imediat impresionat: 

— De ce? 

— Ai vreo idee mai bună? N-avem cum să-i convingem să le bea, nu? Acum, vars-o pe 
pământ. Am să fac o gaură în pământul umed în care am să pun o capsulă de detonare, 
cu una din fiolele alea colorate înşurubate în vârful ei. 

— Asta ar trebui să-l impresioneze pe inamic? 

Nu bag în seamă lipsa de încredere manifestată de Glas Domol şi dau să iau o fiolă. 
Apare o mică problemă: Când am alergat de-a lungul potecii, în timpul fazei de 
implantare a operaţiunii noastre, micile fiole s-au desprins din clemele cu care erau 
prinse în cutiile de polistiren, iar acum zăceau grămadă în interiorul cutiei. 

— La ce intervale de timp corespundeau fiecare? 

Glas Domol pare stresat. 

Eu nu-mi aduc aminte. Factor de stres 9. Micile cleme care fixau fiolele erau la locul lor, 
cu timpii stanţaţi pe ele, dar fiolele nu ştiu să vorbească. 

O iau din grămadă pe cea neagră. Îmi amintesc vag că avea un interval de timp mare. 
Mă gândesc. Unde dracu o fi Subervich, „specialistul” nostru? 

— Eşti sigur c-ai luat-o pe cea care trebuia? spune Subervich cu un glas îngrijorător în 
timp ce trece grăbit pe lângă mine, întinzând un fir de gută agăţat de trăgaciul cutiei de 
cafea, aşezată după un cot al cărării, cam la zece paşi de locul unde pun lichidul numit 
Clorox. 

— Pot să te ajut să tragi undiţa aia grea? — spune Glas Domol, urmându-l în tufişurile în 
care vom sta la pândă în timpul ambuscadei. Sunt singur-singurel în timp ce înşurubez 
fiola în detonator, pe care-l vor apoi în solul îmbibat cu Clorox. Mă îndepărtez apoi, spre 
a mă alătura lui Subervich. 

— Ţi-a luat douăsprezece secunde, deci ştim acum că nu este cea rapidă. 

Subervich, „specialistul”. 

Stăm acolo tăcuţi, ascultându-ne respiraţiile şi frunzele junglei picurând rouă 
dimineţii. Shotgun apare lângă noi şi aşteaptă. Nici n-am ştiut că e pe-aproape. E bun 
tipul. 

— Unde-i Spaghetti? 

Glas Domol nu pare încrezător în şansele noastre privind ambuscada. De ce n-are el 
încredere în solul umed al junglei, cu o capsulă detonatoare şi o fiolă cu lichid colorat 
ițindu-se dintre frunze, dublată de o cutie de cafea aşezată în mijlocul potecii, îndreptată 
cu ceea ce speram a fi partea frontală către inamic — de ce nu are el încredere în chestiile 
astea nu constituie decât un motiv în plus de iritare. 

Am promis că vă voi povesti despre chestia cu James Bond mai târziu şi pentru că s-a 
făcut mai târziu şi noi aşteptăm într-o ambuscadă, neavând altceva de făcut decât să 
transpirăm, am să vă spun ce s-a întâmplat. 

Am să încep povestirea la timpul prezent pentru că aşa mi-a rămas în memorie. 

Ne aflăm undeva, adânc în teritoriul inamic, încercând să ajungem la plaine des Jarres, 
tăcuţi ca nişte şoareci, şi dăm nas în nas cu o turmă de vaci. 

Apar un bătrân cu un crâmpei de ţăcălie albă, însoţit de nepotul său, un puşti de patru, 
poate cinci ani. Ei mânau vitele spre satul învecinat, sau până la cea mai apropiată 
păşune, ori poate la iarmaroc. Moşul are un baston de bambus cu care croieşte vacile pe 
spinare, ca să le îndemne la mers. Mititelul îl copiază pe bunicul său, lovindu-le cu 
nuiaua peste coadă. Amândoi râd. Cowboys. Oriunde te-ai duce, se comportă la fel. 

lată de ce, la început, nu observă. Stăm ascunsi la marginea potecii şi aşteptam să 
treacă. Observaţie: Douăzeci de vaci nu se pot deplasa în şir pe o cărare. Ele se împrăştie 
şi păşesc una lângă alta şi pe spinările celor care încearcă să se ascundă de-a lungul 
potecii. Asta doare. Ne ridicăm în picioare, împrăştiind vitele. 

Bătrânul şi puştiul încremenesc. 

Noi încremenim. 

Bovinele sunt lovite de streche. 

O situaţie nouă prinde contur. 

— Cum adică să-i împuşcăm? (Subervich se uită la mine.) de ce să nu-i legăm, pur şi 
simplu, şi să plecăm de-aici? 

— Pentru că — îi explică răbdătoar Shotgun — au pe cineva acasă care-i aşteaptă cu cina. 
Or să-i caute şi când or să-i găsească legaţi, or să vrea să ştie de ce. 

— Copiii mici sunt pentru tigri mese bogate. 

Spaghetti îi răvăşeşte părul pustiului şi-i dă o acadea. Îmi aduc aminte de fotografia 
familiei sale. Lui Spaghetti îi plac copiii. 

— N-am putea să-i luăm cu noi? se milogeşte Glas Domol. 

Am intrat preţ de treizeci de mile în teritoriul Laosului. Mai aveam de mers încă 
cincizeci. Bătrânul tuşeşte şi scuipă. Numai zgomotele astea ar compromite orice 
ambuscadă am pune la cale şi ar putea duce la amplasarea unei ambuscade împotriva 
noastră. Glas Domol nu mai insistă. Şi-a răspuns în gând la propria întrebare. 

Nu-i putem lăsa să plece. Asta e ţara lor. Cât ai zice peşte, ar trimite soldaţii pe urmele 
noastre. M-am uitat în jur, la chipurile oamenilor din subordinea mea. E pentru prima 
dată când simt pe umeri greutatea rolului de comandant. Este al dracului de greu. 

l-aţi ordona lui Shotgun să le taie beregăţile? 

Ce-ar face James Bond? El se duce în spatele liniilor inamice. Este el călcat în picioare 
de vaci? 

Nu! 

Taie el beregăti, în timp ce camera prezintă în prim plan sângele gâlgâind şi tipătul 
sugrumat? 

Nu! 

Dumneavoastră ce aţi face? Sunteţi liberi să decideti. 

Doar trăim într-o tara măreaţă, nu? 

lată de ce sunt sictirit din pricina lui James Bond. Şi tot acesta e şi motivul pentru care 
punem la cale o ambuscadă. N-am omorât vacile şi cineva le-a găsit rătăcind prin 
preajmă. Cineva ăla i-a spus altcuiva şi acum suntem urmăriţi. 

Linişte! îi aud. Culcat! 

Primii doi se apropie repede şi nu au raniţe. Lipsa ranițelor înseamnă că altcineva le 
cară echipamentul. Nu au la ei decât armele şi muniţia. Probabil că au şi grenade, dar eu 
nu le văd. Aceştia constituie avangarda — vârfurile de atac, la o echipă de fotbal; pivoţii, la 
o echipă de baschet. Subervich coboară firul de gută ataşat de trăgaciul cutiei de cafea, 
pentru eventualitatea în care ar reuşi să treacă de solul umed, sensibil la vibrații. Habar 
n-avem cum ar trebui să reacționeze. 

Nu reacţionează în niciun fel. 

Mă uit la Subervich. Ţine ridicate cinci degete; patru trei, două, un deget. Aşteptăm. 
Viaţa aşteaptă. Pare o veşnicie, oricum. Ştiu acum că celelate culori sunt mai rapide. 
Grozav. Mai rapide pentru ce? Ca să umezească solul? Era ud înainte să torn eu spuma 
aia. Cartea tehnică, vă rog. 

Cei doi trec mai departe, salopetele verzi fâşâind uşor la contactul cu plantele umede. 
Spaghetti îi urmează, murmurând un citat sau două: 

— Aţi pus capcana după ce a trecut şobolanul. 

Cine aleargă după doi iepuri, nu prinde niciunul. Când vom declanşa ambuscada, cei 
doi din avangardă se vor întoarce. Spaghetti îi va aştepta. Aşa sper. După cum vorbeşte, 
pare ieşit din formă. 

Observaţie: Turnaţi Cloroxul după amplasarea cutiei de cafea. 

Motiv: Când solul a explodat, unul din fragmentele de cadavru era să lovească cutia, 
răsturnând-o. Explozia puternică ne-a speriat până-n măduva oaselor. Totodată, a speriat 
de moarte şi jungla. Păsările şi maimuţele s-au hotărât să nu mai zăbovească pe acolo, ca 
să afle ce dracu se întâmplase. Repede, e vorba aici de o migraţie în masă. Opriţi arca 
aceea! Mai sunt câteva animale care ar dori să-şi rezerve locuri pentru această călătorie. 

— Fir-aş al dracului să fiu! — exclamă Subervich. Chestia aia din sticlele Clorox devine 
dinamită lichidă când este amestecată! 

Ne ferim căci fragmentele de cadavre au început să cadă înapoi pe pământ, după ce au 
fost înălțate în aer de explozie. 

Groapa de un metru şi jumătate pe un metru şi jumătate lăsată în pământ de sucul 
Clorox a luat trei oameni cu ea. Am văzut şase brațe, deci presupun că au fost trei 

oameni. Cei cinci prieteni ai lor, care au venit în urma celor trei ghinionişti, încep să se 
ridice repede în picioare. Şi-au dat seama că au fost surprinşi într-o ambuscadă. Pe 
ființele umane ar trebui lipite nişte anunţuri avertizoare: „Periculos când explodează.” 

În clipa-n care Subervich îi vede pe indivizi ridicaţi în picioare, trage de firul de gută şi 
cutia de cafea explodează spre exterior, către cei cinci bărbaţi. 

N-am să uit niciodată sunetul emis de cei două sute de yarzi de panglică de ras 
ajustabilă cu_ tăiş dublu supracomprimată, marca Schick, când a explodat din cutia de 
cafea. Desigur, n-am simţit niciodată să aud acel sunet, până atunci. Dar e al dracului de 
sigur că cineva de la compania Schick a avut o nevoie. Şi-au adus contribuţia pentru 
băieţii de acolo. Contra unui oarece profit. Deci, pentru viitoarele reclame Schick, daţi-mi 
voie să vă relatez ce s-a întâmplat. 

Panglica argintie a plutit prin aer şi s-a pogorât asupra tinerilor bărbaţi de pe potecă 
asemenea unui şarpe din poveste, furios nevoie mare. Clănţănitul armelor scăpate pe jos 
ne-a speriat, astfel că am aruncat priviri furişe pe deasupra ori în jurul poziţilor noastre. 
Ei trăgeau de zor palme panglicii de ras şi, desigur, o apucau cu mâinile, încercând să se 
descotorosească de ea. 

Pe urmă au început să se desprindă diferite părţi din trupurile lor. 

La început, au fost părţi mai mici — degete, urechi, chestii de genul ăsta. 

Unul din ei a intrat în panică şi a fugit. Panglica Schick din jurul gâtului său s-a agăţat 
de un copac şi s-a înţepenit, întinzându-se. El s-a oprit, preţ de o clipă, apoi a continuat să 
fugă, fără cap. Sub imperiul adrenalinei, corpul lui a mai făcut trei, poate patru paşi şi a 
căzut. Unul din amicii lui zbiera, şi încerca să arate către prietenul său lipsit de cap, dar 
degetele cu care voia să arate cădeau pe rând. Din tot acest haos, răzbătea sunetul 
constant de săbii încrucişate şi de oţel patinând, precum şi nişte stranii sunete elastice. 

— Uite cum se irosesc bunătate de lame de ras! — exclamă Shotgun indignat. 

Subervich stătea pe cărare, privind la şnurul din mâna sa şi plângând. Lovi cu piciorul 
cutia goală care ieşi din ascunziş cu un zgomot de cutie goală. 

Ole, ole, am scăpat de boi! 

Zgomotul de CAR-15 ne-a luat prin surprindere. Era prima oară când se trăgea cu o 
armă omenească în această ambuscadă. Shotgun trăgea în ce mai rămăsese din fiinţele 
umane de pe cărare. Am auzit două rafale de răspuns — mai departe, pe cărare, Spaghetti 
îşi făcea datoria. 

Subervich spunea: 

— Schimbaţi canalul. Schimbaţi canalul. Să vedem ce e şi pe alte programe. 

Era minunat să vezi că avea să se adapteze de minune. 


VP MAGAZIN 


JOHN P McAFEE COMANDO PRIN PLOAIA TRISTĂ 


Care e mai ieftin: koa sau kia? 


Într-o junglă cu plafon triplu nu-l poţi găsi pe Dumnezeu. Într-o junglă cu plafon triplu 
nu poţi găsi absolut nimic, doar dacă nu eşti cumva pasăre, maimuţă, sopârlă sau insectă. 
Dar nu ai parte de un asemenea noroc — eşti soldat. Asta înseamnă că eşti la pământ. 
Chestiile norocoase care ciripesc, latră, ţipă şi aleargă de colo-colo se află pe nivelul al 
doilea şi al treilea îl copacilor care se înalţă deasupra ta. 

Noi? Noi ne aflăm în beznă — aşa se desfăşoară majoritatea operaţiunilor de spionaj. 
Este aproape de căderea nopţii, iar noi nici măcar nu ştim asta pentru că e seară de trei 
ore. Nimeni n-a rostit un cuvânt despre ambuscadă. Nu putem rosti niciun cuvânt despre 
ambuscadă. Niciodată n-am fost atât de aproape de a fi „raşi”. Întunericul din junglă 
rezonează cu dispoziţia noastră. 

Oamenii care ne urmăreau, au renunţat cu trei ore în urmă. De îndată ce am pătruns în 
jungla cu plafon triplu, s-au oprit. 

— De ce au încetat să ne mai urmărească? — şopti Glas Domol. 

— Deoarece câinii lor de vânătoare s-au dat la ei. Din nu ştiu ce motiv, au refuzat să 
meargă mai departe, îi explică Shotgun nervos. 

Asta ne deranjează. N-am ştiut că are nervi. 

Am intrat în zona neutră, căpitane. 

N-are-a face, Cehov, cu viteză maximă, înainte! 

Căpitane, aici Scotty. Nava nu suportă mai mult de-atât. 

Să meargă acolo unde niciun om nu a mai ajuns vreodată. 

— Paştele mă-sii! 

Subervich îşi şterge ceva alb de pe şapca de colonist. Ceva care ciripeşte, latră, ţipă sau 
aleargă de colo-colo tocmai şi-a făcut nevoile deasupra noastră. Chestiile care trăiesc sunt 
acolo, sus. Chestiile moarte sau pe moarte sunt aici, jos. Shotgun se opreşte. 

— Pământul e pufos, spune el. 

— Şi se mişcă, spune Spaghetti. 

— Şi ţopăie, zice Subervich, curăţindu-şi pălăria. 

— De ce se comportă astfel? — spune şi Glas Domol, căţărându-se pe o liană. 

În lumina filtrată în fâşii firave, pot să văd puful cenuşiu. Shotgun îşi înfige mâna în 
puf. Mâna îi dispare. Apare. Dispare pe măsura ce cenuşiul se înaltă de pe solul junglei 
şi-l înrădăcinează.pe Shotgun în junglă. A devenit parte din ea. Cu un efort, reuşeşte să-şi 
elibereze mâna. Se aude un straniu zgomot aspirant. Tot ceea ce ciripeşte, latră, ţipă sau 
aleargă se opreşte să asculte. 

— Lipitori! 

Shotgun începe să-şi curețe la repezeală mâna şi să ţopăie. lopăim cu toţii ca să scăpăm 

de masa târâtoare de chestii cenuşii de pe bocanci şi de pe porțiunea inferioară a 
pantalonilor. Asta face ca podeaua spongioasă să se onduleze. Doi dintre noi se 
prăbuşesc. 

Şi se ridică imediat. Asta nu este era mamiferelor, nenică. Este era viermilor şi a 
insectelor. Aţi văzut vreodată vreun vierme sau vreo insectă pe lista speciilor amenințate 
cu dispariţia? Am dreptate, este? Sunt mii de milioane de asemenea vietăţi aici, aflate în 
aşteptare de cine ştie câţi eoni. Aşteptând pe unii îndeajuns de cretini care sa meargă în 
misiune prin mlaştina lor. Americanii. lată: 

— De ce Tarzan se folosea de liane; 

— De ce Glas Domol se caţără pe o asemenea liană; 

— De ce omuleţii nu ne-au mai urmărit. 

Începem să alergăm. Solul continuă să se onduleze. E ca şi cum ai încerca să alergi pe o 
trambulină. Atât de multă vegetaţie în curs de descompunere se află pe fundul mlaştinii 
încât nu a avem cum să cădem până la capăt în întunecimea udă de dedesubt. Doar părți 
din noi se cufundă în apă — ca, de exemplu, picioarele noastre, acoperite de lipitori. Orice 
o fi mişunând acolo, jos, îşi închipuie că pescuim. Când şi când, câte un picior este 
înhătat. De îndată ce „orice o fi” da la o parte lipitorile, descoperă pielea bocancului şi o 
respinge. Nu suntem doriţi nici măcar sub solul pădurii tropicale. 

În apa asta sunt destule chestii pe care cei de la Smithsonian ar trebui să le cerceteze; 
chestii despre care Marlon Perkins nici n-a pomenit măcar în „împărăţia sălbăticiunilor”. 

Evadăm în iarba elefanților. 

Şi în lumina soarelui. 

Şi în aer curat şi nori. 

Uitasem aceste lucruri. 

Nu-i vedem pe cei din echipa adversă. larba e înaltă. 

Ei nu ne văd. larba e înaltă. 

— Time out. 

Hotărâm să luăm masa de prânz. Dacă am fi putut face focul, am fi mâncat nişte raţii 
LRRP. Scot una şi mă uit la ambalajul argintiu. Scrie aşa: „Creveţi Creole — se'adaugă apă 
fierbinte”. Creveţi — nişte chestii micuțe care plutesc prin apă; chestii mici precum 
lipitorile flămânde. Privesc la bocancul meu. Ceva cu dinţi îl linsese, lăsând nişte dâre de 
salivă. Mă uit la ceilalţi. Clatină din cap în semn de refuz. 

În schimb, optăm cu toţii pentru rațiile C. Micile noastre desfăcătoare de conserve P-38 
îşi aduc contribuţia la sunetul vesel produs de deschiderea conservelor de „Carne de vită 
condimentată, 2 porţii”. 

Treptat, în timp ce ne străduim să mestecăm „Carne condimentată, 2 porţii”, devenim 
conştienţi de faptul că un mic P-38 continuă să clănţăne, scoțând nişte zgomote piţigăiate. 

Lăsăm jos conservele şi ne ridicăm armele. Pe tăcute. Shotgun se târăşte spre marginea 

luminişului. Îi dăm voie. Când se întoarce, ţine ridicate zece degete. Nicio problemă. 
Apoi îşi închide palmele şi desface cele zece degete de încă două ori. Treizeci. Stomacul 
meu execută un mic salt, împreună cu „Carnea de vită condimentată, 2 porţii”. 

Inamicul pune la cale o ambuscadă. În loc de final, n-am făcut decât să ajungem la faza 
iniţială a planului. 

Cei din NVA au ocolit mlaştina. Noi am mers de-a dreptul. 

— Hai să tragem un pui de somn, propune Shotgun, întinzându-se şi căscând din 
poziţia culcat pe burtă. Aia n-or să vină aici după noi, iar noi e-al dracului de sigur că nu 
plecăm nicăieri câtă vreme e ziuă. 

Eu nu plec nicăieri nici când o fi întuneric. 

În junglă sunt chestii care te mănâncă. 

— Am putea să ne întoarcem prin mlaştină. 

Ne holbăm cu toţii la Subervich. 

— Mă gândeam şi eu, bâiguie el, întinzându-se lângă noi pentru o binemeritata odihnă. 
Spaghetti stă cu spatele la mine şi eu îi smulg lipitorile de pe spinare. Subervich îl 
aranjează pe Shotgun iar Spaghetti îl aranjează pe Subervich. Îmi închipui că Shotgun mă 
aranjează pe mine. 

Privesc înapoi în jungla cu plafon triplu. Acolo sus sunt maimute care se ferchezuiesc 
una pe alta. Caută prin părul de pe spatele vecinului şi găsesc insecte mici sau cine ştie 
ce-or fi alea, apoi le arunca în gură şi le înghit. 

Din spatele meu, dinspre Shotgun, aud un crănțănit. 

Shotgun mestecă alene. Nu mă întorc spre el. 

Dormim cu capetele alăturate. Spaghetti a luat o cutiuţă-zum, şi a întins firul într-un 
cerc mare în jurul nostru. Cutia se află în mijlocul cercului alcătuit de capetele noastre. 
Dac-o auzim zumzăind, ne vom scula în patru direcţii diferite şi vom aştepta. Dacă mai 
suntem în viaţă, cineva va opri maşinăria. Zumzetul acela poate fi auzit şi de ceilalţi. 

Expediez o „rafală” înapoi către spec. 7 Thompson şi locotenentul Powell spunându-le 
că n-o ducem bine şi că vrem să mergem acasă. 

La rândul lor, trimit şi ei o rafală, întrebându-ne: „Baloanele sunt okay?” 

Spec. 7 Thompson ştie că baloanele nu sunt okay. El ştie că astea sunt produse standard 
pentru spionajul militar. Când ai aflat chestia pe care-ai fost trimis s-o afli, o scrii pe o 
bucată de hârtie. Pe urmă legi acea hârtie de un şnur foarte lung care iese printr-un 
orificiu din ceva care arată ca un cartuş de vânătoare uriaş. Celălalt capăt al şnurului este 
legat cumva de tine şi tu tragi nădejde că firul e îndeajuns de lung pentru ca respectivul 
cartuş să-şi facă treaba. Nedumeriţi? Uite, funcţionează după acelaşi principiu cu intrarea 
astronautului în capsula din vârful rachetei: astronautul închide uşa (aşezaţi cartuşul 
într-un lansator de grenade M-79); aşteaptă (îndreptaţi lansatorul spre mica gaură de 
lumină aflată la trei etaje deasupra); racheta este lansată (trageţi cartuşul); se desprinde 


VP MAGAZIN 


JOHN P McAFEE COMANDO PRIN PLOAIA TRISTĂ 


prima treaptă a rachetei (cartuşul se deschide); se aprind rachetele de accelerare (micul 
balon se umflă, având legat sub el biletul dumneavoastră); astronautul continuă să 
navigheze în spaţiu şi glorie (tu stai şi aştepţi, jucându-te cu un zmeu-balon în mijlocul 
junglei laoţiene, până când un avion L-19 Piper „Prepelicar” zboară prin preajmă şi-ţi 
smulge balonul împreună cu mesajul); astronautul revine pe pământ, siguranţa sa 
preocupând mii de oameni (Prepelicarul pleacă huruind cu mesajul tău, lăsându-te cu un 
fir de ată rupt). 

Mesagerul rămâne pe loc. E o plimbare liniştită prin ploaia mohorâtă, către casă. 

Eşti un cățeluş călcat de maşină. 

Eşti renul otrăvit al lui Moş Crăciun. 

Eşti un pisoi plouat în poala cuiva. 

Eşti lăsat de izbelişte. 

Eşti al dracului de ghinionist. 

Aşa încât găureşti baloanele astfel că vor fi nevoiti să aducă mesagerul ca să obțină mesajul. 

Spec. 7 Thompson e acasă şi râde de mica lui glumă-radio, dar noi nu-i răspundem 
pentru că dacă petrecem prea mult timp comunicând astfel, echipele de radiolocaţie ale 
omuleților galbeni vor trasa acest triunghi, iar noi ne vom afla într-unul din vârfurile 
triunghiului. Nu e bine. Geometria nu e o ştiinţă bună. Ei vor aduce câinii care n-au 
mâncat încă, sau care nu au fost mâncaţi încă, şi-atunci să vezi scheciul cu „evadarea 
ocnaşilor”, cu câinii lătrand în vreme ce noi fugim şi iar fugim de d-l Charley, gardianul. 

Vedeţi dumneavoastră, în mijlocul fiecărei arii de patru kilometri se află echipe de 
câini. Gândiţi-vă la cele Patru Colţuri ale statelor New Mexico, Arizona, Utah şi 
Colorado. Postaţi acolo o echipă de câini. Dacă apare vreun turist în oricare dintre cele 
patru state, echipa de câini este la mijloc şi gata de plecare. Aţi prins şpilul? Şi e dificil să 
întreci un câine. Majoritatea oamenilor nu pot. Noi putem. 

Este exact motivul pentru care am fost dotați cu Bărzăuni Verzi. Armata le distribuie 
trupelor sale din spatele liniei frontului în calitate de „inhibitori de apetit”. Medicii 
militari ne îndeamnă să îi consumăm în timpul misiunilor, ca să nu ni se facă foame. 

Foame? 

Fiinţele umane n-ar trebui să fie în stare să întreacă în viteză câinii. Mănâncă un 
Bărzăune Verde şi-ai să poţi întrece şi un leopard. Faci o muncă de treizeci de ore în şase 
minute. Te înalţi la fel de sus ca un elicopter în timpul unui taifun şi te prăbuşeşti la fel de 
repede ca un C-130 în timpul aceluiaşi taifun. Faci dragoste mai repede ca un şoarece de 
câmp. Citeşti Biblia, scrii o scrisoare, tragi o căcare, te îndrăgosteşti — toate în decursul 
aceluiaşi minut. 

Shotgun are amfetaminele. Ele au culoarea verde — culoarea militară standard. Noi nu 
îndrăznim să le luăm pentru că nu vom mai putea să dormim sau să visăm. Somnul este 
unicul nostru refugiu — odihna şi recreerea noastră fizică. Acum se încearcă să se 

controleze şi acest lucru. Înghite o pilulă şi munceşte mai mult pentru guvern. 

Înainte să plecăm în misiune, Shotgun a luat la el un pumn. Le-a înghiţit în mod 
regulat. Şi doarme ca un bebeluş. 

Aţi văzut vreodată un bebeluş speriat? 

Nu-l treziţi pe Shotgun. E puţin cam cu nervii-n pioneze. 

Ca să-i provoc pe țânțari, întind peste mine o manta de ploaie. Shotgun se foieşte! 
Dormim cap lângă cap lângă cap lângă cap, precum spiţele unei roţi vechi, aruncate şi 
abandonate într-un câmp cu iarba elefanților. 


Ce să faci în timpul vacanței 


Subervich trebuia să se pişe. Mi-a spus asta. 

— Trebuie să mă piş, a zis el. 

Capul meu se afla în dreapta lui, altfel i-ar fi spus lui Glas Domol, care se afla în stânga 
lui şi care i-ar fi salvat, poate, viața. Glas Domol ar fi răspuns: 

— De ce te mai ridici? 

Lucru care s-ar fi putut să-l trezească pe Subervich. Sunt sigur că trebuie să fi plutit în 
lumea viselor dac-a crezut că se poate pişa ca un om normal. Ştiţi cum, te ridici, în chiloti, 
te duci la marginea taberei şi savurezi senzaţia de golire a vezicii. 

În loc de asta, eu am mormăit ceva de genul „Ei şi?”, omorându-l astfel pe Subervich. 
El s-a ridicat în picioare, şi-a dat jos salopeta de camuflaj şi s-a dus la marginea zonei 
acoperite de iarba elefanților. Aş dori să cred că ultimele momente şi le-a petrecut având 
senzaţia aceea de golire de sine, în timp ce privea cum, în copaci, păsările şi maimuţele îşi 
începeau ziua. Mi-ar plăcea de asemenea să cred că şi-a închipuit că se afla iarăşi în 
Pennsylvania, petrecându-şi weekendul cu prietenii într-o drumeţie, că era răcoare, în 
Munţii Allegheny şi că, după ce va termina ce-avea de tăcut, va veni să ne trezească cu 
cafea fierbinte şi păstrăv sfârâind în tigaie. Sau, poate că s-a gândit că-l aştepta o fată 
frumoasă în cort, şi că, atunci când va termina, se va întoarce şi o va ţine în braţe, în 
răcoarea dimineții. 

Dar. 

Mitraliera nu l-a tăiat în două. I-a spintecat stomacul, iar intestinele i s-au revărsat în 
afară, căzând pe pământul pe care tocmai urinase. Cel puţin pământul fusese parţial 
sterilizat. El se holba la intestinele aburinde în dimineaţa timpurie şi nu înțelegea nimic 
din ce vedea. Ştiu asta pentru că m-am trezit la primul clackelackclack al mitralierei şi am 
putut privi de-a lungul cărării pe care-o făcuse în iarba elefanților, spre locul unde se afla. 
Când s-a înclinat în faţă, încă se mai chinuia să-şi vâre înapoi penisul în chiloţi. Asta-i tot 

ce am văzut. Era de-ajuns. 

Asta-i tot ce am văzut pentru că Shotgun înşfăcase tot: echipamentul lui şi pe al nostru 
şi se îndepărta de mitralieră. 

— Acum e momentul s-o ştergem pentru că nu ne pot auzi cum fugim, a spus el. 

Aşa ştia Shotgun să ne fie de folos. Iar noi l-am urmat. L-am urmat pentru că nu mai 
era nimic de făcut pentru Subervich, fala fotbalistică a Pennsylvaniei. 

Asta e tot ce am văzut. Dar nu şi tot ce am auzit cu toţii. 

— Împuşcaţi-mă! 

Ţipătul ne-a făcut să încremenim la marginea pădurii. 

— M-au nimerit! 

Ca unul, ne-am întors şi am privit fix în direcţia sunetului. Îi auzeam cum vorbesc. 
Parcă erau nişte extratereştri: 

— 'Teleportează-ne, Scotty. Fixează-ne coordonatele. 

— Pentru numele lui Dumnezeu! Nu mă părăsiţi! 

Randolph Subervich, jucătorul de fotbal, rămăsese pe teren şi vroia să fie scos pe tuşă. 
Făcea semne spre banca de rezerve. Numai că noi nu-l puteam împuşca din două motive: 
nu vedeam unde să tragem iar Shotgun îşi ţinea puşca îndreptată spre noi, spunând: 

ÎI omor p-ăla care ne dă de gol poziţia. 

Aşa ştia el să fie de folos. 


A doua zi, al doilea cantonament 


Am alergat până când ne-am împiedicat de conducta de benzină. Ştiu la ce va gândiţi: 
de ce alergam? —Pentru că vroiam să ajungem cât se putea de departe de ţipetele lui 
Randy. Tipetele ne-au urmărit preţ de câteva dealuri şi văi înspre plaine des Jarres şi am 
senzaţia că ne vor urmări mult mai mult decât atât, probabil că veşnic. Cursele strânse 
rămân în amintirea atleţilor. 

Glas Domol a fost primul care s-a împiedicat de conductă. 

— Ce paştele mă-sii mai e şi asta? — a spus el, după ce bufnetul bocancului şi trosnetul 
genunchiului său ne-au sugerat să punem frână. N-a servit la nimic. În momentul acela 
coboram una din acele coaste vulcanice erodate de ploaie şi nu ne-am putut opri. 

Am închis ochii. Spaghetti a bâiguit ceva de genul „Chiar dacă-l calcă pe vițel, nu 
înseamnă că vaca îl urăşte” şi calcă pe ouăle mele în timp ce execută o roata-ţiganului pe 
deasupra noastră. 

Să privim partea pozitivă a lucrurilor. Ar fi putut fi o mină terestră gigantică. După 
sticluţele de clorox explozive şi cutiile de cafea pline cu lame de ras, eram gata să cred că 

orice era posibil. — Orice în afară de o conductă metalică de petrol, lungă de două sute de 
mile, străbătând jungla laoţiană. Acum, colonelul, ne-am făcut noi socoteala, o vrea să ştie 
coordonatele exacte pentru eventualitatea în care cineva, undeva, avea nevoie să vadă o 
conductă plină cu benzină în mijlocul junglei. Ne-am gândit că poate generalul lui ar vrea 
să ştie. Ne-am gândit că era un pont gras pentru contrainformaţiile Statelor Unite. Aşa 
încât am trimis o rafală radio către spec. 7 Thompson, spunându-i să-l informeze pe 
colonel. 

Asta l-a omorât pe unul dintre noi. Nu atunci. Mai târziu. 

Am transmis poziţia într-o rafală lungă, dând coordonatele în opt cifre, asigurând 
astfel căderea bombelor la o distanţă de maximum patru sute de picioare de ţintă. „Mare 
conductă petrolieră”, spunea mesajul. „Sugerăm arc luminos” („Arc-luminos” era o 
veche denumire codificată pentru bombardierele B-52. Veche de patru ani. La vremea 
aceea, toată lumea o cunoştea, inclusiv inamicul.) 

Răspunsul ne-a umplut de fericire, dând o semnificaţie emoţionantă morţii lui Randy 
şi lămurind totul pentru noi toţi. „Nu distrugeţi conducta. Repetam. Conducta trebuie să 
rămână intactă. Continuaţi-vă misiunea. Înălțaţi baloane la încheierea misiunii. Nu 
fumaţi în apropierea conductei.” 

— Cum adică nu putem distruge conducta asta? (Glas Domol îşi scăpără bricheta în 
preajma vaporilor, mijindu-şi ochii în bezna tot mai adâncă.) Cuvintele astea scrise aici 
nu spun: „Proprietate a Vietnamului de Nord”? 

Ne-am tras înapoi, pentru eventualitatea în care Glas Domol obținea mai multă lumină 
decât avea nevoie. 

Spaghetti s-a aşezat pe vine lângă Glas Domol şi i-a oferit o muşcătură din raţia sa 
LRRJP: peşte deshidratat cu sos de pizza. Şi-a petrecut un braţ părintesc peste umerii lui, 
spunându-i: 

— Cu răbdare şi cu vrere, faci din aguridă miere. 

Shotgun izbi cu piciorul în țeavă. Dangătul se reverberă pe toată lungimea de două 
sute de mile. Mi-a adus aminte de zgomotul produs de lovirea cozilor de topor în 
tribunele metalice. Echipa de fotbal a colegiului meu, Universitatea de Stat Stephen F. 
Austin din Texas, se numea The Lumberjacks’. Ca să intimidăm galeria adversă, veneam 
la stadion cu cozi de topor, cu care loveam ritmic tribunele metalice. 

Şi dintr-odată, am înţeles, Dangătul, moartea lui Subervich, fotbalul, America, războiul 
acesta. Am înţeles. 

— Nu putem bombarda conducta aceasta din cauza jocului de fotbal“. 

M-am îndepărtat de ceilalţi şi am cercetat marile tufişuri pe care omuleţii le plantaseră 


* Tăietorii de lemne (n. Trad.) 
* Este vorba, desigur, de fotbalul american, (n. Trad.) 

în apropierea conductei, admirând felul în care întreţesuseră vârfurile astfel ca din aer să 
pară că face parte din junglă. Un grădinar pitic a plantat aceşti arbuşti, fiul lui i-a udat, 
fiul fiului fiului său a construit conducta iar fiul fiului fiului fiului său a țesut arbuştii deja 
crescuţi într-o rețea de camuflaj biodegradabilă lungă de două sute de mile. Ei bine, în 
Laos programele TV nu sunt bine recepționate, aşa încât trebuie să-şi găsească şi ei o 
ocupaţie. Era un gen de respectare a unei tradiţii de familie. M-am întors la oamenii mei. 

L-am auzit pe Glas Domol întrebând: 

— Care joc de fotbal? 

— Ăsta pe care-l jucăm, am răspuns eu, plecând în urma lui Shotgun, care dispărea pe 
o potecă abruptă, paralelă cu conducta. 

Dacă doriţi să înțelegeţi jocul de fotbal, iată care-i sunt regulile: 

1. Rămâi în propriul tău teren. 

2. Nu ai voie să joci ofensiv. 

3. Nu ai voie să marchezi puncte. 

4. Şi dacă nu reuşeşti să prinzi mingea, n-o lua în seamă şi joacă fără minge. 


A treia zi ne-a adus flori 


Ei erau indieni. Ştiam că sunt indieni pentru că purtau un fel de şorturi în jurul şalelor 
şi altceva, mai nimic. Şi în plus, erau încântați să ne vadă, ceea ce era un lucru bun, 
întrucât ei erau cel puţin o sută, iar noi cinci. Nici Subervich n-ar fi fost prea mult de 
folos. 

Un bătrân cu dinţii roşii coborî şchiopătând poteca până la noi. Era noul sef de trib. Dat 
fiind că rămăsesem în viaţă, ne era prieten. Dinţii lui roşii erau consecința mestecării 
nucilor de areca, un narcotic slab care colora dinţii în roşu şi tulbura minţile. N-aş fi 
băgat atât de mult în seamă dinţii lui roşii, dacă nu ar fi fost piliţi până la a avea nişte 
vârfuri tare ascuţite. N-aş fi băgat atât de mult în seamă vârfurile acelea tare ascuţite dacă 
nu s-ar fi folosit de un toiag care avea înfipt la capătul de sus un craniu uman. 

— Bun venit. Aerodromul nostru vă aşteaptă. Vă rog chemaţi avioanele. Florile trebuie 
să ajungă la piaţă rapid, altfel se vor strica. 

— Flori? Acum ne ocupăm şi cu transportul de flori? — întrebă Glas Domol. 

— Hei, căpitane. Noi n-arătăm nici pe departe ca nişte furnizori de flori, a spus 
Spaghetti. 

M-am uitat la hainele noastre. Avea dreptate. 


` Arbore tropical asiatic din familia palmierilor, cu flori albe şi nuci oranj sau roşii (n. Trad.) 

Eram nişte reprezentanţi tipici ai guvernului Statelor Unite pentru ţinuturile uitate de 
lume: hainele putrede, răni deschise şi supurânde provocate de muşcăturile nenumărate 
ale insectelor şi ale altor chestii stranii, care aleargă repede, şi mişună prin păr şi locurile 
ascunse ale corpului omenesc. Chiar acum, par a se fi adunat în regiunea genitală. Aşa fac 
în fiecare zi, cam pe la vremea prânzului. 

Noi rămânem pe loc, cu armele îndreptate către bătrânul care chicotea. Acesta făcu un 
semn cu mâna şi, drept rezultat, s-au apropiat de noi trei femei purtând pe braţe cămăşi 
cusute de mână şi şorturi împodobite cu mărgele. Căile prin care Dumnezeu, etc... 

— Voi cerut şi noi curățat? 

Fetele aveau dreptate. 

Noi am cerut. Ele au curăţat. Şorturile nu sunt deloc rele. În vreme ce ele ne spălau 
hainele putrede, noi am purtat şorturi, o îmbunătăţire remarcabilă. Chestiile 
repede-alergătoare au căzut din ele. După ce ni s-au adus înapoi hainele curate şi 
putrede, i-am implorat să schimbăm uniformele noastre contra şorturilor lor, dar ei n-au 
vrut să discute. Aşa că n-a mai putut fi vorba de treaba cu bibelourile, mărgeluţele şi cu 
cumpărarea Manhattan-ului. 

După ce l-am anunţat pe Thompson, care l-a anunţat pe colonel, care a anunţat 
avioanele, ne-am pus pe aşteptat. 

Ne-am întins la marginea unui aerodrom amenajat prin cosirea unei porţiuni în 
mijlocul câmpului acoperit de iarba elefanților. Deasupra noastră, străjuia buza craterului 
unui bătrân vulcan. Vântul era răcoros. Sufla printre crăpăturile stâncilor îngrămădite la 
una din marginile aerodromului. O coastă a vulcanului se prăbuşise şi un drum de ţară 
dispărea, coborând de-a lungul pantei sfărâmate, în adâncurile junglei. Tribul nu ne 
dădea voie să coborâm pe drumul acela, ceea ce ne convenea de minune. Cine mai avea 
chef să se întoarcă în junglă? 

Singurul inamic la vedere era o familie de giboni gălăgioşi. Se aflau exact atât de 
departe încât să fie în siguranță. Unul din ei se juca cu penisul, ori şi-l scărpina, aşa cum 
făceam şi eu cu al meu. 

Tinerele femei ale tribului ne pregătiseră de mâncare ceva câine, alături de o budincă în 
sânge din acelaşi câine. A fost delicios. Dar o masă bună ca aceea nu te putea face să nu te 
gândeşti la prietenii dispăruţi. Aş fi vrut ca Subervich să fi trăit şi el ca să se bucure de un 
prânz pe cinste. 

— Ori respecţi obiceiurile, ori părăseşti ţara, a grăit Spaghetti întinzându-se după o 
nouă bucată de câine. Cu excepţia prânzului şi a vulcanului, era ca la oricare picnic 
obişnuit. Shotgun stătea întins în iarbă, masturbându-se; Glas Domol şedea pe vine 
împreună cu restul tribului, vopsindu-şi faţa; eu încercam să omor unul din giboni cu o 

arbaletă. Ca să ne simţim ca acasă, n-am mai fi avut nevoie decât de un joc de softballe. 

Bătrânul cu dinţii roşii continua să chicotească în vreme ce mă privea cum încercam să 
omor un gibon. M-am întors şi m-am uitat la el, dar nu pentru mult timp. Tare urât mai 
era! 

— Ce fel de flori transportăm? — l-am întrebat eu. 

— Recolta noastră. Zburătorii americani merg cu bubuitoare mari la nord. Nordul 
trimite înapoi săgeți mari. Lovesc păsări de metal. Piloții coboară din ceruri aici. A făcut 
un gest larg cu mâna, arătând spre vulcan şi spre restul regiunii rurale, sau poate că 
îndepărta muştele de pe resturile de câine. Nu eram sigur care din ele. 

— Noi ascundem piloţi până voi veniţi să luaţi. Voi luaţi recolta la piaţă. Noi buni unul 
cu altul. 

Avea un rânjet atât de sângeros! 

Începusem să-l întreb ce fel de recoltă era aia, dar sunetul unor avioane propulsate de 
elice a început să se reverbeze de pereţii vulcanului. Două aparate DC-3 şi unul C-119 au 
apărut de la sud, s-au rotit şi au început să coboare. 

Zâmbetul bătrânului deveni serios. Le-a făcut semne cu mâna celorlalți membri ai 
tribului şi dispărură în junglă, luând-o pe drumul de ţară. Shotgun, Spaghetti, Glas 
Domol şi cu mine am aşteptat în preajma pistei. Zgomotul avioanelor care aterizau era 
asurzitor. 

De aceea n-am auzit vechile camioane franţuzeşti care au apărut pe aerodrom, în 
spatele avioanelor. În vreme ce acestea din urmă se îndreptau către celălalt capăt al pistei, 
camioanele franțuzeşti, cu vopseaua scorojită şi tot tacâmul, s-au oprit şi au aşteptat. 
Tribul a alcătuit un lanţ lung în jurul primului camion. 

Primul avion s-a apropiat de lanţul uman şi s-a oprit. Pe una din laturile sale era scris 
AIR AMERICA. Eram surprins să constat că acest vulcan se afla pe una din rutele lor, dar 
căile Congresului sunt misterioase, aprobând unele lucruri, dezaprobând altele. 

Doi membri ai tribului s-au postat lângă uşa avionului şi au început să le comande 
celorlalți să stivuiască la picioarele lor ceea ce se afla în camioane. Pe platformele 
maşinilor se aflau mari saci de cânepă, cam de mărimea celor folosiţi la ambalarea 
bumbacului. Erau plini cu flori albe şi roşii care se clătinau uşor când băştinaşii au 
început să-i ia şi să-i aşeze după cum li se ordonase. 

Am vrut să fluier „Dixie” dar s-ar fi putut ca Spaghetti să nu înţeleagă. 

În uşa avionului a apărut un bărbat. Era îmbrăcat în haine civile, cu o cămaşă hawaiană 
viu colorată. Purta ochelari de soare, tot atât de la locul lor ca şi pistolul Uzi din mâna sa. 
Cu mâna liberă ne-a făcut semne cu mâna, ridicând degetul mare în sus, în semn de 
apreciere pentru efortul nostru de război. 


€ Joc asemănător cu baseball-ul, jucat pe un teren-mai mic şi cu o minge mai mare şi mai moale. (n. Trad.) 

Indienii au început să încarce avioanele la repezeală. De îndată ce un avion era 
încărcat, uşa i se închidea. Apoi, camionul se îndepărta la marginea pistei, astfel încât 
avionul să poată întoarce pe lângă celelalte, ocupându-şi locul de la capătul pistei, unde 
rămânea în aşteptare. Fiecare avion conţinea câte un bărbat în haine civile, îmbrăcat cu o 
cămaşă hawaiană viu colorată şi purtând asupra sa un Uzi. 

Shotgun devenea nervos. 

— Ai luat la tine biletele? — a întrebat el. 

— Ce bilete? — am strigat eu ca să acopăr zgomotul motoarelor. 

— Pentru Idaho! — a răspuns el, strigând. 

— Câţi Bărzăuni Verzi ți-au mai rămas? — a intervenit Glas Domol, ăsta fiind felul lui 
de a-mi aminti de ce era iritat Shotgun. 

— Niciunul, a răspuns Shotgun. 

Am încercat să zâmbesc. 

— Am biletele la mine, Shotgun. Când doreşti să te sui la bord? 

— De îndată ce termină de încărcat macul. 

M-am holbat la cei câţiva saci de cânepă rămaşi, care aşteptau să fie încărcaţi. Micile 
terminaţii roşii şi albe se ițeau sub privirile noastre în toată splendoarea lor inocentă. 
Expediam droguri pentru Unchiul Sam. 

Aruncând o privire spre Spaghetti, am văzut cum începe să tremure. 

— Ai pe cineva în New York care se droghează cu heroină? 

Uneori, Glas Domol avea nişte maniere pline de tact. 

Rivalizau cu ale lui Shotgun. 

Spaghetti a clătinat din cap: 

— Chiar şi o furnică poate face rău unui elefant, a spus el, armându-şi puşca. 

Aveam senzaţia că urma să se întâmple ceva, dar nu puteam să precizez ce anume. 
M-am uitat spre avioanele staționate, ale căror motoare continuau să funcţioneze. Una 
din cămăşile hawaiene a coborât din avion şi a pornit în direcţia noastră, într-un moment 
neinspirat ales. 


Bilete de clasa a doua 


Ce e lung de şase metri şi se comportă ca un furtun de apă călcat pe nervi? 

În regulă, deci ştiţi că este o cobra regală. 

Noi n-am ştiut. 

lată-ne deci, stând într-o peşteră şi întrebându-ne de ce băştinaşii au încetat să ne mai 
urmărească, la baza canionului; de ce băştinaşii au încetat să ne mai urmărească, râzând 
în timp ce se întorceau din drum, spunând că zeii lor responsabili cu moartea aveau să ne 

vină de hac. Au plasat vreo cincizeci de războinici pe singura potecă de intrare şi de ieşire 
din canion, aşa încât nu ne mai puteam întoarce. Îi auzeam cum îşi invocă zeii, zăngănind 
din clopoței. Era de-a dreptul amuzant. Cred că ni se auzea râsul hăt până la vulcan. Noi 
mai simțeam încă mirosul fumului de la combustibilul de avion ars. 

Shotgun râdea în timp ce urcam canionul abrupt, învăluit într-un giulgiu de ceaţă. Glas 
Domol râdea în vreme ce treceam pe lângă oase de animale mici, risipite pe marginea 
potecii. Eu abia îmi trăgeam sufletul, deci nu puteam să râd, dar asta era de înţeles din 
moment ce îl căram pe Spaghetti. Cu toate acestea, am zâmbit gândindu-mă la prostia 
băştinaşilor. 

Spaghetti gâlgâia, ceea ce putea trece drept râs. 

Am încetat cu toţii să mai râdem când am băgat de seamă că pe măsură ce urcam tot 
mai sus, numărul oaselor creştea. 

Singurul sunet care se auzea era ecoul zgomotului produs de noi, în timp ce deblocam 
siguranţele de la arme. 

Când am descoperit primul „hambar” - un fel de magazii pe care băştinaşii le 
umpluseră până la refuz cu cranii umane — am început să ne convertim la religia 
localnicilor. 

Toţi, în afară de Spaghetti. El se afla mai presus de convertire. Când eşti atât de 
aproape de moarte, ai tendinţa să rămâi fidel religiei care te-a adus în starea aceea, dacă 
ştiţi ce vreau să spun. O schimbare bruscă s-ar putea să nu fie pe placul Celui care 
aşteaptă dincolo. 

În legătură cu asta, l-am întrebat odată pe Shotgun, înainte de a se fi îmbătat prea rău. 

— Ce se întâmplă când murim? 

— Nicio problemă, mi-a răspuns el. N-avem cum să ştim dacă suntem pedepsiţi sau 
răsplătiți, căci singura posibilitate să aflăm asta ar fi ca simţurile noastre să ne însoţească. 
Dar auzul, văzul, pipăitul, mirosul şi gustul sunt legate de corp. lar ăsta, putrezeşte. 

El i-a spus asta şi sublocotenentului Powell, iar acesta s-a încuiat în coliba lui preţ de o 
săptămână. Din gelozie filosofică, ne-am închipuit. 

La capătul văii nu se afla nimic altceva decât o stâncă abruptă, având săpată la bază o 
peşteră imensă. Era un uriaş Buddha din piatră, cu faţa brăzdată de lujeri de viţă, care se 
întindeau până jos, la picioarele mari, îndoite. Nu erau nici păsări, nici animale mici — 
nicio vietate în canionul ăsta, în afară de noi. 

Erau o mulţime de mici hambare. 

De acolo, nu se mai putea merge nicăieri. 

Ce părere ai, Spaghetti? 

„Gâlg, gâlg.” 

De ce îl căram pe Spaghetti? 

ÎI căram pe Spaghetti pentru că francezii fac prezervative proaste. Benzina le dizolvă 

pe cele proaste mai repede decât pe cele de calitate. Nu v-aţi lămurit încă? Păi, atunci să 
ne întoarcem la tipul în cămaşă hawaiană care pornise în direcţia noastră. 

Tipul se numea „Smith”, locuia „undeva” în sud şi lucra la Air America de „câţiva” 
ani. Cicatricile de pe faţa şi mâinile sale vorbeau despre felul mizerabil în care-şi trata 
angajaţii respectiva companie aeriană. 

El ştia cum ne cheamă. 

Ştia de unde eram de fel. 

Ne cunoştea familiile. 

Ştia ce fel de cafea ne place. 

CIA. 

„Smith” ţinea să ne aducă la cunoştinţă ce treabă grozavă făcusem. Totodată, vroia să 
ştie dacă putea vorbi între patru ochi cu Shotgun. Glas Domol, Spaghetti şi cu mine i-am 
privit cum se duc către mijlocul pistei de pământ şi poartă o mică discuţie. La capătul 
pistei aşteptau avioanele, cu motoarele pregătite de decolare. De partea cealaltă a pistei, 
faţă de noi, în jurul şi pe vechile camioane franțuzeşti, se afla tribul laoţian. Din cine ştie 
ce motiv, m-au făcut să mă gândesc la o gaşca de derbedei, aşteptând la colţul străzii să 
apară vreun puşti cu bani de buzunar la el. 

Glas Domol şi cu mine am deblocat siguranţele, imitându-l pe Spaghetti: noi eram 
băieţi buni cu bani de buzunar. Pe urmă, Smith i-a dat ceva lui Shotgun, care a pus ce-o fi 
fost aia în buzunar şi s-a îndreptat spre unul din camioane. Smith s-a apropiat de noi, în 
vreme ce Shotgun şi-a recrutat un echipaj, dispărând apoi în junglă. Smith s-a oprit cam 
la vreo şase metri de noi, rămânând între noi şi avioane. Pistolul său Uzi atârna lejer (dar 
în poziţie perfect regulamentară) în tocul de sub braţul drept. 

Călătorului îi şade bine cu arma. 

— Ar trebui să aveţi grijă de Shotgun ăsta, măi băieţi, a spus Smith, zâmbind. 

Nu era nevoie să ne spună el. Fumasem demult noutatea asta. 

— Avem nevoie de nişte benzină pentru avioane şi pe undeva pe-aproape e un mic 
depozit, dar împieliţaţii nu ştiu să citească englezeşte, aşa încât Shotgun a zis că o s-aducă 
benzina cu cifra octanica potrivită pentru avioane. Două butoaie la fiecare avion şi am 
şters-o. Al dracului nemernic, m-a întrebat dacă nu cumva am nişte prezervative, a râs 
Smith. Unde mama dracului îşi închipuie c-o să găsească în jungla asta? 

Shotgun şi sexul. Era o noutate? 

— l-am dat ce-am avut. (Smith ne-a făcut cu ochiul, clipind din pleoapa zgâriată.) Sunt 
de culori diferite. Le-am luat de la Paris. 

— A pomenit cumva de Idaho? — a întrebat Glas Domol. 

Smith şi-a încreţit sprânceana. 

— Idaho? De ce dracu să fi menţionat Idaho? (A chicotit.) Voi, ăştia cu tichiuţe, aveţi un 
simţ al umorului foarte ciudat. 

— Eşti sigur că n-a pomenit nimic despre Idaho? 

— Uite ce e. L-am rugat să ne-aducă nişte benzină pentru avioane. Avem nişte clienţi 
care aşteaptă în Tailanda. Ştiţi şi voi cum e, vremurile sunt grele. I-am spus să ia cu el 
câţiva băieţi de-ai noştri. A zis că va fi încântat să ne-aducă nişte combustibil. Măi băieţi. 
Ia staţi puţin. (Smith s-a încruntat puţin.) Eu zic că Shotgun ăsta n-o fi poponar, ai? 

Noi am săltat din umeri. Nu reuşisem încă să-l categorisim exact pe prietenul nostru. 

Ceva nu era în regulă. Dacă nu era vorba de Idaho, atunci: 

Shotgun ajutându-i să se alimenteze cu combustibil era ca şi cum Napoleon i-ar fi 
lustruit cizmele lui Wellington; 

Superman şi Lex Luther ar fi ajuns parteneri de afaceri. 

Aşa încât am aşteptat neliniştiţi un timp care ni s-a părut o eternitate până când 
Shotgun şi-a făcut din nou apariţia la volanul unui camion plin cu butoaie de două sute 
de litri de benzină, legănându-se în remorcă. Era singur. 

L-am văzut pe Smith mutându-şi privirea spre pădurea întunecată. 

L-am văzut pe Smith atingându-şi nervos arma. 

Ce face omul, face şi maimuța. L-am imitat. 

Dar nu s-a întâmplat nimic. Shotgun s-a dus la fiecare avion, rostogolind cu grijă 
butoaiele pe platformele întinse de la uşi, şi de acolo, alţi bărbaţi cu cămăşi hawaiene şi 
ochelari fumurii rostogoleau butoaiele lângă recolta de mac. După aceea a parcat vechiul 
camion franțuzesc alături de celelalte. 

Băştinaşii priveau înapoi către junglă. Shotgun a început să traverseze pista, în direcţia 
noastră. Gesturile localnicilor au devenit tot mai animate. Câţiva dintre ei făceau mişcări 
amenințătoare cu arcul, înspre Shotgun. Acesta a început să alerge. Continua să 
zâmbească. 

Era zăpuşeală în mijlocul acelui vulcan. Aburii se ridicau de la sol iar eu mi-am şters 
transpiraţia. Smith încerca să ne privească în acelaşi timp şi pe noi şi pe Shotgun 
alergătorul. Era imposibil. Smith era la fel de agitat ca şi băştinaşii. Unul dintre ei se 
dusese la platforma camionului şi acum ţinea în mână un şort plin de sânge. Asta a avut 
darul să-i întărâte şi mai mult. Shotgun a trecut de la trap la galop exact în momentul în 
care una din cămăşile hawaiene a lăsat jos un butoi şi-şi ţinea mâna afară, strigându-l pe 
Smith. Mâna lui era roşie, mânjită de sânge. 

Smith luă o hotărâre şi se răsuci ca să-i iasă în întâmpinare lui Shotgun, pe care îl 
considera, evident, pericolul cel mai mare. Asta ne-a făcut să ne simţim prost. Nu era 
decât un singur Shotgun, iar noi eram trei, dar, ca să fiu sincer, şi eu aş fi procedat la fel. 
La urma urmelor, Smith era un profesionist. 

Shotgun s-a aruncat la pământ şi s-a rostogolit spre dreapta. Smith a tras o rafală jos şi 
spre stânga: acţiune corectă, direcţie greşită. 

Unul din avioane a trecut pe lângă noi, s-a ridicat în aer şi s-a dezintegrat rapid. Tot aşa 

s-a întâmplat şi cu calmul relativ din vulcan. Shotgun şi-a smucit capul în sus, în direcţia 
exploziei. Băştinaşii au încremenit în gesturile lor mâniate la adresa lui Shotgun. Celelalte 
cămăşi hawaiene priveau din uşile celorlalte avioane. 

Noi ne-am mulţumit să ne îndoim din mijloc. 

Nu sunt sigur dacă glonţul lui Shotgun l-a lovit primul pe Smith, ori al lui Spaghetti. 
L-am văzut împleticindu-se către noi, apoi către Shotgun. Prin gaura din pieptul lui 
Smith, l-am văzut pe Shotgun făcându-ne semne cu mâna înspre stâncile de pe fundul 
vulcanului. 

Spaghetti a apucat să spună: „Nu măcelăreşti vițelul sub ochii mamei sale”, ceea ce m-a 
făcut să cred că Shotgun trăsese primul, iar mişcarea lui Spaghetti fusese doar o reacţie. 
Nu sunt expert. Dar asta a apucat Spaghetti să spună înainte ca una din cămăşile 
hawaiene dintr-unul din avioanele rămase la sol să-l împuşte în braţ şi în fluierul 
piciorului. 

Au fost nişte împuşcături norocoase, dar când tragi cu un Uzi, cu gloanţe din belşug şi 
dintr-un avion care decolează, uneori ai noroc. Sau ghinion. N-aveti decât să întrebaţi 
primul avion - cel ale cărui fragmente cădeau precum şrapnelele în jurul nostru. 

Primul glonţ i-a împins piciorul lui Spaghetti înainte, făcându-l să arate ca un fotbalist 
şutând într-o minge, iar al doilea l-a făcut să se răsucească din pricina loviturii în umăr. 
Chipul i-a fost cuprins de o expresie de uluială; apoi de una de uşurare, că în sfârşit se 
întâmplase. 

O mulţime de militari de profesie ştiu la ce mă refer. 

L-am fi ajutat ceva mai repede pe Spaghetti dacă n-ar fi trebuit să ne ferim de săgețile 
lansate de arbaletele indienilor de dincolo de pistă. Şi de fragmentele avionului explodat. 
Şi de gloanțele trase din celelalte avioane. 

Din alergare, Shotgun l-a înhătat pe Spaghetti, l-a ridicat, ignorându-i tipetele, şi mi l-a 
dat mie în primire. 

— Urmaţi-mă. Vă acopăr eu! — a spus el, în vreme ce fugea trăgând cu sălbăticie în 
toate direcţiile. Gibonii mureau, indienii asiatici mureau şi mai murea şi un sergent negru 
din Harlem, căci rănile erau mari, iar sângele țâşnea cu putere, ridicându-se în aer. Nu la 
fel de sus ca avioanele, dar destul de sus. Nu era momentul pentru a intra în panică. Mai 
degrabă părea a fi un moment de groază pur şi simplu. 

Calm, l-am întrebat pe Shotgun la ce s-a gândit. 

Asta-i o minciună. 

Am urlat la spinarea lui Shotgun, care se îndepărta: 

— Shotgun! Nu sunt decât nişte indieni cu arbalete. De ce ţi-e frică? 

Spaghetti atârna greu; altfel, n-aş fi îndrăznit niciodată să-i vorbesc astfel lui Shotgun. 

— Grenadele pe care le-am pus în butoaiele de benzină s-ar putea să explodeze înainte 
ca avioanele să decoleze. Proaste prezervative! — a strigat el peste umăr în timp ce 

avioanele au început să ruleze către mine şi Spaghetti cel rănit. M-am uitat la bărbatul 
rănit. Apoi m-am gândit la combustibilul de avion arzând pe tot corpul meu. 

Spaghetti nu mai atârna aşa greu. 

L-am trecut pe umărul teafăr. Glas Domol şi Shotgun mi-au asigurat foc de acoperire 
până am ajuns în spatele stâncilor. Celălalt braţ nu funcţiona aşa de bine, având o săgeată 
înfiptă în el. Să spun că „băştinaşii n-aveau odihnă” ar fi fost eufemismul secolului. 

Stâncile nu erau Fort Apache, dar pentru moment erau bune. Când am plonjat în 
spatele lor împreună cu Spaghetti, erau nemaipomenite. 

În timp ce ne trăgeam sufletul şi ascultam clinchetul săgeţilor de stâncile din jurul 
nostru, am cercetat rănile lui Spaghetti. Acum, în filme, e vorba de o gaură mică şi 
frumoasă care poate fi bandajată în timpul reclamei, iar la sfârşitul spectacolului, eroul e 
în stare să facă semne de bun-rămas cu braţul rănit. 

Aici erau două găuri mici şi frumoase în locurile în care intraseră gloanţele: una în 
bicepsul drept, cealaltă imediat sub genunchi. Pe unde ies gloanţele, nu se arată niciodată 
la televizor. 

Spaghetti pierduse tricepsul drept, de la cot până la umăr, iar piciorul i se bălăngănea 
sub genunchi, atârnând de două tendoane norocoase, care nu se aflaseră în calea 
glonțului dement. Din faţă, piciorul arăta bine, ca un fundal de teatru acoperit de pânza 
de decor. Din spate, piciorul arăta ca un fundal de teatru văzut din spate: găunos, cu 
câteva scânduri ținând laolaltă şandramaua. Spaghetti m-a apucat de braţ: 

— Să nu ştii, e rău; să nu vrei să ştii, e şi mai rău. 

De fapt, nu m-a apucat de braţ. M-a apucat de săgeata din braţ, trăgând-o afară. 

Asta mi-a absorbit întreaga atenţie — şi pe a lui Glas Domol, care a început să-mi 
bandajeze braţul. M-am uitat la Spaghetti, apoi la Glas Domol. Glas Domol clătina din 
cap. 

Manualul militar zice că trebuie să-l minţi pe soldatul rănit, ca să-l împiedici să aibă un 
şoc şi să moară. Spaghetti avea nevoie tocmai de un şoc. Câteodată e necesar să grăbeşti 
moartea. 

— Eşti într-o lume plină de răni, Spaghetti, am spus, ţinându-i capul în poală. 

El a închis ochii şi a zâmbit: 

— Sfârşitul unui bivol este la abator, sfârşitul acestei minciuni este întristător. 

M-am prefăcut că am înţeles: am încuviinţat din cap. l-am oferit acea falsă încurajare pe 
care toţi cei în viaţă o dau celor aflaţi pe moarte — încurajarea pe care o înțelegem cu toţii. 

Ce vroiam să spun cu adevărat era altceva, de genul: „De ce mama dracului mori? 
Dacă tu mori, înseamnă că şi eu pot muri, şi numai la asta n-am chef să mă gândesc în 
timp ce stau pitit într-un vulcan de pe celaltă parte a acestei lumi nenorocite.” 

Aşa ceva aş fi vrut să-i spun; în loc de asta, l-am bătut încurajator pe braţul teafăr. 

Săgeţile încetaseră să cadă cu câtăva vreme înainte, iar Glas Domol şi Shotgun priveau 

iscoditor printre stânci, în direcţia pistei. 

— Ce fac ăia acolo? — am întrebat în timp ce goneam muştele de pe sângele uscat al lui 
Spaghetti. Mi-am amintit de bătrânul şef de trib procedând la fel cu budinca lui de câine. 
În război ai parte de o mulţime de amintiri ciudate. 

Dacă trăieşti îndeajuns ca să ţi le-aminteşti. 

Un lucru pe care mi-l doream cu desperare. 

— Aşteaptă şi-şi numără banii, mi-a răspuns Shotgun. 

— De ce fac asta? — a întrebat Glas Domol. 

— Sunt plătiţi pentru întreţinerea pistei, încărcarea avioanelor şi protejarea conductei. 
(Shotgun îşi reîncărca lansatorul de grenade.) Oricum, din momentul în care am 
descoperit conducta aia, suntem ca şi morți. 

— Ce dracu tot vorbeşti acolo, Shotgun? — am întrebat pe când îndepărtam alte muşte. 

— Aceea era o conductă aparţinând unei corporaţii, venea de undeva şi se ducea 
altundeva, e mai mult ca sigur că nu nord-vietnamezii au construit-o, după cum e la fel 
de sigur că Statele Unite n-o vor bombarda - şi ghici unde se opreşte? 

Spaghetti reuşi să salte din umărul teafăr, de parc-ar fi spus: „Mă depăşeşte”. 

— În junglă, acolo unde m-am dus să încare combustibilul. Uite că acum facem trafic 
de droguri. (Shotgun a rostit asta cu o nuanţă de uimire în glas.) Furnizăm lumii întregi 
heroină, iar aceşti indieni împreună cu cămăşile hawaiene se îmbogăţesc de pe urma unei 
acţiuni autorizate de ambele părţi! 

Glas Domol întrebă cu glas scăzut: 

— Care părţi? 

— NVA şi Statele Unite ştiu de existenţa ei. Ce dracu, doar au camuflat toată conducta. 

Schimbarea strategiei de joc. 

Ambele echipe împotriva arbitrului. 

Suporterii sunt legaţi la ochi, pipăindu-şi cotoarele biletelor. 

Iar noi ne caţăram spre cabina de transmisiuni radio. 

— Ăsta e un război şi America nu colaborează cu inamicul ei, am protestat eu în timp 
ce Shotgun se uita la mine ca un profesor care tocmai a descoperit un elev încet la minte. 

— Armele lor costă bani, întocmai ca şi ale noastre. Cineva trebuie să plătească pentru 
tot echipamentul folosit de ambele părţi. Cunoşti vreo modalitate mai bună de a face rost 
de bani „curaţi” pentru proviziile de război, decât banii obţinuţi prin vânzarea drogurilor 
în Statele Unite? 

Shotgun îşi trecu peste ochi o mână obosită. 

— Dar de ce să ne omoare? — gemu Glas Domol. 

— Pentru că ştim. Când Smith a spus „băieţii noştri”, mi-am dat seama că indienii erau 
nişte mercenari, nu nişte băştinaşi din zonă. Şi apoi, când a fost ultima oară când CIA a 
dat doi bani pe un pilot doborât? 

— Arunci, de ce dracu ne-au mai trimis, în fond? (Nu eram sigur că vreau să aud 
răspunsul.) 

Shotgun s-a lăsat pe spate, continuând să-şi ţină mâna la ochi. 

— Asta-i chestia pe care nu puteam s-o înțeleg. Mi-a picat fisa după ce l-am omorât pe 
ultimul din cei veniţi să mă ajute la benzină, în junglă. Noi nu trebuia să ajungem până 
aici. Nimeni n-a crezut că vom fi atât de nebuni încât să trecem prin mlaştina aia plină de 
lipitori. De-aia am scăpat şi de ambuscada aia nenorocită. 

A tăcut dar eu trebuia să ştiu. 

— Ei şi? 

El şi-a luat mâna de la ochi şi s-a uitat la mine. Îi vedeam pupilele şi îndărătul lor 
cercuri infinite. Buzele i s-au subţiat. M-am întrebat ce dracu era aşa de amuzant. 

— Noi eram o acoperire perfectă. Colonelul Basshore a crezut că noi îl verificăm pe 
noul şef de trib. Dacă ne-ar fi omorât, cineva i-ar fi spus lui Basshore că şeful nu era un 
prieten, şi prin urmare aerodromul trebuia închis. Acest aerodrom ar fi fost şters de pe 
hărţi şi uitat. Oamenii aceştia se gândesc de pe acum la sfârşitul războiului. Au pus la cale 
lucrurile astfel încât nimeni să nu mai caute vreodată acest aerodrom. 

— De ce nu ne-a omorât şeful când a dat ochii cu noi? 

Shotgun s-a întins şi mi-a ridicat balonul ciuruit de la centură. 

— Nu ştiau dacă ai trimis sau nu mesajul în legătură cu conducta. Au interceptat 
mesajul radio dar n-au ştiut de balonaş. 

Shotgun a oftat. 

— Auzi, prezervative colorate! Ce-o să le mai treacă oare prin minte? Dacă Smith n-ar fi 
avut la el niciunul, aş fi folosit vreuna din camerele de cauciuc ale camionului. La dracu, 
era singura noastră sansă. Am folosit un prezervativ roşu la prima grenadă, două 
albastre la a doua şi unul alb, unul albastru şi unul roşu la a treia. Am tras cuiele şi am 
scufundat grenadele în butoaiele de combustibil, "nteles, mi-a rămas unul galben, mişto. 

— De ce prezervative? — am întrebat, neîndrăznind să întreb unde dispăruse cel galben. 

— Benzina dizolvă cauciucul, eliberând detonatorul grenadei. Prezervativul a fost atât 
de slab, încât benzina l-a dizolvat mai repede decât ar fi trebuit. 

— Ai mai tăcut vreodată chestia asta, Shotgun? — a întrebat Glas Domol, evident 
impresionat. 

— O dată în Angola, o dată în Africa. 

— Ce căutam noi în Africa? — am întrebat. 

Shotgun nu m-a auzit pentru că al doilea avion a explodat la buza vulcanului, ecoul 
detonaţiei reverberând de pereţii vulcanului şi între pereții cutiilor noastre craniene. Aşa 
că am repetat întrebarea, dar el a clătinat din cap. 

Huruitul ultimului avion ridicându-se în aer ne-a înecat conversaţia. Ne-am rostogolit 
şi am privit cum avionul părăsea vulcanul, dispărând spre vest. 

Băştinaşii stăteau în mijlocul pistei şi-i făceau semne cu mâna avionului care se făcea 
nevăzut în soarele după-amiezii. 

— Fir-ar să fie! — a spus Shotgun. Vroiam să-l văd şi pe ultimul cum explodează. 
Meteoriţii ăştia sunt frumoşi. 

Glas Domol ne-a readus pe pământ. 

— Dacă băştinaşii au de gând să ne omoare, de ce se duc la camioane? (Se ridica în 
picioare.) 

Shotgun privi pe lângă stânci. 

— Pentru că asta e ţara lor. Ştiu că nu există decât o singură cale de ieşire de aici — aceea 
pe care am venit — astfel că vor şti unde să pună la cale o ambuscadă. Şi să nu vă gândiţi 
că tipii în cămăşi hawaiene nu au pe cineva în spate. Ultimul avion a avut timp să 
transmită un mesaj radio către ambele părţi... Noi, domnilor, suntem în căcat până la gât. 

Spaghetti horcăi scurt o tuse. 

Glas Domol arătă spre Spaghetti. 

— Cu el ce facem? 

— Poate să meargă? — a răspuns Shotgun, urmărindu-i cu privirea pe băştinaşii care se 
urcau în camioanele lor franţuzeşti şi dispăreau în junglă. 

Bineînţeles că putea să meargă. 

Putea să ţopăie într-un picior prin Laos. 

O ţopăială demnă de Cartea Recordurilor. 

Shotgun mi-a luat puşca. 

— Tu îl cari, eu vă acopăr. 

În timp ce-l aranja pe Spaghetti în spinarea mea, în poziţia clasică folosită de pompieri, 
nu m-am putut abţine să nu întreb de ce îl mai luam cu noi pe Spaghetti. Era greu şi 
oricum avea să moară. Poate că sună cam rece, dar războiul scoate la iveală calităţile 
practice ale oamenilor. 

— Cât timp mai e în viaţă, corpul lui va continua să pompeze sânge. Asta ne va 
permite să câştigăm ceva distanță. 

— De ce? — am întrebat eu, aranjându-l în spate pe Spaghetti. 

— Le pune la dispoziţie o urmă de sânge pe care o pot urmări de la distanţă sigură. E 
mult mai uşor aşa, decât să mergi pe urmele unor oameni sănătoşi înarmaţi. Ei ştiu că 
vom călători încet şi că totul nu e decât o chestiune de timp. Când îl vom îngropa, atunci 
vor ataca. 

Shotgun privi cercetător pe după stânci şi lansă o grenadă spre cei câţiva paznici 
rămaşi, gonindu-i de lângă pistă. 

— Să sperăm că până atunci îi vom găsi pe gagiii din NVA care l-au ucis pe Subervich. 
Ei or să ne ajute. 

Cu această replică criptică, a dat năvală din spatele stâncilor, trăgând cu amândouă 

armele, retezând frunzele copacilor şi omorând câţiva giboni în cursul acestei acţiuni. 

— Şi de ce să vrem noi să-i întâlnim pe nord-vietnamezi? — întrebă Glas Domol în timp 
ce traversam în goană aerodromul abandonat, coborând apoi drumul spre fundul 
vulcanului, unde ne aştepta Shotgun. 

— Shotgun are un plan, am spus căutând să par convingător. 

— Ca planul ăla cu râul din Câmpia Trestiilor, când ne-am umplut de paraziți de 
sânge? — a întrebat Glas Domol. 

Aş fi vrut să nu-mi amintească de acest episod. 


Lecţia de zoologie 


lată de ce ne aflam în peşteră, împreună cu uriaşul Buddha de piatră. Era la amurg şi 
nu se auzea niciun fel de zgomot. Doar un vânt firav legăna doi lujeri de viţă la gura 
peşterii. 

— Mă întreb de ce-or fi murit toţi oamenii ăştia? — a spus Glas Domol, azvârlind pietre 
într-un craniu care scotea un zgomot cavernos ori de câte ori nimerea în fruntea albă. 

— Să nu transpiri de grija lor, a spus Shotgun, transpirând. 

— Gâlg. (Spaghetti.) 

— Unde le place şerpilor să trăiască? — a întrebat Glas Domol. 

M-am uitat la el, căutând să înţeleg care era cauza acestei întrebări. 

— În perioada anotimpului rece, le place să se adăpostească în peşteri, i-am spus. Se 
adună în grămezi, astfel încât căldura trupurilor lor să le ţină de cald la toţi. Pe urmă, pe 
măsură ce timpul se încălzeşte, ies din peşteră ca să stea tolăniţi la soare. 

— Şi, când ies din peşteră, le e foame? 

Am râs. 

— Tie nu ti-ar fi dacă n-ai mânca o iarnă întreagă? 

— Cum se face că lujerii ăia mari se tot leagănă? -— a întrebat Glas Domol. De ce se 
leagănă lujerii ăia şi vârfurile copacilor nu? 

Glas Domol avea dreptate, dar n-am putut zăbovi prea mult asupra problemei, întrucât 
tocmai îi schimbam lui Spaghetti bandajele îmbibate de sânge. Aici ne aflam în siguranță 
şi asta era tot ce conta. 

— Ce fel de viţă e aia care are un capişon mare şi scoate flăcări pe nări şi vibrează 
împreună cu alte viţe? 

l-am aruncat o privire lui Glas Domol obosit de întrebările lui. 

— Mi se rupe-n paişpe de ce fel de viţe sunt alea. 

— Păi, ar cam trebui să ţi se rupă, fiindcă sunt vreo douăzeci de-alea, chiar în spatele 
tău şi al lui Glas Domol, a rostit Shotgun, pe un ton cu adevărat liniştit. 

Şi, într-adevăr, erau. Cobrelor regale nu le place să fie deranjate atunci când se 
împerechează. Cel puţin, ăstora nu le plăcea. De atâta vreme băştinaşii le aduseseră drept 
ofrande jertfe umane, încât nu mai aveau niciun pic de respect faţă de noi. Tradițiile 
religioase şi sângele lui Spaghetti le-au stârnit foamea. 

Shotgun a detonat o grenadă fumigenă, care abia le-a făcut şi mai furioase. Nu puteam 
să tragem cu puştile, de teamă ca gloanţele să nu ricoşeze de pereţii peşterii. Ar fi fost la 
fel de greu de evitat ca — ei bine, la fel de greu de evitat ca şi o cobră aflată în ofensivă. 

Şerpii au început să ne vâneze. 

Alunecare, alunecare. 

Oprire. 

Ridicare. 

Târâre, târâre. 

Alunecare, alunecare. 

Oprire. 

Ridicare. 

Poticnire, poticnire. 

Primele trei rânduri descriu ce fac cobrele când îşi vânează prada. Alunecă, se opresc, 
se ridică precum nişte periscoape reptiliene, cercetează peisajul apoi îşi reiau urmărirea. 
În cazul acesta, ne urmăreau pe noi, în timp ce coboram canionul, târându-ne şi 
poticnindu-ne. 

Coborâşul pe potecă s-a dovedit a fi mai uşor decât urcuşul. 

— Cine sapă groapa altuia, cade singur în ea; şi cine cotrobăie într-un tufiş, de şarpe va 
fi muşcat, bâiguia Spaghetti. 

Am trecut pe lângă paznici ca rahatul prin canalizare. N-a fost nimic personal, dar dacă 
nu s-ar fi întors şi n-ar fi ridicat armele să ne omoare, poate că ar fi observat şerpii, care 
veneau cu repeziciune. 

Fir-ar să fie! Alte cranii pentru hambare. 

S-ar zice că asta i-ar fi satisfăcut pe cei mai mulţi dintre zei. Nu şi pe ăştia. Ţipetele 
adoratorilor lor extaziaţi au acoperit coborâşul nostru grăbit către siguranţa junglei cu 
plafon triplu. Totodată, au acoperit şi sunetul — alunecă, alunecă — cobrelor urmăritoare. 

Auzeam în spatele meu respiraţia întretăiată a lui Glas Domol. 

— Şerpii ăştia nu renunţă niciodată? (Gâfâit, oftat, horcăit.) Adică, până unde-or să ne 
urmărească? 

— Ştiu că pare o nebunie, am spus, abia trăgându-mi sufletul — în ciuda sângelui 
pierdut, Spaghetti nu se uşurase deloc — dar s-ar putea să lucreze în ştafetă. Mă gândesc 
la faptul că erau o mulţime de şerpi şi am impresia că fumul ăla i-a iritat realmente. 

Shotgun se făcuse nevăzut în faţă, într-o altă junglă cu plafon triplu. Nu credeam c-o să 
mai am chef vreodată să văd o altă junglă, dar timpul şi şerpii au darul de a schimba 

opiniile oricui. 

Aşa cum fac şi indienii. 

Săgeţile erau gata să-l nimerească pe Glas Domol pe când sprinta pe lângă mine. 
Mi-am văzut ariergarda dispărând pe urmele lui Shotgun. Nu-mi făceam griji în privinţa 
săgeților. Spaghetti îmi apăra spatele. 

Pe urmă, l-am auzit pe Shotgun: 

— Nu săgețile trebuie să te îngrijoreze. Cei doi şerpi care-ţi calcă pe urme ar trebui să te 
pună pe gânduri. 

Ştiam eu că cobrele au teritoriile bine delimitate, dar unde se sfârşea oare teritoriul lor? 

Probabil că în Idaho. 

Întrebare: Cum se numeşte o junglă cu plafon-triplu care a fost bombardată cu Agentul 
Oranj? 

Răspuns: Pari albi. 

Pădurea tropicală cu plafon triplu s-a preschimbat din verde intens într-o mortăciune 
fantomatică pudrată cu alb. Ne simţeam ca nişte puşti de trei ani, târându-se peste 
gardurile olimpice închipuite de copacii doborâţi. Cât timp lipsiserăm? O săptămână? 
Două săptămâni? O zi? Unde era conducta? Aveam senzaţia că asistăm la un uriaş joc de 
maroco. 

— Bine măcar că şerpii au încetat să ne urmărească, am spus, — încercând să destram 
senzaţia apăsătoare care ne cuprinsese pe toți. 

Poate că din pricina animalelor moarte din jurul nostru. 

Picioruşele lor era îndreptate către cer. 

Poate că din pricina plantelor moarte din jurul nostru. 

Rădăcinile lor erau îndreptate către cer. 

Poate că din pricina soldaţilor NVA morţi din jurul nostru. 

Mâinile lor, încremenite ca nişte gheare chircite, erau îndreptate către cer. 

— Mă întreb de unde a venit chestia asta? — a spus Glas Domol. 

Ne-am uitat cu toţii în sus, către cer, şi apoi la Glas Domol. 

El s-a uitat la cadavrele cu mâinile îndreptate în sus. 

— Asta a fost o întrebare tâmpită, nu-i aşa? — a zis el. 

— Paştele mă-sii! —a spus Shotgun, izbind cu piciorul un NVA mort. Aveam nevoie de 
căcănarii ăştia şi uite c-au mierlit-o şi ne-au lăsat cu buza umflată. 

— Shotgun, am rostit eu, sunt un pic cam nelămurit de ce crezi tu că oamenii ăştia 
ne-ar fi fost de folos. Poţi să aduci puţină lumină în problema asta? 

El s-a aplecat şi a scuturat pulberea albă fină de pe buzunarul unei uniforme verzi, care 
încă mai adăpostea un cadavru. A scos de acolo un baton de ciocolată Hershey. 
Desfacându-i ambalajul şi suflând de pe ea praful alb, s-a uitat la mine: 

— Sunt soldaţi ca şi noi. Aveam de gând să-mpuşc vreo doi, ca să-i fac să ne 

urmărească până la conductă. În momentul când descopereau conducta, erau nevoiţi să 
treacă de partea noastră. 

A muscat din baton, oferindu-ne şi nouă. Am refuzat. 

— De ce? — a întrebat Glas Domol. 

— Pentru că amărâţii de soldaţi NVA ar fi raportat superiorilor lor, care ar fi ordonat 
aceloraşi cămăşi hawaiene care ne urmăresc să-i omoare şi pe ei. Două păsări cu aceeaşi 
piatră, sau acelaşi glonţ de mitralieră, ca să zic aşa. 

Nu era rău planul. Doar nebunesc. Dar acelaşi lucru se putea spune şi despre o 
conductă protejată în mijlocul junglei laoţiene. 

— Dacă chestia asta a omorât toată suflarea asta, nu ne va omori şi pe noi? 

Glas Domol încerca să treacă tiptil peste un obstacol de doi metri. Era imposibil. Eu 
m-am oprit ca să-mi umplu gamela cu nişte apă cu aspect sălciu, din craterul unei bombe: 
avea dreptate. Am pus o tabletă de purificare a apei şi am agitat gamela, ştiind că vom 
bea otravă dar mai ştiind şi că era o otravă umedă, iar să bei otravă umedă era mai bine 
decât să mori de sete. 

Cred. 

— Nu ne va omori la fel de repede ca cobrele alea de-acolo, a spus Shotgun cu voce 
scăzută. 

Ghici cine s-a întors? 


Într-un câmp de flori 


Vestea bună este că trecusem de pădurea moartă şi albă. Vestea proastă e că ne târâm 
pe burtă într-un câmp de maci, ascunzându-ne de Cobra. Nu de cobre; alea sunt şi ele pe 
undeva, prin câmpul de maci, ascunzându-se. În clipa asta, fiecare reptilă îşi apără pielea. 
Dacă ne mişcăm, elicopterul Cobra ne va găsi. Dacă rămânem nemişcaţi, cobrele ne vor 
găsi. 

Elicopterul Cobra este o mică maşinărie mortală. E lat cam cât o caleaşcă mică, lung cât 
două caleşti lungi şi te poate adormi definitiv. Carlinga din spate avea loc numai pentru 
un singur pilot, strecurat cu grijă înăuntru asemenea unui pilot de formula I. Chiar în faţa 
sa, era un spaţiu pentru un al doilea pilot, dar în 1969, pentru a se economisi bani, locul 
rămânea de regulă gol. Pentru păstrarea echilibrului, pilotul respectiv fusese înlocuit cu 
doi saci de nisip. Scuturile blindate de pe ambele laturi ale locului pilotului protejau totul 
în afară de cap. Tot ce se află în afara carlingii, este menit să te facă chisăliță. 

Un cavaler modern, cu armură de corp şi arme de mari dimensiuni. 

Mă uit la uniforma mea zdrenţăroasă. Mă simt ca un ţăran. 

Ei bine, Stanley, încă o încurcătură pe cinste în care ne-ai vârât. 

Ai de ales: dacă te muşcă o cobra, veninul atacă sistemul nervos şi mori în circa şaizeci 
de secunde, plus sau minus câteva spasme provocate de otravă. Dacă te găseşte un 
elicopter Cobra, Vulcanul lui te umple de găuri în vreo zece secunde şi nu vei mai avea 
niciun fel de spasm. Dacă Vulcanul nu te nimereşte, rămâne oricum lansatorul de 
grenade complet automatizat, denumit Honeywell, şi dacă nici ăsta nu-şi face treaba, 
rămân la dispoziţie rachetele montate în tecile lor de rachete, în laturile elicopterului. 

Aţi ales? în regulă, rămânem nemişcați. 

— Scârboşenia aia nu are nicio inscripţie pe el, a spus Shotgun. E la fel de negru ca şi 
Spaghetti. 

ÎI auzeam cum greblează imensul lan de maci. Efectua nişte treceri şoptite: fâş, fâş, 
uamp, uamp, fâş, fâş, uamp, uamp. În cele din urmă, avea să treacă şi pe deasupra 
noastră. Ştiam că e doar o chestiune de timp. 

Fâşâitul era produs de amortizorul de zgomot al motorului. Numai elicopterele 
destinate operaţiunilor strict secrete din Vietnam aveau aşa ceva. Numai piloţii cei mai 
buni aveau permisiunea de a le pilota. 

Grozav. 

„Uamp, uamp”-ul era sunetul unei rafale trase de Vulcan. Gloanţele sale loveau solul 
cam în acelaşi timp, mişcându-se cam cu aceeaşi vitează. Îmi aduc aminte că am citit 
undeva că tunul Vulcan poate acoperi cu gloanţe fiecare centimetru pătrat al unui teren 
de fotbal într-un minut. 

Grozav. 

Numai CIA şi cei de la Operaţiuni Speciale avea dreptul să dispună de elicopetere 
negre, neinscripţionate. Acestea erau utilizate în misiuni de „lichidare”, de o legalitate 
îndoielnică. 

Grozav. 

Stăm pitiţi sub un strat de maci roşii, ascultând zgomotul elicopterului aflat la capătul 
celălalt al lanului şi cercetând solul de teama şerpilor alunecători. 

— Ce se întâmplă dacă o cobră mă muşcă de boaşe? — a întrebat Glas Domol. 

— Atunci eşti la fel de mort ca şi Spaghetti, a răspuns Shotgun, depărtând florile şi 
privind la elicopter. 

— Spaghetti nu e mort, am spus eu, verificându-i pulsul. Cel puţin, nu încă. 

Şi nu era. Rănile încă mai picurau sânge, ceea ce era bine întrucât mențineau curată 
zona. Shotgun ne spusese, pe când ne aflam în pădurea tropicală, să lăsăm muştele să-şi 
depună ouăle în răni, căci larvele aveau să mănânce carnea moartă, împiedicând 
cangrena să se instaleze. Era un bun cunoscător al unor astfel de amănunte. 

De-ar fi supravieţuit muştele Agentului Oranj. 

Dar n-au făcut-o. 

Noi da. 

Cel puţin, până acum. 

Aşa încât continuam să presar praf de sulfamidă peste răni, folosind fâşii din cămaşa 
mea — ce mai rămăsese din ea — ca să ţin pansamentele la locul lor. Shotgun s-a târât până 
la cel aflat pe moarte şi i-a şoptit ceva în ureche. Pentru noi toţi, a fost un moment de rară 
compasiune. L-am văzut pe Spaghetti încuviințând din cap, atunci când Shotgun l-a 
privit în faţă, aşteptând un răspuns. Shotgun îi legăna lui Spaghetti capul în braţe. Mi-a 
amintit de statuia aceea italiană — o mamă care-şi leagănă fiul aflat pe moarte. 

Aceasta era o pietă în uniformă. 

În război sunt o mulţime de astfel de situaţii. 

Elicopterul Cobra s-a înălțat deasupra lanului de maci şi a dispărut deasupra copacilor. 

— A plecat? — a întrebat Glas Domol. 

— I s-a terminat combustibilul. Se va duce la indieni, îşi va umple rezervoarele şi se va 
întoarce la post în câteva minute, i-a răspuns Shotgun. 

— De ce nu fugim? — am întrebat eu, întrecându-l pe Glas Domol la această întrebare. 

— Priveşte la liziera pădurii care înconjoară lanul. Prietenii noştri de la vulcan. 

În jungla care împresura lanul de maci, nişte umbre cafenii mici îşi ocupau la repezeală 
poziţiile. Erau mânioşi nu numai pentru că le scosesem zeii din sanctuar — nu după 
voinţa noastră, dar încearcă să-i convingi; erau mânioşi nu numai pentru că le 
distrusesem avioanele care trebuiau să le transporte produsele agricole la piaţă; ei erau 
acum mânioşi pentru că ne alesesem drept ascunzătoare lanul lor de maci, 
distrugându-le sursa de venituri. 

Unii oameni aduc numai nenorociri. 

Ăştia suntem noi. 

Shotgun a început să se târască şi a dispărut în câmpul de flori. După un minut, s-a 
întors cu două crengi mari de copac legate de picioare. A dezlegat crengile şi ni le-a întins 
nouă, împreună cu şireturile de piele pe care şi le scosese de la bocanci. S-a târât până la 
Spaghetti şi i-a şoptit ceva în ureche. Spaghetti l-a apucat de braţ şi i-a răspuns ceva. 

— Ce a spus? - a întrebat Glas Domol. 

— A zis: „Nu-l băga în seamă pe cel din spatele cortinei, ascultă-l numai pe magician”. 

Shotgun a început să descheie de nasturi ceea ce mai rămăsese din cămaşa lui 
Spaghetti. 

M-am uitat la Glas Domol. El s-a uitat la mine şi a săltat din umeri. Unii oameni, când 
sunt pe moarte, vorbesc în dodii. Alţii, vorbesc în dodii când sunt în viaţă: Shotgun, de 
exemplu... 

— Scoateţi-vă şireturile şi legaţi brațele lui Spaghetti de craca mai scurtă, eu am să leg 
craca mai lungă de cea scurtă ca să facem o cruce. Îi legăm picioarele de craca lungă şi, 
când se întoarce Cobra, îl ridicăm în picioare. 

Shotgun i-a scos cămaşa lui Spaghetti şi s-a târât înapoi în flori, luând cămaşa cu el. 

Vedeţi? Ce vă spuneam eu? 

Fâş, fâş, uamp, uamp. 

Cobra s-a întors. 

Undeva, în flori, i-am auzit glasul lui Shotgun. 
— 'r-ați ai dracului de şerpi! 

Nu era un moment prea fericit. 


Nevoia te învaţă 


La capătul celălalt al lanului, elicopterul Cobra se oprise şi se întorsese cu fața la 
Spaghetti, şovăind acolo, străduindu-se să priceapă semnificaţia unui negru atârnat de o 
cruce improvizată, într-un lan de maci din mijlocul Laosului. 

— Cum poate să cântărească aşa de mult un muribund? 

Glas Domol acţiona pe post de contragreutate la baza crucii în timp ce eu mă chinuiam 
să-l împiedic pe Spaghetti să se răsucească. Un firicel de sânge se prelingea din rănile lui 
Spaghetti, făcându-ne sarcina mai alunecoasă şi mai dificilă. 

Eu mă aflam în faţa crucii, întins pe burtă, căutându-l din priviri pe Shotgun. Nu se 
mai întorsese de când cu mica înjurătură adresată şerpilor. Simţeam în stomac un nod la 
fel de strâns ca nodurile care-l ţineau pe Spaghetti de crengile sale. 

Braţul lui drept era legat la un unghi drept, cu palma în sus, făcându-l să arate ca o 
sperietoare care împiedica păsările să coboare pe ogorul ei. Capul îi atârna aplecat la 
piept şi, în afară de câte o respiraţie răzleaţă, nu dădea niciun semn că ar trăi. Nu 
reuşisem să-i legăm gleznele de prăjina verticală, întrucât nu prea mai avusesem ce lega 
sub genunchi, aşa încât îi încrucişasem picioarele în dreptul genunchilor şi i le legasem. 
Nu era un Isus prea reuşit, dar, oricum, crucificarea era o formă de artă muribundă. În 
condiţiile date, procedasem cum se putuse mai bine. 

Elicopterul a început să-şi croiască drum către Spaghetti, cu mişcări legănate precaute. 
Dintr-un motiv oarecare, nu trăgea. Unde era Shotgun? Trebuia să ne spună care era 
planul lui. Încă nu ştiam despre ce era vorba. Îl crucificasem pe Spaghetti şi după asta ce 
urma? Cobra se legăna tot mai aproape. 

Nu se putea ca Shotgun să fi murit. Mă tot uitam să văd florile unduindu-se şi 
aplecându-se ca să-mi spună că Shotgun se întorcea, dar... nimic. ÎI puteam vedea acum 
pe pilot, în timp ce Cobra plana deasupra mea. Avea ochii lipiţi de Spaghetti. Întâmpina 
dificultăţi în înţelegerea logicii întregii chestii. 

Parcă noi eram mai breji? 

În vreme ce Cobra zăbovea în faţa crucii, paletele sale culcau la pământ florile din jurul 
bazei, expunându-l pe Glas Domol. M-au, expus şi pe mine, dar întrucât mă aflam sub 

burta elicopterului, pilotul nu mă putea vedea. S-a uitat la Glas Domol, ghemuit la baza 
pricina suflului rotorului. Cobra se afla la un metru şi jumătate deasupra pământului. 

Până şi cobrele regale puteau ajunge mai sus de atât. 

Pilotul şi-a săltat capul şi s-a holbat la Spaghetti. Încet, Spaghetti şi-a ridicat capul şi a 
privit cu ochii stinşi la pilotul cu cască adăpostit în carlinga elicopterului. A zâmbit şi cu 
mâna teafără, cea legată la unghi drept față de corp, şi-a strâns degetele în pumn -— pe 
toate, cu excepţia celui mijlociu. 

A fost gestul cel mai curajos pe care l-am văzut vreodată. 

N-a fost cel mai inteligent gest; mi-am dat seama mai târziu. 

Dar a fost cel mai curajos. 

Vulcanul şi-a schimbat brusc linia de ochire de la Glas Domol, cel ghemuit la sol, la 
Spaghetti cel atârnat pe cruce. Rafala a fost asurzitoare pentru mine — stăteam întins sub 
elicopter — şi a durat cam zece secunde. A fost suficient ca să mă acopere cu tuburi de 
cartuş şi să-l facă să dispară de pe lumea asta pe Spaghetti, cu tot cu crengile de care 
fusese legat. 

Gloanţele au făcut, ei da, spaghetti din Spaghetti. 

N-a avut timp să simtă nimic. 

Moartea lui a însemnat o victorie măruntă, verde pentru maci. 

Tunul a început să-şi schimbe poziţia în jos. Glas Domol urma la rând. Am întins mâna 
şi cu pumnalul Randall am retezat firul electric care comanda poziţia tunului, oprindu-i 
mişcarea de coborâre. Asta i-a distras atenţia pilotului, care a început să clănțăne 
întrerupătorul de comandă al tunului. 

În timp ce se holba la panoul lui de comandă, am sărit pe patina stângă a Cobrei, am 
bătut în geam cu ţeava armei, îndreptându-o apoi spre pilot. Am urlat la el câteva 
înjurături pentru uciderea lui Spaghetti, deşi, în adâncul inimii, îi eram recunoscător 
pentru că-l scosese pe acesta din situaţia lui nenorocită. 

Din fericire, nu m-a auzit din cauza zgomotului rotorului, dar a simţit greutatea când 
am urcat pe patină. Mi-a aruncat o privire dispreţuitoare, apoi mi-a arătat o inscripţie de 
pe geam. M-am aplecat înainte ca să pot citi ce scria. 

STICLĂ ANTI-GLONT, COMPANIA AVIATICĂ HUGHES 

Înainte să sari, trebuie să fii cu băgare de seamă. 

El a arătat către cealaltă fereastră, care era deschisă, şi a clătinat din cap; era felul lui de 
a spune, „Frumoasă încercare. Un plan bun. Poate ar fi mers dacă te-ai fi urcat pe patina 
cealaltă”. 

S-a aplecat în faţă şi a acţionat un comutator. M-am chiorât prin geam şi aproape că am 
reuşit să citesc ce scria. SUPORT RACHETE... M-am uitat în jur ca să văd unde erau. 
Suportul se afla la nu mai mult de trei metri de mine, cele şase rachete fiind aţintite spre 


VP MAGAZIN 


JOHN P McAFEE COMANDO PRIN PLOAIA TRISTĂ 


mijlocul meu. Din nu ştiu ce motiv, mi-au adus aminte de nişte larve de viespi, înăuntrul 
unui fagure. 

Iar eu trebuia să sar pe cuib. 

Nu puteam să sar de pe patină fiindcă în cazul ăsta şi eu şi Glas Domol am fi fost morți. 
N-avea decât să se înalte până pe la cincisprezece metri şi să tragă cu rachetele şi cu 
Vulcanul. Cel puţin aşa Glas Domol putea încerca să fugă. 

M-am uitat în jos, la Glas Domol. Îmbrățişase ce mai rămăsese din cruce, aşteptând cu 
capul aplecat. 

Îmi pare rău, Glas Domol. Părea o idee bună. 

Pilotul, asemenea reginei-viespe, şi-a întors către mine capul de insectă şi mi-a făcut un 
semn cu degetul mare ridicat. Sunt sigur că zâmbea în spatele vizorului acela opac deşi 
nu-l vedeam. Am văzut în schimb turela cu rachete rotindu-se în manta. Am privit cu 
groază cum pilotul întinde mâna spre un întrerupător care avea scris numele meu pe el. 

Dacă rata de la distanţa aceea, tot mai avea la dispoziţie cinci încercări. 

Nimeriţi cowboyul şi veţi câştiga o păpuşă Kewpie. 

Nici măcar Ray Charles n-ar fi putut rata. 

Am simţit cum Cobra se zguduie şi, pentru o clipă, am crezut că rachetei îi trebuia un 
timp excesiv de mare ca să parcurgă cei trei metri de la turelă până la burta mea. Când 
am deschis ochii, pilotul ţinea o mână ridicată în aer. Era mâna care se întinsese spre 
întrerupător. Asta nu m-a deranjat, întrucât încă mai eram în viaţă. 

Luându-mi privirea de la pilot, l-am văzut pe Shotgun cățărat pe cealaltă patină, cu 
lansatorul de grenade apăsat cu putere în trupul pilotului cu cască, cu brațele adânc 
vârâte prin spaţiul ferestrei deschise din partea opusă, ţinând încă în mână cămaşa făcută 
ghem, pătată de sânge, singurul său suvenir de la Spagnetti cel plecat dintre noi. 

Urmând ordinele lui Shotgun, pe care nu le puteam auzi, pilotul a lăsat jos fereastra de 
pe partea mea. 

M-am întins înăuntru şi am înhăţat un pistol de lângă scaunul pilotului, aruncându-l 
afară. Pilotul îşi ţinea mâirile pe manşă şi părea un robot teleghidat de Shotgun. 

Shotgun avea o astfel de influenţă asupra oamenilor. 

Glas Domol s-a apropiat de partea lui Shotgun, care i-a strigat ceva. El a dat din cap şi, 
trecând prin faţa elicopterului, s-a cătărat lângă mine, pe patină. 

— Cum ţi-ar plăcea să zbori pân-acasă? — a spus el în timp ce se întindea înăuntru, 
apucându-se cu tărie de scutul anti-glonţ care înconjura scaunul pilotului. 

— Şi pe ce-o să stăm? — am întrebat în timp ce mă întindeam la rândul meu înăuntru, 
bâjbâind după ceva de care să mă agăţ. Aveam încă una dintre acele presimţiri sumbre. 

— Ce te-a făcut să crezi că vom sta jos? — mi-a răspuns Glas Domol urlând, căci 
zgomotul ascuţit al rotorului se preschimbase într-unul profund, gutural. Pilotul trăsese 
înapoi manşa şi, ca prin minune, ne-am trezit la o sută de metri deasupra lanului de maci. 

Mâinile mi se răciseră. Înăuntrul Cobrei aerul era condiţionat. 

Nici prin cap nu-mi trecea să-mi vâr mâinile în buzunare, să mi le încălzesc. 

Sus, tot mai sus şi departe. 

Zburam la clasa „turist”. 

Parcă şi vedem titlurile: „Cowboyul din Texas împuşcat în cur în timp ce zbura 
deasupra inamicului.” 

De unde stăteam agăţat, putem arunca câte o privire în jos la jungla verde şi să văd 
arcele descrise de trasoarele roşii de supărare în drumul lor spre mine şi Glas Domol. În 
carlingă, pilotul se relaxase, ştiind să Shotgun n-avea să-l omoare la două sute de metri 
deasupra solului. 

Noi nu eram aşa de siguri. 

Trasoarele sunt nişte gloanţe acoperite cu o peliculă de fosfor, astfel încât să poată fi 
văzute pe timpul nopții. 

Din nefericire, ele pot fi văzute şi în timpul zilei. 

În tot cazul, pilotul a dat dramul unui casetofon portabil şi acordurile formaţiei Sly and 
the Family Stone au început să reverbereze dinspre casca lui, ieşind pe fereastră şi 
ajungând la noi. 

Era ceva de genul „Na, na, na, na, nana, nana, na, na, na. 

La data aceea, era hi! -ul numărul unu în America. 

Şi fiindcă veni vorba de lovituri, fiecare al treilea glonţ era trasor, aşa încât atunci când 
se îndreptau către unul din noi, acela putea să numere (aşa, că să mai treacă timpul) 
trasoarele roşii şi să le înmulțească cu trei, ca să determine câte gloanțe au fost trase cu 
adevărat înspre curul său. 

Dacă respectivul se plictisea. 

Nu era cazul nostru. 

— Ştiai că până adineauri au tras în noi trei mii de gloanţe? — a spus Glas Domol. 

Ei bine, cel puţin eu nu mă plictiseam. 

Am aruncat o privire spre pădurea care trecea pe sub noi. Se părea că ne deplasăm de-a 
lungul aceleiaşi rute pe care intrasem în Laos. M-am gândit la asta ca la o remarcabilă 
coincidentă, până când mi-am dat seama că Shotgun privea fix la rută din aer, aceasta 
fiind singura cale pe care o ştia ca să ne ducă acasă. 

Aşa încât n-a trecut mult până a văzut o cireadă de vite mişcându-se în cerc, 
întrebându-se unde dispăruseră bătrânul şi nepotul său. 

Ne întorsesem la locul crimei. 

În timp ce începeam să coborâm, am putut vedea spre sud micul sat A RO. De acolo, la 


7” Cuvânt cu sensuri multiple; aici, cu sensul de succes muzical, iar în fraza următoare, cu sensul de lovitură/ (n. 
Trad.) 

mai multe azvârlituri de băț, se afla casa noastră. Părea aşa de simplu pe calea aerului. 
Laos, Cambodgia, Vietnam - un salt, o țopăială şi o săritură. 

— Cum o să sărim de pe chestia asta, fără ca el să ne împuşte? — mi-a urlat în ureche 
Glas Domol, câteva minute mai târziu. 

Avea dreptate. Dacă toţi trei săream în acelaşi timp, n-avea decât să se ridice până la o 
înălţime confortabila şi să ne facă una cu pământul. Dacă Shotgun îl omora înainte ca noi 
să sărim, elicopterul s-ar fi prăbuşit strivindu-ne. Acesta era un moment delicat. 

La fel de delicat ca şi manevrele pilotului asupra Cobrei, care plana la un metru şi 
jumătate de siguranţa solului. Era atât de delicat încât l-a zăpăcit până şi pe Shotgun, 
făcându-l să arunce cămaşa lui Spaghetti în carlingă şi să părăsească cu un salt 
elicopterul. Din instinct, l-am urmat, ceea ce mi-am dat seama imediat că a fost o greşeală. 

Pilotul şi-a răsucit capul ca să ne verifice poziţiile de fiecare parte a aparatului, apoi a 
trecut Cobra pe ascensiune rapidă, începând o manevră de întoarcere extrem de strânsă, 
ca să ne prindă în cătare. Stăteam amorţiţi, chiar şi Shotgun, privind cum, cu mişcări 
lente, moartea se întoarce ca să ne găsească. 

Cred că Glas Domol plângea încetişor. Ştiu că eu parcă nu mai aveam destul aer, dar ce 
era mai rău era faptul că Shotgun îşi pusese mâna streaşină la ochi, ca să poată vedea mai 
bine elicopterul. Se dăduse bătut după moartea lui Spaghetti? Sau. Vroia să ne arate cum 
se moare cu demnitate. 

— Uite-l, ne-a spus el, arătând cu mâna. 

— Mulţumim că ni l-ai arătat, Shotgun. 

Cu o uşoară iritare, trebuie să recunosc în acest moment că planul lui Shotgun ne 
adusese până aici, niciun pas mai departe. Vreau să spun, ce rost avusese? 

— Nu, nu elicopterul, ne-a explicat Shotgun. Uitaţi-vă înăuntrul carlingii. 

Gura lui Shotgun devenise mai “subţire decât o văzusem vreodată, ceea ce însemna că 
lui i se părea că toată această situaţie este foc de amuzantă. 

Imitându-l pe Shotgun — cu mâna streaşină la ochi — m-am uitat la elicoper care părea 
acum să se bălăngăne când într-o parte, când în alta. Am încercat, dar n-am reuşit, să văd 
ce vedea Shotgun. Tot ce puteam vedea era manşa mişcându-se între picioarele pilotului. 

Crescând. 

Alungindu-se. 

Niciun penis nu e atât de lung. 

Niciunul. 

Şi deodată, capişonul a fulgerat. 

Cobra într-o Cobra. 

Nu-i aşa că vă place cum sună? 

Şi în plus, asta-i cea mai deşteaptă chestie pe care-am văzut-o vreodată. 

Câştig respectul lui Shotgun 


Vacile încă nu-şi reveniseră din şocul provocat de elicopterul incendiat, dar asta e de 
înțeles. Mirosul pilotului la frigare a declanşat, probabil, senzaţia prevestitoare a propriei 
lor sorţi. Şi nu s-au calmat când Shotgun a ucis două dintre ele pentru încercarea de a da 
năvală peste noi. 

Cu toate acestea, mă simţeam vinovat pentru faptul că, mai devreme, la intrarea în 
ţară, le lăsasem fără stăpân, astfel că am hotărât să mă folosesc de lecţiile învăţate pe 
palma de pământ secetoasă, care nu făcea nici două parale dar căreia tatăl meu îi zicea 
casă. Vacile acestea erau favorizate de soartă întrucât puteau fi mânate pe picioare. Dat 
fiind că fiecare dintre noi încă mai aveam câte două asemenea membre, vacile au 
reacționat corespunzător. 

În timp ce Shotgun tăia nişte cotlete din vitele moarte, pe care le-a pârlit apoi în focul 
de la elicoper, Glas Domol şi cu mine am adunat animalele rătăcite şi am început să le 
mânăm spre sud şi către casă. 

— Unde ai învățat să mâni bivoli indieni? — m-a întrebat Glas Domol, încercând să-mi 
imite interjecţiile de cowboy, după ce un critic bovin deosebit de sever l-a călcat pe 
degete. 

— ĂI bătrân al meu se ocupa cu trecerea ilegală a vitelor mexicane peste graniţă, ca să 
evite carantina de treizeci de zile de la Juarez. Le cumpăra cu zece dolari de la hoţii de 
vite din Mexic şi le vindea cu douăzeci la restaurantele cu servire rapidă. 

Am încercat să folosim caii dar vitele fugeau mâncând pământul. Nu mai văzuseră 
până atunci cai. Aceeaşi chestie şi aici. Nu trebuie decât să le vorbeşti cu blândețe şi ele or 
să-şi vadă de drum pe cărare. 

Shotgun ne ajunse din urmă, morfolind o bucată de carne şi oferindu-ne celelalte două 
fripturi. Aveau gust de benzină, de metal şi de altceva, dar ne era foame. 

— De ce faci chestia asta? O s-avem destulă bătaie de cap s-ajungem acasă, a spus 
Shotgun, privind cornutele şerpuind de-a lungul potecii. 

Sosise momentul meu. 

— Pentru că vor curăța cărarea, din faţa noastră. 

Preţ de o clipă, Shotgun m-a cercetat cu privirea. Ochii săi aproape că s-au focalizat pe 
imaginea mea, în timp ce buzele i se subţiau. Bodogănind ceva neinteligibil, s-a întors şi a 
pornit în urma vacilor noastre. 

Bovine căutătoare de explozibile-capcană. 

Patrupede detectoare de mine. 

Şi trei mâncători de cotlete. 

Rămăsesem cu ultimele zece vaci când ne-am pomenit inundaţi de o catastrofă a 

ugerelor. Aşteptam să se înnopteze înainte de a trece graniţa în Vietnam (tocmai 
trecusem de un binecunoscut sat cambodgian numit Kompong Rau - vi-l aduceţi aminte) 
când a început să se audă un tunet înspăimântător. 

Privind în direcţie estică, spre Vietnam, am văzut cerul înnegrindu-se de elicoptere. 
Din pricina zgomotului tot mai intens, vitele au prins a bate cu copitele în pământ şi să-şi 
rostogolească ochii, asemenea unei cirezi pe cale de a fi lovita de streche. Numai că, la fel 
ca şi noi, nici ele nu aveau unde să fugă. Glas Domol şi cu mine priveam cu teamă 
respectuoasă. Aveam o stare de spirit înrudită cu ceea ce trebuie să fi simţit amărâtul 
acela de soldat german când, ivindu-se din ceaţă, navele Aliaților s-au apropiat de plaja 
franceză din faţa sa. Până şi Shotgun s-a dat bătut. 

— Ei bine, dă-o-n căcat de treabă. Atât am putut, atât am făcut. Dacă conducta aia e atât 
de importantă, n-avem nicio şansă. 

Am rămas pe loc, privind valurile de elicoptere venind către noi. 

Apropiindu-se. 

Şi mai mult. 

Au ajuns deasupra noastră. 

Apoi au trecut de noi. 

Le-am urmărit cu privirea dispărând departe, în Cambodgia. 

O vacă a urinat pe pământ. l-am invidiat nuditatea când am simţit umiditatea 
propriilor mei pantaloni. Am aruncat o privire spre Glas Domol. Şi pantalonii lui erau 
uzi. Un număr atât de mare de elicoptere poate declanşa o reacţie psihică. 

— Crezi că ne-au văzut? — a spus Glas Domol. 

— Unul din ele, da, a zis Shotgun, arătând cu degetul. 

Un elicopter având pictat pe bot blazonul Diviziei întâi de Cavalerie, un cap de cal 
negru pe un scut galben, şi o dungă diagonală neagră traversând de-a curmezişul 
lungimea scutului — o frumoasă ţintă pentru o rachetă B-40 atent dirijată — a aterizat în 
faţa noastră, iar un colonel a sărit afară din aparat, rămânând în aşteptare. 

Văzând că n-avem de gând să mergem să-i facem o vizită, s-a deplasat până la noi. 
Bine, bine, a alergat până la noi. Totuşi, am avut răgaz să deblocăm siguranțele armelor. 

— Unde dracu aveţi de gând să mergeţi cu vacile astea? — a urlat el. 

Noi ne-am oprit. 

— Da' ce-l interesează pe el? — a şoptit Glas Domol. 

M-am apropiat de el şi i-am spus că eram în drum spre casă. 

El s-a uitat la zdrenţele noastre. A dat la o parte nişte rahat de maimuţă de pe umărul 
sfâsiat al uniformei mele de camuflaj putrede. 

— Văd că eşti căpitan. Animalele astea aparţin civililor cambodgieni? 

— Nu, am răspuns eu, ele au aparţinut civililor laoţieni. 

— Ce ai făcut în Laos, căpitane? 

— E secret, sir. 

— Ceva în legătură cu vacile? 

— Într-un fel. 

— Ce s-a întâmplat cu braţul dumitale? 

— Am fost lovit de o săgeată. 

— O săgeată? 

— Da, sir. 

Dece? 

— Pentru că s-au spart prezervativele. 

— Înţeleg. Prezervativele au vreo legătură cu vacile astea? 

— Toate, în afară de cel galben. Shotgun încă îl mai are. 

Cred că dacă în clipa aceea aş fi început să-mi rostogolesc ochii şi să bat câmpii, 
colonelul ar fi rupt-o la sănătoasa. În loc de asta, am rămas pe loc liniştit, ceea ce le-a dat 
răgaz lui Shotgun şi lui Glas Domol să se îndepărteze pe cărare cu rezerva noastră de 
hrană. 

Colonelul a scos o batistă şi a început să-şi tamponeze fruntea. 

— A fost un război lung, căpitane. 

— Da, a fost. 

— Poate să facă prăpăd cu psihicul oamenilor. 

— Asta fără doar şi poate, sir. 

— Eşti demult timp în misiune, căpitane? 

— Cam de vreo patru săptămâni, sir. 

— Ai ajuns departe de Laos. 

— Slavă Domnului! 

— Nu puteai să ajungi aşa departe în patru săptămâni, pe jos. 

— Am prins un zbor pe o Cobra. 

— Nu sunt locuri pentru pasageri în Cobra. 

— Pe, Sir, nu în. 

Ştergere a frunţii. 

— Câţi pasageri? 

— Patru. 

— Văd că sunteţi numai trei. 

— Oameni. E adevărat, sir. 

— De ce nu v-a dus până la destinaţie? 

— Alergie la şerpi. 

— Înţeleg. Unde e pilotul acum? 

— Aã... hm... friptură la grătar. 

— Face friptură la grătar? 

Am râs de simţul umorului dovedit de colonel. Nu-i ştiam pe colonei să aibă simţul 
umorului. 

— Ce-i aşa de amuzant? 

Nu mă puteam opri din râs. A aşteptat să vadă dacă încetez; n-am încetat; dezamăgit, 
s-a înapoiat la elicopterul său şi s-a înălţat în aer. 

I-am făcut semn de bun-rămas cu mâna şi i-am urmat pe Shotgun, Glas Domol şi pe 
vaci pe drumul de întoarcere în Vietnam. 


Va urma... 

Nota traducătorului: 
Ruleta rusească continuă acțiunea din 

CAPITOLUL 1 


Misiunea dura de 17 ore şi era evident că ceva nu era în regulă. Cartierul 
General Operaţional din Cipru al Defence Intelligence Agency marcase situaţia ca fiind 
urgentă imediat ce au recepționat semnalul cu frecvență variabilă al satelitului, 
conform căruia echipa de captură/extragere din Siria nu a ajuns la punctul de rendez- 
vous. Chiar dacă era o misiune sub acoperire/neagră, care putea fi negată și care 
implica contractori mercenari independenţi, dacă echipa a fost compromisă sau 
capturată, unii din Washington vor plăti amarnic. lar acest fapt însemna că va fi urmat 
de repercusiuni pe care DIA ar fi preferat să le evite. Pe măsură ce clipele treceau fără 
nici un indiciu referitoare la locaţia echipei, directorii operaţionali ai DIA s-au reunit în 
spaţioasa sală de conferinţe din cartierul general pentru a discuta opţiunile. 


Elicopterul de extracție al DIA a scanat dezolantul deșert sirian utilizând 
echipament sofisticat pentru imagini termice, dar nu a depistat nimic. Elicopterul 
fusese trimis pentru a recupera echipa, toţi foşti militari din Forţele Speciale, oameni 
foarte bine antrenați, care au avut misiunea de a captura un important comandant ISIS 
chiar de sub nasul bodyguarzilor săi personali. 

Dar raidul clandestin se terminase printr-un sălbatic schimb de focuri, în urma 
căruia jumătate de echipă a fost pierdută, iar supraviețuitorii au trebuit să se retragă 
prin deșertul dur, într-o fugă istovitoare ce trebuia să-i aducă în siguranţă la punctul de 
extragere. Dar, undeva pe traseu, a intervenit ceva... rău de tot. Misiunea a fost 
complet și dezastruos compromisă. Executivii DIA nici măcar nu știau dacă măcar 
vreunul din operativii lor a supravieţuit. Unul dintre baștanii DIA a mâzgălit pe foaia 
cu notele pentru informare „Clusterfuck”!, iar acest cuvânt părea să caracterizeze foarte 
bine situaţia din toate unghiurile. 


În elicopterul ce zbura razant deasupra platoului stâncos al deșertului, Mike 
Ducane încerca să slăbească strânsoarea cătușelor din plastic ce-i imobiliza mâinile la 
spate. Îi privi din nou pe cei ce-l capturaseră şi acum erau așezați în partea cealaltă a 
fuselajului slab luminat al elicopterului militar de transport rusesc. Inspiră adânc. 
Misiunea se transformase într-un real coșmar, iar șansele lui de a mai apuca anii de 
pensie au devenit deodată aproape zero. În ciuda șocului și confuziei și a faptului 
evident că a fost trădat, mintea îi lucra sub presiune pentru a găsi o cale de scăpare. S-a 


1 Clusterfuck — termen militar pentru o operaţiune în care au mers rău o mulțime de lucruri. In cadrul 
comunicațiilor radio sau în conversațiile politicoase, acest termen este înlocuit cu acronimul fonetic NATO "Charlie Foxtrot/ 
CF". Sinonim cu mizerie, dezastru. 

uitat la frumoasa femeie în uniformă aflată în fața sa, încercând să vadă ceva în ochii ei 
negri precum cărbunele. Fatima Trigo. Iubita sa. Așa crezuse el. Femeia pe care o ţinuse 
în braţe. Femeia care i-a oferit mai multă plăcere decât avusese oricând în viaţa sa în 
toate întâlnirile ocazionale cu alte femei. Femeia căreia îi mărturisise bucuros că o 
iubeşte. Îşi scutură capul incredul. Cum de a putut fi atât de idiot? Femeia care se 
dovedise a fi maior în Biroul Securităţii Statului Rus. Femeia care l-a trădat. Se hotărî să 
lase aceste gânduri deoparte deocamdată şi să încerce să priceapă dezastrul care a dat 
peste el şi echipa sa. 


Fusese misiunea sa. Fusese selectat ca fiind în mod evident omul potrivit să 
conducă echipa. Toţi au fost băieţi buni. Soldaţi cu multă experiență, dar care au fost 
anihilaţi, ambuscați, luaţi prin surpriză şi doborâţi în noapte friguroasă a deşertului 
sirian de o gaşcă bine antrenată de ucigaşi în uniformele Forţelor Speciale Ruseşti. Asta 
nu putea să însemne decât Spetsnaz. Aceştia era tipii care ar fi trebuit să lupte cu ISIS, 
dar lui Mike îi era absolut clar că acum se juca altceva. Misiune se dusese complet 
dracului. Într-un fel au fost norocoşi că au scăpat din ambuscada ISIS din satul deținut 
de inamic. Echipa de supraviețuitori DIA ce se retrăgea alergând, a fost urmărită 
îndeaproape şi interceptată. lar asta nu putea însemna decât că ruşii trebuie să le fi 
urmărit fiecare pas al retragerii lor rapide din misiunea compromisă. Acesta era un 
gând extrem de îngrijorător, mai ales pentru că elicopterul a încetinit în întunericul rece 
de dinaintea ivirii zorilor, până ce a aterizat într-o zonă din interiorul Bazei navale 
Rusești din Tartus. 

Mai fusese în Siria, dar Tartus era efectiv teren rusesc. Mike era foarte îngrijorat 
pentru faptul că fusese identificat de cei ce l-au capturat şi separat de oamenii săi. Nu 
va putea uita niciodată ochii reci ai ofițerului rus, care doar cu o mişcare tăcută din cap 
a ordonat oamenilor săi să deschidă focul. Nu-l va uita nicicând pe solidul subofițer rus 
care şi-a ridicat carabina de asalt şi i-a împușcat pe fiecare dintre muribunzi de câte 
două ori în cap pentru a se asigura că nu vor exista supraviețuitori. Fără martori. Și 
totuși, Mike a fost separat și cruțat, devenind imediat clar că el a fost obiectivul 
principal al ambuscadei. Capturarea lui Mike a dat şi semnalul pentru asasinarea 
brutală a echipei sale. Ei au fost consideraţi ca fiind de prisos pentru misiunea rușilor 
aşa că au fost îndepărtați sec. 

Încet, încet, punea cap la cap piesele în mintea sa, căutând înţelesuri, încercând 
să realizeze o imagine coerentă din informaţiile disponibile, evaluându-și inamicul cu 
ochi reci, calculând probabilitățile. 

Evident, aveau nevoie de el pentru ceva, altfel n-ar mai fi fost în viață. Probabil 
că l-au lăsat viu ca să afle ce știa el. La fel de evident era că nu va supraviețui mult timp 
după ce interogatoriul va fi complet. Dar în subconștient ştia, cu o certitudine crâncenă, 

că dacă va reuși să scape din situaţia asta dementă, va avea o mare satisfacție să 
măcelărească javrele astea de ruși. Încet și cu atenţie. Da, trebuia să se concentreze 
asupra situaţiei cu care se confrunta, dar, în adâncul inimii sale, simțea un fior 
întunecat care-l mâna spre moarte sângeroasă şi schilodire. 

Şi într-una din zile, dacă va putea supraviețui dezastrului, cu siguranţă că va da 
frâu liber acestui instinct primar. 

— leşi. 

Comanda a fost simplă, scurtă și în engleză. Abilităţile lingvistice ale lui Mike îi 
permiteau să vorbească fluent în rusă, totuși i se adresaseră în limba maternă. Se 
strădui cu greu să se ridice în picioare, având mâinile legate la spate, şi se împletici spre 
uşa elicopterului. Nu l-a ajutat nimeni să coboare, dar imediat ce picioarele i-au atins 
betonul dur, doi Spetsnaz l-au înhăţat de braţe și pe jumătate mergând, pe jumătate 
târât de ei, s-au îndreptat către un hangar. Toţi soldaţii din Forţele Speciale erau 
antrenați în tehnicile de evadare dar și în metodele de presiune și abuzuri la care se 
puteau aștepta în cazul în care erau capturați. Datorită marii sale experienţe în materie 
de operaţiuni speciale, Mike a fost angajat ca mercenar deosebit de bine plătit — la o 
adică putând fi negată orice legătură cu el — şi care putea îndeplini misiuni sensibile în 
spatele liniilor inamice, cineva care putea fi considerat ca o piesă de sacrificiu. 
Departamentul de Stat nu avea intenţia să-i expună pe cei din Delta Force și SEAL 
riscului de a fi capturați. Nu voiau să se confrunte cu perspectiva ca specialiştii lor, 
trupele de elită, să fie torturați în faţa camerelor de filmat sau decapitaţi în public 
pentru beneficiul unor psihopaţi sau fanatici care-şi vânturau jihadul pe fiecare 
continent. De aceea DIA avea un rol foarte important în politica externă a guvernului 
american, operând în spatele liniilor inamice, marcând comandanții inamici, 
capturându-i sau ucigându-i pe cei desemnaţi. Apoi dispărând ca nişte umbre în 
noapte. Cea mai mare parte a operatorilor DIA nu s-ar fi lăsat niciodată capturați vii de 
către niște torționari psihopaţi care se găseau din plin în rândurile fundamentaliştilor 
ISIS. În ciuda antrenamentului şi experienţei lor, echipa lui Mike fusese surprinsă de o 
unitate de ambuscadă a Forţelor Speciale rusești, adică de niște tipi despre care se 
presupunea că luptă de aceeași parte. Cel puţin teoretic. 

Cei doi soldaţi au lăsat captivul să cadă pe podeaua hangarului, iar Mike s-a 
hotărât să rămână jos, în genunchi, să-şi recupereze respiraţia și să aștepte următorul 
pas. Privi în sus și a văzut-o pe Fatima vorbind cu ofițerul Spetsnaz care l-a capturat, şi 
care a ordonat atât de degajat uciderea oamenilor săi. Ea dădu din cap către rus, apoi se 
întoarse spre Mike. Zâmbea ciudat ca şi cum ar fi savurat fiecare moment al situaţiei 
sale neplăcute. Încă mai era îmbrăcată în uniforma de ofiţer de legătură al Armatei 
Siriene. Ghetele lustruite treziră ecouri în aerul rece din hangar atunci când se apropie 
repede de el. El tocmai vru să i se adreseze, când ea și-a rotit piciorul și l-a lovit direct 


VP MAGAZIN 


SEAN WILSON RULETA RUSEASCĂ 


sub bărbie, cu o putere care l-a împrăştiat pe podea. Cu siguranţă că el nu se așteptase 
la un asemenea sărut din partea fostei sale iubite. Acum era ameţit de durere, și încerca 
să-și concentreze ochii în timp ce simțea gustul sângelui în gură, întrebându-se dacă 
lovitura nu-i spărsese vreun dinte. Ea s-a apropiat şi i-a mai tras un şut în coaste, 
golindu-i plămânii de aer. Începu să tușească şi să gâfâie în încercarea de a-și recupera 
respirația normală. Mda, nu era un gest amabil de bun venit, așa că, într-un colț al 
minţii sale răvășite de durere, a adăugat-o şi pe frumoasa Fatima galeriei sale de duri 
pe care intenționa să-i extermine la prima oportunitate. Asemenea gânduri puteau 
motiva extrem de mult pe cineva ca să rămână în viaţă. 

— Oh, Mike! a intonat ea încet de parcă ar fi fredonat o melodie. Te-a durut? 

Şi-a încleştat fălcile. N-avea nici un rost să-și irosească energia replicând. 
Prezenţa ei părea a fi un fel de lovitură de maestru calculată, trădarea perfectă care 
putea înfrânge rezistenţa și să-l lase vulnerabil unei slăbiri a voinţei. La rece, îşi spuse 
că ei ar fi trebuit să lase asta pe mai târziu, ca ultimă picătură, pentru momentul când ar 
fi fost slăbit, nu în primele faze ale jocului. Acum știind că a fost înșelat și trădat de un 
operativ super antrenat în activitatea de Informaţii, că a fost strâns de coaie — într-o 
capcană extrem de plăcută — putea să-și modifice perspectiva și să o pună pe curva asta 
cu sânge rece într-un colț al minţii sale unde nu mai putea face rău. Tăcerea lui a 
contrariat-o: 

— Nu vorbeşti? Ţi-a mâncat pisica limba, Mikey? 

Încerca să-l tachineze. Văzându-l că-și recapătă răsuflarea, voia să-i mute 
durerea în altă parte a minţii, dar el a ignorat-o. Nu-l vor brutaliza prea repede. O ştia. 
Erau profesionişti. Ei au apreciat la rece că prea multă durere era contra-productivă, că 
sistemul său nervos ar fi putut fi copleșit şi ar fi cedat cu mult înainte ca ei să fi extras 
informațiile dorite. El avea nevoie mai mult timp pentru a-şi evalua șansele şi să caute 
o oportunitate de evadare. Ştia că timpul devenise deodată o marfă scumpă și 
perisabilă. Ar fi vrut să împlânte o lamă ascuţită de pumnal în gâtul maiorului Trigo, 
să-i taie limba și să-i șteargă pe veci zâmbetul de pe față. 

Fatima s-a dat înapoi, afişând acelaşi zâmbet ciudat. Gândurile încă roiau prin 
mintea ameţită a lui Mike. Își închise ochii. Rușii. Securitatea Statului. Fusese lucrat 
perfect. Fir-ar dracu-al-dracului! l-au tras-o la modul profesionist iar el a înghiţit-o 
1.000%. Cum spuneau securiştii ruși: oamenii sunt precum dalele de gresie de pe 
podeaua băii — pune-le bine de la început și poți păşi pe ele pentru tot restul vieții. 

Încercă să zâmbească la acest gând caraghios, dar muşchii fălcilor îl dureau prea 
tare. 


Ofițerul s-a apropiat împreună cu doi soldați masivi care i-au tăiat imediat 
cătuşele de plastic. Mike a icnit. Durerea provocată de sângele ce reîncepea să circule 

prin palme şi degete era îngrozitoare. L-au ridicat de pe podea şi i-au târât trupul rănit 
şi sângerând către uşă, ghetele-i lăsând zgârieturi pe suprafața de beton. Prin braţe și 
umeri îl fulgerau descărcări de durere. L-au trântit în scaun, într-un birou mobilat 
spartan, iar el şi-a întețit eforturile de a-și freca mâinile şi umerii, acoperindu-şi în 
același timp abdomenul. Neobservat de către răpitori, a reușit să strecoare un deget 
amorțit și dureros în spatele mici catarame din fibră de carbon a centurii și să acționeze 
un comutator minuscul pentru a activa un dispozitiv discret de localizare, care emitea 
un semnal de mică putere ce ar fi putut fi recepționat de un satelit DIA sau de o dronă. 
Era doar o luminiţă în întunericul captivităţii sale, dar îi putea dezvălui locaţia. Desigur, 
probabil că nu va supraviețui prea mult, dar măcar Agenţia va ști cine l-a capturat şi 
unde a fost ucis. Chiar dacă moartea sa va fi în cele din urmă înregistrată ca fiind doar 
un alt regretabil accident la antrenamente. A fost prima sa ocazie de activare a balizei 
de urgenţă, dar știa foarte bine că nimeni nu va veni să-l salveze. De asemenea, era 
conștient că nu vor autoriza un atac cu drona care să-l termine, punând capăt chinului 
său. Nu în mijlocul bazei navale rusești de la Tartus. Asta ar putea declanșa un război 
adevărat. Şi chiar dacă el era un tip simpatizat în rândurile operativilor, Mike înțelegea 
că nu era nicicând de ajuns pentru punerea la punct a unei misiuni de salvare, sau a 
unui izbăvitor glonţ în cap înainte ca lucrurile să se-mpută serios. Era singur, doar pe 
mâna lui. Era principiul de bază, iar numărătoarea inversă începuse deja. În 
comunitatea mantiei şi pumnalului din DIA, el era sacrificabil. 


CAPITOLUL 2 


Cu doar câteva săptămâni mai înainte, Mike Ducane ședea într-un birou discret 
DIA din Washington, aşteptând să prezinte un raport complet referitor la ultima sa 
misiune și întrebându-se de ce cafeaua de la birou avea întotdeauna un gust execrabil. 
Tipii de la DIA Intel voiau să afle de ce unii dintre cei mai bine antrenați operativi 
dintr-o unitate de extragere au fost uciși; dar adevăratul lor scop era să afle despre 
descoperirea de către Mike complet pe neașteptate a unei foarte impresionante cantități 
de heroină cu înalt grad de puritate. Drept în mijlocul unui sat controlat de ISIS. Două 
sute cincizeci de kg de heroină pură, bine ambalată și împachetată în lăzi, depozitată 
într-o clădire din beton și destinată a fi transformată într-o sumă imensă de bani lichizi. 
Tipul de cash care putea finanța comod preşedinţi, dictatori, despoţi religioși şi un 
întreg, război fără ca nimeni să ştie de unde vin banii. Și nimic nu era mai potrivit 
pentru acoperirea unei sofisticate operațiuni de trafic de droguri, decât un califat 
medieval embrionic răvăşit de război. lar Mike a dezvăluit o surprinzătoare, deranjantă 
și de netăgăduit conexiune rusească. 

Poate că necazurile vin întotdeauna câte trei, dar era dincolo de orice 
coincidenţă faptul că trei zile mai târziu un boss al crimei rus a încercat să-l răpească pe 
Mike. 

Mare greșeală, desigur. Foarte mare greşeală. 


Heroină în Siria? Ruși încercând să-l răpească pe pământ american și să-l 
tortureze cu o colecţie de scule electrice cu acumulatori? Mike începu cu repeziciune să 
unească punctele, iar modelul rezultat l-a intrigat. Pe neașteptate, dăduse peste ceva care, 
în mod evident, i-a speriat rău de tot pe ruși, încât, panicaţi, au încercat o ciudată 
tentativă de răpire. Planul fusese să-l supună — adică să-l bată ca pe un șniţel — apoi să-l 
ducă într-un depozit abandonat pentru a fi interogat cu brutalitate, înainte de a arunca 
ceea ce mai rămânea din el în apa de la capătul docului. Buni băieți. Dar, pentru 
răpitori, lucrurile n-au prea mers conform planului. Nici pentru cei ce se pregăteau 
pentru interogatoriu. După ce i-a împuşcat şi demoralizat pe aceştia lucrându-l cu o 
bormaşină pe fiul bossului, Mike a aflat repede toate informaţiile de care avea nevoie 
pentru a-şi confirma suspiciunile. El ştia că rușii colaborau cu ISIS la transportarea 
heroinei de pe câmpurile cultivate cu mac în Afganistan până pe coasta însorită a 
Mediteranei. O treabă inteligentă. Sofisticată. O operaţiune la scară industrială. Într-o 
cinică exploatare a extinderii prezenţei lor militare, ruşii au înţeles că navele lor erau la 
fel de capabile să transporte heroina precum vechile și ruginitele nave cargo care 
străbăteau rutele comerciale mediteraneene. Și era mult mai puţin probabil să fie oprite 
și cercetate. lar Marina Militară Rusă avea o bază de o importanţă crucială în 
Mediterana, la Tartus, în Siria. Aha! Ce coincidenţă! Dar asta însemna că guvernul rus 
trebuie să fi fost adânc implicat și el. Cu toţii îşi trăgeau o felie din această imensă 
plăcintă de bani gheaţă. Pentru că crima organizată şi corupția chiar plătea serviciile. La 
prima vedere, părea o nebunie. Guvernul rus susținea regimul sirian ba'athist din 
Damasc, iar asta însemna că era de presupus că luptau și cu ISIS. Dar haosul din Siria şi 
hoardele bine înarmate, aflate în conflict, însemnau că lucrurile nu erau niciodată atât 
de clare pe cât se pretindeau a fi. Dacă rușii lansau covoare de bombe asupra satelor și 
trimiteau elicoptere de atac şi rachete de croazieră, aruncând în aer convoaie cu 
ajutoare, de fapt pe cine luau ei în obiectiv? Răspunsul putea fi găsit numai dacă se 
ignora retorica politică şi rahatul cinic. Răspunsul putea fi aflat luând urma banilor. 
Pentru că marile sume de bani gheaţă vorbeau întotdeauna tare şi pe bune. Banii gheață 
nu minţeau niciodată. 


CAPITOLUL 3 

— Michael! Vocea era perfect educată, nuanţată cu vocale britanice ce sugerau 
oarece timp petrecut în Anglia. Trebuie să-ți pun câteva întrebări şi ştii că cu cât mai 
repede îmi vei spune ceea ce doresc să aflu, cu atât mai mult îţi vei ușura situația. 

Pe Mike l-au impresionat întotdeauna abilităţile lingvistice ale militarilor ruşi de 
la Informaţii. GRU?. Linia dură. Brutalitatea dusă la extrem. În strânsă legătură cu 
Spetsnaz. Ofițerul ce stătea la masă în fața sa era echipat într-o uniformă Spetsnaz de 
combat, proaspăt spălată, cu un pistol la centură și cu zâmbetul pe buze. 

— După ce terminăm aici, persoana ta nu ne mai interesează şi putem aranja să 
te întorci la colegii tăi din baza operaţională avansată DIA, din sudul Siriei. 

Amândoi ştiau că e o minciună. Mike și-a ridicat privirea. Din rana de pe 
maxilar, o dâră de sânge i se scurgea pe bărbie. Nu spuse nimic. 

— Noi ştim deja o grămadă de lucruri despre tine și despre activităţile tale de 
mercenar. Fosta ta..., frumoasa maior Trigo, ne-a ţinut la curent asupra recentelor tale 
operațiuni, aşa că nu ne vei spune nimic care să nu ştim deja. Ne aflăm aici doar pentru 
a confirma câteva detalii. 

Altă minciună. Fatima a ştiut despre datele plecărilor şi sosirilor lui, dar el nu i-a 
divulgat niciodată nimic în legătură cu misiunile sale. Niciodată. Da, într-o bază 
militară, exista întotdeauna riscul zvonurilor și a vorbelor scăpate aiurea. Putea 
presupune că ea a adunat informaţii pe care le-a folosit pentru a-i compromite ultimele 
două misiuni — în timp ce-l călărea sălbatică pe podeaua cortului militar, cu o expertiză 
sexuală care-l lăsa de fiecare dată fără suflare. Era bună! Fără nici o îndoială. Dar 
trebuia să admită că ea fusese probabil antrenată ca să fie atât de bună. Şi, fără îndoială, 
era extrem de conștiincioasă la „muncă”. Dacă tot a fost prins într-o capcană unsă cu 
miere... recunoștea că nici măcar nu-şi putea imagina ceva mai dulce. 

Ofițerul se dădu niţel mai aproape de el. 

— Avem destul timp ca să aflăm ceea ce ne interesează, Michael. 

Interesant. De obicei, asta însemna că sunt în criză de timp. 

— Vreau să evităm suferințele neplăcute și inutile. Ştii că în final îmi vei spune 
ceea ce vrem să ştim. E doar o chestiune de timp și — zâmbi cu tot farmecul unui 
crocodil ce-și sfâșia prada — nimeni nu vine să te salveze, nu-i așa? 

Asta însemna că în treaba asta exista un motiv de urgenţă. Probabil undeva sus 
în lanţul trofic. Probabil că exista și o altă agendă care se juca aici, una despre care Mike 
nu ştia. Poate că descoperirea lui Mike a compromis o operațiune ruso-ISIS și băieţii răi 
au fost forțați să se miște repede pentru a limita pagubele. 

Nu a spus nimic. Şi-a înghiţit sângele din gură şi s-a concentrat asupra tuturor 
indiciilor pe care le putea depista în interogatoriul său. Alegerea întrebărilor îi putea 

spune multe despre operaţiunile lor. În mod evident, intenționau să-l ucidă, așa că se 
putea ca ei să devină neglijenţi şi să dezvăluie involuntar informații. Îi dădea ceva 
asupra căruia să se concentreze în timp ce secundele treceau și perspectiva unui glonț 
de pistol la baza craniului său devenea tot mai apropiată. 

Michael și-a îndreptat încet spatele în scaun și a fost surprins de brusca lovitură 
în ceafă dată cu un baston de cauciuc. 

— Nu mişca, Michael. NU-MIȘCA! Nu face nimic dacă nu-ți spun eu să faci. 

Doar o subliniere dureroasă pentru cine era aici la control. Ofiţerul s-a ridicat de 
la birou şi a făcut un semn cu capul celor doi soldaţi Spetsnaz care stăteau în spatele 
scaunului lui Michael. 

— Acești domni sunt foarte experimentați în obținerea informaţiilor de la 
oaspeţii încăpățânați. 

Zâmbi şi făcu din nou semn cu capul, iar cei doi soldaţi i-au pus cătuşe de plastic 
la încheieturile mâinilor și a gleznelor, strângându-le dureros pentru a-l fixa ferm de 
scaun. 

Lucrurile tocmai începeau să devină interesante. 

Dacă ai destul timp, tot ce ai nevoie cu adevărat pentru a frânge tăria unui om 
este privarea sa de somn. Acesta va deveni confuz, poate chiar va halucina, și apoi, 
înainte chiar ca să-ți dai seama, va începe să vorbească. Dar asta lua timp, iar ruşii, 
evident, erau în limită de timp. S-au hotărât să opteze pentru o abordare mai puțin 
subtilă de cât somnul și deprivarea senzorială. Pentru Mike lucrurile au devenit 
deodată niţel cam prea interesante. 

A icnit când cei doi Spetsnaz au început să-l lovească pe rând în plexul solar cu 
pumnii protejați de mănuşi groase din piele. Îi era tot mai greu să respire. Voia să țipe 
dar nu avea aer. Nu se putea proteja şi era forțat să îndure fiecare pumn, incapabil să-și 
încordeze mușchii, sau să atenueze loviturile. Durerea era sfâșietoare, iar acești flăcăi 
abia se încălzeau. Acesta era doar aperitivul. 

— Michael? Ascultă-mă! Spune-mi ce știi despre transportul de heroină pe care 
l-ai găsit. Vreau să-mi spui totul. 

Cretinii îl loviseră atât de tare, încât l-au lăsat fără aer, de nici nu putea vorbi. A 
clipit ca să-şi îndepărteze lacrimile de durere şi şi-a scuturat capul. 

— Nu... pot... dracului... vorbi! reuși să horcăie între inspiraţiile icnite. 

Ofițerul s-a dat înapoi și le-a făcut semn celor doi soldați să se oprească, 
permițându-i victimei să-şi revină puțin. 


Să te dai brav şi sfidător, ţi-ar aduce doar mai multă durere. Trebuie să exagerezi 
durerea pentru a-i face să creadă că reuşesc să te înfrângă. Mike nu avea nevoie să se 

prefacă. Suferea și știa că trebuie să ofere ceva, orice, pentru a câștiga mai mult timp 
pentru a-şi reveni după bătaie. 

— Heroina, a scrâşnit. Pură. O mulțime de pachete. Îmi dați puţină apă, vă rog? 

— Cine ţi-a spus? Câţi de la DIA știu despre transport? 

— Nimeni, minți el. Am luat un pachet. 

Ştia că ei trebuie să fi observat lipsa pachetului pe care l-a luat. 

— Am păstrat prafurile pentru mine. Voiam să le vând în State... să fac rost de 
ceva cash. 

Ofiţerul a ezitat. 

— Nu ai raportat descoperirea? Şi pentru ce ai nevoie de bani? 

— Jocuri. Am o datorie mare la un cămătar. 

Povestea era aproape plauzibilă. Ofiţerul a făcut iar semn şi gorilele au reînceput 
să-l lovească pe Mike în plexul solar. Acum aproape că agoniza, luptându-se să respire, 
cu lacrimile curgându-i pe faţă. 

— Mai spune-mi odată, Michael. Ce ai făcut cu pachetul de heroină pe care l-ai 
furat din transport? 

Mile gâfâia greu, încercând să-şi recapete respiraţia, tușind și scuipând stropi 
amari de fiere pe podea. 

— Am dus-o în State. Am dat-o cămătarului în contul datoriei. Ca să scap de el. 

Ofiţerul rus şi-a frecat bărbia gânditor. 

— Datorie la jocuri, zici? La un cămătar? 

Mike confirmă dând din cap, în timp ce trăgea cu putere aer în piept, între 
coastele dureroase. 

— Şi care este numele acestui cămătar? 

— Eddie, a gângăvit Mike. Eddie Carbonelli. Italian. Mafia. Tipi periculoși... să 
te pui cu ei. 

Chiar şi în această poziție extrem de inconfortabilă, imaginaţia lui Mike lucra 
accelerat. Trebuia să câştige timp. Să le dea ceva. Orice. Continua să respire, forțând 
aerul să-i intre în plămâni. 

Ofiţerul a dat iarăși din cap. Încet. Gândindu-se. 

— Şi ce fel de joc te-a băgat în asemenea datorie, Michael? 

— Poker. Jocul a fost aranjat. Dar n-am ştiut. La început am câștigat. Apoi am 
intrat în budă. 

Continua să respire greu. 

— Interesant, tărăgănă ofițerul. Dar nu pot să cred că ai putut să cazi într-o 
capcană atât de simplă şi evidentă. 

Mike ridică privirea, continuând să respire greu. 

— Ăă? Cred că glumești. 

Închise ochii din cauza durerii din abdomen. 

— Gagii erau profi. Și nu a fost singura oară când am fost lucrat și băgat în corzi, 
pricepi? Și Fatima mi-a tras-o, nu-i așa? 

Rusul se uită la el și zâmbi, ca o recunoaştere a faptului. 

— Adevărat, Michael. Da, ai dreptate. Ai fost total prostit. Probabil că ești mult 
mai prost și naiv decât am crezut. Ca şi cum o asemenea femeie minunată chiar s-ar 
putea îndrăgosti de un asemenea pachet de mușchi, ignorant, terorist mercenar, ca tine. 

Rusul a râs ca şi cum ideea era cu adevărat ridicolă, iar Mike nu s-a putut 
stăpâni să-şi imagineze căpățâna caldă şi sângerândă a tipului înfiptă în vârful unei 
tepe proaspăt ascuţită. 

— Şi cât datorai acestui mitic cămătar italian, Michael? 

— O sută de mii. A fost un joc cu mize mari. 

— Kilogramul furat valora mult mai mult de atât, Michael. De ce l-ai dat pe tot 
acelui cămătar imaginar? 

Mike era pe cale să răspundă când ofițerul a pășit înainte şi l-a lovit cu putere în 
piept cu tocul ghetei, răsturnând scaunul și trimițându-și prizonierul la podea. 

— Nu-mi irosi timpul cu minciunile tale! 

Vocea era puternică și plină de furie. Acum a fost momentul când Mike l-a văzut 
pe ofițerul rus fiind cât p-aici să-şi piardă cumpătul. Acesta a fost primul semn că rusul 
poate să-şi piardă cumpătul. Mike era buimăcit de lovitură, zdrobit şi uluit, incapabil să 
respire, icnind şi încercând să tragă aer în piept, în timp ce cătuşele de plastic, îi tăiau 
carnea de pe încheieturile mâinilor și a gleznelor. Asta era mai rău decât tehnica 
înecului simulat și mult mai distractiv pentru torționarii săi sadici. Şi-a scuturat capul 
încercând să-şi limpezească gândurile. Nu avea nici un fel de iluzii în legătură cu 
situația sa. Știa că acesta era abia procesul de înmuiere. Și-atunci a simţit ceva 
neaşteptat. Căderea făcuse ca unul dintre brațele de lemn ale scaunului să se slăbească 
în locașul său. Mike putea simţi cum se mișcă. Braţul era aproape liber. Începu să se 
întoarcă într-o parte şi alta, pretinzând că se simte rău, gemând și văitându-se că a spus 
adevărul şi că ei trebuie să înceteze să-l mai lovească. Ofiţerul a rânjit. 

— Forţele Speciale americane. Umflaţi ca nişte baloane cu fanfaronada și falsul 
bravado. Şi atât de ușor de dezumflat. 

Arătă spre una dintre gărzi. 

— Spetsnaz. Cei mai buni dintre cei buni. Ei v-au capturat și v-au făcut să arătați 
precum niște amatori patetici... ceea ce şi eşti de fapt. 

Mike murmură cu o voce încă hârâită: 

— Știu. Știu. Vă rog! Daţi-mi puţină apă, Sir? 

Rusul s-a uitat fix la figura patetică care gemea în faţa sa şi a hotărât că ar fi 
momentul potrivit să ofere aparența bunătăţii, o abordare mai blândă care ar putea 

încuraja prizonierul să-i spună ce ştia cu adevărat. Era în mare criză de timp. Făcu 
semn unuia dintre gărzi şi spuse ceva în rusește, cerând o sticlă de apă de la cantină. Și- 
a încrucişat braţele, apoi a luat o ţigară, şi-a aprins-o cu o mică brichetă de aur şi a 
suflat fumul albăstrui spre Mike. Analiza câtă rezistență mai rămăsese în prizonierul 
său. Simţea că se apropie de răspunsurile de care avea nevoie. Rafinarea și distribuția 
heroinei în Siria devenise o industrie majoră şi multe cariere erau direct amenințate 
dacă ceva mergea prost. Și nu doar cariere. Eșecul ar fi însemnat un glonte de Makarov 
în ceafa oricui nu era în stare să protejeze afacerea. Eșecul nici nu intra în discuţie. Rușii 
aveau nevoie să știe cât de mult fusese compromisă operaţiunea. Şi trebuiau să afle 
înainte ca să fie interceptate convoaiele lor de către forțe ostile. Mizele erau foarte mari. 
Această afacere se întindea până la cele mai înalte eșaloane din guvern și armată. 


Mike își privi torționarul cu umilinţă şi rugăminte în ochi şi începu să şoptească. 
Ofițerul s-a uitat la el și i-a spus să vorbească mai tare. Mike a scos câteva sunete, ca şi 
cum s-ar fi străduit să se facă auzit. Ofiţerul, iritat, s-a dat mai aproape. Lui Mike îi 
curgeau lacrimile pe față. Părea că se roagă, repetând aceleaşi vorbe iar şi iar, ca o 
litanie a unui condamnat. Se zvârcolea de pe o parte pe alta ca și cum ar fi avut dureri 
mari. Deodată, rusul s-a îngrijorat că prizonierul ar putea avea un fel de cădere pentru 
că, poate, el l-a forțat prea mult, într-un timp prea scurt. S-a aplecat asupra lui Mike, 
spunându-i să se liniștească și vorbească clar. Se uită direct în ochii sălbatici ai unui om 
care părea să fie în sfârşit gata să cedeze. Zgomotul de lemn rupt a fost urmat de un 
icnet incredul când Mike a smuls braţul scaunului de lemn din locașul său și a 
împlântat capătul ascuţit în gâtul ofițerului. Apoi l-a tras înapoi, a balansat scaunul 
spre înainte și s-a folosit de efectul însumat al inerției pentru ca să se răsucească pe 
picioarele din faţă ale scaunului, după care a înfipt cu putere braţul de lemn în vintrele 
soldatului luat prin surprindere. Într-o clipită, a răsturnat scaunul împreună cu trupul 
său pe jumătate legat peste trupul căzut al gărzii şi a folosit din nou bucata de lemn 
smulsă pentru a-l lovi cu putere în gât. Respira cu greutate, dar vederea traheei 
zdrobite a soldatului muribund i-a stârnit un zâmbet de satisfacție. 

Cu braţul liber, a luat pumnalul ascuțit ca o lamă de ras al soldatului, care se afla 
în teaca de la centura acestuia și, cu două tăieturi precise, a scăpat de cătușele din 
plastic. Probabilitatea de a rămâne viu sau de a ieși din bază nu era foarte mare. Totuși 
el a micșorat șansele oponenților, cerându-i ofițerului să trimită unul dintre soldaţi 
afară din încăpere ca să aducă apă. Braţul rupt din scaun a fost o baftă. Dar, după cum 
se spunea mereu, în luptă norocul îi ajută pe cei bine pregătiți. Privi ofițerul căzut pe 
spate. Era epuizat de efortul de a respira, nu putea vorbi şi probabil ştia că va muri. 
Mike se aplecă asupra lui, frecându-și brațele amorţite şi vorbi într-o rusă perfectă. 

— Ai ales o zi bună ca să mori, javră ucigașă. Uite că Forţele Speciale americane 
sunt totuşi mai tari decât pisoii Spetsnaz. lar asta — băi, grămadă de căcat — este pentru 
echipa mea. 

Puse vârful pumnalului de luptă sub bărbia rusului și l-a privit direct în ochii 
plini de teroare. Încet şi deliberat, l-a împins în sus până ce a trecut prin osul palatin al 
gurii rusului. Apoi a recuperat pumnalul pentru că era prea folositor pentru a-l lăsa în 
urmă. 

— Noapte bună, nenorocitule. Acum, Forţele Speciale părăsesc clădirea. 

Pleoapele ofițerului au tremurat şi a murit cu gâtul înecat de propriul sânge. 


Antrenamentul și instinctele ascuţite pentru supraviețuire au intrat în funcțiune. 
Simţurile lui Mike au trecut pe maxim, reglate pe cel mai înalt grad de alertă. Verifică 
uşa, Afară nu era nimeni şi nici un semn de garda care trebuia să se întoarcă cu apa. Era 
timpul să facă curățenie. Băgă repede scaunul sub biroul uzat şi trase cele două cadavre 
în spatele uşii. Nu era nici un alt loc unde să le ascundă. A luat pistolul ofițerului, un 
Makarov de încredere, bine uns, plus un încărcător de rezervă, și-şi puse pumnalul de 
combat la spate, în centură. 

Habar nu avea cum arată baza, dar presupunea că securitatea din jurul ei era 
feroce. A ieşi pe poarta principală părea a fi o ambiţie niţel cam mare. Deși era hotărât 
să supraviețuiască cu orice preţ, a acceptat şi consecințele faptului de a nu se mai lăsa 
prins din nou. Mai bine să fie doborât de rafalele armelor, dar luând cu el vieţile a cât 
mai mulți inamici posibil, rezervându-le bilete nerambursabile pentru expresul de mare 
viteză către lad. Din motive pe care doar psihiatrii Companiei le-ar fi apreciat pe 
deplin, gândul chiar i-a ridicat moralul lui Mike. Chiar mult de tot. După ororile unei 
nopți de neuitat, ieşi din birou, rânjind. Cu pistolul ţinut în faţa pieptului, alergă 
aplecat până în spatele hangarului. 

Au mai trecut trei minute înainte ca alarma să răsune în interiorul bazei. Mike a 
ridicat din umeri, pitit între stivele de butoaie cu combustibil aflate la mai mult de 50 m 
de hangar. 

Evident că soldatul care revenise a descoperit cele două cadavre. Sau aprins 
reflectoarele care au început să cerceteze interiorul bazei, motoarele camioanelor au 
repornit iar transportoarele blindate au scos nori de fum negru în timp ce-şi luau la 
bord încărcătura de personal pentru a-i duce la posturile de luptă de pe perimetrul 
puternic fortificat din jurul bazei. Ofițerii urlau ordine, iar conducătorii de câini își 
duceau animalele în pas alergător către garduri. Câinii puteau fi oricând o problemă și 
Mike a decis să profite de avantajul confuziei și să se îndrepte spre docuri. Imediat ce 
ecranul de pază va securiza perimetrul, vor porni o căutare către facilităţile din port, 
acoperind fiecare centimetru pătrat de teren până ce-şi vor găsi prada. Din nou, Mike a 

știut că nu are mult timp. Razele reflectoarelor cercetau baza, iar Mike a trebuit să 
folosească orice acoperire a putut găsi pentru a rămâne ascuns. O singură greșeală şi se 
termina totul. Şi-a acoperit faţa şi mâinile cu ulei rezidual găsit pe fundul unui butoi și 
cu praf, realizând un camuflaj negru pe piele. Ba târâș, ba prin salturi scurte înainte, ba 
prin sprinturi scurte, şi-a croit drumul către apă. Simţea mirosul mării. Reflectoarele 
îndepărtate scoteau în evidenţă bordajul unui distrugător? rusesc. Deci el se îndrepta în 
direcția bună. Gărzile alergau pretutindeni, urmând ordinele răcnite de subofițeri cu 
ceafă de taur. Câinii lătrau. Două tancuri grele şi-au aprins farurile, iar mitraliorii lor 
căutau avizi ținta. 

Zorii vor pune în curând capăt jocului. Soarele era gata să răsară, iar Mike era în 
criză de timp. Se piti în spatele unei stive de lăzi din lemn, respirând adânc, și verifică 
distanța dintre poziţia sa şi cel mai apropiat distrugător. Într-un moment de totală 
nebunie, se închipui pe sine însuși manevrând de unul singur nava rusească și 
navigând afară din rada portului precum un căpitan pirat din alte vremuri. Își scutură 
capul pentru a-și limpezi gândurile. Stresul şi iminenta posibilitate de a fi ucis, cu 
siguranţă că-ți putea bulversa mintea. Mai avea cam 80 m și se întreba dacă va reuşi să-i 
parcurgă, când, uitându-se la stivele de cutii din lemn, i-a venit deodată o idee 
nebunească. Alte opțiuni nu mai avea şi, odată ce răsărea soarele, nu mai avea unde să 
se ascundă. Încet și cu grijă, s-a ridicat în coate și genunchi și a riscat o privire rapidă în 
spatele său. Nu era nimeni în imediată apropiere. Atunci a luat o ladă, a pus-o pe umăr, 
s-a ridicat în picioare, şi a început să meargă, aparent cu un scop, către distrugător. 
Pășea de parcă făcea cel mai natural lucru din lume. Încă nu apăruse lumina zilei, dar 
spre est cerul se lumina. Un reflector l-a prins în raza sa, a zăbovit un moment, apoi a 
trecut mai departe. Se afla cam la 20 m de etrava distrugătorului când o voce a strigat 
autoritar: 

— STAI! 

Mike a schimbat lada pe umărul celălalt, dar ţinându-şi faţa ascunsă, şi s-a întors 
nesigur ca să vadă cine îl strigă. Santinela se afla la cel puţin 15 m depărtare, ţinând 
ferm în mâini carabina de asalt. 

— Hei, tu! Ce mă-ta-n cur faci? E alarmă generală. De ce nu ești la postul tău de 
luptă, băi, javră? 

Mike a săltat din nou lada, ca și cum ar fi fost grea. Rusa lui era fără cusur. 

— Bine, bă. Bine. N-ai decât să cari tu vodca asta până la popota ofițerilor. 

— Nu vorbi pe tonul ăsta cu mine, băi, corcitură, că te fac să te caci sânge! 

— Ştii ce? Mi s-a ordonat să duc vodca asta, iar dacă nu o fac eu, altcineva 
trebuie să o ducă. Asta-i treaba. 


3 Distrugător — clasă de nave militare cu un deplasament de cca 2.200-3.000 t, dotate cu tunuri AA, rachete și torpile, 
cu rol de escortă a navelor mai mari/a convoaielor de nave și luptă ASW. 

— la vino-n coa’, jigodie puturoasă. Eşti dezgustător! Arăţi de parcă ai fi dormit 
în budă. 

Mike ridică din umeri şi se îndreptă către santinelă, ținând capul plecat şi spatele 
uşor cocoşat sub „greutatea” lăzii. Când s-a apropiat destul a ridicat privirea. Zâmbi 
radios şi-i trase un şut direct în testicule. Santinela s-a prăbușit cu un icnet adânc de 
durere şi uimire, iar Mike a lăsat lada încet pe pământ. Cu un pumn ca de baros a 
zdrobit gâtul omului, după care a sprintat aplecat către marginea de beton a docului. A 
pierdut un minut și jumătate — timp preţios — până a găsit o scară de funii ce cobora 
către o mica barcă amarată lângă doc. O barcă cu motor. Grozav! Dar era un prieten fals. 
Nu putea lua barca. Prea zgomotoasă, mult prea vizibilă — şi o ţintă sigură — pentru 
oricine supraveghea apele uleioase din rada portului. Nu. Dacă trebuia să scape din 
fălcile de oțel ale acestei capcane, o va face în stilul clasic. A inspirat adânc. Da. Va 
trebui să înoate. 

Mike a pus piciorul pe scara de frânghie şi a început să coboare. Când a ajuns în 
apa întunecată, uleioasă, a început să înoate încet, pentru a minimiza turbulenţele de la 
suprafață, printre gunoaiele ce pluteau lângă docuri. Coastele încă îl dureau şi-și simțea 
diafragma de parcă fusese lovită de un catâr psihopat. A ignorant durerea și 
disconfortul, așa că se concentră ca să respire adânc și să continue să se miște — umbră 
invizibilă ce aluneca uşor prin apele întunecate. În spatele său, în depărtare, a auzit 
strigăte. Acum se afla dincolo de primul distrugător și se apropia de silueta celei de a 
doua nave, o fantomă pe ape. Probabil că descoperiseră santinela moartă. Razele 
reflectoarelor au fulgerat peste ape, dar el era acoperit de prima navă, înotând încet și 
constant în jurul etravei celei de a doua. Deodată a conștientizat sunetul venit de 
departe, din largul mării. 

Antrenamentul celor din SEAL era extrem de dur, de solicitant, și doar cei mai 
dotați şi hotărâți oameni reușeau să treacă procesul riguros de selecţie. Cei mai mulți 
cursanți abandonau. Era de așteptat. Mike a trecut selecţia și a devenit un membru 
valoros al Echipelor. Era, deci, super încrezător că putea înota o distanță mai mare 
decât puteau visa măcar majoritatea oamenilor. Cu fiecare vâslire a brațelor şi a 
picioarelor, se îndrepta încet către îmbrăţișarea binevenită a largului Mediteranei. Era 
cea mai mare distanță pe care a înotat vreodată. Riscul cel mare era că putea fi observat 
în apă după ce soarele îşi va revărsa razele peste radă și va lumina apele întunecoase 
ale portului. Spera că va fi confundat cu gunoaiele plutitoare răspândite pe suprafața 
apei. Micul lui avantaj era că gărzile erau încă concentrate pe cercetarea interiorului 
portului şi nimeni nu-şi imagina că el ar putea fi atât de nebun încât să înoate în largul 
mării fără ajutorul vreunei bărci de suport care să-l salveze. 

A continuat să înoate până ce a depășit zona îndepărtată unde se afla ultima 
navă, apoi a luat o pauză, timp în care călca apa, verificându-și poziția și căutând vreun 

rest de gunoi plutitor de o dimensiune potrivită cu care să-şi mascheze prezenţa în apă. 
O bucată de lemn destul de mare ţopăia în hula ușoară. Se apropie de ea, cu gândul de 
a o folosi pentru a-și estompa prezenţa în apă, și, datorită calităților plutitoare naturale, 
ca pe o placă flotantă. 

Cu o mână o ţinea lipită de trup, iar cu cealaltă vâslea către largul mării, atent să 
nu stârnească siajuri în apă, dar hotărât să continue. Hula a crescut pe măsură ce mărea 
distanța dintre el şi mica flotilă de nave ruseşti amarate în urma sa, în port. După 
jumătate de oră valurile hulei erau din ce în ce mai mari, ridicându-l și lăsându-l în jos 
cu forță, precum un dop de plută. Când se afla între valuri vâslea tare, pentru a mări 
distanța dintre el şi port. Acum se simţea în siguranță pentru a face pauze, ca să se 
odihnească cu greutatea trupului susținută de bucata de lemn, și să-și refacă forțele. Va 
dura mult timp, dar trebuia să ajungă cât mai departe posibil de coasta siriană, sperând 
că valurile îl vor aduce înapoi către țărm — dar nu în portul cu flota rusă — înainte ca să 
cedeze datorită extenuării și să se înece. 

Îşi alungă gândurile negative care amenințau să-i copleșească determinarea de a 
se salva. Inspiră adânc, strânse din dinţi şi scuipă apa sărată ce-i intrase în gură. Va 
supraviețui. Nu știa exact cum va reuşi, dar era al dracului de sigur că nu va abandona. 
În largul mării apa era mai rece. O briză puternică îi sufla spumă sărată în față și-i 
ardea ochii. Lovit de valurile tot mai mari, cu apa sărată intrându-i în ochi și nas, agăţat 
de bucata de lemn în largul mării — nu era o situaţie ideală, dar tot acest disconfort era 
de departe preferabil torturii aplicate de cei ce-l capturaseră. L-ar fi ucis oricum. Dar el 
nu avea deloc intenţia să le facă treaba înecându-se. Cu forțe noi, a reînceput să 
vâslească cu forță tot mai departe în larg. 


CAPITOLUL 4 


Mike începea să se simtă foarte, foarte obosit. Efortul şi temperatura scăzută a 
apei i-a șubrezit forța şi îi era tot mai greu să se ţină agăţat de bucata sa plutitoare de 
lemn. Braţele îi erau amorţite datorită orelor de înot între valuri. Refluxul și curenţii l- 
au purtat departe în larg şi a pierdut din vedere linia țărmului. Un plafon jos de nori 
nu-l lăsa să vadă în ce direcţie este soarele, aşa că habar nu avea în ce direcţie 
derivează. Evident, nu avea nici busolă. Se întoarse în direcția unde credea că se află 
pământul, dar nu mai avea putere să se împotrivească curenților. Nu se vedeau nici 
păsări marine. Alt motiv de îngrijorare. Şi-i era foarte sete. Era înconjurat de ape, dar 
nu putea bea nici un strop. Mintea i-a luat-o razna şi a închis ochii parcă pentru o 
clipă... şi fu aproape să se lase pradă somnului. Apa intrată în nas și sinusuri la trezit 
strănutând și, alarmat, a priceput s-ar fi putut îneca. Șocul i-a stârnit un val de 

adrenalină și a reînceput să înoate pentru a-și pune sângele în mișcare şi să aducă 
oarece căldură în braţele amorţite. În același timp se întreba în ce mama dracului 
direcție se îndrepta. Nici măcar nu se gândea la rechinii care bântuiau prin estul 
Mediteranei. În acest moment era prea obosit. Schimbă mâinile şi înotă câţiva metri cu 
cealaltă, forfecând din picioare. Și deodată s-a întrebat dacă nu cumva înoată în cerc. Se 
putea întâmpla cu ușurință, pentru că nu avea puncte de referinţă și nici busolă. După 
cinci ore, începu să creadă că poate nu va reuşi. Apa rece îl storcea de forță, iar efortul 
de a-şi mișca braţele şi picioarele se dovedea a fi prea mare. Tot ce mai putea face era să 
se țină de bucata de lemn şi să continue să plutească. După un efort titanic, simțea că e 
pe cale să piardă lupta pentru supravieţuire. Șocul capturării, pierderea oamenilor săi, 
trădarea crudă şi calculată a Fatimei, bătaia brutală din hangar, scăparea la limită de la 
o moarte sigură, orele de înot în marea montată. Începea să pară că jocul se apropia de 
sfârşit. A închis ochii o clipă, dorind cu disperare să doarmă, apoi i-a deschis larg la 
auzul unui zgomot slab care venea din toate părțile precum cel făcut de motorul unui 
mic avion. Apa ce-i intra în urechi îl împiedica să audă prea bine şi privi cu teamă în 
sus, întrebându-se dacă nu cumva rușii au trimis un avion de patrulare să-l caute pe el. 
Valurile îl ridicau și-l trimiteau înapoi în adânc, încât era aproape imposibil să vadă 
dincolo de creasta celor ce-l înconjurau. Apoi... a fost un flash scurt deasupra lui, o 
scânteiere a soarelui reflectat în ceva ce cobora de sub nori. Ceva mic, ceva lucitor, ceva 
compact, ceva ce se rotea deasupra! Mike a încremenit de uimire. Era o dronă. Doamne 
Sfinte! O dronă! Avionul miniatură, fără pilot, se orienta către dispozitivul baliză-radio 
ascuns în catarama centurii sale. A descris un cerc larg deasupra lui, camera de luat 
vederi din bot fiind orientată către dânsul, apoi a dispărut în plafonul de nori și Mike a 
rămas din nou singur pe imensitatea apei reci și sărate. Clipi datorită stropilor ce i-au 
ajuns în ochi şi s-a întrebat deschis dacă nu cumva avea halucinații. 


A trebuit să mai aştepte cam două ore, tremurând în apa rece, străduindu-se să-şi 
păstreze prețioasa bucată de lemn, înainte de a auzi vuietul familiar scos de puternicele 
turbine ale unui elicopter aflat la distanţă. Helo din US Navy venea către poziţia sa cu o 
precizie milimetrică şi, în câteva minute, Mike era echipat de un scafandru cu un ham 
aflat la capătul unui cablu ce l-a ridicat la bordul elicopterului. Abia a putut vorbi când 
unul din membrii echipajului l-a învelit într-o pătură, iar doi operatori DIA s-au aşezat 
lângă el direct pe podeaua goală din cală. 

— Băi, găozarilor, s-a bâlbâit. Sper că nu așteptați bacşiș. Am comandat un taxi 
acum câteva ceasuri. De ce dracu aţi întârziat? 

Bău mult dintr-o sticlă de apă, vărsând jumătate pe bărbie și piept. Apoi a închis 
ochii și a căzut într-un somn adânc, lipsit de vise. 

CAPITOLUL 5 


Cei din Centrala DIA nu au fost deloc optimişti în legătură cu șansele de a-i 
revedea în viață pe Mike și cei din echipa lui. Echipa de reacție rapidă a fost activată 
imediat ce elicopterul de extracţie a raportat că nu a făcut contactul cu echipa lui Mike. 
Aceasta a fost înregistrată ca pierdută. Dacă se considera că era posibilă o operaţiune de 
salvare, DIA numea o echipă de şoc (fire team) care să asiste o extracţie, dar asta se 
întâmpla foarte rar. Când o misiune sub acoperire şi negabilă mergea prost, de obicei 
era prea târziu pentru a mai extrage oamenii. De obicei nu erau supraviețuitori. Aşa era 
afacerea aceasta. Așa era jocul. Ştiau cu toţii riscurile atunci când semnau contractul, 
deci, dacă treaba se împuţea, membrii echipei nu-şi făceau nici o iluzie referitoare la 
posibilitatea de a fi salvaţi. Prinşi în spatele liniilor inamice într-o locație compromisă, 
nu va exista nici o șarjă a cavaleriei venite de dincolo de colină, cu goarnele sunând 
atacul, pentru a elibera trupele asediate. De aceea ei erau pregătiți să lupte singuri 
pentru vieţile lor. De aceea aveau tot timpul o aşa mare grijă să evite compromiterea. 
Dar, aşa cum orice soldat experimentat putea confirma - înghițind cu noduri o tărie — 
uneori se cădea în budă. 

Efectele politice stârnite de o echipă internațională de mercenari ce opera în 
spatele liniilor inamice trebuiau să fie neutralizate. Negarea era de o importanță 
capitală. 

Oficial, Mike şi echipa sa nici măcar nu exista. DIA îi recunoşteau ca fiind niște 
resurse importante și foarte utile, dar în același timp erau şi niște convenabile unelte de 
unică folosință, personal de combat căruia i se putea refuza ajutorul, răscumpărarea 
sau recunoașterea dacă erau capturați. Conducerea DIA se îngrijora adesea de ce s-ar 
putea întâmpla dacă operativii lor dezvăluiau informații sensibile — de presupus că sub 
tortură extremă — detalii şi proceduri care puteau fi folosite pentru compromiterea altor 
operațiuni DIA. Aşa că membrii echipelor erau ţinuţi în „ignoranță” cât mai mult 
posibil. De asemenea, conducerea DIA avea nevoie să ştie exact ce anume nu a mers 
bine. Aveau nevoie să înțeleagă cum şi de ce o operaţiune a eşuat. Nu-și asumau nimic. 
De aceea, când un satelit american a depistat slabul semnal al balizei ascunsă în 
catarama cu aspect nevinovat de la centura lui Mike, echipei de reacţie urgentă i s-a 
spus să stea liniştită pentru că nimeni nu va lansa o misiune de extracție a cuiva din 
mijlocul bazei navale rusești de la Tartus. Așa ceva nu se va întâmpla. 

DIA devenise foarte interesată în problema prezenţei ruseşti în joc, iar faptul că în 
State a existat o tentativă eșuată de răpire a lui Mike a ridicat și mai multe întrebări 
despre implicarea ruşilor, despre enorma cantitate de heroină pură şi despre legăturile 
ascunse cu ISIS. După dispariţia lui Mike, DIA nu a luat nici o clipă în considerare 

posibilitatea că acesta ar fi putut supraviețui confruntării cu rusnacii. Știau unde se află. 
Baliza minusculă dezvăluise locaţia sa. Așa au luat cunoștință despre implicarea 
militarilor ruși. Dar nu-și propuseseră nicicând să ciocnească beri reci cu operativii lor 
oriunde în afara miticului festin din Walhalla. A fost consemnat ca fiind dispărut în 
misiune, iar oficial va fi raportat ca mort în cadrul unui nefericit exercițiu militar de 
antrenament. Dar, împotriva tuturor aşteptărilor şi spre surpriza angajatorilor săi, 
baliza lui Mike a reînceput să se mişte, părăsind siguranța portului rusesc şi târându-se 
dureros de încet spre largul mării. Prea încet pentru o barcă care a fost trimisă să 
scufunde cadavrul. Mai degrabă era viteza unui înotător obosit, dar hotărât. 

Centrala DIA a trimis o dronă în zonă şi a completat cercetarea cu un distrugător 
al US Navy dotat cu elicopter de salvare pe mare. Chiar sperau ca Mike să fie viu. Nu 
că ar fi fost foarte fericiți să-l revadă, dar cu siguranţă ca va trebui să răspundă la o 
impresionantă cantitate de întrebări. S-ar putea chiar să aibă informaţii vitale pentru 
viitoare operațiuni. 


CAPITOLUL 6 


Înapoi în baza din Siria, echipa medicală l-a verificat cu grijă și s-a asigurat că era 
bine hidratat cu o soluţie salină ce conținea un substanţial cocktail de antibiotice şi 
nutrienți. Sanitarii i-au dezinfectat rănile şi au descoperit un dinte fisurat, urmarea unei 
cumplite lovituri în bărbie. l-au spus că a fost norocos că nici una dintre coaste nu a fost 
ruptă, ținând seama câte lovituri dure a primit în abdomen. Una dintre asistente a spus 
că pare că tocmai a avut o întâlnire nocturnă cu un soţ gelos. În ciuda oboselii, Mike nu 
s-a putut abține să zâmbească. A privit-o pe asistenta cu părul negru şi a întrebat-o 
dacă este măritată pentru că el este din nou oficial disponibil pentru întâlniri. Acum a 
fost rândul ei să râdă. Problema cea mai mare a constituit-o deshidratarea, dar 
organismul său a răspuns bine la transfuzie cu soluţie intravenoasă şi, după câteva 
ceasuri de somn, reîncepu să arate ca vechiul, familiarul, Mike Ducane. Nu unul foarte 
fericit, dar cu siguranţă, unul meditativ care se recupera, un om care nu putea să se 
elibereze de o imagine vie și persistentă ce-i bântuia mintea. Vedea într-una trupurile 
celor din echipa sa, căzute la pământ, împuşcate şi sângerând pe nisipul deşertului, iar 
un subofițer din Spetsnaz îi împușca în cap pe fiecare, cu sânge rece, ca să se asigure că 
nu vor rămâne martori supraviețuitori. Și în continuarea acestui coşmar mintal, Mike 
își imagina în detalii perfecte un rând de țepe de lemn bine ascuţite, fiecare având în 
vârf ţeasta unui soldat Spetsnaz care-i măcelăriseră echipa. Acestui rând de condamnați 
a adăugat-o şi pe Fatima Trigo, iar gândul îi aducea un grad răscolitor de confort. Din 

motive pe care doar psihiatrul Companiei putea să le aprecieze, imaginile îngrozitoare 
îi provocau lui Mike Ducane un zâmbet. Nu unul fericit, de precizat. Era mai degrabă 
zâmbetul unei pisici sociopatice care tocmai prinsese un şoarece şi care sângera sub 
fiecare rând de gheare ce-l ţintuiau. Felul de zâmbet care stârnea un profund sentiment 
de neliniște oricui se întâmpla să se uite direct în ochii reci, lipsiţi de remușcări. În 
inima sa, Mike Ducane dorea o răzbunare totală, extremă, și, dacă vreodată avea 
oportunitatea, intenţiona să le-o plătească biblic acelor nenorociţi. Nu se putea abţine. 
Nu era o chestiune de afaceri. Era ceva personal și intenţiona al dracului de serios să-i 
facă pe ruşi să plătească cel mai ridicat preț posibil pentru fărădelegea lor. Biblic? Mike 
gândea în cel mai pur stil al Vechiului Testament, foc şi pucioasă, genul de pedeapsă 
îndreptăţită şi mortală care-i va șterge mânia cu un val de sânge. Capete înfipte în tepe. 
Mda. Moneda forte a unei răzbunări cu sânge rece. 


Mai târziu, în această dimineaţă, un grup de personal superior din DIA a zburat 
din Cipru la baza operaţională înaintată pentru a-l interoga pe Mike și primele lor 
instrucțiuni au fost să ceară echipei medicale să adauge niște stimulente chimice deloc 
ortodoxe în transfuzia lui Mike. Şi-l doreau perfect treaz şi total funcțional timp de 
câteva ore cât aveau nevoie ca să extragă fiecare picătură de material informativ pe care 
o putea el divulga. După aceea n-avea decât să doarmă câteva zile la rând. Doctorul a 
protestat, dar, într-un mediu militar clandestin, Jurământul lui Hipocrate era rareori 
băgat în seamă şi, după un protest formal, s-a conformat fără tragere de inimă ordinelor 
și a adăugat cockteilul chimic în soluţia intravenoasă a lui Mike. 

În câteva minute, Mike era perfect treaz și se simțea super-încărcat cu energie și 
un exces de agresiune brută. Privind la musculatura tensionată a braţelor lui Mike, 
unul dintre executivii DIA a sugerat că pacientul ar trebui probabil legat de pat, pentru 
binele său, doar pentru cazul în care ar fi devenit puţin prea agitat. Dar doctorul a dat 
din mână, îndepărtându-i îngrijorarea şi asigurându-l că era puţin probabil ca Mike să 
devină periculos. De altfel, pentru că medicul nici nu s-ar fi aflat în încăpere dacă ceva 
o lua razna, așa că n-avea nici un chef să-i avertizeze pe baștanii de la DIA despre 
pericolul de a pompa stimulente chimice într-un ucigaş super-antrenat. Dacă ceva chiar 
ar fi luat-o razna şi Mike devenea incontrolabil, executivii ar fi aflat-o curând, pe pielea 
lor. Şi ar fi fost problema lor să se descurce. 

Din fericire pentru ei, Mike şi-a controlat cu fermitate instinctele agresive și 
interogatoriul a fost la obiect, intens, repetitiv și revelator. DIA ştia că ruşii cooperau cu 
ISIS la transportul opiului de pe câmpurile de mac din Afganistan până la facilităţile lor 
din Siria. 

Comandanții ISIS locali foloseau partea lor de heroină ca monedă pentru a-şi 
asigura luxul, pentru a plăti armele şi pentru a obține mari sume de bani gheaţă. DIA 

putea confirma acum dincolo de orice îndoială că imensa cantitate de drog rafinat urma 
să fie expediată din portul rusesc Tartus, unde era încărcat și expediat în secret absolut 
către punctele de distribuţie aflate în jurul estului Mediteranei. Era o afacere de mare 
valoare şi extrem de bănoasă, păzită, ascunsă și protejată de militari şi asigura un mijloc 
foarte eficient de înavuţire cu miliarde de dolari pentru politicienii şi lorzii crimei care 
conduceau Federaţia Rusă. Asigura și finanțare clandestină pentru ISIS care devenea 
mai puţin dependentă de sponsorii lor capricioși din Arabia Saudită. 

De aceea pacea valora prea puţin pentru acești oameni. Atât timp cât războiul 
continua, haosul şi confuzia puteau fi folosite pentru a masca un program de producţie 
la scară industrială şi transportul extrem de eficient al unor mari cantităţi de heroină 
pură. 

Era un trafic la o scară cu adevărat impresionantă. Ultimul lucru de care aveau ei 
nevoie era pacea. Pacea putea însemna sosirea inspectorilor ONU și a trupelor neutre 
de păstrare a păcii, echipe TV și jurnaliști, iar asta ar fi putut însemna sfârşitul întregii 
afaceri de trafic. 

Nici unul dintre jucători nu era doritor să renunţe fără luptă la partea lui din acest 
cash. Nu. Războiul trebuia să continue. Chiar dacă asta însemna ca rușii erau pregătiți 
să echipeze şi să aprovizioneze în secret cu arme, muniţie și droguri ilegale elemente 
cheie din ISIS. Chiar dacă asta însemna că rușii își vor dirija bombardierele, elicopterele 
și rachetele lor de croazieră asupra unor obiective identificate ca fiind ale 
competitorilor din traficul de droguri din Siria. Era brutal. Cinic. Era o afacere 
obişnuită, iar un grup de aparent inamici, forțe opuse care era de presupus că luptă 
până la moarte una împotriva celeilalte, cooperau în secret pentru a-şi umple 
buzunarele cu mari sume de valută forte. 

Ţi se tăia respiraţia. Era o nebunie. 

Siria şi DIA pregăteau un TOP SECRET raport despre descoperirile lor, destinat 
celor mai înalte eşaloane ale guvernului american. Executivii DIA era curioşi în mod 
deosebit în legătură cu relația dubioasă a lui Mike cu Fatima Trigo, un agent de înalt 
nivel în serviciul de securitate rus care a avut acces nerestricționat în baza operațională 
înaintată a Agenţiei. Mike a dat doar din umeri admițând astfel că a gândit cu sula, 
căzând în capcana bine pusă la punct — şi unsă cu miere — a ruşilor. 

— Pericolele meseriei, Mikey. Pericolele meseriei, a glumit unul dintre executivi. 
După toate strigătele şi gemetele pe care le-am auzit despre asta, măcar ştim că ai 
petrecut al dracu de bine cu Fatima Trigo! 

Mike a încercat să zâmbească, dar experienţa îi lăsase un gust amar. 

— Sper că ţi-ai făcut ţara mândră de tine, Ducane. 

Mda, va avea parte de multă miștocăreală pe chestia cu Fatima, iar în sinea sa știa 
că o merită. Dar momentan aveau probleme mai importante pentru care să-şi facă griji. 

Plantarea Fatimei Trigo în interiorul bazei operaţionale înaintate a oferit o dovadă 
suplimentară că ruşii erau hotărâți să-și protejeze cu orice preț interesele în Siria. Era 
dovada că erau pregătiți să aplice măsuri extreme pentru a identifica şi înlătura orice 
ameninţare apărută în ecuație. Îndepărtare însemna întotdeauna îndepărtare permanentă. 
Rușii aveau nevoie să știe ce descoperiseră echipele DIA în ultimele lor misiuni și 
trebuiau să închidă orice gaură din reţeaua lor de securitate. Trimiterea unei unități 
Spetsnaz care să-l captureze pe Mike şi să-i ucidă pe camarazii săi trebuie să fi fost 
hotărâtă la cele mai înalt nivel al ierarhiei militare ruseşti. Cineva din vârful lanțului 
trofic trebuie să fi dat liber pentru eliminarea cu orice preț a amenințării. În ciuda marii 
experiențe și a profesionalismului echipei DIA, rușii au fost foarte, foarte aproape să 
câştige. 


Între timp, doctorul şef i-a administrat un sedativ puternic care l-a trimis într-un 
somn adânc, fără vise, odihnitor, care urma să dureze cel puţin 12 ore. Când în sfârşit s- 
a trezit, cu ochii cârpiţi, însetat și cu dureri persistente în falcă și coaste, Mike a 
observat că acul transfuziei i-a fost înlăturat din braţ, iar pe pat îl aştepta corect 
împăturită o uniformă nouă și niște ghete. Era un mesaj clar, lipsit de ambiguitate. Era 
timpul să şi ridice curul din pat și să reintre în joc. Era planificat să zboare înapoi la 
Washington... iar timpul trecea. 


Va urma... 

Westernul de altădată 


Austin GRIDLEY 


O URMĂ MISTERIOASĂ 


(Mystery Trail, 1935) 


Traducerea de Cezar Rădulescu Barbellian 
după versiunea franceză de Pierre Cobore 


EPISODUL I 


CAPITOLUL I 


O FRUMOASĂ ARUNCĂTURĂ DE LASSOU 


Mustangul! era epuizat. Cel care îl călărea, era pe moarte şi îşi dădea seama 
de aceasta. Primise în spate un glonte, care se înfipsese undeva, pe lângă 
inimă. 

Cu multa greutate, omul se întoarse în şea, şi aruncă repede o privire spre 
cei ce-l urmăreau. 

Aceştia, câştigau din ce în ce mai mult teren. Borurile imenselor lor pălării, 
sombreros, fluturau în vânt şi în goana lor nebună, îşi agitau pistoalele cu 
țeava lungă urlând ameninţări sălbatece în dialectul mexican. 

Rănitul, îşi conducea calul cu alura acea infernală de foarte multă vreme, 
căci o oprire de câteva secunde ar fi însemnat moartea lui. Sprâncenele lui 
stufoase, mustaţa răsfrântă în jos, fața-i aspră şi brăzdată ca o smochină, 
erau albe de praf, iar dâre lungi de sânge îi roşiseră veşmintele. 

Steaua metalică ce se afla agățată pe vesta lui de piele, îi releva functiile: 
Rimrock Morley, era „Ajutor de Şerif’? cu jurământ, la Buffalo Ford. De atâtea 
ori alergase în galop pe diferite drumuri, în serviciul justiției, însă de data 


1 Mustang - cal sălbatec. 
2 Şerif — polițist al districtelor în America de Nord. 

aceasta, era ultima lui călărie. 

El nu se temea că are să moară. Văzuse de atâtea ori oameni murind şi 
câţiva dintre cei fără de lege îşi găsiseră moartea în fața pistoalelor sale. Viața 
îi fusese destul de aspră şi moartea lui, ar fi însemnat de aici înainte odihna 
trupului său hărțuit. Însă bătrânul ajutor de şerif fierbea de furie, deoarece 
ultimul lui drum călare, era o fugă... El, Rimrock Morley, care timp de 
cincizeci de ani de pericole, de lupte şi de viaţă aspră, nu avuse frică, de 
nimeni, fugea acum. 

Oamenii fără de lege, care înghițeau praful răscolit de copitele calului său, 
făceau parte din drojdia oamenilor de frontierăs, nişte ucigași. 

Rimrock Marley, descoperise secretul graţie căruia, şeful lor era pe cale să 
se îmbogăţească straşnic. Din cauza aceasta, îl urmăreau cu atâta îndârjire. 

Instinctul lui, l-ar fi îndemnat mai curând să se oprească şi să se apere, 
luptând până la moarte împotriva acestor metişit, însă datoria lui era să 
ajungă până la Buzzard Gap, ca să-i spună şerifului Peter Rice tot ceea ce 
aflase. 

kkk 

În comparație cu încărunţitul Rimrock Morley, Peter „Pistol”, cum era 
poreclit, era un om tânăr şi cu toate acestea, nu exista în toată Arizona, un 
polițist mai prețuit decât acesta. Acest tânăr, ajunsese celebru în toate 
provinciile din Sud-Vest, întrucât ducea totdeauna până la capăt orice ar fi 
întreprins. Orice! Şi Rimrock, ştia lucrul acesta mai bine ca oricare altul. 

Bang? Tiu! 

Un glonte şuieră pe la urechile lui Morley, care strângând din dinți, făcu un 
extraordinar efort de voință pentru a-şi aduna puterile: urmăritorii lui 
câştigaseră teren şi acum se găsea din nou în bătaia pistoalelor lor. Ultima 
oară când se lăsase tot aşa, să fie ajuns din urma, primise în spate bucata de 
plumb, care avea să puie capăt carierii sale polițiste. 

Puțin îi păsa lui că are să moară. Ceea ce voia însă, era ca să se țină bine 
până la Buzzard Gap, până la Peter Rice. De obicei nu întrebuința niciodată 
pintenii, dar de data aceasta, trebui să facă uz de ei, pentru a mai îndemna 
din nou inimosul lui căluţ. 

Dacă vajnicul animal avea să scape cu viață din aventura aceasta, avea să 
fie recompensat din plin, pentru înspăimântătoarea lui cursă. Rimrock ştia 
destul de bine, că Peter Rice avea să-l îngrijească şi să-l sature de fân 
proaspăt şi de grăunțţe. 

Un alt glonte străbătu cămaşa înroşită a lui Rimrock. El se întoarse din nou 
în şea pentru a-şi vedea urmăritorii, dar slăbiciunea lui se accentuase şi era 
gata, gata, să leşine de durere. Fu nevoit să se stăpânească cu toată puterea, 
pentru a nu cădea de pe cal. 

Un nou glonte, şuieră zburându-i o bucată din urechea dreaptă. Dar el 


3 Frontiera care separă America de Mexic, adeseori trecută dintr-o parte într-alta de răufăcători, pentru a 
se pune la adăpost de urmărirea poliţiştilor. 
+ Metişi — corcituri de indienii, cu mexicani, descendenți ai vechilor spanioli. 

suferea deja aşa de tare, încât noua lui rană, nu fu simțită mai mult decât o 
împunsătură de ac. Braţu-i drept, atârna aproape inert. Cu toate acestea, el 
reuşi să pună mâna pe mânerul Coltului său de „45” şi să-l scoată din teaca 
lui de piele, care devenise lucioasa din cauza îndelungatei întrebuințări. 
Muşchii lui refuzară să mai ridice arma, aşa că fu nevoit să tragă, rezemându- 
se cu cotul de crupa calului. 

Baaang! 

Glonţul ricoşând, ridică un nor de praf. Banditul care era mai aproape de el, 
strânse dârlogul calului înspumat, dar acesta făcu un salt, se împiedică şi 
istovit se prăbuşi greoi la pământ. Înjurând ca un demon, călăreţul se ridicase 
fulgerător şi-l ochii pe Rimrock Morley. Glonţul porni şi zdreli pielea de pe 
capul Ajutorului de Şerif dar acesta trase din nou şi banditul se prăbuşi, 
glonțul îl nimerise în stomac, drept sub lănţişorul de argint cu care se 
încheiau cele două pulpane ale vestei lui multicolore, de model mexican. 

Rimrock, se strâmbă şi mormăi printre dinți că, stomacul tâlharului are să 
mistuie cam greu pilula pe care a înghiţit-o. Mizerabilul se zvârcolea pe jos şi 
striga tovarăşilor să-i vină în ajutor, dar aceştia, nici nu-şi întoarseră măcar 
capul spre el. 

Sus, pe cer, înspre răsărit, o formă hidoasă, neagră, zbura cu suplețe 
desenându-se clar pe fondul albicios al norilor. Deodată se apropie, făcu o 
roată şi apoi se repezi spre forma omenească, care acum rămăsese nemişcată 
jos. 

Privirea lui Rimrock se încețoşase. Era un sfârşit prea crud pentru acel om, 
chiar dacă era un bandit de cea mai rea speţă! Vulturul avea să aştepte... să 
aştepte... să aştepte... încet, încet. 

Şi alții se vor aduna lângă el, aşteptând să-şi ia partea de pradă... 

Un spasm de durere, îl făcu pe Rimrock Morley să tresară. Rezemându-şi 
cotul de arcada de dinapoi a şelei, el reuşi să le facă față din nou. Câteva 
urlete de triumf izbucniră în urma lui, dar o sclipire de speranţă, lucea acum 
în ochii bătrânului călăreț. 

El distingea în depărtare, în fața lui, primele case din Buzzard Gap. Dacă 
şansa voia să-l mai ajute încă puţin, Rimrock Morley avea să ajungă în 
curând în siguranţă, lângă Peter Rice. Atunci avea să-i povestească tot ceea ce 
aflase, apoi putea să moară în pace, neavând ce să mai regrete. 

Degetul arătător i se înțepeni pe trăgaciul pistolului său Colt. Acum nu mai 
vedea aşa de clar să poată ochi, dar spera ca zgomotul împuşcăturilor să 
ajungă până la Buzzard Gap şi să-l alarmeze pe şeriful Peter Rice, dacă nu 
cumva acesta era plecat pe teren, în căutarea vreunui răufăcător. 

Şeriful din Buzzard Gap, sta jos într-un colț prăfuit al podului ce se afla 
deasupra casei în care-şi instalase cartierul general, răsfoind alene nişte afişe, 
care, sub portretul în mărime naturală a diferiților criminali urmăriți de 
poliție, dădeau şi semnalmentele lor. Din timp în timp, el mai punea câte una 
de o parte: acestea conţineau mutra sau a unuia din actualii pensionari ai 
închisorii federale, sau a unui fără de lege pe care justiția sau chiar complicii 

lui se însărcinaseră să-l trimită în iad. 

Peter Rice scoase surâzând portretul unui hoţ de cai, pe care-l prinsese în 
munții Ricon, după o săptămână de urmărire. Fusese nevoit să-şi 
întrebuințeze toate resursele forțelor sale şi ale îndemânării lui proverbiale, 
pentru ca să poată veni de hac acestui vlăjgan solid, în cursul unei lupte piept 
la piept. 

Până acum, şeriful Peter Pistol, nu întâlnise omul care să fie în stare să-l 
doboare. Bine făcut, avea oasele aşa de solide, ca de taur şi la cea mai mică 
mişcare, muşchii lui puternici se reliefau sub pielea bronzată, aproape 
tăbăcită, de soarele şi intemperiile climatului din Arizona. Înfăţişarea lui, îi 
dădea un aspect de nepăsare, însă Şeriful, avea abilitatea şi puterea unei 
pantere. 

În acea zi prinsese o clipă de răgaz şi sta tolănit, mestecând alene o bucată 
de tutun, mulțumit de briza uşoară care, pătrunzând prin fereastra deschisă, 
îi flutura din când în când parul castaniu deschis, care stătea zburlit, afară de 
o buclă ce se răsfrânsese pe frunte, dându-i un aer foarte amuzant. 

Bărbia lui lungă, poate c-ar fi părut oarecum agresivă, însă în meseria lui, 
nu aveau ce să caute oameni fără voinţă, sau şterşi. Gloanţele, loviturile de 
cuțit şi de pumni pe care le înfruntase în cariera lui, lăsaseră câteva urme pe 
fața şi corpul lui. Nu se putea spune că avea o inimă prea bună, însă era 
foarte uman şi câteva persoane, demne reprezentate ale sexului slab, căzuseră 
de acord ca să-l considere drept „un băiat frumos”... 

E drept ca nu avea nimic care să te facă să-l consideri ca un dandy, dar 
îmbrăcămintea lui, era bine ajustată şi cu oarecare eleganţă purtată. O stea 
de argint, era fixată la reverul stâng al vestei de piele cu care era îmbrăcat. 
Într-un colț al podului, se afla o ladă solidă de stejar, cu legături de fier, care 
conținea mai multe pistoale Colt, unse cu grijă şi numeroase cutii cu cartuşe. 
Trei legături de pături bine înfăşurate, erau pregătite în permanenţă pentru 
Peter şi cei doi ajutori de şerif pe care-i avea. El personal, avea o pătură la fel 
cu cele ale indienilor Navajos şi un poncho” făcut din piei de iepure de casă, 
cusute chiar de mama lui. Datorită acestui preţios poncho, Peter putuse de 
atâtea ori să doarmă fără a avea nimic, nopți întregi în aer liber, pe vânturi de 
gheaţă sau chiar sub ploi torențiale. 

Mai multe lassouri erau agăţate de pereţi, lassouri de câte douăzeci metri 
lungime, fabricate din frânghie specială, care rezistă la ploaie. De multe ori, 
viața lui Peter Rice depinsese numai de o simplă aruncătură de lassou; de 
aceia el întrebuința o frânghie specială, foarte mlădioasă care nu se întărea la 
umezeală, subțire, însă cu toate acestea foarte rezistentă; în stare să reziste la 
eforturi cât de puternice. 

Bang! Bang! Bang! 

Distanţa mare slăbise intensitatea detunăturilor care se auzeau, totuşi 


5 Poncho - pătură indiană, care are la mijlocul ei o deschizătură, prin care se poate introduce capul. 
Serveşte şi ca pelerină. 

Peter Pistol sări în picioare ca electrizat. 

Se putea să fi fost doar câțiva copii care distrau împuşcând iepuri prin 
împrejurimi. Se putea să fi fost vreun cowboy, puţin cam băut care-şi 
manifesta astfel surescitarea. 

Cu toate acesta, Peter Pistol ştia că ori de câte ori se auzea glasul prafului 
de puşcă la Buzzard Gap, însemna că e ceva de lucru pentru el. Atunci se 
repezi la ferestruică şi privi cu atenţie în depărtare. 

La capătul străzii principale, un om călare intra în oraş în goana calului. El 
se clătina pe cal şi părea că se menţine doar cu foarte mare greutate în şea. 
Se aplecare înainte şi fața i se îngropase în coama calului. În urma lui, veneau 
mai mulți călăreți care dădeau cu cruzime pinteni cailor care se ambalaseră, 
în timp ce lumea curioasă năvălise în stradă. Peter îşi dădu numaidecât 
seama că dintr-o clipă în alta au să înceapă împuşcături şi că cele mai multe 
gloanţe au să se risipească, riscând să lovească mulțimea de pe stradă. Se 
putea ca acei călăreți să fi fost în urmărirea unui criminal, care fugise fiindcă 
nu-i convenea să stea la răcoare. 

Nu se mai putea gândi acum să coboare, să treacă prin birou, să iasă în 
stradă şi să-şi croiască drum prin mulțimea aceea, pentru a putea interveni la 
timp - ar fi pierdut prea mult timp şi călăreţii ar fi trecut de ei. Ştia destul de 
bine ce valoare avea fiecare secundă pierdută în asemenea cazuri. Era mai 
bine să se urce pe acoperiş, lucru care l-ar fi făcut să câştige timp şi să fie mai 
bine plasat, aşa încât să se poată servi de lassou, în caz că era nevoie. 

Acoperişul casei sale domina toate clădirile învecinate, dar ca să poată 
ajunge de acolo, până în strada principală, trebuia să sară peste toate spaţiile 
goale care se aflau între cele câteva case, care erau de la el până acolo. Însă 
pe deoparte distanţele acestea erau destul de mici şi pe de altă parte, salturi 
de felul acestora erau un joc de copil pentru Peter, un acrobat desăvârşit. 
Fulgerător, el smulse un lassou din perete şi-l puse pe umeri. În câteva 
secunde, el ieşi pe fereastră, se cățără pe acoperiş şi sări cu uşurinţă pe 
acoperişul vecin, al unui restaurant. Alergând, alunecând pe pante, sărind şi 
cățărându-se, el străbătu acoperişurile celor câtorva case, cu agilitatea unui 
leu de munte. 

Ținta lui era, acoperişul teatrului „Palace”, al cărui frontispiciu putea să-i 
servească de adăpost, nu atât pentru el însuşi, cât pentru salvarea omului 
acela, pe care probabil că trebuia s-o facă. Odată ajuns acolo, el luă lassoul în 
mână şi se pregăti să-l arunce. 

Primul călăreț se afla acum, numai la vreo câteva zeci de metri de teatru şi 
Peter putu să distingă clar, steaua care-i strălucea pe reverul vestei, mustaţa-i 
galică şi păru-i aproape alb. 

— Rimrock Morley! exclamă el. 

În aceeaşi clipă el învârti lassoul deasupra capului, îl azvârli cu îndemânare 


6 Leu de munte - Mountain lion - animal sălbatec de talie mijlocie, un fel de pumo, nu se găseşte decât în 
munții Americii de Nord, în cea mai mare sălbăticie. 

în jurul pieptului celui rănit. Cu o smucire puternică, Peter întinse funia care 
se strânse chiar sub subțiorile lui Rimrock, în timp ce calul, dezechilibrat, 
dădu buzna drept peste treptele teatrului. Cu toate puterile lui, Peter trase în 
sus pe acel, pe care-l salvase. 

În acelaşi moment, furioşii desperados”, dăduseră drumul la o ploaie de 
gloanţe din revolverele lor, însă erau prea departe pentru ca să poată să-şi 
atingă ţinta. Peter, cu fața crispată de efortul pe care-l făcea, continua să-l 
tragă în sus pe Morley. 

În clipa aceea, el nu putea să vadă ce se petrecea în stradă, dedesubtul lui, 
dar când auzi o nouă serie de împuşcături, putea să parieze că cei doi ajutori 
de şerif ai lui, Tom „ Pouce” Butler şi Hicks „Doctorul”, se puseseră pe lucru. 

În sfârşit, el îl trase pe Morley peste frontispiciu şi-l întinse pe acoperiş. 
Ajutorul de Şerif din Buffalo Ford leşinase, însă deoarece mai respira încă, 
destul de tare, Peter se gândi că nu era pierdută orice speranţă. El ar fi vrut 
să-şi ducă vechiul prieten, imediat la un doctor, fără a mai pierde nici o clipă, 
însă împuşcăturile continuau în ritm susținut. Peter ridică puţin capul 
deasupra balustradei pentru a arunca o privire în stradă, dar un glonte 
ricoşând în lemnul firmei, îi şuiera periculos pe la ureche. 

Bandiţii, ăştia sunt într-adevăr nişte turbaţi, se gândi Peter, dacă mai 
îndrăznesc ei să-şi continue împuşcăturile. Probabil că au un motiv 
extraordinar de important, dacă sunt ei aşa de îndârjiți, contra bietului 
Rimrock! 

Bz-z-z-z!... Ca, o viespe furioasă, un alt glonte trecu pe la vreo două degete 
depărtare de capul ui Peter. Ăştia sunt adevăraţi nebuni şi trag destul de bine! 

Unul din ei, instalat de cealaltă parte a străzi, de unde putea să vadă şi să 
tragă precis de-a lungul acoperişului, ochi direct spre Şeriful din Buzzard 
Gap, care nu mai avea cum să se adăpostească şi de el. Însă în aceeaşi clipă, 
un „45” trosni ceva mai încolo, pe stradă: banditul scăpă arma din mână şi 
făcând o strâmbătură oribilă, îşi duse mâinile la burtă. Peter zări atunci că cel 
ce trăsese, era Tom Pouce Buttler. Calul celui rănit făcu o săritură şi omul, 
după ce se clătină în şea, se prăbuşi la pământ, unde rămase nemişcat — 
pentru veşnicie. 


CAPITOLUL II 


„VECHEA LINIE A LUI S. P.” 


O nouă rafală de gloanțe, ciurui balustrada şi Peter fu nevoit să se 
descopere, ca să poată trage corpul nemişcat al lui Morley într-un loc mai 
puţin expus. După aceasta el se târi până la marginea acoperişului cu pistolul 


7 Desperados - cuvânt mexican care înseamnă disperaţi şi se atribuie răufăcătorilor, care au pierdut orice 
speranță de a se îndrepta. 

în mână, tocmai în clipa când Tom Pouce Butler, dobora un alt bandit. Tom 
Pouce trăgea numai cu mâna stângă, căci în dreapta ţinea un bici lung, de 
piele. Butler era mult mai îndemânatec cu biciul lui lung, decât erau mulți 
țintaşi experţi cu pistoalele lor, însă de data aceasta avea de-a face cu nişte 
asasini şi pentru ca să-i potolească, era nevoite de gloanţe, mai ales că erau 
prea departe ca să-i poată ajunge cu biciul. Cu toate că era un lucru destul de 
grav — chiar şi pentru un păzitor al legii — să întrebuințeze armele de foc, însă 
de data aceasta era vorba de forță majoră. 

O carabină pocni şi un al treilea nemernic, muşcă țărâna la picioarele 
calului. Văzând aceasta cei trei supraviețuitori, dădură pinteni cailor şi o 
rupseră la goană spre Nord. Această dovadă de îndemânare a ajutoarelor lui 
Peter Rice, le fusese de ajuns. Acum îşi dădeau seama că împinseseră 
îndrăzneala prea departe. De aci înainte avea sa le fie destul de greu să mai 
scape şi fără îndoială, se putea să nu mai scape deloc! 

De sus de la postul lui de observaţie, Peter Pistol, cunoscător în materie de 
cai, putea să-şi dea perfect de bine seama, că animalele acestora erau la drept 
vorbind epuizate, de lunga cursa pe care o făcuseră până atunci. Hicks 
Doctorul şi Tom Pouce Butler, ştiau ce aveau de făcut. Într-o clipită aveau să 
strângă o mică trupă de călăreți şi aveau să pornească în urmărirea acelor 
asasini. 

Totuşi şansa părea că pentru moment se întoarce în favoarea mizerabililor: 
ieşind dintr-o stradă laterală, călare pe un poney micuţ, un băiețaş intră 
neştiutor în strada principală, îndreptându-se spre locul incidentului. Dacă s- 
ar fi tras după cei ce fugeau, neapărat că l-ar fi atins şi pe nevinovatul acela, 
pe care curiozitatea îl împinsese să vină acolo, ca să vadă şi el ce era cu 
împuşcăturii acelea. Cu toate acestea, deoarece nu putuse fi văzut din toate 
părțile, unii continuau sa tragă, dar din fericire, trăgeau prea sus. Petre îşi 
puse mâinile pâlnie la gură şi strigă spre stradă: „Opriţi! Nu mai trageţi! Aveţi 
să împuşcaţi, un copil care e în stradă!” 

Împuşcăturile încetară imediat. Şi atunci Peter îl văzu pe Hicks Doctorul, 
micul sau ajutor de şerif, dezlegând un cal sărind în şea şi pornind imediat ca 
o furtună, în urmărirea fugarilor. Doctorul, luase cu el renumitu-i „bolas”8 şi 
părea hotărât să nu lase să-i scape nici unul din cei trei criminali. El îşi 
învârtea cu îndemânare teribila-i armă pe care o primise cadou de la un 
gaucho argentinian, care devenise în timpul din urmă, cowboy în Arizona. 
Când ajunse la vreo zece metri de bandiți, el o azvârli între picioarele unuia 
din cai. Bolasul se învârti foarte ciudat prin aer şi apoi se înfăşură strâns în 
jurul picioarelor din spate ale animalului, care paralizat, se rostogoli în praf 
trântindu-şi călărețul. 

Într-o clipa, Doctorul sări asupra lui, îl dezarmă şi-l lăsă inconştient pe 
pământ, în mâinile unor locuitori din Buzzard Gap. Sărind în şea, el îşi reluă 


8 Bolas — un fel de arma Sud-Americană de aruncat, formată din mai multe bile mari de fier, legate intre 
ele cu nişte corzi de piele sau de funie, care pornesc toate dintr-un singur loc. Azvârlite cu îndemânare se 
înfăşoară în jurul omului sau animalului contra căruia s-a aruncat şi îl mobilizează. 

urmărirea însoţit de Tom Pouce, care-l ajunsese în fruntea unui grup 
numeros de călăreți. 

Considerând că pentru a pune mâna pe ultimii doi bandiți, nu mai era 
nevoie de serviciile sale, Peter se întoarse lângă Morley care zăcea tot leşinat. 
Chemaţi de el, câţiva oameni intraseră în teatru şi instalau o scară, cu care 
se putea ajunge până la luminatorul ce se afla pe acoperiş. Peter le dădu prin 
deschizătura aceia, corpul bătrânului său prieten, cobori apoi şi el şi le ajută 
să-l transporte până în antreul clădirii, la uşa căruia se înghesuia o mulțime 
agitată. 

— E rănit grav? se îngrijoră unul. 

— Frumoasă ispravă Peter! urlă un altul. 

— În viața mea n-am văzut o aruncătură de lassou asa de frumoasă, începu 
un al treilea. Toată viața am trăit printre cowboy, dar... 

— Tăcere! le-o reteză Peter, care nu avea timp de pierdut. Să dea cineva 
fuga să aducă un medic. Dacă chirurgul nu e la hotelul Arizona, să dea fuga 
la doctorul Buckley. Spuneţi-i că am un rănit foarte grav în biroul meu. Faceţi 
loc, oameni buni! 

Respectuoşi, locuitorii din Buzzard Gap, se dădură în lături şi-l urmară 
până la uşa biroului său, care se afla alături de prăvălia lui Hicks Doctorul. 
Susținându-l pe Morley cu o mână, el dădu jos cu cealaltă toate hârtiile care 
erau îngrămădite pe masa lui de lucru, pe care, după aceea, îl aşeză uşor pe 
rănit. 

Concetăţenii lui, se înghesuiau în jurul său, oferindu-i mii de sugestii, c-un 
ton familiar, căci şeriful din Buzzard Gap, deşi învestit c-o demnitate oficială, 
nu inspiră teamă decât celor care erau în neregulă cu justiția. 

Ştiind că nu putea să se descotorosească de toţi, el puse pe unii la treabă. 
Unul dădu fuga în curte, ca să aducă o găleată cu apă proaspătă; altul aduse 
din prăvălia lui Hicks vreo două şervete curate, cu care Peter începu să-i spele 
fața lui Morley. 

— Vă rog băieţi, spuse el în cele din urmă, ieşiţi afară. Daţi-i bietului om, o 
şansă ca să poată respira puţin aer proaspăt. Hei! Amice! strigă el prin uşa 
deschisă ce da în prăvălia lui Hicks, adresându-se unui vlăjgan solid, care 
fuma o ţigară de foi clătinându-se în micul fotoliu al lui Hicks. Ia ascultă! te- 
ar deranja dacă te-ai mişca niţel şi dacă ai lăsa liber fotoliul acela, pentru 
doctorul care trebuie să sosească? 

— Ei, drace, se plânse, celălalt, totuşi eu am dreptul să stau aici! 

El se răsuci în scaun, ceea ce făcu să se vadă, că avea jumate din cap tunsă 
mărunt. El adaogă cu un ton plângăreţ: 

— Hicks tocmai începuse să mă facă gigea, când s-au auzit pârâiturile şi 
omul ăsta, când aude o împuşcătură, pierde orice conştiinţă profesională. 

E necesar să spunem aci, că Hicks Doctorul ca şi toți ajutorii de şerif de 
pretutindeni, avea o altă meserie. Întrucât ei nu îşi exercitau meseria de 
poliţişti în permanenţă, ci numai în caz de nevoie. Ba mai mult. Hicks avea 
chiar şi o a treia meserie, căci dacă pe de o parte se intitula frizer, tunzându- 

şi şi bărbierindu-şi concetățenii pentru câteva parale, pe de altă parte, se 
mândrea că le vinde şi câteva doctorii, pudre şi alte droguri primitive, pe care 
te poţi aştepta să le găseşti pe la un farmacist amator, dintr-o provincie aşa de 
înapoiată. La nevoie, ştie să facă şi un pansament, să pună ventuze, să lase 
sânge: ceea ce l-a făcut să poarte şi porecla de „Doctorul”. Cu toate acestea, 
nu era un şarlatan din aceia care vând leacuri sau care fac pe tămăduitorii, în 
mod ilegal şi nu scapă nici o ocazie, ca să proclame lucrul ăsta, sus şi tare. 

Spectatorii evacuaseră complet biroul lui Peter, când intră un om în vârstă, 
purtând o mică trusă în mână. Era doctorul Buckley, medic al regiunii şi în 
acelaş timp şi medic legist (coroner) al ținutului Trinchera. 

— Sper că veți mai face ceva, pentru bietul Rimrock, domnule Doctor! 
exclamă Peter când îl văzu intrând. Mai e vreo speranță? 

El privea îngrijorat spre medic, în timp ce acesta lua pulsul rănitului. 
Doctorul Buckley dădu din cap: 

— Are să plece în ultima-i călătorie, dintr-o clipă în alta, Peter, spuse el. Nu 
mi-a fost dat să văd vreodată-n viața, un om care să se cramponeze de viață, 
cu atâta cantitate de plumb în el. 

Continuându-şi examinarea, el exclamă. 

— Drace! Trebuie să fie cineva de beton, ca să poată rezista la aşa ceva. E 
ciuruit de gloanțe, ca o strecurătoare. 

— Chiar că aşa era Rimrock, doctore. Din beton... Însă avea o inimă aşa de 
bună, încât, nu ar fi putut nici măcar să pună un vierme într-o undiță, fără 
sa nu aibe remuşcări... Mi se pare că-şi revine! 

— Cine ştie! Încearcă să-mi găseşti, puţin alcool pe aici. 

Peter alergă în prăvălia lui Hicks, unde deschise un galantar din care scoase 
o sticlă uriaşă, etichetata: „Remediul universal”. În ea nu se găsea nici un fel 
de doctorie, ci doar un excelent whisky fabricat în „Bourbon”, dar ajutorul său 
Tom Ponce, era foarte departe de a fi aşa de abstinent. 

Revenind lângă doctorul Buckley, Peter avu deodată impresia că Rimrock 
Morley murise. „Ce bun băiat era, începu el. Eu nu am cunoscut încă vreunul 
mai bun...”. 

— Să fie linşat coyotul!? se auzi țipând mulțimea din stradă. Să se aducă o 
frânghie!... 

— Aşa, aşa! Să vedeţi ce bine o sa ne distrăm! strigă o voce evident răguşită 

Un val de strigăte se ridică: „Să fie linşat... Să se linşeze canalia asta, 
şarpele ăsta cu clopoței! Să i se smulgă dinţii!...” 

Peter se repezi, trecând prin birou şi prin prăvălia lui Hicks şi într-o clipă fu 
în stradă. O mulțime de oameni se îngrămădise în fața Hotelului Arizona. 
Peter îşi dezlegă calul şi sări în şea, fără a mai pune piciorul în scară. Oamenii 


° Coyot - un animal carnasier şi stricător, un fol de lup mic de prin preeriile Americii, comparabil cu un 
şacal. 


îndeamnă la luptă. 

alergau din toate părțile, în spre partea de Nord a oraşului. „Hai Sonny!” Peter 
îşi îndemnă calul „Dă buzna, n-avea nici o teamă!” 

Şi, Sonny dădu buzna, fără teamă. Şeriful nici nu avu nevoie de pinteni, 
pentru ca splendidul său armăsar să pornească ca fulgerul şi la zgomotul 
copitelor lui, lumea se dădu cu iuțeală la o parte din drum. Acum putu să 
vadă şi Peter, ce îi atrăgea aşa de mult pe concetăţțenii săi, omul pe care voiau 
să-l linşeze, era banditul pe care Hicks Doctorul îl doborâse de pe cal, cu 
ajutorul bolasului sau. Era un tinerel de cel mult douăzeci de ani. 

În orbii lui negri, holbaţi se putea citi ură, o teribilă sete de viață şi în 
acelaşi timp, o groază formidabilă. Era un metis, care fără îndoială, primise ca 
moştenire în sânge, toate slăbiciunile diferiților săi strămoşi. 

— E un stejar solid, chiar în fața casei doctorului Buckley, strigă unul din 
mulțime, sa mergem sa-l... 

— Destul! le-o tăie cu asprime Peter. Care-i viteazul ăla, care a spus asta? 

Viteazul părea că nici nu mai e pe acolo. Cel puţin nici unul nu spuse că ar 
fi. Vreo câţiva priviră spre Şerif, apoi, îşi plecară ruşinați privirile în pământ. 

— Mi s'parel! că eraţi cât pe aci, sa faceţi o prostie, rosti cu asprime Peter, 
care descălecând de pe cal, îşi croia drum prin mulțime, pentru a ajunge la 
tânărul metis. 

Acesta când văzu steaua de Şerif, lucind pe pieptul lui Peter, se aruncă 
înaintea lui în genunchi. 

— Şerifule! se rugă el cu o voce strangulată de groază. Ah! Amigo, nu-i lăsa 
sa mă spânzure? Eu sunt numai un muchacho.. Un copil? Milă, amigo! 

Peter zări în mulțimea aceea, figura, tinerească a lui Fenton „Tunsul”, care 
în multe împrejurări îi dăduse câte o mână de ajutor. 

— Tu nu erai cu ceilalți, Tunsule? 

— Pe onoarea mea că nu, Şefule! Eu tocmai mă pregăteam să boxez niţel cu 
Sam care e aici, când v-am văzut alergând încoace. 

— Bine! Peter se întoarse spre Sam Hollis, proprietarul Marelui Magazin de 
Alimentaţie din Buzzard Gap. Te însărcinez pe tine cu chestiunea asta Sam, 
împreună cu Tunsul. Eu trebuie să mă duc în urmărirea celorlalți şi am 
întârziat destul de mult. Puştiul ăsta are să ne fie de folos; după ce mă voi 
întoarce, am să încerc să-l fac să vorbească. Voi să aveți grijă ca să ajungă în 
siguranţă la închisoare. 

Apoi se întoarse spre mulțime: 

— Fi-ţi înțelegători măi băieți. Nu-mi complicaţi treaba şi promiteţi-mi că n- 
aveți să vă mai purtați ca nişte sălbateci! 

— Îţi dăm cuvântul de onoare, Peter! 

— S-a făcut! exclamară mai multe zeci de glasuri. 

— Mulţumesc, spuse Peter. Ştiu ca pot avea încredere în voi. Sunt destul de 
mulți răufăcători în regiunea asta, aşa că nu mai trebuie ca şi oamenii de 
treabă să-şi bată joc de lege. Pe curând, băieţi! 


11 Mi s'pare — expresie foarte des întrebuințată de cowboy. 

Spunând acestea, el se aruncă în şea şi porni în galop. Dar înfocatu-i roib, 
nici nu trecuse bine de ultima casă din oraş când Peter văzu mica trupa de 
călăreți, care se întorcea condusă de cei doi ajutori ai săi. 

Imediat Peter îl distinse pe „Doctorul”, care nu avusese timp să-şi scoată 
bluza albă de bărbier, alături de Tom Pouce Butler, un adevărat uriaş ce 
călărea o namilă de armăsar murg, de talia stăpânului său. 

Acest munte de om, îmbrăcat cowboy, se numea în realitate William Alamo 
Butler şi era originar din Texas. Tom Pouce cântărea cam vreo sută treizeci de 
kilograme, dar fără să fie caraghios cu dimensiunile-i neobişnuite (măsura 
mai mult de un metru şi nouăzeci), mai ales că părea şi mai înalt, din cauza 
tocurilor înalte, ale cizmelor de cowboy pe care le purta. 

— A mers bine Tom? strigă de departe Peter. 

Tom Pouce ridică braţul ca să arate că a înţeles şi făcu semn călăreţilor să 
se dea de-o parte, lăsând să se vadă un cal, pe care erau legate de-a 
curmezişul două forme omeneşti. Apoi el îşi îndemnă calul şi ajungând în 
dreptul lui Peter, exclamă cu voioşie: 

— După cum vezi, Şefule, nouă ne-a mers de minune! Numai că nu prea a 
fost la fel şi pentru tâlharii ăştia: Doctorul l-a atins pe unul drept la mau, iar 
el nu a mai pretins altceva. 

Peter tocmai ar fi vrut să-i întrebe cine l-a doborât pe al doilea bandit, când 
remarcă pe tâmpla ştangă a lui Tom Pouce o dâră roşie, care se pierdea în 
stuful de păr negru ca funinginea. 

— Văd că erau cât pe aici, spuse el, să-mi doboare în țărână un minunat 
ajutor de şerif. Mi s'pare că ai face mai bine să o ştergi imediat la un doctor, 
ca să te vadă. 

Tom Butler se scandaliză: 

— Ştii că eşti bine, Peter! Pe tine te-au mângâiat de atâtea ori gloanțele şi 
cuţitele şi n-ai spus nimic, dar cum îl vezi pe altul că are o simplă zgârietură, 
îndată începi să gemi şi să te vaieţi. Să crezi tu că am să mă duc la doctori! În 
schimb cu binevoitoarea ta învoire, am să dau o fugă până la Barul 
Cowboylor. După un gât de basamac, am să mă simt zdravăn tun. 

— Tu fără basamac, eşti mort! Treaba ta, du-te şi umpleţi burta cu otravă. 

— Haide Şefule, tu ştii bine că eu nu beau nicicând mai mult de un pahar 
de-odată! Apoi strângând dârlogii uriaşului său armăsar, el îl îndreptă spre 
oraş, adăugând: Moderaţie în toate, asta e deviza mea! 

Ceilalți călăreți, ajunseră acum destul de aproape şi Peter putu observa că 
Hicks Doctorul, rămăsese cu lungu-i pieptene de frizer înfipt în păr, în dosul 
urechii. Prichindelul îi strigă: 

— Şefule şi a revenit în fire Rimrock Morley? 

— Nu. Nu mai avea mult de trăit şi poate că în momentul ăsta, e deja mort. 

Micul ajutor de şerif-bărbier-farmacist, ridică trist capul. Peter îşi aranja 
calul lângă al lui şi ambii merseră restul drumului, scară la scară. Din timp în 
timp, Peter îşi întorcea capul, ca să vorbească cu călăreţii din spatele lui. În 
cele din urma, Doctorul se apropie de Peter Rice: 

— E ceva cam neobişnuit în afacerea asta, murmură el printre dinți. Şi asta 
mă munceşte mult de tot... Eu am tras asupra unuia din golanii ăştia, în aşa 
fel ca să-l fac numai să cadă după cal. Eu n-am vrut să-l omor, fiindcă mi se 
pare că am fi putut scoate ceva de la el. 

— Dar sunt morți amândoi, nu e aşa? 

— Ba bine că nu! Şi cum îți spuneam Şefule, eu l-am atins pe primul în 
umăr. Imediat celalalt s-a întors în şea şi a tras... dar nu asupra mea. A tras 
trei gloanțe, unul după altul însă drept în capul tovarăşului său de rele. Eu 
cred că a făcut asta, ca să-i închidă pliscul pentru totdeauna, fiindcă toți 
oameni ăştia, au obiceiul să mărturisească tot ce ştiu, atunci când îşi dau 
seama că sunt pe moarte... Atunci de-abia Tom Pouce, l-a ochit pe celălalt şi 
l-a dat gata! 

Peter surâse. Tom Pouce, nu spusese nici un cuvânt despre rolul pe care-l 
jucase în afacere asta. Băiatul acela uriaş, din Texas, era un luptător de forță 
şi în acelaşi timp un ţintaş extraordinar, care stingea cu glonțul flacăra unei 
lumânări, de la douăzeci de paşi. 

— Atunci du-te să le dai o mână de ajutor oamenilor acelora, ca să bage 
canalia aia mică în închisoare, Doctore, spuse el arătând mulțimea care îl 
întovărăşea pe tânărul bandit spre închisoare. 

— Prea bine, şefule. 

Hicks o luă la galop, trecând înainte. 

Intrând în biroul lui, Peter avu o clipa de emoție văzând că Rimrock Morley 
se agita pe masă. 

— Cerule! Te pomeneşti că scapă, doctor Buckley?... 

Medicul surâse cu amărăciune, punând pe masă sticla de whisky. 

— Nu! Are să se sfârşească dintr-o clipă în alta. Alcoolul ăsta, probabil că 
are să-i dea vreo câteva clipe de luciditate, dar atâta tot. Ca doctor, nu aş avea 
decât să plec, dar ca medic legist, am datoria să rămân, pentru cazul când ar 
avea vreo declaraţie de făcut în ultimul moment. 

Morley, continua sa se zbată uşor. Ochii lui se deschiseră, pe jumătate 
sticloşi şi buzele i se mişcară. 

Peter Rice, se apleca deasupra lui, dar nu putu să distingă nimic din 
mormăitul răguşit al lui Morley. După câteva clipe tăcu. Părea că se luptă cu 
moartea, căutând să-şi câştige din nou controlul asupra coardelor vocale. El 
ridică mâna şi-l apucă pe Şerif de mânecă. 

Peter era aşa de emoţionat, încât îi venea să-şi întoarcă într-o parte capul. 
Dar datoria îl obliga, să asculte, tot ceea ce avea de spus muribundul şi mai 
ales probabil că avea să spună de ce acei desperados, au ajuns până acolo, 
încât şi-au riscat chiar viața, căutând să-l facă pe Rimrock Morley să tacă. 

Acesta începu din nou să bâlbâie. Cuvintele erau aproape de neînțeles — 
medicul cel puțin nu înțelese nimic — însă mintea exersată a lui Peter, reuşi să 
dea un sens acelor exclamațţii guturale: 

— Peter!... Trebuie ca... ascultă... O afacere formidabilă, Peter!... La... 
vechea... linie a lui S. P. 

Rimrock horcăi. Ar fi fost extrem de greu să-l mai poţi face să spună ceva. 

— Vechea linie a lui S. P.? îl întrebă Peter. Ce e cu vechea linie a lui S. P.? 
Spune-mi Rimrock?... 

— Acolo e... spre — Morley horcăi din nou. Gâtlejul lui nu mai reuşea să lege 
sunetele. E... acolo... spre... spre... vechea... linie... a... lui... 

Probabil că îl înțelesese că de aici înainte, nu avea sa mai fie în stare să mai 
articuleze alt cuvânt. El căută febril mâna lui Peter şi o strânse cu disperare. 

Ochii cenuşii ai tânărului Şerif se încețoşară în lacrimi. Strânse cu căldură 
mâna muribundului. 

— Rimrock, bătrânul meu tovarăş! Îți făgăduiesc că am să le vin eu de hac, 
acelor diavoli care au făcut asta... vreau să spun, că acelora care au cauzat 
asta, organizatorii. Ţi-o jur! 

Bătrânul Rimrock închise ochii şi muri surâzând, strângându-i mâna 
tânărului Şerif, pe care îl admirase atât de mult în viață. Muri, la fel de 
frumos cum trăise, plin de curaj, cu sportivitate, cu francheţe... uman. 


CAPITOLUL III 


„TU NU VEI SPUNE NIMIC...” 


Peter Rice, era un straniu amestec de asprime şi blândeţe. Pe urmele celor 
fără de lege, era de fier. În casa mamei sale, sau când îngrijea un cal sau un 
câine rănit, avea fineţea unei doici. 

Ochii lui se umpluseră de lacrămi, când bătrânul Morley răposase. Dar un 
Şerif, nu putea să dea voie sentimentelor sale, să-l facă să-şi uite datoria. Trei 
minute, după ce acoperise cu o pătură, corpul ciuruit de gloanţe al vechiului 
său prieten, Peter Rice devenise iarăşi asprul vânător de oameni, cu fața 
sculptată în piatră. 

El puse să se transporte corpul lui Rimrock la antreprenorul de pompe 
funebre, care adăpostea într-o magazie separată şi corpurile asasinilor 
ajutorului de şerif din Buffalo Ford. Nimeni, nu avea să vină să le facă o 
ultimă vizită, acestor criminali. Ceva mai târziu, Peter Rice, puse să se 
scotocească prin hainele morţilor, pentru a vedea dacă nu se putea găsi prin 
ele, ceva care să poată explica misterul morţii lui Rimrock Morley. În timpul 
vieții, ei se ridicaseră contra societății: acum, fiind morţi puteau să se 
odihnească la un loc cu alți oameni, într-un colț plin de buruieni al cimitirului 
în morminte anonime... 

După aceia, când Peter se îndreptă spre închisoarea oraşului pentru a-i lua 
interogatoriul tânărului metis, orice urmă de tristețe dispăruse din ochii săi, 
care luceau acum ca jăratecul. Ştia că Tom Pouce se afla deja la închisoare; 
Tom Pouce, avea aerul unui bivol, dar era la fel de şiret ca o vulpe. Poate că 
până acum, a şi găsit mijlocul de a scoate câteva informaţiuni de la prizonier. 

Hicks Doctorul, îşi reluase locul lângă fotoliul său de bărbier. El îşi lăsase 
pistolul Colt şi luase în schimb o pereche de foarfeci, cu care deocamdată 
termina tunsoarea, pe care o începuse mai înainte. Lucra cu iuțeală, căci se 
grăbea să-şi reia activitatea de polițist. 

În timp ce se îndrepta spre închisoare, Peter reflecta asupra, celor 
întâmplate. Şi gândul lui, era aproape la fel de rapid, ca şi mâna, atunci când 
trebuia să apese pe trăgaciul revolverului El considera acum, ca o datorie 
personală, răzbunarea uciderii prietenului său Rimrock Morley; datoria lui 
oficială, era de a descoperi toate dedesubturile acestei crime. 

Ce avea de făcut acuma, nu-i plăcea de loc. Când trebuie să lupte cu un 
om, prefera să lupte cu arme egale, chiar dacă acel om, nu era decât un 
asasin de profesie. El nu ezitase nici când să se folosească de pumnii lui 
contra indiferent căruia din desperados în libertate, dar se simțea foarte 
prost, gândindu-se, că va trebui să forțeze prin asemenea mijloace, un 
copilandru prizonier, să spună ce ştia... 

Acesta, negru la piele şi la păr ca şi la suflet, tremura ca o frunză în bătaia 
vântului, atunci când zări printre zăbrele lumina ce strălucea în privirile 
Şerifului din Buzzard Gap. 

— Cum te cheamă? întrebă aspru, Peter. 

Nemernicul îşi trecu limba peste buzele uscate şi clipi din ochi. Arătând 
spre Tom Pouce cu o mişcare a capului, el spuse: 

— Eu am spus la el, că nu îndrăznit nici măcar să spune al meu nombre 
(nume). Los hombres (oamenii) de afară, are să omoare la mine, că eu nu 
păstrează gura închisă! 

— Nu te îngriji tu de los hombres, care sunt afară! replică Peter. Tu ai să ai 
de a face cu los hombres de aici, din înăuntru. Cum te cheamă? 

Prizonierul era un laş extraordinar, dar era şiret ca o maimuţă. El mai 
fusese prin închisori şi ştia cum sunt poliţiştii. Erau unii, care fără să se 
sinchisească, brutalizau prizonierii, până ce reuşeau să scoată de la ei tot ce 
aveau pe cuget şi erau şi alții cu inimă bună. Şeriful Peter Rice, avea reputaţia 
de a nu maltrata niciodată pe vreun prizonier. Din cauza asta, puşlamaua, se 
crezu îndreptățit să rânjească: 

— Eu nu are să spună nimic! 

— Aşa? exclama Peter, ale cărui fălci se încleştară. Cu toate acestea, el nu 
putea să administreze nici o corecție, nu intra în obiceiurile sale, aşa ceva. 
Făcându-i un semn lui Tom Pouce, el se îndreptă spre biroul închisorii, iar 
uriaşul veni după el numaidecât. 

— Bestia asta mica, ştie anumite lucruri, pe care noi trebuie neapărat să le 
aflăm, spuse Şeriful. Măcar daca ar fi de talia mea... sau mai solid. Atunci le- 
aş scoate eu! Dar aşa! Nici tu nu te poţi preta la treaba asta. Nu ar fi frumos! 
Ar fi ca şi când s-ar lupta un urs cu un pui de găină.. Şi cu toate acestea, 
trebuie neapărat să-l facem să vorbească. 

— Mi sare. Şetule, răspunse alene Tom Pouce, că tu te porți prea delicat 
cu unii din pungaşii ăştia. Faţă de ei e gentilețe pierdută în van, asta e! 

Peter ridică deodată capul. 

— Da şi eu cred că ai dreptate. Cine încearcă să mângâie un şarpe, face cea 
mai mare greşeală, căci şarpele însuşi nu simte nici o plăcere din asta. Şi pe 
urmă, el însuşi ne forțează să-l tratăm în felul ăsta! 

El îşi întoarse privirile spre uşa care rămăsese deschisa. 

— Bravo! Uite-l şi pe Doctor. Poate că are şi el ceva de spus. 

Doctorul avea într-adevăr şi el de spus ceva. Micul ajutor de şerif-bărbier- 
farmacist, terminase tunsoarea clientului şi-şi lăsase acasă bluza albă. Cu 
cămaşa aceea strânsă pe corp şi cu pantalonii strâmți de călărie, el părea şi 
mai pirpiriu. De fapt, abia dacă atârna vreo cincizeci de kilograme, dar asta 
nu-l împiedica să-şi dea nişte aere de cocoş de luptă. 

— Mi s-pare că animalul ăla nu a vrut sa spună nimic, aşa-i? spuse el. Şi 
voi doi, va consideraţi prea solizi ca să va bateţi cu el? Asta e, ştiu? În cazul 
ăsta, am să-i spun eu vreo două-trei cuvinte, dacă-mi dai voie, şefule! 

Deşi cam fără voie, Peter se întoarce spre celula prizonierului, urmat de cele 
două ajutoare ale sale. Doctorul, era cu mult mai mic decât banditul, dar 
acela era puţin rănit. 

Lawrence Michael Hicks, zis şi „Doctorul” era de origine irlandeză, cum o 
dovedeau şi ochii lui albaştri şi ciuful de păr roşcat şi, ca atare, el nu refuzase 
niciodată vreo ocazie de a se bate în mod loial cu cineva, cu toată slăbiciunea 
mijloacelor sale fizice. El îşi băgă nasul printre zăbrele, ca să poată distinge 
mai bine mutra prizonierului, în semiobscuritatea celulei. 

— la spune, hombre, se adresă el metisului, ai de gând să vorbeşti, hai? 
Dacă nu, să ştii că se lasă cu bătălie între noi doi! Să vezi ce bătălie frumoasă, 
cinstită, dar să ştii că fără milă. Eu am să mă încui în celulă, cu tine. Nu eşti 
tu, prea solid, dar eşti mai voinic ca mine. Dacă am să fiu eu, cel care va 
mânca bătaie... atunci e în regulă, poţi să-ți păstrezi secretele, Acum scoateţi 
vesta, în timp ce şi eu voi face acelaşi lucru! 

Metisul, părea că nu prea era încântat de un meci de box cu pumnii goi: 

— Dar eu este rănit! se văită el. Eu are un glonț în umăr! 

— la arată-mi! se răsti Doctorul. Scoate-ţi cămaşa. 

Cu un aer triumfător, metisul se execută, făcând o mulțime de 
schimonosiri: într-adevăr, un glonţ îl lovise în partea cărnoasă a umărului. 

— Asta numeşti tu rană? îl ironiza Doctorul. O să ai altele mult mai 
serioase, după ce ne vom fi terminat bătălia. Mai bine uită-te la asta... 

Şi Hicks îşi ridică mâneca cămăşii: bicepsul lui drept, purta o plagă 
deschisă, destul de urâtă la aspect, dar nu prea adâncă. Surprins, Peter îşi 
holbase ochii. Habar n-avea că Hicks, fusese atins şi el de un glonț, în timp 
ce-i urmărea pe răufăcători. 

Doctorul surâse: 

— Aiurea! O zgârietură, şefule. Mi-am doctoricit-o eu singur în prăvălie... 
Haide, Peter, deschide-mi colivia asta de muşte. Canalia asta şi cu mine, 
suntem cu armele egale: amândoi suntem de categoria muscă şi suntem 
amândoi răniți. Numai, să nu intervină nimeni, ca să ne separe: dacă n-oi fi în 

stare să-i fac socoteala, unui şobolan scârbos, care n-are altă distracţie decât 
să omoare oamenii cumsecade, eu îmi dau demisia din poliție şi-mi petrec 
restul vieţii tunzând şi bărbierind clienţii! 

— Aoleo! Eu vreau mai bine să vorbeşte! strigă atunci metisul. Eu nu vrea 
să se bate! 

O licărire răutăcioasă îi strălucea în priviri: 

— Habla usted espanol? (Puteţi vorbi în spaniolă?) vorbi el, îl limba lui 
natală. 

Peter Rice, dădu din cap afirmativ. El ştia mai multe lucruri, decât lăsa să 
se vadă. Era în stare să vorbească în englezeşte la fel de corect, ca un locuitor 
din Boston, dar prefera, ca să nu se deosebească prea mult de cei din jurul 
lui, să se servească de tărăgănatul lingo!2 din acea regiune. Pe de altă parte, 
ca şi mulți alți locuitori din zona frontierelor, învățase din copilărie dialectul 
spaniol, pe care-l vorbeau mexicanii, dintre care foarte mulți locuiau încă în 
Arizona. Ajutorii săi, cunoşteau şi ei această limbă, aproape la fel ca şi el, în 
orice caz cunoşteau cu mult mai multe cuvinte, ca majoritatea obişnuiților 
peones!s. 

— Prefer sa vorbesc în limba spaniola, spuse atunci prizonierul, fiindcă pot 
să fiu înţeles mai uşor. Mă numesc Juan Gonzales. Sunt cizmar de meserie... 
Uite degetul mare, e bătătorit complet de sulă. 

— Dar ţi-ai schimbat meseria, spuse cu asprime Peter.! 

— Da, e adevărat! Dar ştiu că am făcut o greşeală mare şi acuma regret 
foarte mult Da, da, pot să spun ca-mi pare foarte rău! 

Peter scoase din buznar, o bomboană de gumă şi începu s-o mestece 
distrat. Puşlamaua asta - tânără, era un adevărat cabotin şi încerca să-şi 
atragă o oarecare simpatie. 

În timpul acesta, prizonierul se plimba de colo, până colo prin celulă. 

— Acum, spunea el, aş vrea să mă întorc acasă la mine şi să-mi reiau 
vechea meserie. Mi s-ar umple inima de bucurie, dacă aş putea măcar să-mi 
aud meşterul, făcându-mi observaţie că am pus un petec greşit... Aş vrea să 
trec frontiera înapoi! 

Buzele lui Peter se strânseră, într-o crispare mută. Apoi Şeriful lăsă să-i 
scape printre dinți: 

— Ai să treci tu o frontieră, dar nu p-aia care o crezi tu!... În faţa legii, tu 
eşti vinovat de omor. Eşti destul de mare, ca să ştii cum se pedepseşte aşa 
ceva în Arizona. 

— Ştiu! Dar în schimbul libertăţii mele, vreau să vă dau nişte informaţii, 
graţie cărora puteți să descoperiţi o bandă formidabilă de răufăcători. Dacă 
mă treceţi dincolo de frontieră pe teritoriul, mexican, am să vă spun acolo, tot 
ce e în dosul morţii ajutorului de şerif din Buffalo Ford. Am să vă spun şi 
numele şefului... un nume care are să vă uimească pe toţi! Vă spun şi cine e 


12 Lingo — e un dialect american specific unor anumitor provincii. 
13 Peones - argaţi de la fermele mexicane. 

locotenentul şi locul unde se ascund. Am să vă spun cum se fură toate vitele 
din Buffalo Ford. Vă spun tot ce ştiu... dar numai cu condiția să mă duceți în 
Mexic... şi să mă lăsați liber! 

Ochii lui Peter se luminară. Acum, ştia cel puţin un lucru sigur: Rimrock 
Morley, fusese ucis din cauza unei afaceri de furt de vite! Între, Buffalo Ford şi 
Buzzard Gap, exista o legătură poştală de două ori pe săptămână, dar Peter 
nu mai fusese de multă vreme în oraşul acela. Şi Waren, Şeriful de acolo, nu-i 
mai trimisese noutăți de vreo două luni. Auzise el, aşa vag, că dispăreau 
turme de vite pe la Buffalo Ford, dar el îşi închipuise că hoţii au fost prinşi de 
mult. 

O licărire de speranţă, strălucea acum în privirile false ale metisului. 

— Am să vă spun tot... dacă mă duceţi în Mexic, repeta el. 

Peter, făcu semn cu capul, că nu aprobă. Oferta era tentantă, dar el nu avea 
dreptul să-i dea drumul banditului. Gonzales, trebuia să-şi plătească, datoria, 
pe care o avea către societate! Cu toate acestea, trebuia să existe un mijloc, cu 
care să-l facă pe muchacho să le dea pe mâna cât mai repede, banda de 
răufăcători de care vorbea. 

— E imposibil să te liberăm, spuse în cele din urmă Peter. În Arizona, noi 
nu luăm aşa uşor crimele. Însă aş putea să încerc, să-ţi îndulcesc puţin 
soarta... nu fiindcă ai merita-o, dar fiindcă tovarăşii tăi merită moartea şi tu 
poţi să mă ajuţi ca să-i dăm pe mâna justiției. Am să încerc, să obțin ca să nu 
fii condamnat la moarte... Poate chiar că n-ai să fii condamnat nici la 
închisoare pe viață. Ai putea să devii din nou cizmar... la închisoarea din 
Florența!*. 

Juan Gonzales, spumega. El începu să verse un torent de înjurături la 
adresa lui Peter, cu buzele răsfrânte de ură şi cu ochii înroşiţi de furie. El se 
repezi la gratii şi începu să le zgâlțâie. 

— Termină cu asta! răcni în spanioleşte Sticks, care nu putea să rabde, ca 
să audă înjurându-l în fața lui pe şeful lor. 

Metisul se înţepeni, ca şi când ar fi fost lovit de o plesnitură de bici! Şi cu 
toate acestea, se vedea că nu exclamaţia doctorului îl făcuse să tacă: el văzuse 
ceva afară... Un răcnet de groază îi scăpă şi, ca din instinct, mâinile sale 
dădură drumul zăbrelelor şi se ridicară deasupra capului. EI privea cu ochii 
holbaţi, pe deasupra capetelor celor trei oameni. 

Peter Rice făcu stânga-mprejur. Prin fereastra cea mare a închisoarei, se 
putea vedea, la primul etaj al casei din față — o casă neocupată de luni de zile 
— ţeava unui revolver, care ieşea prin ochiul unei ferestre. Într-o clipită, Peter 
era cu Coltul lui de „45” în mână. Dar în aceiaşi clipă, o flacără portocalie, 
țâşni din dreptul geamului. 

Numaidecât, Peter şi ajutoarele sale traseră asupra ferestrei, iluminată de 
scurta ţâşnire de foc, dar ştiau că era în zadar. Trăgătorul invizibil, avusese 


14 Aproape toate oraşele mari din Europa, au un „homonim” în Statele Unite, de multe ori chiar în mai 
multe provincii diferite. 

timpul să se ferească. 

Un strigat de groază pornise din spatele lor Juan Gonzales, dădea înapoi, 
clătinându-se. Mâinile i se duseseră instinctiv la şolduri, dar tecile 
revolverelor erau goale. El deschise gura şi urlă: 

— Precis, că era Scar-Mouth Lesch.! El... 

Genunchii i se îndoiră şi câteva clipe se clătină ca un beţiv pe marginea 
trotuarului. Peter se repezi înainte şi trecându-şi brațele printre zăbrele, reuşi 
să-l prindă de subţiori. Dar imediat îşi dădu seama, că Juan Gonzales nu mai 
avea nevoie de nici un ajutor. 

Prin fumul produs de împuşcăturile lor. Şeriful studia figura tânărului 
bandit. Această figură îşi pierduse complet expresia de răutate: de aici înainte, 
Juan Gonzales, nu avea să mai insulte pe nimeni şi nu mai avea să-şi mai 
reia vreodată meseria-i de cizmar. Fusese ucis, pentru, ca să-l facă să nu mai 
vorbească nimic. 

— Galopează cineva pe strada mare! strigă Tom Pouce, după ce trecu prima 
secunda de emoție. Cu o iuțeală surprinzătoare pentru volumul lui, el o rupse 
la fugă pe uşă, cu Hicks, după el. 

Încetişor, Peter lasă corpul să alunece pe podea. Ce importanţă mai avea, 
Juan Gonzales nu mai suferea de nimic... Când se ridică. Peter Rice avea în 
priviri, acea lucire metalică, care-i apărea întotdeauna, în luptele cele mai 
violente. Apoi porni în urma oamenilor săi. 


CAPITOLUL IV 


PE URME 


Sonny, superbul roib al lui Peter, nu se mai găsea legat în fața prăvăliei lui 
Hicks, când Şeriful ajunse acolo în fugă. Omul care-l ucisese pe Gonzales, 
ştiuse să prevadă totul! 

Dar Peter, nu-şi pierdea niciodată timpul, ca să spumege de mânie, inutil: el 
alergă până la prăvălia în fața căruia se găsea legat un cal alb, mare, ce-i 
aparținea lui Sam Hollis, proprietarul magazinului şi-n acelaşi timp şi 
proprietarul clădirii aceleia nelocuite, în care pândise asasinul, ca să-şi poată 
face treaba. 

Hicks: plecase din nou spre închisoare, ca să-şi ia de acolo o nouă provizie 
de cartuşe, în timp ce Tom Pouce strângea chinga uriaşului său cal. Un 
strigat de ajutor, se auzi din interiorul magazinului, de unde ieşi dintr-odată 
Şam Hollis, cu mâinile şi picioarele pline de bucăți de frânghie, care evident 
că serviseră ca să-l lege. Probabil că se desfăcuse singur de ele, după multe 
eforturi, căci fruntea-i şiroia de sudoare. 

— Erau trei inşi, Peter! striga el. Toţi trei m-au legat ca pe un jambon. Au 
intrat în magazin, mi-au pus un „45” în burtă şi m-au dus în spatele tejghelei, 

unde m-au legat. Mi se pare, că sunt tot din şleahta acelora, care l-au ucis pe 
bietul Rimrock! 

La zgomotele acelea, mai mulți oameni alergaseră şi acum îl informau pe 
Şerif: 

— Au furat caii din fața hotelului Arizona, cai odihniţi. Pe urmă au fugit 
înspre Nord. Spre Buffalo Ford! 

Peter Rice, se strâmbă. 

— Bine... Eu îți iau calul împrumut, Sam. Sunte-ţi gata băieți? 

Doctorul şi Tom Pouce, erau gata. În mare, ei porniră pe strada Mare, la 
câțiva paşi în urma şefului lor. Calul lui Tom Pouce, avea formidabile rezerve 
de energie şi purta pe el o sută treizeci de kilograme ale lui Tom, aşa cum 
poartă un poney indian, un copil. Cât despre Doctor, el avea un murg slab şi 
nervos, tocmai pe măsura stăpânului său. 

Cei trei nelegiuiți, ajunseseră de mult în plin câmp şi Peter, împreună cu 
tovarăşii săi încă nu părăsiseră oraşul. Peter credea că are să poată să-i 
ajungă, peste vreo oră, deoarece caii pe care-i furaseră, probabil că erau nişte 
animale obişnuite, care ar fi fost la capătul forţelor lor, înainte de a fi 
străbătut zece mile. Caii aceia, întrebuințați de păzitorii turmelor, erau buni 
pentru trap mărunt, dar dacă erau forțați să galopeze mai mult timp, îşi 
pierdeau curând respiraţia. 

Din cauza aceasta, el socotea că întâlnirea cu bandiții, se putea prea bine 
să se producă dincolo de câmpie, într-o regiune accidentată, plină de coline. 
Acolo, se aflau de-a lungul drumului, o sumedenie de butuci de arbori, 
acoperiți cu tufe şi numeroase râpe, care constituiau adăposturi excelente 
pentru nişte ţintaşi, care ar fi avut ideea să le întindă acolo o cursă şi să-i 
aştepte. 

Şi tocmai o astfel de cursă se aştepta Peter să găsească în regiunea aceia. 
Întrucât bandiții, nu mai putea spera să scape de urmărirea lor, cu caii aceia 
epuizați, inevitabil că trebuiau să aleagă lupta sau să se predea. Îndată ce vor 
auzi în urma lor zgomote de copite, în mod sigur că vor părăsi drumul şi vor 
alege cele mai bune adăposturi, unde îi vor aştepta. 

Aceşti criminali, erau oameni fără frică, care puteau risca orice. Dealtfel 
dovediseră aceasta, întrucât îndrăzniseră să vină până în mijlocul oraşului, ca 
să-l facă pe Juan Gonzalez să tacă pentru totdeauna. Nu aveau nimic 
asemănător cu bietul metis, aşa de laş. Putea să fie sigur, că erau oameni, nu 
glumă şi conduşi de un şef extraordinar. 

Peter Rice, începuse sa întrezărească punctele principale ale problemei pe 
care o avea de dezlegat. Juan Gonzales, îi vorbise de furturile de vite, ceea ce 
îndemna că marile crescătorii de vite de la Buffalo Ford, fuseseră decimate. 
Moartea bătrânului ajutor de şerif, se explica acum cu uşurinţă: fusese 
omorât din acelaşi motiv, pentru care-l uciseseră şi pe Gonzales... ştiau prea 
multe asupra acestei afaceri. Datoria Şerifului din Buzzard Gap, era acum, nu 
numai să-i pedepsească pe adversarii actuali, ci mai ales să demaşte omul, al 
cărui creier răufăcător şi viclean, hotăra toate aceste omoruri. 

Tânărul şerif, cunoştea foarte bine mentalitatea celor fără-de-lege şi această 
ştiinţă, îi salvase de multe ori viața. El se plasa în situaţia fugarilor şi-şi 
imagina, ce-ar fi făcut el în locul lor. 

Câteodată, vreun bandit mai stupid, reuşea să-l înşele, datorită stupidității 
lui, întrucât acţiona de o manieră, care nu i-ar fi putut da prin gând nici unui 
om cu bun simț. Dar criminalii, pe care el îi urmărea acum, arătaseră cât 
erau de şireți. Gonzales, el însuşi, cu toată laşitatea lui, se arătase aşa de 
viclean şi de perfid. Şi şeful lui, Scar-Mouthi:5 Leach pe care-l denunțase în 
clipa când murea, probabil că poseda aceleaşi calități, plus o vastă experiență 
şi fără îndoiala, o îndrăzneală afară din comun. Şeriful încercă să-şi 
imagineze, ce-ar fi făcut el în locul lui Leach. 

În nici un caz, n-ar fi părăsit drumul, căci în regiunea aceea pustie, ar fi 
riscat să se rătăcească, sau să nimerească într-un canyon! fără ieşire în 
partea cealaltă. Peter ar fi căutat să întindă o cursă, la vreo zece mile 
depărtare de Buzzard Gap, într-o regiune plină de stânci şi dealuri; de acolo, 
un ţintaş îndemânatec, putea să blocheze trecerea oricărui călăreț, care ar fi 
venit pe singurul drum practicabil. 

Caii lor, galopau uşor pe drumul plin de praf şi toți trei mergeau în tăcere. 
Cei doi Ajutori, ştiau ce-i aşteaptă şi erau gata să asculte, de cel mai mic gest 
al şefului lor. 

Drumul, care fusese foarte drept de-a curmezişul câmpiei, începu să facă 
cotituri printre delulețele pe care creşteau tufişuri dese de plante grase şi de 
mesquites. După aceia, începu să urce în pantă foarte accentuată şi mirosul 
cedrilor şi al pinilor începu să se simtă destul de pronunţat. Caii, aproape că 
nu încetiniră deloc mersul, caci fuseseră antrenați la astfel de drumuri. 

Vânătorii de oameni, ajunseră în sfârşit la o primă creasta acoperită de pini 
şi de câţiva brazi. La picioarele pantei, un mic torent traversa drumul. Şeriful, 
care privea în depărtare, scoase de odată o exclamaţie de bucurie şi făcu 
semn oamenilor săi, să-l urmeze. 

Pe la vreo mila depărtare, în față lor, trei călăreţi se urcau pe o coastă. Peter 
văzu un revolver fumegând şi detunătură ajunge până la ei câteva, secunde 
mai târziu. Bandiţii, îi văzuse pe urmăritorii lor. 

Peter surâse. Asasinii ăştia, îşi închipuiau c-ar putea să-l sperie pe el şi pe 
ajutoarele sale? 

— Mi se pare, ca suntem reperațţi, spuse el. 

— Cam aşa e, şefule! Tom Pouce îşi sălta mereu coltul din teacă. 

— Mii de pipe! strigă Doctorul. Acuma am pus mâna pe ei. Ce zici, dacă aş 
face un ocol, aş putea ajunge înaintea lor la cotitură şi... 

— Nu, i-o reteză scurt Peter. Prea periculos! Nu trebuie să-ți bagi capul, 
chiar în gura leului? Doctore! Puţină prudenţă, nu strică, amice! 

Dar şi el era la fel de surescitat, gândindu-se la apropiata luptă, ca şi 

15 Scar-Mouth - însemnat la gură. 

16 Canyon — o prăpastia în munți, cuprinsă între doi pereţi verticali, apropiaţi mai mult sau mai puțin 


înalți şi drepţi, inabordabili. Un fel de defileu. 

Doctorul. Perspectiva de a suprima una sau două vieți omeneşti, îl întristă. În 
adâncul sufletului lui bandiții aceştia dacă le-ar, scăpa, nu şi-ar face nici un 
fel de scrupule în această privință. Ucigându-i sau capturându-i apărau viața 
la o mulțime de oameni. 

Cei trei coborau panta în galop, conduşi de Peter, pe bălanul lui mare. În 
timp ce ei treceau torentul, fugarii dispărură în partea cealaltă a crestei din 
fața lor. Şeriful se gândi că ei nu aveau să aştepte până în ultima clipă, 
pentru a se pregăti de rezistență. Într-adevăr, în momentul în care treceau 
peste o mică spinare de deal, după care se putea vedea din nou creasta în 
dosul căreia dispăruseră bandiții, un glonț şuieră pe lângă el. Urmat 
numaidecât de zgomotul detunăturii. Glonţul străbătu pulpana de piele, a 
apărătorilor!” pe care le purta pe picioare. În aceiaşi clipa el sări din şea, făcu 
vânt calului, pentru a-l bune la adăpost, iar el se azvârli pe burtă, în dosul 
trunchiului unui chaparral. Tufişurile de stejari pitici, nu erau decât un foarte 
slab refugiu, căci un glonte şuieră din nou pe lângă el. Atunci se azvârli 
numaidecât spre dreapta şi de data aceasta, un glonț îi sfâşie mâneca stângă 
a cămăşii. 

Tom Pouce şi Doctorul, descălecaseră şi ei. Voluminosul Tom, se strângea 
cât putea de tare la pământ, pentru a expune cât mai puţin din masa corpului 
său. Cât despre Hicks, el se strecura ca un şarpe pe sub un tufiş de ienuperi. 
Micul ajutor de şerif-bărbier-farmacist, îşi finea periculosu-i bolas în mâna 
stângă. Era limpede, el avea intenţia să se apropie cât de mult de cei trei 
bandiți, ca să prindă unul cu ajutorul ciudatului său instrument. O 
împuşcătură se auzi pe creastă şi Doctorul se făcu una cu pământul. Când îşi 
ridică fața de la pământ, Peter azvârli repede o privire şi constată că micul 
ajutor, avea un obraz plin de sânge. Dar Doctorul surâse şi-i făcu cu ochiul. 

— S-ar putea să nu scăpăm de toate gloanţe lor..., dar de data aceasta, nu-i 
decât o zgârietură. 

— Fii atent, dragul meu, ordonă Peter... Ţine-te cât mai acoperit şi 
strecoară-te spre dreapta. Tu, Tom Pouce, du-te mai înspre stânga. Doctore, 
nu te încrede prea mult, în jucăria ta argentiniană. Tipii ăia de sus, sunt 
veninoşi ca şerpii cobra. 

În timpul acesta, munţii înconjurători răsunau de ecoul împuşcăturilor. 
Peter se strecurase într-o mică crăpătură... Norocul lui, căci după o clipă focul 
bandiţilor se concentrase asupra tufişului de chaparral, după care fusese 
ascuns. El avu un surâs de satisfacție, văzându-l la dreapta lui pe Tom Pouce, 
care se ridica puţin câte puţin, în aşa fel ca să poată să-i descopere la un 
moment dat pe cei ce trăgeau în ei. Tom Pouce îşi lăsase biciul, care în 
mâinile lui era o armă formidabilă, dar bine înţeles inutilă la distantă mare. 
Figura uriaşului ajutor de şerif, era roşie de surescitare; ochii îi străluceau şi- 
şi trecea limba peste buze, aşa cum făcea întotdeauna în mod instinctiv, când 


17 Cowboy, nu poartă pantaloni largi, aşa cum ar părea după fotografiile care circulă pretutindeni. Din 
contră, ei poartă pantaloni strâmți de călărie, dar îmbracă peste ei nişte apărători largi de piele groasă - 
chaparros - de multe ori îmblănita. 

se pregătea de o importantă „lovitură teribilă”. Privirea lui se încrucişă cu a 
Şerifului. Era între cei doi o înțelegere tacită, care nu exista decât între 
oamenii care au suferit împreună proba focului. Peter ştia ca cei doi oameni, 
şi-ar fi dat şi viața pentru el, aşa cum şi el şi-ar fi dat-o pentru ei; dar înainte 
de toate, el ar fi vrut ca oamenii lui, să iasă din afacerea asta în cele mai bune 
condiții posibile. 

Întorcându-se din nou spre adversari, el se cățără spre un mesquite, 
crezându-se mai adăpostit, dar un glonte se înfipse la vreo câţiva centimetri 
de capul lui, împroşcându-l cu nisip şi pietricele. Bandiţii, crezând că l-au 
atins, scoaseră un urlet de triumf, dar ca să fie mai siguri, continuară să-l 
ochească mai departe. 

Peter îşi dădu seama, că trebuia neapărat să-şi găsească un adăpost mai 
sigur. Ca un fulger, el se repezi spre o stâncă, care deşi nu era destul de mare 
pentru a-l ascunde pe de-a-ntregul, constituia totuşi un adăpost mai bun 
decât tufişul. El se ghemui în dosul pietrei şi scoase puţin capul ca să 
privească. 

Acolo sus, pe creastă, bandiții erau bine apăraţi de nişte trunchiuri mari de 
copaci. Peter îi putea repera graţie fumului şi focurilor de revolvere; fiecare 
trăgea cu două pistoale, pe rând şi sunetele aproape neîntrerupte pe care le 
produceau armele lor, ar fi zdruncinat şi nervii celui mai încercat om. 

Dar nervii lui Peter, erau de oțel. Pe de altă parte, acum avea şi satisfacția 
de a-şi vedea proprii săi oameni, la fel de bine adăpostiţi ca şi bandiți. Ei 
ajunseseră la adăpostul unor arbori mai mari, în timp ce Peter, rămăsese în 
terenul plin de mărăcini, între amândoi, cu scopul de a-i proteja şi pe unul şi 
pe celălalt în cazul când bandiții, ar fi încercat să facă o năvală bruscă. Tom 
Pouce, ochea liniştit cu răbdare, ca şi cum ar fi tras la ţintă, la o serbare 
câmpenească. Hicks, era mult mai vioi şi nu lăsa nici să se răcească măcar 
țeava armei. 

— Aa-a-ah! 

Pe creastă, unul din netrebnici apăruse din dosul unui arbore. Braţul său 
drept, îi atârna inert. Nebun de durere, el uitare orice prudenţă şi urla ca un 
câine rănit. În mâna stângă, el îşi mai agita încă revolverul; uriaşul 
„sombrero” căzu şi omul se repezi înspre Peter, descărcându-şi arma. Unul 
din gloanţele pe care le trăgea străbătu teaca revolverului lui Peter. Acesta, 
văzându-se de data aceasta serios periclitat, îl dobori pe nelegiuit, c-un glonț 
în plină inimă. Omul căzu ca o masă de plumb, amuţind pentru totdeauna. 

Ca la comandă, împuşcăturile ce veneau de pe creastă, se opriră, ca prin 
miracol. Ajutorii de Şerif îşi opriră şi ei focul, căci erau bine instruiți şi nu 
risipeau niciodată muniţia, când nu erau siguri de obiectivul lor. 

Se lăsa seara şi întunericul începuse să se coboare sub acoperământul de 
arbori. Acum nu s-ar mai fi putut vedea poziția bandiţilor, decât dacă ar fi 
tras. Cu toate acestea, Şeriful putea să-i distingă încă pe proprii săi oameni şi 
când îl văzu pe Tom Pouce ocupat cu răsucirea unei țigări, nu se împiedică să 
nu râdă. Tovarăşii săi erau băieți dintr-o bucată, neobosiţi şi pricepuţi la orice 

treabă, dar ştiau mai bine ca oricare alții să profite de clipele de linişte. 

Nici o impuşcătură nu mai rupea tăcerea serii. Nu cumva bandiți o 
şterseră? Că doar nu fuseseră ucişi toți deodată. Poate aşteptau ca adversari 
lor să facă vreo imprudenţă! Sau poate executau vreo manevră de învăluire? 

Peter Rice căuta să-şi răspundă singur la aceste întrebări. Ca să ia cu asalt, 
creasta dealului, ar fi însemnat să încerce o sinucidere alături de cei doi 
tovarăşi ai săi. Câteodată, viața unui şerif, depinde numai de răbdarea pe care 
o are şi Peter socotea că şi de data aceasta era cazul. 

Zece minute, cincisprezece, douăzeci, aşteptară în tăcere. Întunericul 
începea să se coboare şi mai mult, iar răufăcătorii continuau să nu mai dea 
niciun semn de viață. Probabil, că aşteptau ca Peter, mult mai vizibil decât ei, 
să se descopere o clipă... 

Atunci, Şeriful se lungi în dosul pietrei, puse pălăria într-o ramură uscată, o 
ridică puţin de-asupra pietrei şi trase. 

Bandiţi ar fi putut să riposteze imediat, trăgând spre locul de unde au văzut 
pornind împuşcătura. Trucul acesta cu pălăria, era la fel de vechi ca şi 
Odiseea şi Peter ştia că tâlharii aceia erau experimentați şi nu se lăsau ei 
înşelați uşor. Cel puţin nu întotdeauna... Cu toate acestea putea să încerce... 

Dar nimeni nu ripostă. Peter mai lăsă să se scurgă zece minute, apoi ieşind 
din dosul stâncii, trase spre ei şi se azvârli în aceiaşi clipă la pământ. Nici un 
răspuns... Atunci Şeriful îşi strigă încet cei doi ajutori şi ţinură un mic sfat. 

— Mi sare, că au cam spălat putina, declară el. Afară de ăsta care va 
rămâne aici până l-or îngropa... Nu mai putem sta aici, pierzând timpul, aşa 
ca să vedem ce se petrece acolo, cățărându-ne cu precauţie. Băieți, să nu 
neglijaţi în drum nici un colțişor după care se poate ascunde cineva. Haideţi. 

Târându-se ca şerpii, ei se strecurară până în vârful crestei. Din când în 
când mai rupeau câte o ramură uscată, care trosnea, dar aceasta nu le 
pricinui nici un incident supărător. Un minut mai târziu ei înțeleseră de ce. 

Omul pe care Peter îl doborâse, zăcea pe pământ în locul unde căzuse. Un 
altul, care părea a fi un metis, judecând după tenul pământiu şi după 
îmbrăcăminte, zăcea prăbuşit în dosul stâncii care îi servise de adăpost. Era 
mort, fără îndoială. 

Peter aprinse un chibrit ca să-l examineze: el fusese împuşcat în picior, dar 
primise şi un glonţ în ureche, un glonț tras chiar de lângă tâmplă, dovadă era 
arsura produsă de flacăra, în jurul rănii. Într-o clipă Peter îşi stinse chibritul. 

— Ei bine! Aţi văzut ce s-a întâmplat, băieţi! Asta a fost atins în picior de 
unul din noi şi prin aceasta a fost scos din luptă. Celălalt, neputând 
totdeodată să-l urce pe un cal şi să se şi apere, pe el însuşi, a preferat să-i 
tragă un glonț în cap şi să-l dea gata... L-au ucis şi pe asta, ca să nu cumva 
să vorbească! 

— Morţii sunt mexicani, amândoi, remarcă Tom Pouce. Aşa că cel care a 
scăpat, trebuie să fie Scar-Mouth Leach. 

— A! Dar nu o să lăsăm noi, treaba asta, neplătită, Şefule! exclamă Doctorul 
fierbând de mânie. 

— Fii fără grijă! răspunse Peter. În ori ce caz, în seara asta, nu mai avem 
nici o şansă ca să-l mai ajungem, deoarece a plecat de mult. Să ne întoarcem 
în oraş şi să ne aranjăm câteva mici socoteli. Eu vreau să-mi văd mama. 
Mâine, o pornim spre Buffalo Ford. Am impresia că prin locurile acelea, o să 
cam avem de furca, zilele viitoare... zilele, sau săptămânile viitoare! 


CAPITALUL V 


MAMA UNUI ȘERIF 


În aceeaşi seară, tocmai pe la orele nouă, Peter Rice şi ajutorii lui ajungeau 
înapoi la Buzzard Gap. Sam Hollis, găsise în timpul acesta, calul lui Peter, 
Sonny, pe care bandiții îl legaseră într-o străduță, mai dosnică, sperând că 
Peter Rice va pierde oarecare timp în căutarea lui, ceea ce le-ar fi permis lor 
să câştige o distanță mai mare şi să se facă nevăzuţți. Dar Peter Rice nu-şi 
pierduse timpul în căutări zadarnice, ci reacționase aşa de repede, încât doi 
din cei trei oameni fără-de-lege, fuseseră nevoiți să-şi piardă viaţa. 

În buzunarele celor ale căror corpuri erau depuse la antreprenorul de 
pompe funebre, nu se găsiseră decât câteva obiecte fără valoare. În monede 
mărunte... nimic care să le permită de a-i identifica pe morți, cu atât mai 
puţin pe şeful lor ocult. 

Îngândurat, Peter se înapoie la birou, în tovărăşia ajutoarelor sale. 
Deocamdată, nu ştiau decât un singur lucru: un anume „Scar-Mouth” Leach, 
era amestecat în afacerea asta criminală, într-un fel sau într-altul. Dar în 
spatele lui Leach, trebuia să fie altcineva, sau mai bine zis, deasupra lui... 
unul care trăgea sforile, în timp ce Leach, executa toate însărcinările. 

Doctorul începuse să aranjeze lucrurile prin prăvălioara lui, căci se aştepta 
să petreacă mai multe zile la Buffalo Ford. Era un frizer bun, dar mult mai 
bun ajutor de şerif. Când legea îl chema în serviciul ei, toată lumea din 
Buzzard Gap, trebuia să se bărbierească acasă şi cu aceeaşi ocazie n-avea 
decât să-şi taie şi părul aşa cum puteau. 

Peter îşi ştergea şi ungea revolverele cu câte şase focuri şi îşi reaproviziona 
centura cu cartuşe. Apoi îşi examină cu atenție carabina Winchester, care se 
afla într-un colț al biroului. În zorii zilei, când avea să plece spre Buffalo Ford, 
avea să-şi aşeze cu grijă carabina la oblâncul şelei, gata încărcată. Neştiind în 
mod sigur ce avea să găsească la Buffalo Ford, Peter se pregătea pentru orice 
eventualitate... 

— Haideţi băieţi duceţi-vă să vă culcați câteva ceasuri, le spuse el. La ce oră 
credeţi că ar fi mai bine să plecam spre Buffalo Ford? 

— Nu importă când, şefule, putem să plecăm şi acum, răspunse prompt 
Tom Pouce. 

În cele din urmă, plecarea fu hotărâtă pentru ora patru dimineaţa. La ora 

trei şi jumătate, Tom Pouce avea să se scoale ca să înşeueze caii şi să 
pregătească toate lucrurile. 

După ce le-a urat noapte bună prietenilor săi, Peter Rice porni pe Strada 
Mare. Pe fața lui dispăruse expresia de încordare care domnise în timpul 
ultimelor ore şi acum se putea vedea în ochii lui cenușii ca fumul, o expresie 
de blândeţe şi tandrete. Tânărul şerif Peter Rice, se ducea să-şi vadă mama. 

Orologiul instalat deasupra căminului, tocmai bătea de zece, când Peter 
împinse portița grădinii ce înconjura căsuţa în care locuia el, împreună cu 
mama lui. Prin fereastra deschisă, se vedea d-na Rice, ocupată cu lustruirea 
argintăriei. În bucătărie, pe masă, se afla gata pregătit tacâmul fiului său. 

Doamna Rice era văduvă de multă vreme şi îşi adora băiatul, care ştiuse să- 
şi câştige respectul locuitorilor din Buzzard Gap şi din regiunea Trinchera. 

Peter deschise încetişor uşa. 

— Hello, mamă!... Îmi pare că eşti foarte ocupată, astă seară! 

— Peter! strigă mărunţica femeie, cu părul cărunt, cu un aer de mulțumire, 
care apoi dispăru dintr-o dată. la spune-mi de unde vii? Am auzit vorbindu- 
se, că a fost o luptă pe Strada Mare! 

Peter făcu câţiva paşi şi-şi îmbrățişă mama. 

— Aş! Nu a fost mare lucru, spuse el încet. Sper că asta nu te-a împiedicat 
să mănânci, ia spune! 

— Am luat o ceaşcă de cafea şi un biscuit, pe la ora şapte, spuse ea. Eu te- 
am aşteptat tot timpul; masa e gata, chiar şi cafeaua, pe care n-am decât să o 
mai încălzesc puţin. Ţi-am pus tacâmul şi într-o clipă îți servesc şi mâncarea. 

— În cazul ăsta, lasă-mă să-ţi termin eu treaba, mamă, răspunse Peter, 
luându-i polonicul de argint din mână şi începând să-l frece. Apropos, nu 
crezi că a cam început să se încălzească vremea? 

— Dar... împuşcăturile acelea? insista mama lui. Eu, am fost foarte 
îngrijorată, ştii? 

Peter lăsă deoparte polonicul şi îi înconjura umerii cu brațele: 

— Hai, mămico, nu te mai îngriji de mine. Nu mi s-a întâmplat nimic, nu 
vezi? 

Dar ochii d-nei Rice, cărora nu le scăpa nimic din ceea ce-l privea pe fiul 
său, remarcaseră deja gaura din teaca pistolului lui Peter. 

— Gaura asta, nu era când ai plecat la prânz de-acasă, Peter! 

Şeriful se roşi ca un copil. Uitase să-şi ascundă centura sub streaşină, când 
intrase în casă, aşa cum avusese la început intenția. 

— Ei asta e! Ce importanţă are un fleac ca ăsta, mama? Puteau să fie zece 
găuri şi să nu mă fi atins nici un glonţ! El încercă să schimbe vorba. Apropos, 
ti-au mai rămas ceva biscuiți?. 

— Vreo zece. l-am păstrat calzi, în cuptor. 

Peter se repezi şi-i scoase din cuptor şi apoi îi aşeză ca un castel, din cărți 
de joc, pe o tavă. Aduse un scaun pentru mama lui, îi turnă cafea şi tot 
timpul cât dură masa, întreținu o conversaţie, despre tot felul de lucruri. Dar 
mereu, mama lui revenea la împuşcăturile care răsunaseră, pe Strada Mare. 

Peter nu o minţea niciodată, dar făcea tot posibilul, ca să-i îndepărteze orice 
îngrijorare. 

— La urma, urmelor, pungaşii ăia erau aşa de neîndemânateci, că n-ar fi 
nimerit nici măcar un elefant, la zece paşi depărtare, spuse el. N-ai de ce să te 
temi, mămico, te asigur eu. Că sunt foarte atent, totdeauna. De altfel, eu sunt 
sigur, că şi tu preferi să mă vezi făcându-mi datoria, decât să trândăvesc toată 
ziua la soare, în grădiniță, sau la cârciumă... nu e aşa mamă? 

— În privinţa asta, sunt nevoită să recunosc că sunt mândră de tine, dragul 
meu, admise d-na Rice. Nici nu văd care altul ar mai putea sa păstreze 
ordinea aşa de bine ca tine, într-un oraş ca Buzzard Gap. 

Ea azvârli deodată, o privire iscoditoare spre fiul său. 

— În seara asta, rămâi acasă, Peter? 

Peter îşi băgă nasul în farfurie. 

— Vezi că... eu... nu, nu rămân. Uite ce e; am ceva de aranjat la Buffalo 
Ford şi trebuie sa plec în zori... Şeriful Warren are nevoie de o mâna de ajutor 
şi fiindcă, eu sunt sortit, tocmai la aşa ceva, TREBUIE să mă duc acolo, 
trebuie neapărat, mama. Cum se termină, vin imediat înapoi. 

Apoi încercă iar să schimbe vorba: 

— Cum merge noul tău orologiu, mămico? 

— De minune, băiatul meu. Nu-i nevoie să-l întorc, decât odată pe 
săptămână şi tocmai mâine, Sâmbătă, trebuie să-l întorc. 

Peter luă notă, de lucrul acesta şi apoi începu să şteargă vasele, pe care 
mama lui le spăla. Nu-i dădea prin cap, că era nostim de văzut, un vlăjgan de 
Şerif, cu două pistoale la şolduri, ocupându-se cu o treabă aşa de liniştită. El 
iubea doar două lucruri: legea şi pe mama lui. Nu era fericit, decât în două 
împrejurări: atunci când, era în urmărire şi când făcea câte o trebuşoară, 
lângă maică-sa. 

— Profitând de câteva momente în care rămase singur, cât timp mama lui 
coborâse în pivniță, ca să pună untul la răcoare, Peter deschise faimosul 
orologiu şi strecură înăuntru câţiva dolari de argint. A doua zi, în timp ce el va 
galopa departe de casă, măicuţa lui avea să fie plăcut surprinsă, când va voi 
să întoarcă orologiul. 

Nu erau puţini oameni în Buzzard Gap, care să nu aibă altă plăcere decât 
să-şi piardă vremea prin „Barul Cowboylor” şi alte cabarete (saloons) 
petrecându-şi nopţile la joc, sau povestindu-şi beţi pretinse aventuri nostime. 
Peter Rice se distra în alt mod: el îi făcea măicuţei sale mici cadouri 
neaşteptate, cât mai originale, sau ajuta în mod discret pe unii din 
concetățenii săi mai nenorocoşi, său chiar scăpând din diferite încurcături pe 
unii din delicvenţii ce îi cădeau în mână şi ale căror greşeli, erau datorate mai 
mult prostiei lor, decât unei rea voințe. 

Aşa era Peter Rice Pistol, Şeriful din Buzzard Gap şi al Regiuni Trinchera. 


CAPITOLUL VI 

BUFFALO FORD 


Pe la începutul după-amiezei următoare, Peter Rice, Tom Pouce şi Doctorul 
îşi făcură intrarea în micul orăşel Buffalo Ford, care devenise un centru de 
creşterea vitelor foarte renumit. Ei făcuseră tot drumul acela în linişte, fără să 
se grăbească, din precauţie, ca să se ferească de orice curse care s-ar fi putut 
să îi aştepte în cale. 

Buffalo Ford semăna foarte mult cu Buzzard Gap: era un oraş în care se 
muncea mult, dar în care nu se zugrăveau prea des casele. Creşterea vitelor, 
singura însă rentabila resursă de viaţă a regiunii, făcea să meargă într-o alură 
vertiginoasă, diferitele negustorii locale, printre care din nenorocire, 
antrepriza de pompe funebre nu se putea considera ca fără dever. Căci, 
trebuie s-o mărturisim, viața în Buffalo Ford era la fel de dură, cât era de 
activă. 

Peter şi cu oamenii săi, se opriră în faţa biroului Şerifului, o casă cu două 
etaje, completată pe o latură, cu o magazie mare în care se păstra pompa de 
incendiu a Comunei, iar în partea cealaltă cu un fel de colivie, care servea de 
închisoare autorilor micilor delicte. Închisoarea adevărată, construită solid din 
cărămizi, se găsea pe altă stradă, în spatele judecătoriei locale, ale cărei 
numeroase balcoane de lemn sculptat, arătau că a fost odinioară o autentică 
hacienda (conac) mexicană. 

Şeriful Waren, îi salută de la fereastră pe cei trei din Buzzard Gap, în timp 
ce ei îşi legau caii de balustradă. Îndată ce ei intrară în birou, surâsul 
primitor cu care şeriful local îi întâmpină, dispăru deodată, când văzu 
expresia întunecată de pe faţa lui Peter. 

Bătrânul îşi dete numaidecât seama că s-a întâmplat ceva: 

— L-au... l-au ucis pe Rimrock! bâlbâi el prăbuşindu-se într-un fotoliu. 

— De unde ştii asta, Warren? întrebă Peter. 

— Am... am ghicit acuma. De multă vreme mă aşteptam la aşa ceva, mă 
temeam de mult că aşa are să se întâmple până la urmă. Hoţii care au umplut 
regiunea asta, au decimat turmele de aici, mai mult decât ar fi făcut-o trei 
epidemii la un loc. 

— Dar de ce s-au agăţat de Rimrock? întrebă Peter. Ar fi putut prefera să te 
ia pe tine drept ţintă, Warren? 

— Ei bine! Uite ce e: acum trei zile, Rimrock mi-a spus că-şi formase o 
părere asupra modului misterios în care dispar vitele. Hoţii, probabil că au 
aflat că el e pe cale să-i demaşte: de atunci nu l-am mai văzut. Şi acum, l-au 
ucis! După părerea tâlharilor, probabil că fusese prea curios... Fac prinsoare, 
că trebuie să fi fost mai mulți, ca să reuşească să-l doboare! 

— Erau vreo şase, după câte ştiu eu, spuse Peter, care îi povesti apoi, cum 
se petrecuseră lucrurile. 

Mâna tremurândă a bătrânului, se crispase pe colțul mesei. 

— Ah! Dacă aş fi fost altceva decât o ruină de om, îmbătrânit, spuse el 

spumegând de furie, aş fi putut să-i dau şi eu o mână de ajutor lui Rimrock! 
Dar eu nici nu mai sunt în stare măcar să ochesc cu pistolul. Şi rănile mele 
vechi, mă chinuiesc aşa de rău, încât nu mai sunt în stare să încalec nici pe 
cel mai liniştit poney. Când vreau să merg undeva, trebui să mă duc cu 
trăsurica!ă. 

Pumnii lui noduroşi, loveau cu furie în masă şi o clipă îşi pierdu răsuflarea: 

— Dacă aş putea măcar să umblu, reluă el, aş lua-o din nou pe urmele lor 
şi nu m-aş odihni vreodată, până ce nu i-aş trimite pe mizerabili ăştia, în 
fundul iadului, aşa de afund, încât şi dracul să-şi tocească coarnele ca să dea 
de ei. 

Peter Rice rămase tăcut. El venise la Ford, tocmai cu intenţia de a face, ceea 
ce dorea bătrânul şerif. El ştia destul de bine, că un şerif nu avea de obicei, 
alt sfârşit decât acela al lui Rimrock Morley; cu puţină şansă, el putea cel 
mult să-şi sfârşească viața, bătrân, cu trupul şubrezit, plin de cicatrice, 
ciuruit de răni, aşa cum era bătrânul Warren. Dar el se consola la gândul că, 
datorită abnegaţiei cu care şerifii îşi sacrificau viața, nenumărați cetățeni 
puteau să-şi isprăvească zile în tihna, în casele lor. 

— Ei! Ce mai e pe aici? 

Această întrebare, era pusă de un nou sosit, un om pe care Peter nu-l 
cunoştea şi care intrase pe uşa din dos, cu aerul familiar al unuia care vine 
destul de des, ca să se simtă ca la el acasă. 

Omul era înalt şi extrem de slab. Firele argintii din mustaţa lui, deasă ca 
perla dovedeau că, cu toată aparenţa lui robustă, omul trecuse de mult, de 
prima tinereţe. 

Umerii obrajilor ieşiţi în afară şi sprâncenele groase, dădeau feţei sale un 
aspect caracteristic de voinţă, care ar fi părut altfel, destul de molatic, din 
cauza nasului său subţire şi a trăsăturilor prea fine. Hainele de whypcord gri, 
erau mult mai elegant croite decât cele ale locuitorilor din Buffalo Ford. 

Peter îşi dădu seama, că are în fața sa un personaj de o oarecare 
importanţă. 

— Salutare George, spuse cu tristețe Warren. Să-ţi prezint pe Şeriful din 
Buzzard Gap, Peter Rice şi voinicii ăştia sunt ajutoarele lui. Peter, iată-l pe 
George Dullo, care e un fel de Cresus, al regiunii noastre. Mi s'pare, că ai mai 
auzit vorbindu-se de Peter Rice, nu e aşa George? 

— Cum de nu! exclamă marele proprietar, strângându-i mâna tânărului 
şerif. E o mare cinste pentru mine de a vă cunoaşte şi sunt încântat, să 
strâng mâna unui om care a ştiut să le vină de hac, atâtor criminali. 

Peter strânse o mână, cu degetele lungi şi fine, la fel de potrivită pentru 
revolver sau pentru cărți de joc. El nu se simțea deloc flatat de complimentul 
lui Dullo, căci îl considera prea exagerat, pentru a fi sincer. 

— George, spuse Warren, l-au ucis pe Rimrock! 

— Ce? Rimrock? Mort!? Asta e... e de necrezut! Cum, sunt doar trei, patru 

zile, de când am luat masa împreună!... Hoţii, îmi furaseră douăzeci şi trei din 
cele mai bune vite ale mele, fără să lase măcar o singură urmă de copită în 
urma lor. Rimrock, îmi spunea că are să-i bage singur, pe ticăloşii ăştia în 
puşcărie, chiar înainte de a ieşi luna nouă şi, cred că îţi închipui, câtă plăcere 
îmi făcea prin asta! 

Dullo îşi ridică încet capul şi rupse cu dinţii, capătul unei ţigări de foi, 
dintre cele mai scumpe. 

— Rimrock dispărut! exclamă el. E ca şi cum ai spune că râul Bonanza a 
secat dintr-odată, sau că munții s-au prăbuşit, una cu pământul... lată un 
om, a cărui moarte eu o voi regreta mereu. Peter Rice, dacă dumneata ai venit 
încoace ca să-i stârpeşti pe asasinii ăştia, poţi să contezi pe mine. Dacă ai să 
reuşeşti să cureţi toată regiunea de bandiți, ai să capeți o frumoasă 
recompensă. 

— George a avut ideea de a se face o colecta pentru acest scop, explică 
bătrânul Şerif. El a pus cel dintâi, cinci sute de dolari la bătaie şi, acum sau 
strâns vreo cinci mii. Rimrock credea că la sigur, el are să cheltuiască banii 
ăştia... 

Era interesant, dar prea puţin important pentru Peter, care dorea să afle 
mai mult fapte, detalii asupra acelor hoţi misterioşi. 

— Fapte, admise Şeriful din Buffalo Ford, nu prea avem multe. Tot ceea ce 
ştim, e că dispar animalele, ca şi cum le-ar fi crescut dintr-o dată aripi. Şi iată 
că au trecut câteva luni, de când durează asta!... E imposibil să se poată 
vedea urmele, pe care hoţii trebuiau neapărat sa le lase în urma lor; şi asta e 
curată nenorocire, căci unii din proprietari au fost foarte rău prădaţi. Sloane, 
de la ferma „©”19 e obligat acum să-şi vândă la mezat ce i-a mai rămas şi să 
lichideze crescătoria. Îţi închipui că nu-i deloc plăcut, să plăteşti impozite şi 
salarii la paznici, ca să vie nişte tâlhari şi să-ţi ia toate animalele, după ce ai 
cheltuit o avere întreagă să le creşti. Câte animale ai pierdut tu, George? 

— Aproape vreo sută, spuse Dullo. Eu am pierdut cele mai puţine, fiindcă 
cirezile mele sunt mult mai bine păzite, decât ale celorlalți. Randal, de la 
ferma „H pe C” este în stare de faliment... Forbes de la „T pătrat” nu prea a 
pierdut mare lucru, dar asta din cauză că îşi ţine vitele în țarc; dar în schimb 
din cauza lipsei de iarbă verde, căci le hrăneşte numai cu fân, le-a slăbit aşa 
de tare, că nici hingherii nu le-ar mai lua... 

— Nu ţi se pare că „Săgeata Dublă” şi „Diamantul Barat” au fost mult mai 
norocoase? întrebă Warren. 

— De fapt, spuse Dullo, mi s-pare că hoţii s-au cam temut de Bart Evans şi 
de Dan Wood, ştiind că cei doi proprietari, în tinereţea lor, erau straşnici 
țintaşi şi puneau cam repede mâna pe revolver. 

— Vom vedea noi, încheie Peter. Mi s'pare că nu vom putea să facem nimic, 
până când nu vom descoperi „trucul” bandiţilor ăstora. Warren, vrei să ne 


19 Fiecare fermă (ranch), care se ocupă ca creşterea în masă a bovinelor, are un semn particular, cu care îşi 
înfierează animalele pentru a le putea deosebi. Unele au semne geometrice, altele o literă sau două. Acestea 
se imprimă cu fierul roşu pe crupa vitelor. 

însoțeşti pe aici, prin regiune? Aş vrea să stau de vorbă puţin cu crescătorii de 
vite... Poţi să vii şi dumneata cu noi, Dullo. 

Bătrânul Şerif din Buffalo Ford, păru dintr-odată foarte ruşinat: 

— Aş vrea din toată inima, Peter, dar ştii că acum nu pot să mai călăresc. 
Voi fi nevoit să-mi iau trăsurica; e destul de mare, ca să mergem toţi cu ea. 

— Perfect! declară Peter Rice. În orice caz caii noştri aveau nevoie de 
odihnă. 

Şeriful din Buzzard Gap şi cu George Dullo, ieşiră primii din birou. Tom 
Pouce şi cu Doctorul, însă nu ajunseseră în dreptul uşii, când se dezlănţui 
furtuna. 

Bang! Bang! 

De pe balcon de la etajul doi al restaurantului „Steaua” se trăsese asupra 
lor. La ora aceea, restaurantul era gol, totuşi un om cu fața acoperită de 
vastu-i sombrero, ieşi din sală în fugă şi apăsă, de două ori pe trăgaciul 
pistolului său. 

Un proiectil lovi cu putere, în plin, steaua metalică care lucea pe pieptul lui 
Peter. Lovitura fu aşa de teribilă, încât genunchii tânărului şerif, se îndoiră,; 
câteva secunde, el avu impresia ca l-a lovit un berbec în piept. 

George Dullo, scosese o exclamaţie de furie. Un al treilea bandit trăgea 
asupra lor, de pe acoperişul unui grajd, ce se afla la vreo câţiva, metri 
depărtare de restaurant. În aceeaşi clipă, Peter trase şi-l dobori pe cel care era 
să-i străpungă inima c-un glonţ. În acelaşi timp, îşi dădu seama că şi Dullo, 
care se afla alături de el, îşi scotea fulgerător pistolul din teacă. Coltul lui 
Peter, lătră din nou şi omul de pe balcon scoase un urlet, apoi se prăbuşi 
încet peste balustradă. Cu toate acestea, el avusese totuşi o mişcare reflex şi 
apăsase în aceeaşi clipă pe trăgaci, iar glonţul lovi fereastra de lângă Peter şi 
una din țăndări îi atinse obrazul. Dullo trase de trei ori la rând şi omul ce se 
afla pe acoperişul grajdului, scoase un strigat puternic. Apoi încercă să se 
cațere pe acoperiş, pentru a trece dincolo de unde să se pună la adăpost, 
însă, deodată puterile îl părăsiră şi se prăbuşi la pământ, cu braţele 
desfăcute, ca o păpuşă azvârlită de sus. 

Peter Rice, socoti că el îşi datora viața, nu numai insignei de şerif, cat mai 
cu seama faptului, că cel care-l atacase, rămăsese trăsnit când văzuse că nu 
l-a doborât şi atunci n-a mai avut prezența de spirit ca să tragă din nou. 
Oamenii aceia, erau de o îndrăzneală fără pereche şi dacă tentativa lor 
criminală, ar fi reuşit, ei ar fi avut destul timp să se refugieze în cartierul 
mexican, care era prin apropiere şi acolo s-ar fi amestecat prin mulțimea 
aceea de peoni, compatrioți de-ai lor, care nu ar fi îndrăznit vreodată să-i 
trădeze. 

— Dullo, spuse Peter, văzând că mâneca tovarăşului său e pătată de sânge, 
eşti rănit! E grav? 

— Din fericire, nu. Ba chiar e aşa de uşoară, că nici nu are să-mi 
imobilizeze braţul. Felicitările mele, Rice, ştii că eşti îndemânatec? D-ta ai 
făcut dintr-o singură lovitură, ceea ce mie de abia mi-a reuşit din trei. Mi se 

pare, că aici se poate vedea diferența între un profesionist şi un amator. Aşa 
dar, ai văzut cam ce te-aşteaptă la Buffalo Ford. Ţi-o spun cu, Peter Rice, 
bandiții ăştia sunt foarte primejdioşi! 

Peter ridică încet capul. 

— Da, sunt periculoşi, dar locul oamenilor primejdioşi e în iad. Şi noi o să 
încercăm să-i trimitem acolo! 


Va urma... 

